
1. Az utasítás alkalmazási területe

Az Égáz-Dégáz Földgázelosztó Zrt. szolgáltatási területén a gáz csatlakozó- és, telephelyivezetékek, felhasználói berendezések használatbavételének, üzemeltetésének, átalakításának, javításának, áthelyezésének, felülvizsgálatának, megszüntetésének műszaki biztonsági feltételeit és módját tartalmazó műszaki előírásaira terjed ki. 

Az egységes technológiai utasítás kidolgozásának célja, hogy a legszükségesebb tudnivalók összefoglalásával a biztonság–minőség–környezet- egységesség követelménye megvalósuljon a Társaságunk szolgáltatási területén, továbbá útmutatást adjon a szakemberek számára egy adott műszaki feladata megoldására. 

A technológiai utasítás alkalmazása nem mentesíti a tervezőt, és a kivitelezőt az 1993. évi X. törvényben "a termékfelelősségről" meghatározott felelősségtől az általa nyújtott szolgáltatásért, kivitelezésért.

A technológiai utasítás hatálya a felhasználási hely telekhatárától a felhasználói berendezésig (égéstermék elvezetését, légellátást is beleértve) terjed ki, ezen belül:


-
a csatlakozó vezetékek, házi, egyedi és ipari nyomásszabályozók,


-
fogyasztói vezetékek, felhasználói berendezések, gázmérők elhelyezési, szerelési, nyomáspróbázási,- a gázfogyasztó készülékek kivételével - üzembe helyezési és ellenőrzési tevékenységeire.

Jelen utasítás alkalmazása az Égáz-Dégáz Földgázelosztó Zrt. szolgáltatási területén, a fent felsorolt tevékenységet végzőkre kötelező.

Az utasítás nem terjed ki:

a) a haditechnikai célokat szolgáló berendezésekre;

b) a belső égésű motorokra (az energetikai célra szolgáló gázturbinák és gázmotorok kivételével);

c) a külön jogszabályok hatálya alá tartozó közúti jármű motorokra;

d) a vegyipari technológiában az éghető gázt kizárólag alapanyagként felhasználó berendezésekre;

e) a gázfogyasztó készülékeknek az egyes gázfogyasztó készülékek kialakításáról és megfelelőségének tanúsításáról szóló 22/1998. (IV. 17.) IKIM rendeletben meghatározott tervezésére, gyártására és megfelelőség értékelésére, továbbá piacfelügyeletére;

f) a nyomástartó berendezések és rendszerek biztonsági követelményeiről és megfelelőség tanúsításáról szóló 9/2001. (IV. 5.) GM rendelet hatálya alá tartozó nyomástartó berendezésekre és rendszerekre;

g) a bányafelügyelet hatósági hatáskörébe tartozó gázfogyasztó készülékekre, technológiákra.

2. Fogalommeghatározások

 2.1. Általános fogalommeghatározások  

Almérő: olyan gázmérő, mely a joghatással járó elszámolási mérő által mért gázfogyasztások, vagy gázfogyasztó készülékek gázfogyasztásának egymás közötti megosztására szolgál.

Áramlásbiztosító: a gázfogyasztó készülék égéstermék-elvezető részeinek az a szerkezeti eleme, amely a huzatváltozásnak és a visszaáramlásnak az égő működésére és az égésre gyakorolt hatását csökkenti.  

Áramláskorlátozó: olyan szerelvény, mely a gyártója által meghatározott térfogatáramú gázáramlást meghaladó mértékű áramlás esetén automatikusan zárja a gáz útját.

Átfolyó rendszerű vízmelegítő: olyan gázfogyasztó készülék, amelyben a víz melegítése  közvetlenül a kifolyástól függ.

Átjáró: építményen átvezető, személyi közlekedésre szolgáló tér.  

Azonos működési elvű gázkészülék: az MSZ CEN/TR 1749 [A gázkészülékeknek az égéstermék-elvezetés módja szerinti osztályozási rendszere] szabványban megfogalmazott azonos („A”, „B” vagy”C” típusokon belül) az azonos indexbeli számokkal jelzett gázfogyasztó készülékek.  

Belső fekvésű helyiség: homlokzati nyílászáró nélküli helyiség. 

Biztonsági értékelés: a csatlakozó vezeték és felhasználói berendezés üzemeltetése során várható károsodások meghatározása, figyelembe véve a környezetnek, a mechanikai igénybevételeknek és az üzemeltetési körülményeknek a csatlakozó vezetékre és felhasználói berendezésre (beleértve a  fogyasztói vezetéket, gázfogyasztó készüléket és működéséhez szükséges tartozékokat, égéstermék elvezetőket, a kéményt, stb.) gyakorolt hatását.

Biztonsági gyorszár: olyan segédenergia nélkül működő mechanikus biztonsági berendezés, amely önműködően megszünteti a gáz áramlását, ha az általa védett rendszerben nem megengedett nyomást 

észlel. Csak kézi beavatkozással nyitható. Az alsó zárási határú gyorszár a beállított nyomástartomány alsó határán, a felső zárási határú gyorszár a felső határán zár.

Biztonsági lefúvató berendezés: olyan segédenergia nélkül működő szerelvény, amely, ha az általa védett rendszerben valamely beállított értéknél nagyobb nyomást észlel, akkor nyit, és a beállítottnál nagyobb nyomásnak megfelelő gáztömeget a külső térbe engedi mindaddig, amíg a védett rendszerben a nyomás a megengedett értékre nem csökken. 

Csatlakozó vezeték: a felhasználási hely telekhatárától a fogyasztói főcsapig terjedő vezeték.

Csúcsfedező gáz (PSG): a földgáz-fogyasztásban keletkező csúcsok letörésére alkalmazott, a szintetikus földgáz (SNG) és a vezetékes földgáz olyan arányú keveréke, amelynek tüzeléstechnikai jellemzői megközelítően megegyeznek a közszolgáltatású földgáz paramétereivel.  

Égés: olyan kémiai reakció, amelynek során az éghető gáz a levegő oxigénjével (exoterm) hőtermelő reakcióba lép.

Égésbiztosító: olyan berendezés, amely a lángőr jelére a gáz hozzávezetést nyitva tartja, és azt az ellenőrzött láng hiánya esetén lezárja. 

Égéshő: egységnyi gáz tökéletes elégésekor a kémiailag kötött energiára jellemző átalakulási hő, ha a gáz és az égéshez felhasznált levegő kezdeti hőmérséklete, valamint az égéstermék véghőmérséklete egyaránt 273,15 [K], és az égés során keletkező víz cseppfolyós halmazállapotú ([MJ/m3], vagy [MJ/kg]). 

Égéstermék: a tüzelőanyagok elégetésekor keletkező (gáznemű, folyékony vagy szilárd összetevőjű)  

termék.

Égési levegő: az egységnyi gáztérfogat elégéséhez szükséges levegőmennyiség.  

Égéstermék elvezető berendezés: olyan héjból vagy héjakból álló szerkezet, amely egy vagy több járatot képez, és a gáztüzelő berendezésben keletkezett égésterméket a szabadba vezeti. 

Égő (gázégő): olyan berendezés, amely lehetővé teszi a gáz elégetését.  

Egybefüggő telephely: A gázfelhasználó(k) tulajdonában, kezelésében vagy használatában lévő egybefüggő ingatlan, vagy bérlemény, ahol a gázfelhasználók felhasználói berendezése(i), és a gázfogyasztást szolgáló nyomásszabályozó(k), a gázmérő hely(ek) vagy a fogyasztói főcsap van. Egy telephely több felhasználási helyet is tartalmazhat.

Egyedi nyomásszabályozó állomás: a nem közterületen elhelyezett nagyobb, mint 40 m3/h, de legfeljebb 200 m3/h térfogatáramnál, segédenergia nélkül működő fogyasztói nyomásszabályozó.  

Elosztóvezeték: az a csővezeték tartozékaival együtt, amelyen keresztül a földgáz elosztása történik, és amelynek kezdőpontja a Magyar Köztársaság államhatára, a gázátadó állomások kilépő pontja, a földalatti gáztároló vagy a földgáztermelő üzem betáplálási pontja, végpontja pedig a Magyar Köztársaság államhatára vagy a felhasználási hely telekhatára.

Földgázelosztó: az a természetes, vagy jogi személy, vagy jogi személyiségű társaság, aki, illetőleg amely a Magyar Energia Hivatal által kiadott hatályos engedéllyel rendelkezik.  

Földgázelosztói és pébégáz forgalmazói nyilatkozat: a területileg illetékes földgázelosztó vagy pébégáz forgalmazó olyan nyilatkozata, mely szerint a csatlakozóvezeték és a felhasználói   berendezés felülvizsgálatra benyújtott tervdokumentációját tervező felelősségének megtartása  mellett,  műszaki biztonsági szempontból kivitelezésre alkalmasnak nyilvánítja.

Engedélyesi nyilatkozat: a területileg illetékes engedélyes olyan nyilatkozata, mely szerint a csatlakozóvezeték és a felhasználói berendezés felülvizsgálatra benyújtott tervdokumentációját tervező felelősségének megtartása mellett, műszaki-biztonsági szempontból kivitelezésre alkalmasnak nyilvánítja. 

Építési műszaki ellenőr: az építtető megbízottja, aki megfelel a vonatkozó rendelet [191/2009. (IX. 15.) Korm. rendelet az építőipari kivitelezési tevékenységről és a 312/2012 (XI.8) Korm. rendelet –az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról ] előírásainak.
EPH: egyen-potenciálra hozó vezetékrendszer; z  a vezetékrendszer, amely a védővezetőt igénylő érintésvédelemmel ellátott gázfogyasztó készülékek testét, a házi fémhálózatokat, valamint az önállóan is számottevően földelt fémtárgyakat – közvetlenül vagy közvetve – villamosan hatásosan összeköti. 

Felhagyás: a csatlakozó vezeték és a felhasználói berendezés végleges használaton kívül helyezése, elbontása, beleértve a pébégáz forgalmazó által végzett pébé-tartály felállítási helyéről történő elbontást, elszállítását – de legalább a felállítási helyén történő gázmentesítését – és a telepítési  helyszín helyreállítását is.

Felhasználási hely: a felhasználó tulajdonában vagy használatában lévő ingatlan, ahol a felhasználói berendezés, a gázfogyasztást szolgáló nyomásszabályozó, a gázmérőhely vagy a fogyasztói főcsap van.

Felhasználó: az a természetes vagy jogi személy, illetve jogi személyiség nélküli társaság, aki (amely) földgázt vagy vezetéken keresztül PB-gázt saját felhasználás céljára vásárol.

Felhasználói berendezés: a fogyasztói vezeték, a gázfogyasztó készülék és a gázfelhasználó technológiák, valamint az azok rendeltetésszerű és biztonságos használatához szükséges tartozékok összessége.

Fogyasztói főcsap: a gázmérőnél lévő, ennek hiányában a csatlakozó vezeték és a fogyasztói vezeték közé beépített elzáró szerelvény, amely a csatlakozó vezeték tartozéka.

Fogyasztói főelzáró: a telekhatáron vagy annak közelében létesített elzáró szerelvény, amely az elosztóvezeték tartozéka.

Fogyasztói nyomásszabályozó: az a készülék, amely az elosztóvezetéken érkező gáz nyomását a fogyasztóval kötött szerződésben vagy szabványban meghatározott mértékre csökkenti, és közel állandó értéken tartja. 

Fogyasztói vezeték: Az a vezetékszakasz tartozékaival együtt, amely a gázmérőtől – ennek hiányában a fogyasztói főcsaptól – a gázfogyasztó készülékig terjed.

Főhelyiség: az önálló rendeltetési egység rendeltetése szempontjából meghatározó (mellékhelyiségnek nem minősülő) helyiség. 

Fűtőérték: Az a hőmennyiség, amely egységnyi mennyiségű gáznak levegőben való elégetése során felszabadul, feltéve, hogy a p1 nyomás – amelyen a reakció végbemegy – állandó, és az összes égéstermék ugyanarra a t1 hőmérsékletre van hűtve, azaz a reagáló anyagok megadott hőmérsékletére; az összes termék gáz halmazállapotú. 

Gázégő (automatikus): automatikus gyújtással, lángőrzéssel, ellenőrző és szabályzókészülékkel ellátott égő, a gyújtás az égő be és kikapcsolása a kezelőszemélyzet beavatkozása nélkül megy végbe. Gázérzékelő és beavatkozó készülék, vagy berendezés: a helyiség és/vagy létesítmény légterében éghető gáz (gőz) jelzésére és a védelmi rendszer beavatkozó szervének vezérlésére alkalmas készülék. 

Gázfogyasztó készülék: földgázzal, valamint propán- vagy bután gázzal, és ezek elegyeivel  üzemeltetett készülék. 

–„A”  típusú gázfogyasztó készülék: amely kéményhez, illetve az égésterméket a készülék felállítási helyiségéből a szabadba elvezető rendszerhez nem csatlakoztatható [MSZ CEN/TR 1749 A gázkészülékeknek az égéstermék-elvezetés módja szer inti osztályozási rendszere].  

–„B” típusú gázfogyasztó készülék: amely kéményhez vagy az égésterméket a készülék felállítási helyiségéből a szabadba elvezető berendezéshez való csatlakozásra alkalmas. E készülékek az égési levegőt közvetlenül a készülék felállítási helyiségéből nyerik [MSZ CEN/TR 1749 A gázkészülékeknek az égéstermék-elvezetés módja szer inti osztályozási rendszere].  

-„C” típusú gázfogyasztó készülék: amelynek égési köre (légbevezetője, tűztere, hőcserélője, égéstermék- elvezető tere) a készülék felállítási helyiségétől elzárt [MSZ CEN/TR 1749 A gázkészülékeknek az égéstermék-elvezetés módja szerinti osztályozási rendszere].  

Gázfogyasztó készülék csatlakozási nyomása (Pc): a gáz nyomása közvetlenül a gázfogyasztó készülék előtt.

Gázhiány-biztosító: az a segédenergia nélkül működő mechanikus biztonsági záró szerelvény, amely valamely beállított értéknél - záró nyomásnál - kisebb nyomás esetén önműködően zárja, korlátozza a gáz áramlását. Megfelelő nyomás esetén a nyitás automatikus, kézi beavatkozást nem igényel. Zárt helyzetben meghatározott, az automatikus nyitáshoz szükséges gáz térfogatáramot átengedi.  

Gázkonnektor: a fogyasztói vezeték olyan kapcsoló eleme, mely hajlékony csővel úgy kapcsolja össze a gázfogyasztó készüléket a fogyasztói vezeték rögzített szakaszával, hogy az egyszerű kézi mozdulattal szét- és összekapcsolást tesz lehetővé anélkül, hogy szétkapcsolás következtében a csőben lévő gáz a környezetbe kerülne. 

Gázmérő: olyan mérőeszköz, amelyet a rajta átáramló fűtőgáz mennyiségének (térfogatának vagy tömegének) mérésére, tárolására és kijelzésére terveztek. 

Gázmérő nyomásszabályozó: a gázmérő elé, annak kötésébe szerelt nyomásszabályozó.  

Gáztechnikai normál állapot értékei száraz levegőre és gázra:  

a) Nyomás: Pn  = 1013,25 mbar  

b) Hőmérséklet: Tn  = 288,15 K (tn  = 15 °C)  

Gáznyomás-szabályozó: segédenergia nélkül működő készülék, amelynek feladata a rajta átáramló gáz nyomásának meghatározott értékre csökkentése és tűréshatárok között tartása a zavaró változóktól 

(bemenő-nyomás változásától és az elvétel változó térfogatáramától) függetlenül. 

Gáznyomás-szabályozó pontossága: a szabályozás minőségére utaló jellemző, a működési tartományon belül a pozitív vagy negatív szabályozási eltérés legnagyobb abszolút értékének az átlaga a névleges kimenő nyomás százalékában kifejezve.  

Gázszivárgás: a gáz csatlakozó vezetéken és/vagy felhasználói berendezésen, szerelvényen, gázfogyasztó készüléken tömörtelenség, sérülés, esetleg a technológiai fegyelem megsértése következtében szivárgó gáz.

Gázterhelés: az a gáztérfogat, amely a gázfogyasztó készülék folyamatos üzeme során időegység alatt a készülékbe áramlik. ([m3 /h]; [m3 /s]).  

Hajlékony vezeték:  a  gázfogyasztó  készülék  korlátozott  elmozdíthatóságát a  vezeték  megbontása  nélkül lehetővé tevő fogyasztói vezeték szakasz.  

Hajlítható vezeték: a fogyasztói vezeték azon szakasza, mely rendeltetésszerűen a gázfogyasztó készülék feszültség-, elcsavarodás mentes bekötésére szolgál.  

Hasadó és hasadó-nyíló felületek: olyan felületek, amelyek az építmények, vagy az építményrészek (helyiségek) határoló szerkezeteiben a káros mértékű robbanási túlnyomás hatására tönkremennek, vagy megnyílnak, ezáltal lehetővé téve a nyomás elvezetését.  

Hasadó felületek: olyan felületek, amelyek tönkremenetelükkel lehetővé teszik a belső tér megnyitását a túlnyomás levezetése céljából. 

Hasadó-nyíló felületek:  olyan  felületek,  amelyek  megnyílással,  elfordulással,  billenéssel  lehetővé  teszik a túlnyomás levezetését, és megnyílási nyomásuk beállítható. 

Hajlékony vezeték: a fogyasztói vezeték azon szakasza, mely rendeltetésszerűen a gázfogyasztó készülék feszültség-, elcsavarodás mentes bekötésére szolgál. 

Hatékony szellőztetés: ahol az adott térben a szellőzés biztosítja, hogy az éghető gázok, gőzök, porok 

koncentrációja ne érje el az alsó robbanási határérték 20 %-át.  

Házi fémhálózat: épületen belüli, minden villamosan összefüggő jól vezető – minden olyan fémszerkezet, amelynek elemei egymáshoz fémesen kapcsolódnak – fémszerkezet, amelynek mérete függőleges irányban 5 m-nél nagyobb. Nem minősül házi fémhálózatnak a lépcső, a függőfolyosó- és az erkélykorlát, valamint a zászlótartó rúd abban az esetben sem, ha méretei az említett határértéket meghaladják. Házi fémhálózatnak kell tekinteni a víz, gáz, központi fűtés villamosan összefüggő jól vezető fémcsőhálózatát, vagy villamosan összefüggő jól vezető fém épületszerkezet.  

Házi nyomásszabályozó: nem közterületen elhelyezett, legfeljebb 16 bar bemenő nyomású és legfeljebb 40 m3/h térfogatáramú, segédenergia nélkül működő fogyasztói nyomásszabályozó.  

Helyiség: rendeltetésének megfelelően épületszerkezettel minden irányból körülhatárolt zárt tér.  

Homlokzat: az építménynek a nézőpont felé eső legkülső pontjára illesztett függőleges felületre vetített terepcsatlakozása felett látható része. 

Hőre záró elem: olyan szerkezet, amely 95 °C feletti környezeti hőmérsékleten önműködően lezárja a gáz útját. 

Hő teljesítmény (névleges): a készülék gyártója által megadott névleges leadott teljesítmény [kW].  

Hő terhelés: az energiaáram, amely a gázfogyasztó készülék folyamatos üzeme során a készülékbe  

 áramlik [kW].  

Huzamos tartózkodásra szolgáló helyiség: amelynek használata folyamatosan két óra időtartamot meghaladó, vagy amelynél a használatok közötti szünet időtartama a két órát nem éri el (pl. lakószoba, nevelő-  oktató helyiség, étterem).  

Ipari nyomásszabályozó állomás: az olyan nyomásszabályozó állomás, amelynek gáz térfogatárama nagyobb,  mint 200 m3 /h. 

Javítás: a létesítéskor hatályos jogszabály szerint átvett és üzembe helyezett csatlakozó vezetéken felhasználói berendezésen végzett nem tervköteles tevékenység, melynek célja az eredeti állapot helyreállítása. 

Karbantartás: a csatlakozó vezeték és a felhasználói berendezés eredeti állapotának és állagának fenntartását célzó, legalább a gyártói és tervezői előírásokon alapuló, ajánlottan, vagy kötelezően végzendő, tervszerű tevékenység. 

Kerülő vezeték: az a vezetékszakasz, amely lehetővé teszi a gázvezetékbe épített biztonsági feladatokat ellátó berendezések átmeneti kiiktatásával a gázfogyasztó készülék üzemeltetését.  

Készülék elzáró szerelvény: a fogyasztói vezetékbe, a gázfogyasztó készülék elé — áramlási irányban az gázfogyasztó készülék rendeltetésszerű használatához szükséges szerelvények (a berendezés összes tüzelőanyag szabályozója előtt elhelyezkedő) elé — beépített kézi működtetésű záró szerelvény, amellyel a berendezés tüzelőanyag ellátása elzárható.  

Készülék típusa: az  MSZ CEN/TR 1749 [a gázkészülékeknek az égéstermék-elvezetés módja (típusok) szerinti osztályozási rendszere] szerinti típus besorolásának jelzése. 

Készülék nyomásszabályozó: az MSZ EN 88 [Nyomásszabályozó gázfogyasztó  készülékekhez  200  mbar  bemenő Nyomásig] nemzeti szabványnak megfelelő készülék, amely a fogyasztói vezetéken érkező gáz nyomását az gázégő csatlakozási nyomásértékére csökkenti.  

Kibocsátó forrás: olyan pont vagy hely, amelyből éghető gáz szabadulhat ki a légkörbe úgy, hogy  

Robbanóképes gáz-levegő keverék képződhet.  

Kivitelező: csatlakozóvezeték és felhasználói berendezés megvalósítását végző, a vonatkozó jogszabályok szerint arra jogosult természetes vagy jogi személy.  

Kommunális fogyasztó: közcélokat szolgáló (oktatási, egészségügyi, közszolgáltatási, államigazgatási, önkormányzati, stb.) intézmények.  

Kompakt nyomásszabályozó: olyan nyomásszabályozó, amely egy szerkezeti egységben tartalmazza az nyomásszabályozást és a biztonsági nyomáshatárolást biztosító funkcionális szerkezeti egységeket.  

Kondenzációs készülék: az a gázfogyasztó készülék (kazán), amelyben rendeltetésszerű üzemi körülmények között az égéstermék vízgőze részben lecsapódik e vízgőz kondenzációs hőjének hasznosítására,  

Légakna: közel azonos légszennyezettségű mellékhelyiségek közvetlen természetes szellőzésére szolgáló, épületszerkezetekkel körülhatárolt, vagy a szomszédos építési telek beépítéséig a telekhatárhoz csatlakozó oldalán nyitott tér.

Lángőr: az a szerkezet, amely a láng meglétét érzékeli és jelzi.  

Légcsere szám: helyiségre vonatkoztatott viszonyszám, amely a helyiségbe 1 óra alatt bevitt szellőző levegő és a helyiség térfogatának hányadosa.  

Légtér összeköttetés: két vagy több helyiség légtere akkor tekinthető összeköttetésben lévőnek, ha közöttük nyílás van és azon nincs az MSZ EN 12207 [Ajtók és ablakok. Légáteresztés. Osztályba sorolás.] 4. osztály szerinti minősítésű fokozott légzárású, automatikusan záródó nyílászáró.  

Légudvar: helyiségek közvetlen természetes szellőzésére és megvilágítására szolgáló, épületszárnyakkal, határfalakkal körülhatárolt belső udvar, vagy a szomszédos építési telek beépítéséig a telekhatárhoz csatlakozó oldalán nyitott tér.  

Leválasztott csatlakozó vezeték vagy leválasztott fogyasztói berendezés: A csatlakozó vezeték vagy  fogyasztói berendezés azon része, amely gáztere a gázellátó rendszerrel való kapcsolatát úgy szünteti meg, hogy a leválasztott rendszerbe földgáz nem jutthasson .

A leválasztás történhet:


- csőszakasz levágásával (csővég lehegesztésével ill. vakkarima alkalmazásával


- peremes kötésben elhelyezet vaktárcsával

Lezárt csatlakozó vezeték vagy lezárt fogyasztói berendezés gáztere a gázellátó rendszer felől zárt záró szerelvénnyel elválasztott és üzemi nyomású gázt tartalmazhat.

Megnyílási nyomás: az a nyomás, amelynél a hasadó-nyíló felület megnyílása megindul, illetve a hasadó- nyíló felület maradandó roncsolása bekövetkezik.  

Megvalósulási dokumentáció: a földgázelosztói vagy a pébégáz forgalmazói nyilatkozattal rendelkező tervdokumentáció olyan példánya, amely a csatlakozó vezeték és felhasználói berendezés megvalósult állapotát tükrözi.  

Melléképítmény: az építési telek, illetve azon álló épületek rendeltetésszerű használatához, működtetéséhez  szükséges építmény, különösen  

a. a közmű-becsatlakozási műtárgy,  

b. a közműpótló műtárgy,  

c. a hulladéktartály-tároló,  

d. az önálló – épülettől különálló – kirakatszekrény,  

e. a kerti építmény,  

f. a háztartási célú kemence, húsfüstölő, jégverem, zöldségverem,  

g. az állat ól, állatkifutó,  

h. a trágyatároló, komposztáló,  

i. a siló, ömlesztett anyag-, folyadék- és gáztároló,  

j. a szabadon álló és legfeljebb 6,0 m magas szélkerék, antenna oszlop, zászlótartó oszlop.  

Mellékhelyiség: az önálló rendeltetési egység főhelyiségeinek rendeltetésszerű használatához szükséges vagy azt kiegészítő, általában közlekedő, tároló, tisztálkodó, üzemeltetési rendeltetésű (pl. fűtő-, épületgépészeti, hulladéktartály-tároló) helyiség, illemhely, teakonyha, továbbá a lakás-és üdülőegység, főzőhelyisége.  

Membrános gázmérő: olyan gáztérfogat-mérő eszköz, amelyben az átáramló gáz térfogatát a gáz által elmozdított válaszfalakkal rendelkező mérőkamrák segítségével határozzák meg.  

Monitorszabályozó: biztonsági berendezésként használt, az aktív szabályozóval sorba kapcsolt második szabályozó, amely az aktív szabályozó meghibásodásakor átveszi a nyomásszabályozást egy, az aktív szabályozónál nagyobb beállított értéken.  

Műszaki biztonsági ellenőrzés: az eljárás, amelynek során a földgázelosztó képviselője vagy megbízottja (műszaki átvevője) a kivitelezett létesítményt a kivitelezésre való alkalmassági nyilatkozattal rendelkező tervdokumentáció alapján műszaki biztonsági szempontból minősíti.  

Műszaki biztonsági felülvizsgálat: a meglévő és üzembe helyezett csatlakozó vezetékek és felhasználói berendezések megfelelőségének időszakos felülvizsgálata.  

Névleges hő terhelés: a gyártó által a gázfogyasztó készülékre megadott névleges hő terhelés [kW].  Nyomások (ezen előírásban alkalmazott és megnevezett különböző nyomások megnevezései és értékei)  

· Normál (atmoszférikus) légköri nyomás (pn): Magyarországon a légnyomás egységesen elfogadott abszolút értéke, mely a gázhalmazállapotú anyagok normál állapotának meghatározására szolgál [Pa, kPa,].  

· Tervezési nyomás (DP): az a nyomásérték, amelyen a szilárdsági számítások alapulnak. Jelen előírásban megegyezik a szilárdságvizsgálati nyomás (STP) értékével ([Pa], [kPa], [Pa], [bar]; [mbar]).  

· Névleges nyomás (PN): a hivatkozási célokra megfelelően alkalmas kerek szám a nyomás számszerű jelölésére; ezen európai szabványokban jellemzően a karimákhoz használják [bar].  

· Névleges csatlakozási nyomás (pn): az a csatlakozási nyomás, amelyre a gázfogyasztó készülék tüzeléstechnikai jellemzői vonatkoznak

· Csatlakozási nyomás (pc): a gázfogyasztó készülék csatlakozásánál mérhető statikus nyomás és az atmoszférikus nyomás közötti különbség [mbar].  

· Üzemi nyomás (OP): a csővezetékben normális üzemszerű körülmények közt kialakuló nyomás [bar; mbar].  

· Ideiglenes üzemi nyomás (TOP): az a nyomás, amelyen a rendszer a szabályozó berendezéssel ideiglenesen üzemelhet ([bar]; [mbar]).  

· Legnagyobb rendellenes, vagy üzemzavari nyomás (MIP): a biztonsági berendezések által korlátozott legnagyobb nyomás, amely a csővezetéket rövid időre terhelheti ([bar]; [mbar]).  

· Megengedett bemenő oldali nyomás (pbmax ): az a legnagyobb bemenő oldali nyomás, amelyen a nyomásszabályozó az előírt feltételekkel folyamatos üzemelésre alkalmas ([bar]; [mbar]).  

· Bemenő-nyomás (pb ): a gáz nyomása a nyomásszabályozó bemenetén ([bar]). 

· Megengedett kimenőoldali nyomás (pkmax): az a legnagyobb kimenőoldali nyomás, amelyen a nyomásszabályozó az előírt feltételekkel folyamatos üzemelésre alkalmas ([bar]; [mbar]).  

· Kimenőnyomás (pk ): a gáz nyomása a nyomásszabályozó kimenetén ([bar]; [mbar

· Legnagyobb üzemi nyomás (MOP): az a legnagyobb üzemi nyomás, amellyel a csővezeték szabályos üzemi feltételek között üzemeltethető ([bar]; [mbar]).  

· Szilárdságvizsgálati  nyomás,  próbanyomás  (STP): a csővezeték szilárdságvizsgálata során alkalmazott nyomás ([bar]; [mbar]).  

· Tömörségvizsgálati  nyomás  (TTP):  a csővezeték tömörségvizsgálata során alkalmazott nyomás ([bar]; [mbar]).  

Nyomásfokozatok: csatlakozó vezeték és a felhasználói berendezés vonatkozásában (2.1. sz. táblázat). 

 2.-1. sz. táblázat

	Nyomásfokozat
	A nyomásfokozat nyomástartománya

	Kisnyomás
	MOP  ≤ 100 [mbar]

	Középnyomás
	100 [mbar] < MOP  ≤  4 [bar]

	Nagyközép nyomás
	4 [bar] <  MOP  ≤ 25 [bar]

	Nagynyomás
	MOP >25 [bar]


Nyomáspróba:  

· szilárdsági nyomáspróba olyan eljárás, amelynek során az ellenőrizni kívánt csatlakozó vezetéket és vagy felhasználói berendezést próbanyomás (STP) alá helyezik annak igazolására, hogy a létesítmény megfelel a belső túlnyomással szemben előírt mechanikai szilárdság követelményeinek,

· tömörségi próba olyan eljárás, amellyel igazolható, hogy a csatlakozó és/vagy fogyasztói vezeték megfelel a tömörségi követelményeknek. - szilárdsági nyomáspróba olyan eljárás, amelynek során az ellenőrizni kívánt csatlakozó vezetéket és  

Önálló rendeltetési egység: meghatározott rendeltetés céljára önmagában alkalmas helyiség vagy helyiségcsoport, amelynek a szabadból vagy az épületen belül közlekedőből nyíló önálló bejárata van.

Összekötő elem: Építőelem vagy építőelemek a gázfogyasztó készülék égéstermék elvezető csonkja és az épület égéstermék-elvezető berendezésének összekötéséhez. 

Összeszellőztetés: két, egymással határos helyiség akkor tekinthető összeszellőztetettnek, ha a két helyiség közös elválasztó fala rendelkezik 2 [db], egyenként legalább 150 [cm2] szabad felületű, el nem zárható, a két légteret összekötő szellőzőnyílással, amelyek közvetlenül a padló szinten és a mennyezet alatt, de egymástól legalább 1,8 [m] függőleges távolságban helyezkednek el.

Rendeltetési ország (közvetlen): az az ország, amely számára a gázfogyasztó készüléket tanúsították, és amelyet a gyártó közvetlen rendeltetési cél-országként megad, és ott a gázfogyasztó készülék átalakítás nélkül üzemeltethető. 

Rendeltetési ország (közvetett): az az ország, amelyhez a gázfogyasztó készüléket tanúsították, de a gázfogyasztó készülék csak a gyártó által előírt beavatkozást követően alkalmazható a cél-országban.

Rendeltetésszerű használat: a csatlakozó vezeték, a felhasználói berendezés műszaki leírásában, kezelési és karbantartási útmutatójában vagy termékismertetőjében feltüntetett minőségű gázzal és a megadott paraméterekkel jellemzett feltételeknek megfelelő használat.

Robbanási határkoncentrációk:

· Alsó robbanási határ (ARH): az éghető gáznak vagy gőznek az a koncentrációja levegőben, amely alatt a keverék nem robbanóképes. 

· Felső robbanási határ (FRH): az éghető gáznak vagy gőznek az a koncentrációja levegőben, amely fölött a keverék nem robbanóképes.

Robbanásveszélyes térség: az a térség, amelyben robbanóképes gázközeg olyan mértékben van jelen, vagy várhatóan olyan mértékben fordul elő, hogy az a gyártmányok kialakításával, telepítésével és használatával kapcsolatosan különleges óvintézkedéseket igényel.

Robbanási határkoncentrációk:
· Alsó robbanási határ (ARH): az éghető gáznak vagy gőznek az a koncentrációja levegőben, amely alatt a keverék nem robbanóképes. 

· Felső robbanási határ (FRH): az éghető gáznak vagy gőznek az a koncentrációja levegőben, amely fölött a keverék nem robbanóképes.

Robbanásveszélyes térség: az a térség, amelyben robbanóképes gázközeg olyan mértékben van jelen, vagy várhatóan olyan mértékben fordul elő, hogy az a gyártmányok kialakításával, telepítésével és használatával kapcsolatosan különleges óvintézkedéseket igényel.

Robbanásveszélyes zónák: a robbanásveszélyes térségek a robbanóképes gázközeg előfordulási gyakorisága és időtartama alapján zónákba sorolása a következő:

· 0-s zóna: olyan térség, amelyben gáz-, gőz- vagy ködállapotú éghető anyag levegővel alkotott keverékéből álló robbanóképes gázközeg van folyamatosan vagy hosszú ideig, vagy gyakran jelen.

· 1-es zóna: olyan térség, amelyben normál üzemben várhatóan esetenként gáz-, gőz- vagy ködállapotú éghető anyag levegővel alkotott keverékéből álló robbanóképes közeg fordul elő.

· 2-es zóna: olyan térség, amelyben, normál üzemben gáz-, gőz- vagy ködállapotú éghető anyag levegővel alkotott keverékéből álló robbanóképes közeg várhatóan nem fordul elő, de ha mégis előfordul, akkor csak rövid ideig marad fenn.

Robbanóképes gázközeg: gáz- vagy gőzállapotú éghető anyag levegővel alkotott keveréke normál légköri viszonyok között, amelyben a gyújtást követően az égés végigterjed a teljes keverékre.

Szabadtér: helyiségnek nem minősülő térség - beleértve a nyitott, részben fedett tereket -, ahol termelést, raktározást vagy ezekhez kapcsolódó tevékenységet végeznek.

Szabálytalan helyzet: a létesítéskor hatályos előírásoknak nem megfelelő műszaki állapot. 

Szakaszoló szerelvény: a csatlakozó, vagy fogyasztói vezetékbe épített olyan elzáró szerelvény, amely alkalmas arra, hogy - a gáz áramlási irányát tekintve - a vezeték egy, vagy több szakaszát a gáz betáplálástól elzárjon, illetve függetlenítsen.

Szellőzés/szellőztetés: a helyiségben lévő levegő cseréje természetes (gravitációs) módon, vagy gépi eszközök, berendezések segítségével.  

Szellőző levegő: a gázfogyasztó készülék helyiségébe gravitációsan, vagy gépi úton beáramoltatott – közvetlenül vagy közvetve szabadból származó – levegő.  

Szerelési távolság: a létesítés során az egyes gázberendezések és egyéb létesítmények között betartandó azon legkisebb – függőleges vetületben mért – (palást) távolság, amelynek biztosítása a létesítmény üzemeltetése során elvégzendő javítási, karbantartási, üzemzavar elhárítási tevékenység biztonságos elvégzéséhez szükséges, és az érintett közművek, egyéb létesítmények üzemét nem befolyásolja.  

Szigetelő közdarab: a fém anyagú gázvezetékbe épített elektromos vezetőképességet megszakító szerkezeti elem. 

Szintetikus földgáz (SNG): propánból vagy propán-bután keverékből levegő hozzákeverésével előállított gázkeverék, amelynek az energiatartalma a keverési arány változtatásával meghatározott értékek között tetszés szerint beállítható.  

Technológiai célú gázfelhasználás: az olyan célú gázfelhasználás, amelynek során az elégetett gáz hője nem emberi tartózkodásra szolgáló helyiségek, létesítmények, terek, épületek fűtésére, használati meleg víz  előállítására, vagy konyhai igények kielégítésére, hanem valamilyen gyártmány, produktum előállításához alapanyagként szolgál.  

Tervező: az a személy, aki a csatlakozó vezeték és a felhasználói berendezés megvalósításához szükséges tervezési feladatokat elvégzi, a tervezői nyilatkozatot adja, s aki a tervezési feladatnak megfelelő szakirányú tervezési jogosultsággal rendelkezik. 

Tervezői jogosultság: személyhez fűződő jog, a tervkészítés joga, amit a Magyar Mérnöki Kamara hivatalos tervezői és szakértői névjegyzékében nyilvántartott személy szakterületi tervezői jogosultsága mértékéig gyakorolhat.  

Tervezői felelősség: A tervező azon törvényi kötelezettsége, mely szerint a kor technikai színvonalának, az tervezés időpontjában érvényes jogszabályoknak, előírásoknak, a szakma általánosan elfogadott Szabályainak és a korszerű műszaki és biztonsági követelményeknek megfelelő, szakszerű tervdokumentációt tartozik készíteni.  

Tervezői nyilatkozat: a tervdokumentáció kötelező része, amelyben a tervező arról nyilatkozik, hogy az kiviteli tervdokumentációt a megrendelővel, az érdekelt szakhatóságokkal és közművekkel a tervezés folyamán egyeztette, és a tervezett műszaki megoldás megfelel a tervezési célnak, a vonatkozó jogszabályoknak, hatósági előírásoknak, a gyártói előírásoknak, szabványoknak, vagy attól történt eltérés esetén az egyenértékűséget számítással, vagy más módon igazolta.  

Tervfelülvizsgálat: a tervdokumentáció műszaki biztonsági szempontból történő felülvizsgálata.  

Tervdokumentáció: írásos és rajzos formátumú dokumentum, a tervező utasítása a kivitelező részére.  

Tervfelülvizsgáló: a földgázelosztó alkalmazásában álló, jogszabályban [12/2004. (II. 13.) GKM rendelet a földgázellátásban műszaki biztonsági szempontból jelentős munkakör betöltéséhez szükséges szakmai képesítésről és gyakorlatról] előírt szakképesítéssel rendelkező személy, aki az tervfelülvizsgálatot végzi.  

Többszintes épület: amelyben a legfelső építményszint szintmagassága legfeljebb 13,65 m.  tömegtartózkodásra szolgáló építmény: amelyben tömegtartózkodásra szolgáló helyiség van, illetőleg amelyen (pl. híd, kilátó) bármikor egyidejűleg 300 főnél több személy tartózkodása várható.  

Tömegtartózkodásra szolgáló helyiség: egyidejűleg 300 személynél nagyobb befogadó képességű helyiség.  

Tűzveszélyességi osztály: veszélyességi övezetek, helyiségek, helyiségcsoportok (tűzszakaszok), épületek, műtárgyak, létesítmények besorolására meghatározott kategória a bennük folytatott tevékenység során előállított, feldolgozott, használt vagy tárolt anyagok jellemzői, valamint az alkalmazott technológiai folyamat tűzveszélyessége, egyes esetekben – (lakó- és közösségi épületek) – a rendeltetés alapján.  

Tűzveszélyes tevékenység: az a tevékenység, amely a környezetében lévő éghető anyaggyulladási hőmérsékletét, lobbanáspontját meghaladó hőmérséklettel, vagy nyílt lánggal, továbbá gyújtóforrásként számba vehető izzással, parázzsal, szikrázással jár.  

Üzemeltető: földgáz felhasználása esetén az a természetes, vagy jogi személy, illetőleg jogi személyiséggel nem rendelkező szervezet, aki/amely a földgázelosztóval megkötött szerződés szerint a gázt használja.  

Üzemzavar: minden olyan körülmény, amely a gáz rendeltetésszerű és biztonságos használatát gátolja. üzemzavar elhárítás: az üzemzavart kiváltó ok megszüntetése az arra jogosultsággal rendelkező szakember vagy szervezet által.  

Védőcső: a gázvezeték mechanikai védelmére, vagy a vezetékből meghibásodás esetén kiáramló gáz  összegyűjtésére és szabadba vezetésére szolgáló cső.  

Védőtávolság: a csatlakozó- vagy fogyasztói vezeték, felhasználói berendezés és a megközelített létesítmény, épületszerkezet vagy használati tárgyak között függőleges vetületben megengedhető legkisebb vízszintes távolság.  

Veszélyességi övezet: helyiségben vagy szabadtéren lévő anyagnak, gépnek, berendezésnek tűzvédelmi szempontból önállóan értékelendő környezete, térrésze. A veszélyességi övezet kiterjedését éghető gáz,  gőz, köd, por esetén a (normál üzem figyelembevételével) vonatkozó műszaki követelmény szerint (ide tartoznak a 0-ás, 1-es és 2-es, valamint a 20-as, 21-es és 22-es zónák függőleges vetületeinek összesített területe), minden más esetben az anyag, gép, béren ezé és a kapcsolódó technológiai terület alapján kell megállapítani.  

Zárt tér: a rendeltetésének megfelelően minden irányból körülzárt tér.  

3. Általános követelmények  

A gázellátó rendszert úgy kell kialakítani, méretezni és beszabályozni, hogy a tervezett egyidejűségi tényezővel, állandósult, üzemszerű állapotban a csatlakozási nyomás a 3.-1.sz. táblázat szerinti legyen.

A 85 mbar névleges csatlakozási nyomású gázfogyasztó készülék csatlakozási nyomása legalább 85 mbar legyen akkor, ha a fogyasztói vezetékhálózathoz kapcsolt többi gázfogyasztó készülék nem üzemel. A közép- és a nagyközép nyomású gázelosztó vezetékhálózat esetében csatlakozó vezetékrendszer és gáznyomás-szabályozó úgy legyen méretezve, hogy állandósult, üzemszerű állapotban a középnyomású a csatlakozóvezeték kezdőpontjában legalább 1 bar, a nagyközép nyomású vezetékben pedig legalább 2 bar legyen a gáz nyomása. A tervező – ha csak az engedélyes (kirendeltség) ettől eltérően más nyomásokról nem nyilatkozik - a csatlakozó vezeték és szerelvényeinek (nyomásszabályozó, esetleg nagyközép-, vagy középnyomáson működő gázmérő) méreteinek és alkalmasságának meghatározásakor e nyomásokat köteles figyelembe venni. 

A csővezetékeket és azok tartozékait belső nyomás által keltett feszültségre szilárdságilag nem kell ellenőrizni, ha a csőre és a szerelvényekre adott alkalmazhatóság az illető nyomásra gyárilag alkalmas.

A közép- és nagyközép nyomású gázvezetékek és szerelvények átmérője akkora legyen, hogy a gáz áramlási sebessége ne haladja meg közép és nagyközép nyomású vezeték esetén a 20 [m/sec], kisnyomású vezeték esetén a 6 [m/sec] mértéket. 

A csatlakozó vezeték előtt legyen főelzáró szerelvény. A főelzáró szerelvény közterületen (7.8.b) sz. ábra), vagy az MSZ EN 12279:2002 és MSZ EN 12279:2000/A1:2006 módosítása (Gázellátó rendszerek. Gáznyomás-szabályozók a csatlakozó vezetékben. Műszaki követelmények) vonatkozó előírásai szerint legyen beépítve [7.8.c) és 7.8.d) sz. ábra].

A csatlakozó és a fogyasztói gázvezetékekhez, gázfogyasztó készülékekhez és azok részegységeihez – mint tartószerkezethez – a gázellátó rendszerhez nem tartozó szerkezetek ne kapcsolódjanak.

A csövek, az idomok és a szerelvények anyaga és műszaki jellemzői a szerelési technológiának (csőkötés, hajlítás stb.) és a várható igénybevételeknek megfelelőek legyenek. Minőségük a gyártó dokumentációjában (megfelelőséget igazoló dokumentum, kísérőjegyzék, stb.) szavatolva legyen.

A gázvezeték és bármilyen megközelített szerkezet között, továbbá a csőkötések és a tartószerkezetek között a szereléshez és a karbantartáshoz szükséges távolság legyen.

A csatlakozó és fogyasztói gázvezetékek - amennyiben hegesztett kötésekkel készülnek - a hegesztések technológiája és minősége feleljen meg az érvényben lévő társasági előírásoknak ("T-01 Gázelosztó vezetékek létesítése" című technológiai utasítás szerint). A hegesztő minősítésével kapcsolatos követelményeinek.

A gázvezeték védőtávolságán belül a vezeték műszaki állapotát veszélyeztető, vagy ellenőrzését akadályozó tevékenységet végezni tilos.

Új felhasználói rendszer létesítésekor, illetve meglévő bővítésekor/átalakításakor a gázvezeték érintésvédelméről a 8/1981.(XII.27.) IpM. számú rendelet Kommunális- és Lakóépületek Érintésvédelmi Szabályzata (KLÉSZ) és az MSZ HD 60364 számú szabványsorozat (Épületek villamos berendezéseinek létesítése) szerint gondoskodni kell, mivel a gázvezeték olyan „idegen fémszerkezet”, amely nem tartozik a villamos berendezéshez, de valamely potenciált (általában földpotenciált) közvetíthet.

Villamos berendezések robbanásveszélyes térségben az MSZ EN 60079-14:2009 [Villamos gyártmányok robbanóképes gázközegekben. 14. rész: Villamos berendezések létesítése robbanásveszélyes térségekben (a bányák kivételével)], villámvédelem a 28/2011. (IX. 6.) BM. rendelet (Országos Tűzvédelmi Szabályzat) szerint legyen kivitelezve és ellenőrizve.

A földgáz mellett egyéb éghető gázok (szintetikus gáz, PB, stb.) felhasználására alkalmas felhasználó rendszerek létesítése, üzemeltetése.

Az eredetileg kizárólag földgázfelhasználásra engedélyezett felhasználói rendszerek átalakítási, vagy a földgáz mellett egyéb éghető gázok felhasználására tervezett új felhasználói rendszerek létesítési eljárásában társaságunk, mint a területileg kijelölt földgázelosztói engedélyes az alábbiak szerint működik közre:

Kiviteli terv műszaki-biztonsági szempontok szerinti felülvizsgálatra

A felülvizsgálatot a jelen technológiai utasításban, valamint a MBSZ-ben részletesen szabályozottak szerint kell elvégezni. A felülvizsgálat során különös figyelemmel kell vizsgálni az alábbiak meglétét vagy teljesülését:

a) A felhasználható energiahordozók, és azok minőségi jellemzői

b) Az energiahordozók igénybevételétől függően kialakítható üzemállapotok 

c) Az egyes üzemállapotokat bemutató technológiai folyamatábrák

d) Üzemállapotokhoz rendelt részletes műszaki biztonságtechnikai követelmények

e) Üzemállapotokhoz rendelt méréstechnikai követelmények

f) A felhasználási hely üzemeltetésének személyi feltételei

Az elkészült gázszerelés műszaki-biztonsági szempontok szerinti ellenőrzése

Az ellenőrzést az S 02 számú tervezői és kivitelezői segédlet 3.5 – 3.7. pontjaiban szabályozottak szerint történt bejelentés alapján kell elvégezni, dokumentálása is a hivatkozott folyamatleírás értelemszerű alkalmazásával történik.

Figyelem: Ezen rendszerek esetén Társaságunk - figyelemmel a Működési engedélyében foglaltakra - a tervfelülvizsgálat és az elkészült kivitelezés ellenőrzése során nem jogosult döntéseket hozni, az eljárásokban közreműködőként vehet részt! Ennek megfelelően az eljárásokról készült írásos állásfoglalást másolatilag minden esetben meg kell küldeni a területileg illetékes Megyei Kormányhivatal Mérésügyi és Műszaki Biztonsági Hatósága részére is.

3.1. Általános tervezési követelmények  

3.1.1. A tervkészítés során a tervező felelősséggel tartozik: 

a. a tervezési cél műszaki megoldással való eléréséért,  

b. a műszaki biztonsági szempontok érvényesítéséért,  

c. a jogszabályokban előírtak betartásáért,  

d. a hivatkozott szabványok alkalmazásáért,  

e. az egészségvédelmi előírások betartásáért,  

f. a tűzvédelmi előírások betartásáért,  

g. a balesetelhárítási és a munkavédelmi,  

h. a környezetvédelmi követelmények kielégítéséért és betarthatóságáért,  

i. a tervdokumentáció előírt tartalmi követelményeinek teljesítéséért,  

j. a tervegyeztetés során tett nyilatkozatok, feltételek érvényre juttatásáért, 

k. a földgázelosztó által a tervegyeztetés során kötelezően megadott szerelvényezés (gázmérő és nyomásszabályozó típusai, fogyasztói főelzáró helye és típusa) alkalmazásáért,  

l. a gazdaságossági szempontok érvényesítéséért, 

m. azért, hogy a gáz csatlakozóvezetékek kialakítása ne rombolja az építmény, különös tekintettel a műemléki védettség alatt álló épületek homlokzati megjelenítését.  

3.1.2. A Műszaki Biztonsági Szabályzattól eltérő műszaki megoldások követelményei  

3.1.2.1. Az e technológiai utasításban szereplő műszaki megoldásoktól a 11/2013 (III.21) NFM  rendeletben foglaltak szerint el lehet térni, ha a technológiai utasítás alapvető műszaki biztonsági követelményei igazoltan teljesülnek.  

A rendelet hatálya alá tartozó csatlakozó vezetékeket, telephelyi vezetéket, felhasználói berendezéseket, technológiákat úgy kell megtervezni, létesíteni, telepíteni, üzembe helyezni, üzemeltetni és rendszeresen karbantartani, hogy az megfeleljen a MBSz-ban meghatározott műszaki biztonsági követelményeknek.

A Műszaki Biztonsági Szabályzatban foglalt egyes műszaki előírásoktól, a hivatkozott szabványoktól a tervező eltérhet, ha igazolja a Hatóság előtt, hogy a Műszaki Biztonsági Szabályzat előírásai szerint elérhető műszaki biztonsági szintet más módon is biztosítani tudja. A megfelelő műszaki biztonsági szint eléréséről, fenntartásáról a tervezőnek, a kivitelezőnek, a berendezés üzemeltetőjének a hatósági eljárás során írásban nyilatkoznia kell.

A rendeletben hivatkozott vagy a rendelet hatálya alá tartozó tevékenység során alkalmazott szabványokat a nemzeti szabványosításról szóló törvényben foglaltak szerint kell alkalmazni.

3.1.2.2. Az e technológiai utasítás alapvető műszaki biztonsági követelményeinek teljesülését a településtervezési és az építészeti-műszaki tervezési, valamint az építésügyi műszaki szakértői jogosultság szabályairól szóló 104/2006. (IV. 28.) Korm. rendelet szerint jogosult tervező vagy szakértő igazolhatja. A földgázelosztó az adott tervezési feladatra való jogosultság igazolását előzetesen kérheti a tervezőtől.  

a.
E  technológiai utasítás  eltérő  rendelkezése  hiányában  az  alábbi  tervezői  kategóriába  tartozó  tervezők tervei fogadhatók el a gáz csatlakozó vezetékek és felhasználói berendezések tervezésénél:  

· gépésztervezők [ÉT],  

· épületgépészeti tervezők (vezető tervezők) [G],  

· gáz- és olajmérnök tervezők (vezető tervezők) [GO].  

b.
A tervezési költségek  csökkentése  érdekében  elfogadható további jogosultságokat a Magyar Mérnöki Kamara határozza meg.  

3.1.2.3. Az igazolás tartalmazza:  

· az eltérő műszaki megoldás dokumentációját,  

· a műszaki megoldás alkalmazásával kapcsolatos számításokat, kísérleti eredményeket,  

· a Szabályzat vonatkozó előírására való hivatkozást,  

· az alapvető műszaki biztonsági követelmény teljesülésére tett intézkedéseket,  

· a tervező vagy szakértő jogosultságának igazolását.  

3.1.2.4. Az alapvető műszaki biztonsági követelményeket teljesítettnek kell tekinteni, ha  a tervezett műszaki megoldásra nemzeti szabvány vonatkozik és az teljesül.  

3.1.3. A tervdokumentáció tartalmi követelményei  

Az olyan, legfeljebb nagyközép nyomású gázellátó rendszerek tervezése és kivitelezése során, amelyek ipari vagy mezőgazdasági tevékenységet folytató létesítmények, illetve külön álló hőközpontok területén vannak, vagy a nagyobb mint 200 [Nm3/h] gázterhelésű fogyasztók hőközpontjához tartoznak, az MSZ 11425 szabványsorozat előírásait is figyelembe kell venni.

A ,csatlakozó és fogyasztói vezetékek létesítésére, átalakítására, bővítésére, valamint a gázfogyasztó készülékek elhelyezésére vonatkozó terv az alábbi pontok szerinti tartalommal kell, hogy készüljön. A tervről megállapítható kell, hogy legyen minden olyan körülmény, amely a biztonságos létesítés és üzemelés tekintetében e technológiai utasításban elő van írva. A terv olyan részletes legyen, hogy arról a kivitelezésre vonatkozó minden részlet egyértelműen beazonosítható és meghatározható legyen (beépített szerelvények, gázfogyasztó készülékek, égéstermék elvezető rendszerek elemei tételesen stb.)

3.1.3.1. A tervezői nyilatkozat (több tervező esetén a tervezett részre vonatkozó) tartalmazza:  

a. a létesítmény megnevezését, helyszínét,  

b. a terv tárgyára vonatkozó jogszabályok előírásainak és a földgázelosztó által műszaki biztonsági szempontok alapján felülvizsgált tervvel érintett technológiai utasításainak betartását,  

c. e technológiai utasítástól való eltérés esetén, az eltérés indoklását és a választott megoldás egyenértékűségének igazolásait, (mérési eredmények, szakértői nyilatkozatok, stb.)  

d. a tervnek tervezési célra való megfelelőségét,  

e. a tervezett létesítmény biztonságos kivitelezhetőségét és az egészséget nem veszélyeztető módon történő üzemeltethetőségét,  

f. nyilatkozatot arra vonatkozóan, hogy a közműveket és térszint alatti műtárgyakat a helyszínrajzon az adatszolgáltatásnak megfelelő pontossággal feltüntette,  

g. az érintett szakhatósági nyilatkozatokban előírtakat érvényesítette,  

h. a tervben szereplő, illetve a betervezett gázfogyasztó készülékek a Magyarországra érvényes tanúsítványokkal, illetve a gyártó megfelelőségi nyilatkozatával rendelkeznek, és azok megfelelnek a gázkészülékek tanúsított típusa egyikének a típus megjelölésével,  

i. a gázkészülék tartozékának minősülő, beépítésre tervezett szerkezeti elemek kizárólag a  készülék CE  tanúsítása  szerintiek,  a  gyártó  által  előírt  tisztító-  és  ellenőrzőn  idomokat  a  kiviteli  terv tartalmazza,  

j. az égési levegő ellátó és égéstermék-elvezető szerkezeti elemek megfelelnek a gyártói előírásoknak, 

k. a gázkészülék minden részében a kondenzvíz elvezetéséről a gyári előírások szerint gondoskodott, égdugót a kondenzvíz nem okoz,  

l. a tervező eredeti aláírását és a kamarai azonosító számát a jogszabályban [191/2009. (IX. 15.) Korm. rendelet az építőipari kivitelezési tevékenységről] előírtaknak megfelelően.  

3.1.3.2. A műszaki leírás tartalmazza  

a. a tervezési célt,  

b. a szállított gáz jellemzőit,  

c. a mérés-elszámolás műszaki megoldását,  

d. a gázfogyasztó készülékek azonosító adatait, gázterhelését és műszaki adatait,  

e. a gáztüzelő berendezések MSZ 12623-85 [Gáz- és olajtüzelésű berendezések kezelési osztályba sorolása] szabvány szerinti kezelési osztályba sorolását,  

f. a tervezési nyomásokat és nyomásfokozatokat,  

g. az üzemeltetési hőmérséklet határokat,  

h. a tervezett létesítmény helyszínét, a tervrajzokon nem ábrázolható részletek leírását,  

i. a tervezési határokat,  

j. a csatlakozóvezeték jellemző paramétereit,  

k. a felhasználói berendezés paramétereit, valamint ezek meghatározására vonatkozó számításokat,  

l. a gázfogyasztó készülékek beépítési feltételeit,  

m. a tervtől való bármely eltérés, vagy a terv megváltoztatásának feltételeit, valamint a terv szerinti állapot későbbi megváltoztatására vonatkozó figyelmeztetéseket és feltételeket,  

n. a korlátozott élettartamú tartozékok felsorolását az élettartam megjelölésével,  

o. a „B” típusú gázfogyasztó készülékek légellátásának, égéstermék elvezetésének hő- és áramlástechnikai méretezését, az alkalmazott elemek gyártó szerinti azonosító adatait, együttműködést a meglevő rendszerrel, 

a „C” típusú készülékek légellátásának, égéstermék elvezetésének az idevonatkozó szabványok szerint tervezését és méretezését, illetve a gyártó előírásai szerinti kiválasztását, az alkalmazott elemek gyártó szerinti azonosító adatait
o1
az adott gázkészülék és az égéstermék elvezető rendszere együtt tanúsított-e, ha igen milyen szervezet, milyen feltételekkel milyen azonosító szám alatt adott ki tanúsítványt,

- az együtt tanúsítás feltételeinek teljesüléséhez a kivitelezés során milyen elemeket, milyen feltételekkel, hogyan kell beépíteni, alkalmazni

- az üzembe helyezési eljárásba milyen szervezeteket, milyen iparági szabályozásra történő hivatkozással kell bevonni

p. a kivitelezésre vonatkozó előírásokat és szükség szerint a tervezett kötések (különös tekintettel a hegesztésre) technológiáját és rendjét, valamint az indokolt tervmagyarázatokat, (hegesztés rendjét csak ipari és mezőgazdasági felhasználóknál)

q. a munkavédelem és az egészségvédelem feltételeinek kielégítését, csak ipari és mezőgazdasági felhasználóknál

r. a biztonsági értékelés eredményét, csak ipari és mezőgazdasági felhasználóknál 

s. a vonatkozó jogszabály szerinti biztonsági és egészségvédelmi koordinátor foglalkoztatásának szükségességét, a koordinátor feladatait az építőipari kivitelezési tevékenységgel összefüggésben, csak ipari és mezőgazdasági felhasználóknál

t. a kivitelezett csatlakozó vezeték és felhasználói berendezés korrózióvédelmét és állagmegóvását, csak ipari és mezőgazdasági felhasználóknál 

u. az érintésvédelem megoldását,  

v. a robbanásveszélyes terek alakjának és méreteinek meghatározását,  

w. a tűzvédelmi követelményeket, azok teljesítésére vonatkozó megoldásokat,  

x. a környezetvédelemi követelményeket, azok teljesítésére vonatkozó megoldásokat, csak ipari és mezőgazdasági felhasználóknál

y. Az elvégzendő nyomáspróbák, üzempróbák, próbaüzem és tesztek leírását, azok megfelelőségeinek kritériumait,  

z. a meglévő rendszerhez való csatlakozás körülményeit, műszaki megoldását az engedélyessel történt előzetes egyeztetés alapján,  

z1.
 az üzemelő rendszer átalakítását, ideiglenes vagy végleges üzemen kívül helyezését az engedélyessel történt előzetes egyeztetés alapján.  

Z2
 a külső térbe mesterséges kifújással rendelkező berendezéseket, depressziót létrehozó eszközöket, légkezelőket. 

Z3
Csatlakozó vagy fogyasztó vezeték átalakítása, javítása során az üzemelő rendszerről történő leválasztás módját.
aa. a kiválasztott – és az elosztói engedélyes által meghatározott - nyomásszabályozó megfelelőségét a fellépő legnagyobb gázterhelésre,

ab. Újonnan létesített almérős rendszereknél az almérő nem lehet az elszámolás alapja. Az almérőt minden esetében jelölni kell, pirosra kell festeni. 

ac. térszint alatti csatlakozó gázvezetékek tisztításának módját és feltételeit.

3.1.3.3. A tervdokumentációnak a tervezés tárgyától függően a műszaki biztonsági feltételek igazolása érdekében értelemszerűen az alábbi rajzdokumentációkat kell tartalmaznia:  

a.
Helyszínrajz, amely a szükséges méretarányban tartalmazza:  

· a gázellátással érintett ingatlan(ok) címét, helyrajzi számát,  

· a tervezés határát, meglévő rendszerhez történő csatlakozás pontját,  

· ha a terv az ellátandó ingatlanon kívül más ingatlan(oka)t is érint (átvezetés, szolgalom, védőtávolság) annak/azoknak helyrajzi számát,  

· az épületek, létesítmények körvonalrajzát, elhelyezkedésük méreteit,  

· a tervezett vezeték nyomvonalát, méretét, anyagát,  

· a területen lévő közművek vezetékeinek az adatszolgáltatás pontosságának megfelelően feltüntetett elhelyezkedését,  

· a nyomásszabályozó (állomás), gázmérő helyét,  

· a vezeték védőtávolságán belül lévő fák helyét,  

· a földalatti ismert létesítmények helyét,  

· a védelem szükségességét, méretét, anyagát, műszaki megoldását.  

· az égéstermék kivezetést a környezetében levő objektumokat, épületeket.  

b.
Alaprajzok , amelyek általában 1:50 méretarányban tartalmazzák a gázzal ellátott épület (létesítmény) csatlakozó vezetékének és felhasználói berendezésének elhelyezésével érintett és azzal kapcsolatban lévő részeit, ezen belül részletesen:  

· a nyílászárók helyét, típusát és légzárási értékét,  

· az egyes helyiségek megnevezését,  

· a vizes berendezési tárgyak alak- és mérethű helyét,  

· a meglevő és beépítésre kerülő gázfogyasztó készülékek helyét, rendeltetését, az MSZ/CEN/TR 1749 [A gázkészülékeknek az égéstermék-elvezetés módja szerinti osztályozási rendszere] szabvány szerinti típusát, névleges hőterhelését, gázterhelését,  

· fürdőkádat  vagy  zuhanyt  tartalmazó  helyiségben  elhelyezett  gázfogyasztó  készülék  esetében annak villamos védettségét,  

· a meglevő és tervezett csatlakozó vezeték és a fogyasztói vezetékek (adott esetben az épületre szerelt telephelyi vezeték) nyomvonalát, méretét anyagát,  

· a szerelvények (anyagátmenetek) helyét, típusát, méretét,  

· a nyomásszabályozó (állomás), gázmérő helyét típusát, méretét, teljesítmény adatait,  

· a légellátás, szellőzés légmennyiség adatait, szerkezeteit, típus, teljesítmény megjelöléssel 

· az égéstermék elvezetés szerkezeteit,  

· az égéstermék elvezető berendezés helyét, méretét, a kitorkolás helyzetét a saját és a szomszédos épületekhez képest,  

· a hasadó, illetve hasadó-nyíló felületek helyét, méretét,  

· a gázérzékelők, beavatkozó szerkezetek elhelyezését, típusát, üzemi paramétereit,  

· a bontás, átalakítás esetén az elbontásra kerülő, a megmaradó és az új vezetékek, gázfogyasztó készülékek egyértelmű megjelölését,  

· és minden olyan adatot, ami a terv felülvizsgálatához szükséges.  

c.
Függőleges csőterv, amely általában 1:50 méretarányban tartalmazza:  

· a szinteket és belmagasságukat,  

· térszint alatt elhelyezett csatlakozó és/vagy fogyasztói vezetékek takarási mélységét,  

· a tervezett gázfogyasztó készülékeket és típus jelölésüket,  

· A nyomásszabályozó (állomás), gázmérő/mérési rendszer helyét típusát, méretét, teljesítményadatait,  

· a csővezetékek, szerelvények anyagát, méretét, kötésmódját, kapcsolását,  

· a gázfogyasztó készülékek, csővezetékek, égéstermék-elvezető szerkezetek szerelési magasságát,  

· az égéstermék-elvezető berendezések méretét, anyagát, tételes azonosítását, és ha értelmezhető, az hatásos magasságát.  

d.
Részletrajzok az értelmezéshez szükséges méretarányban mindazon esetben, amikor nem minősített,vagy gyártói nyilatkozattal rendelkező szerkezetek kerülnek beépítésre – a legyártáshoz szükséges méretekkel. 

További részletrajzok szükség esetén:  

· Villámvédelmi terv,  

· Elektromos reteszelési terv,  

· Légellátási-szellőzési terv,  

· az égéstermék-elvezetés terve,  

· a nyomásszabályozó(állomás) és gázmérő telepítési rajzai.  

3.1.3.4. A tervhez csatolni kell:  

a. a tervvel érintett területen található közművek üzemeltetőinek nyilatkozatait, vagy a tervező nyilatkozatát, hogy a területen csak a felhasználó tulajdonában levő közmű üzemel.

b. a meglévő égéstermék elvezető berendezés (berendezések) esetében a területileg illetékes kéményseprő-ipari közszolgáltató nyilatkozatát, a gázfogyasztó készülékkel együtt tanúsított égéstermék elvezető berendezések kivételével abban az esetben, ha az nem a már meglévő épülethez tartozó égéstermék elvezető berendezésben került kialakításra.

c. - Amennyiben a terv véleményezéséhez szükséges, a tervfelülvizsgáló – a kirendeltség vezetővel történt előzetes egyeztetés szerint- jogosult bekérni a tervezőtől a környezet-, természet-, műemlékvédelmi vagy egyéb szakhatósági engedélyeket, állásfoglalásokat is.

3.1.4. Tervfelülvizsgálat 

a. A csatlakozó vezeték és a felhasználói berendezés kiviteli tervét – a kivitelezés megkezdése előtt – be kell nyújtani a földgázelosztóhoz, műszaki biztonsági szempontok szerinti felülvizsgálatra. A kivitelezést a földgázelosztó kivitelezésre alkalmas nyilatkozatának keltétől számított 2 éven belül sikeres műszaki biztonsági ellenőrzéssel be kell fejezni.  

b. A kivitelezhetőségre vonatkozó nyilatkozat érvényessége meghosszabbítható, ha az ismételt benyújtáskor érvényes műszaki biztonsági feltételeknek megfelel. 

3.1.5. Ha a földgázelosztó által felülvizsgált és kivitelezésre alkalmasnak minősített tervtől eltérés válik szükségessé, akkor a tervet módosítani kell.  A tervet a tervező módosíthatja.  Ha a módosítás nem érint műszaki biztonsági feltételeket, a tervező az elvégzett módosítást dátummal látja el és aláírja. Minden más esetben a módosított tervet újra be kell nyújtani a földgázelosztóhoz műszaki biztonsági felülvizsgálatra.  

3.1.6. A tervdokumentációtól eltérni a tervező írásos hozzájárulásával szabad. Amennyiben az eltérés műszaki biztonsági feltételt is érint, a tervező köteles a földgázelosztótól ismételt tervfelülvizsgálatot is kérni. Az eltérések műszaki biztonsági szempontok szerint indokolt eseteit táblázatosan a 7.6. szakasz tartalmazza.  

3.1.7. A szintetikus földgáz (SNG) közvetlen tüzeléstechnikai alkalmazása esetén a pébégáz-ellátásban alkalmazott műszaki biztonsági előírásokat (MBSz  3.3. szakasz) kell betartani, mivel a szintetikus földgáz relatív sűrűsége minden esetben 1-nél nagyobb; a csúcsfedező gáz (PSG) tüzeléstechnikai alkalmazása esetén, ha a földgáz keverési aránya legalább 70 %, akkor a vezetékes földgáz- szolgáltatásban alkalmazott műszaki biztonsági előírásokat (Szabályzat 3.2. szakasz) betartani, mivel az csúcsfedező gáz relatív sűrűsége kellő biztonsággal 1-nél kisebb; ha a csúcsfedező gázban a bekevert földgáz aránya 70 %a-nál kisebb, akkor a pébégáz-ellátásban alkalmazott műszaki biztonsági előírásokat (MBSz 3.3. szakasz) kell betartani, mivel a csúcsfedező gáz relatív sűrűsége kellő biztonsággal nem Lesz 1-nél kisebb. 

3.2. A földgáz csatlakozó vezetékek és fogyasztói vezetékek tervezési követelményei  

Csatlakozó és fogyasztói vezetéket úgy kell tervezni, hogy annak elhelyezése, üzemi nyomása, anyaga és mérete a gázfelhasználási célokat és e technológiai utasítás előírásait kielégítse.  

A megengedett nyomásesést a csatlakozó és a fogyasztói gázvezetékek hidraulikai méretezésénél a tervező vegye figyelembe. A csatlakozó vezeték kezdőpontjára vonatkozó nyomásértékeket, jelen utasítás 3. fejezetében az elosztói engedélyes meghatározta, Ezekkel a nyomásokkal kell a tervezőnek méretezni az általa tervezett csővezetékeket, nyomásszabályozót, és kell biztosítani a gázfogyasztó készülékekre megadott csatlakozási nyomást. (Csatlakozó- és fogyasztói vezetékekre a 3.1. sz. táblázat szerint)  

                                                                                                                              3.1. sz. táblázat  

	Gáz fajta
	Névleges csatlakozási nyomás

Pn [mbar]
	Csatlakozási gáznyomás pc [mbar]

	
	
	Készülék-nyomásszabályozó nélkül
	Készülék- nyomásszabályozóval

	
	
	Legalább
	Legfeljebb
	Legalább
	Legfeljebb

	Földgáz
	25
	23
	33
	25
	100

	
	85
	73
	100
	75
	100


Mértékadó gázterhelés 

A csatlakozó- és a fogyasztói vezeték szakasz méretezés szempontjából mértékadó gázterhelésének megállapításához a fenti vezetékszakaszokról ellátott készülékek egyidejű fogyasztását összegezni kell. 

Az egyidejű fogyasztásokat az adott gázfogyasztó készülékek névleges gázterhelésének és a készülékek egyidejűségi tényezőjének szorzata adja.  

Az egyidejűségi tényező értékeit (fG) lakóépületek esetében a felszerelt készülékek jellegétől függően a 7.4. szakasz 7.2. sz. táblázata tartalmazza.  

Központi fűtési és meleg víz készítési célokat egyaránt szolgáló kombi készülékek esetében a nagyobb egyidejű teljesítményt kell a vezeték méretezésénél alapul venni.  

30 kW névleges terhelés fölötti kazánok, vízmelegítők,  ipari berendezések egyidejűségi tényezőjét a várható használat alapján kell figyelembe venni.  

Ha ez előre nem határozható meg, akkor a figyelembe veendő egyidejűségi tényező 1,0.  

A beépített idomok (iránytörések, elágazások, szűkítések, szerelvények) áramlási ellenállását alaki ellenállás tényezőjük figyelembe vételével kell megállapítani.  

Egyéb adat hiányában a legfontosabb idomok alaki ellenállási tényezői (ξ) a 7.4. szakasz  7.3. sz. táblázat szerint vehetők figyelembe.  

Az ipari, mezőgazdasági célú felhasználók csatlakozó és fogyasztói vezetékeit úgy kell tervezni, hogy a cső anyagában lévő mechanikai feszültségek nem haladhatják meg a minimális folyási szilárdság (Rt0,5) és a tervezési tényező (f0) szorzatát. 

A tervezési (biztonsági) tényező fém anyagú vezetékek esetén legfeljebb 0,67, polietilén vezetékek esetén az MSZ EN 1555 [Műanyag csővezetékrendszerek éghető gázok szállítására.] szabványsorozat alapján (szorzó tényezőként használva) legfeljebb 0,5, a szabvány szerinti képlet alkalmazása esetén értéke legalább 2,0 legyen. 

A gázfogyasztó készülékekre előírt csatlakozási nyomásnál nagyobb üzemi nyomás esetén készülék nyomásszabályozóval kell biztosítani a gázfogyasztó készülék csatlakozási gáznyomását.

3.2.1. A csatlakozó és/vagy fogyasztói vezeték épületen kívüli nyomvonala  

3.2.1.1. Térszint alatti elhelyezés  

A csatlakozó vezetéket és a fogyasztói vezeték épületen kívüli szakaszát lehetőleg a térszint alatt, vagy a 3.2.1.1.2. pont szerint kell elhelyezni, kivéve a technológiai tartozékok csővezetékeit, valamint a felszín feletti kereszteződés eseteit.  

A fogyasztói főelzáró helyét a földgázelosztó határozza meg és adja meg a tervezőnek.  

A csatlakozó vezeték, és a fogyasztói vezeték telekhatár és épület, építmény közötti szakasza épületektől, közművektől és más objektumoktól olyan védőtávolságra legyen (3.2. sz. táblázat), amely lehetővé teszi az építéssel, az üzemeltetéssel és a karbantartással kapcsolatos biztonságos munkavégzést, valamint a munkák közben az állagmegóvást.  

A csatlakozó vezeték és a fogyasztói vezeték telekhatár és az épületbe belépési helye közötti szakaszán a takarási mélysége legalább 80 cm legyen, ennél kisebb takarás egyedi tervezői megoldással az egyenértékűség igazolása mellett alakítható ki, amelyet a tervező a földgázelosztóval egyeztetni köteles.

A csatlakozó- és fogyasztói vezeték nyomvonalán a talajtömörség mértékét a tervező a várható igénybevétel alapján határozza meg.  

A gázvezeték az egyéb közműveket és térszint alatti műtárgyakat földgáz esetén lehetőleg felülről keresztezze. A túlnyomás alatt nem álló üreges közművek vagy műtárgyak alatt átvezetett gázvezetékeknek a védőtávolság határáig védelme legyen. A földbe fektetett vezetékbe épített elzáró szerelvény nyitásához, illetve záráshoz szükséges kezelőszár csapszekrénybe felhozott kivitelű legyen. Az elzáró szerelvény helyét jelzőtáblával meg kell jelölni.  

Ha az elzáró szerelvény nyitásához, illetve záráshoz speciális eszköz szükséges, azt az elzáró szerelvény közelében, hozzáférhető helyen, de az illetéktelen behatástól védve kell elhelyezni.  

Iparvágányok keresztezése előtt (a gáz áramlási irányát tekintve) 5 és 50 m távolságon belül legyen elzáró szerelvény a vezetékbe beépítve az Országos Vasúti Szabályzat szerint.  

A csatlakozó- és/vagy fogyasztói vezeték, felhasználói berendezések védőtávolságain belül tervezett utólagos átalakítások (tereprendezési, építészeti, épületgépészeti, átalakítás) vagy rendeltetés (funkció) változás esetén az építtetőt, tervezőt, kivitelezőt egyeztetési kötelezettség terheli jelen előírások további érvényesítése érdekében.  

Telephelyi vezeték épületen belül nem helyezhető el.  

3.2.1.2. Védőtávolság  

A csatlakozó vezetéket és a fogyasztó vezeték térszint alatti szakaszát, az alábbi (3.2. sz. táblázat) védőtávolság betartásával kell vezetni, kivétel az épület fala, ha azt merőlegesen közelíti meg.  

                                                                                                                           3.2. sz. táblázat

	Nyomás-fokozat
	Védőtávolságok [m]

	
	Épületek-től


	Üreges, túlnyomás nélküli közműtől, műtárgytól
	Erősáramú kábeltől,

távfűtő vezetéktől
	Vízvezeték-től


	Ipari, nem villamos vágányok űrszelvényétől
	Fák törzsétől



	Kisnyomás
	2 (1)
	1 (0,5)
	0,5 (0,2)
	0,3 (0,1)
	2 (1)
	2 (1)

	Középnyomás
	4 (2)
	2 (1)
	
	
	4 (2)
	

	Nagyközép-nyomás
	5 (2,5)
	2 (1)
	
	
	5 (2)
	


	Vezeték névleges-átmérője

(DN)
	Üzemi nyomás

(MOP)
	A védőtávolság mértéke a tervezési tényező (f0) függvényében

[m]

	[mm]
	[bar]
	f0 ≤ 0,72
	f0 ≤ 0,59
	f0 ≤ 0,5

	DN ≤ 150
	25 ≤ MOP ≤ 64
	10
	8
	5

	150 < DN ≤ 400
	
	12
	10
	5

	400 < DN ≤ 600
	
	18
	15
	10

	600 < DN ≤ 900
	
	21
	15
	10

	DN > 900
	
	24
	20
	10


A zárójeles távolságok az alkalmazni kívánt műszaki megoldással elérhető védelem mellett tervezhetők.

A terv térjen ki a csatlakozó és/vagy fogyasztói vezeték védőtávolságon belüli alábbi tilalmakra és korlátozásokra:

a. a védőtávolságon belül (3.2. sz. táblázat) nem szabad a vezeték műszaki állapotát veszélyeztető, ellenőrzését akadályozó tevékenységet végezni, illetve ilyen létesítményt elhelyezni.

b. épület alatt csatlakozó és fogyasztói vezeték nem helyezhető el.

A védőtávolságon belül az üzemeltetéshez, karbantartáshoz és javításhoz szükséges létesítmények, anyagok ideiglenesen elhelyezhetők, tevékenységek folytathatók.

3.2.1.2.1 Térszint alatti csatlakozó vezetékek tisztítása

A tisztítás célja a csővezetékből az építés során bekerült por, víz és egyéb szennyeződés eltávolítása. A megépült gázvezetéket az elhelyezkedésétől, méretétől, hosszától, függően kell tisztítani sűrített levegővel, vagy habgörénnyel.

A tisztítás módját tervező határozza meg az alábbiak figyelembevételével:

· a DN 50 acél ill. DN 63 Pe, vagy annál nagyobb átmérőjű csatlakozó vezetéket, amely meghaladja a 50 fm-t  habgörénnyel kell tisztítani.

· 50 fm-nél rövidebb DN 50 acél ill. DN 63 Pe, vagy annál nagyobb átmérőjű csatlakozó vezetékeket sűrített levegővel kell tisztítani.

· a DN 50 acél ill. DN 63 Pe-nél kisebb átmérőjű csatlakozó vezetékeket a hosszától függetlenül sűrített levegővel kell tisztítani  

A tisztítást a nyomáspróba előtt kell elvégezni.

Vezetéktisztítás sűrített levegővel
A gázvezetéket a vezeték üzemi nyomásának megfelelő névleges üzemi nyomáshoz tartozó szilárdsági nyomáspróbának megfelelő értékre kell feltölteni, kivéve, ha ez az érték 3 bar-nál kisebb. Ebben az esetben a tisztítást 3 bar túlnyomással kell elvégezni. 

A kifúvató csonkot függőleges helyzetben kell felszerelni. 

A kifúvató csonk átmérőjét PE anyagú vezeték esetén

· DN   32 - DN 160 [mm]-ig
DN 25

· DN 160 - DN 400 [mm]-ig
DN50 [mm] méretű,

Acél anyagú vezeték esetén

· DN   25 - DN 150 [mm]-ig
DN 25

· DN 150 - DN 400 [mm]-ig
DN 50 [mm] méretű

A kifúvató csonkot elzáró szerelvénnyel kell ellátni.

A kifúvató csonkot a környezetre figyelemmel kell elhelyezni a vezetékvégen. A vezetékben a túlnyomás létrehozását lehetőleg a lefúvatási hellyel átellenes vezetékvégen kell végezni.

Tekintettel a viszonylag kis vezetéktérfogatokra, a kifúvatás megkezdését követően a levegő expandálása hamar bekövetkezik, így a levegő kiáramlási sebessége az idő függvényében egyre csökken, ezért nagyobb mennyiségű szennyezőanyag kiáramlása az idő múlásával nem várható, így a kifúvatást kezdeti kiáramló szennyeződés függvényében esetleg meg kell ismételni.

A vezeték üzembe helyezésekor a légtelenítést követően üzemi nyomású haszongázzal végzett folyamatos kifúvatással - üzemeltető által meghatározott ideig - kell meggyőződni a levegővel végzett tisztítás hatékonyságáról.

A kifúvatás által létrehozott áramlási sebességnek nagyobbnak kell lenni, mint a vezetékben üzemszerűen előforduló várható maximális gázsebesség.

A kifúvatás megtörténtét és lefolyását, eredményét az építési naplóban kell rögzíteni.

Vezetéktisztítás habgörénnyel.
Térszint alatti csatlakozó vezeték építésénél az üzembe helyezés előtti vezetéktisztítást csak levegővel hajtott görénnyel lehet végrehajtani. 

Acélcsövek esetében

Az acélcső tisztítását külső erre a tevékenységre szakosodott vállalkozóval kell elvégeztetni. A tisztítás technológiáját a vállalkozó biztosítja.

PE csövek esetében

Alkalmazás feltételei

A vezeték tisztítás eredményessége és biztonságos elvégzése érdekében a következő minimális ismeretek összegyűjtése szükséges:

· a tisztítandó vezeték nyomvonalrajza, 

· a tisztítandó vezeték névleges átmérője és falvastagsága: csak azonos átmérőjű csövek tisztíthatók egy ütemben, 

· a tisztítandó szakaszon található ívek, könyökök, leágazások jellemző mérete és darabszáma tekintetében a tisztításra kijelölt vezeték szakaszról ne legyen nála nagyobb átmérőjű leágazás, illetve ne csatlakozzon és torkolljon nála nagyobb átmérőjű csőbe. 

A vezetéktisztítási műveletekhez az engedélyezett hajtó nyomáskülönbség maximum 3 [bar]. A habok - amelyek testsűrűsége 100 [kg/m3] - rugalmassága lehetővé teszi, hogy a vezetékben található 90o–os könyökökön sérülés nélkül áthaladjanak. A habgörények méret táblázatát 7.6 sz. melléklet tartalmazza. 


A dokumentáció jellegét tekintve típus technológia, ezért minden egyes esetben a helyi speciális viszonyokra – elsősorban csőméretekre, a görény indítási és fogadási feltételeire vonatkozóan – megfelelő gondossággal kell adaptálni. Az előzőből következően minden egyes munkához csak az arra a munkára vonatkozó műveleti utasítást kell készíteni.


Az adatok birtokában kell meghatározni, megtervezni az adott vezeték, vagy vezetékszakasz tisztítási műveleteinek paramétereit, kiválasztani a műveletek végrehajtásához szükséges gépeket, berendezéseket és eszközöket. Az adatok birtokában kell meghatározni azokat az intézkedéseket, amelyek a típus műveleteken túlmenően szükségesek a konkrét műveletterv elkészítéséhez.


A tisztítandó gázvezeték adatainak birtokában meg kell vizsgálni és meg kell határozni, hogy melyik az az egybefüggő szakasz, amelynek tisztítását egyben lehet elvégezni. 

Csak azonos átmérőjű szakaszok tisztítása végezhető el egy művelettel. 

Ha valamely vezetékben átmérő változás található, akkor a vezetéket annyi tisztítási szakaszra kell bontani, ahány különböző átmérőjű csőszakaszból áll.

A tisztítás várható időtartama a vezetékszakasz hosszától és a tisztító eszközt mozgató közeg nyomásától, térfogatáramától függ:

Légnemű közegnél:


[image: image2.wmf]]

Pa

= légköri nyomás (1,013 bar)




P1

= átlagos vezetéknyomás [bar abszolút]




D

= belső csőátmérő [m]




Z

= kompresszibilitási tényező (1)





3,538×10-4
= átváltási tényező




L

= a tisztítandó vezetékszakasz hossza [m]

Az összefüggés alkalmazásával kiszámolható a műveletek közbeni gázsebesség. Megjegyezzük, hogy a hajtó nyomást általában tudjuk a csőgörény mögötti kompresszor levegő nyomásának ismeretében. A csőgörény előtti nyomást pedig a görény fogadóra szerelt – a görény fogadó és a lefúvató közt felszerelt nyomásmérővel tudjuk ellenőrizni. Számításaink szerint általában megfelelő a görény sebessége 5-10 [km/h], ha a hajtó nyomás és a görény fogadásánál mért nyomás közötti különbség 0,5 és 1,5 [bar] közé esik. Ezt a görény fogadó és a fáklya közti elzáró szerelvénnyel végzett fojtással tudjuk beállítani.

A levegősebesség a tisztítandó vezetékhossz ismeretében a tisztítás várható időtartamát a  t= v/L összefüggéssel számítható másodpercben.

A vezetéktisztítási műveletek tervezése

A vezetéktisztítási műveletek a következő fontosabb lépesekből állnak:

1. A vezeték dimenzióinak megfelelő mérető habdugattyú kiválasztása

2. Az művelethez szükséges segédeszközök, szerszámok, biztonsági és védőeszközök kiválasztása

3. A műveleti helyszínekre vonulás.

4. A vezetékszakaszok végpontjainak feltárása, biztonságos munkagödör kiképzése 

5. A vezetékszakasz nyomásmentesítése.

6. A vezetékvégpontok kialakítása, és/vagy az indító-fogadó segédeszközök csatlakoztatása 

7. A nyomóközeg betáplálás (levegő kompresszor) csatlakoztatása

8. A szerszámot behelyezése a csővezeték indító pontján.

9. A szerszám indítása és végignyomása a tisztítandó szakaszon.

10. A szerszám után táplált közeg (levegő) mennyiségének szabályozása, az indító ponton a nyomás folyamatos regisztrálása.

11. A szerszám fogadása, majd kivétele a kialakított fogadó kosárból.

12. A szerszám és a kihozott szennyeződés ellenőrzése, döntés újabb futtatásról. 

13. A vezetékvégek visszaállítása az eredeti állapotba, élőre kötés, szivárgásellenőrzés.

14. A munkagödrök betemetése, tereprendezés. (Burkolat helyreállítása)

15. A vezetékből kifogott szennyeződések elszállítása a veszélyes hulladéktárolóba.

A tisztítandó vezetékszakasz kiválasztásánál figyelembe kell venni, hogy milyen célt akarunk elérni. Összetett, szerteágazó rendszerek esetében a gerincvezetékekkel kell kezdeni a szennyeződés eltávolítását. (A betáplálási pontok felöl a fogyasztói vezetékek irányába történik a szennyeződés vándorlása.)

	Hajtó közeg
	Az indító pont kialakítási lehetőségei
	A fogadó pont kialakítási lehetőségei

	Levegő


	Új vezeték üzembe

 helyezése

	Zárt rendszerű görény fogadás 

Fáklyára történő kibocsátás (Hajtó közeg levegő)

	Levegő
	Üzembe helyezés előtti 

tisztítás

FIGYELEM!

Mind az indító ponton, mind a fogadó ponton a vezetéktől szigetelten leválasztott kamrákat sztatikus feltöltődés ellen 

le kell földelni!

	A rácsos tubus.

	Levegő,


	Zárt görényindító és fogadó általános kialakítási vázlata

Mind az indító ponton, mind a fogadó ponton a vezetéktől szigetelten leválasztott kamrákat sztatikus feltöltődés ellen 

le kell földelni!

A vezetéktisztítás megtörténtét igazoló dokumentumokat (jegyzőkönyv, fényképek) a megvalósulási dokumentációhoz csatolni kell.  (10.8 sz. melléklet szerint)

3.2.1.3. A csatlakozó vezeték és/vagy fogyasztói vezeték műszaki szükségességből elhelyezhető:

a. épületektől független csőtartó szerkezeten (lakóépületeknél kerülni kell),

b. épületek külső falain lévő csőtartókon,

c. bakokon, amelyeken elhelyezett gázvezeték alsó alkotója a talajszinttől vagy a tetőszinttől legalább 0,4 m, legfeljebb 1,2 m magasságban legyen (lakóépületeknél kerülni kell),

d. olyan területeken, ahol személyek rendszeresen közlekednek, és a gázvezeték nyomvonala nem követi az épület falszerkezetét, vagy a gázfogyasztó készülék határvonalait, a gázvezeték alsó alkotója a padlószinttől (járószinttől) legalább 2,2 m magasságban legyen,

e. járművekkel járható úttest feletti keresztezés esetén a cső alsó alkotója az úttest legmagasabb pontja felett legalább 5,5 m-re legyen,

f. gázvezetékkel közös tartószerkezeten legfeljebb 0,4 kV feszültségű villamos vezeték vagy legfeljebb 35 kV feszültségű páncélozott vagy acél védőcsőben lévő szigetelt villamos vezeték lehet,

g. pályán mozgó szerkezetektől (kötélpályán, darupályán, futószalagon, stb. mozgó tárgyak várható legközelebbi pontjától) a gázvezeték legközelebbi alkotója legalább 1 m távolságra legyen.

h. A gázvezeték a sugárzó hőtől az MSZ 11425-2:1982 [Ipari gázellátó rendszerek. Gázvezetékek és szerelvények követelményei és vizsgálata.] szabványnak megfelelően védve legyen. Izzó vasat, vagy salakot szállító vasutakat a gázvezeték felülről a sínpártól legalább 10 m magasságban keresztezzen, és a vezeték alatt hőterelő lemez legyen.

A gázvezeték a káros feszültségektől megfelelő vonalvezetéssel vagy kompenzátorok beépítésével védve legyen. Az adott beépítési helyen várható környezeti korróziós hatásoktól a gázellátó rendszer minden részegysége védve legyen. A korrózióvédő bevonat a környezet várható mechanikai, vegyi és hőhatásainak ellenálló legyen. A gázellátó rendszer szilárdsági és gáztömörségi követelményeknek megfelelő legyen. A gázzal érintkező, belső felületek a gáz vegyi hatásainak ellenállóak legyenek. A tömítések és egyéb gázzal érintkező rugalmas alkatrészek pentán állóak legyenek. A gázvezetéket a tartószerkezeteken úgy kell elhelyezni, hogy a különböző mozgások a gázvezeték felületét ne koptassák. Tartószerkezeteit méretezni kell. A légvezetéket az MSZ 2364 [Épületek villamos berendezéseinek létesítése] szabvány előírásai szerint, vagy azzal egyenértékű műszaki megoldással földelni kell..

A létesítés körülményeitől függően a csatlakozó és/vagy fogyasztói vezeték épületen kívüli (szabadon szerelt) szakaszait a villámvédelmi rendszerbe be kell kötni az MSZ EN 62305 [Épületek villámvédelme] szabványban foglaltak szerint, vagy azzal egyenértékű műszaki megoldással

3.2.1.4. Épületbe történő belépés csatlakozó vagy fogyasztói vezetékkel

a. Épületbe térszint alatti bevezetésnél – nem fém csőanyag esetén – a belépés előtt fém csőanyagra (3.3. sz. táblázat) szükséges váltani [3.1.a) és 3.1.b) sz. ábra.].

                                                                  3.1.a) sz. ábra  

                            Épületbe belépés kisnyomású csatlakozó vezetékkel (alápincézett)  

                                                                  3.1.b) sz. ábra  

                          Épületbe belépés kisnyomású csatlakozó vezetékkel (alápincézetlen)  

b. Gondoskodni kell a fém anyagú vezetékek esetében a vezeték térszint alatti és feletti szakaszainak elektromos szétválasztásáról szigetelő közdarabbal.  

c. Az átvezetés (védőcsöve) olyan külső bevonatú legyen, amelynek anyaga a falazat anyagával egybeépülve víztömör kötést képez.  

d. Alápincézetlen épületbe térszint alatt csak a homlokzati fal belső felületéhez csatlakozó, járószintig nyitott szerelő aknán keresztül szabad belépni.  

e. Az épületbe belépő csatlakozó vagy fogyasztói vezeték tervezési nyomása lakóépületeknél legfeljebb 4 bar lehet.  

f. Az épület alapfalán térszint alatti átvezetés előre gyártott, és tanúsított kivitelű legyen.  

g. A villamos szétválasztás a vezeték szabadon szerelt szakaszában legyen.  

3.2.1.5. A csatlakozó és/vagy fogyasztói vezeték struktúrája  

A vezeték sugaras hálózati elrendezésű legyen (ne legyen körvezeték). 

A térszint alatti vezeték nyomvonala:  

a. az épületre vonatkozó védőtávolságon belül arra merőleges,  

b. azon kívül az épület falával párhuzamos, vagy arra merőleges legyen.  

3.2.2. Csatlakozó és/vagy fogyasztói vezeték épületen belüli nyomvonala  

3.2.2.1. Általános előírások  

A vezetéket úgy kell kialakítani és méretezni, hogy a tervezett állandósult, üzemszerű állapotban a csatlakozási nyomás a gázfogyasztó készülék névleges üzemi nyomásának feleljen meg (3.1. sz. táblázat).

A vezeték nyomvonalát úgy kell megtervezni,- és védeni, hogy a vizsgálatok, a karbantartás, a gáz alá helyezés és az üzemzavar elhárítás biztonságosan elvégezhetők legyenek.

3.2.2.2. A csatlakozó- és/vagy fogyasztói vezeték elhelyezése épületen belül

A csatlakozó, és/vagy fogyasztói vezeték nyomvonala a lehető legrövidebb, a kötések száma a lehető legkevesebb legyen.

A csatlakozó és/vagy fogyasztói vezeték lehet:

a. az épület szerkezetein, falán bilincsezve, vagy attól független csőtartókon;

b. falon belül burkolattal ellátva, vagy elvakolva csak a földgázelosztó, valamint a cső gyártójának előírásai szerinti kivitelben és csak kisnyomású vezeték lehet. Az ilyen vezeték nyomvonalának azonosíthatóságát biztosítani kell;

c. gázfogyasztó készülékek olyan szerkezetén, amelyek a gázvezetékre káros hőhatásoktól védettek.

A 0,8-nál nagyobb relatív sűrűségű gázok vezetékeit jól szellőzött helyen szabadban szerelve kell elhelyezni. Ha a padlócsatornába való szerelés elkerülhetetlen, akkor a csatornába fektetett vezetékeinél a csővezeték csatornáját homokkal kell feltölteni, vagy pedig a csatornába gázérzékelőket kell felszerelni, melyek gázszivárgás esetén vészjelzést adnak. Ha a gáz relatív sűrűsége 0,8-nál kisebb, megengedhető feltöltetlen csatornák létesítése is. A 0,8-nál nagyobb relatív sűrűségű gázt szállító csővezetékeket talajszintnél mélyebb padozatú helyiségen (pince, alagsor) átvezetni csak a két végén szellőzőcsővel ellátott védőcső alkalmazásával lehet.

A padlócsatorna kialításra egy egyedi megoldás a hajlékony rozsdamentes csővel gégecső védelme mellett (3.1.c. sz. ábra). A feltüntetett megoldást, kizárólag a konyhákban, sziget üzemmódban tervezett konyhai gázkészülékek, gázellátásához lehet betervezni. 

Az ábrán adott 3 [m]-es korláttól indokolt esetben el lehet térni.

3.1.c) sz. ábra  

Példa gége cső védelmével szerelt padló alatti hajlékony rozsdamentes acél fogyasztói vezeték elhelyezésére

A padlócsatorna jól szellőző legyen. Úgy kell kialakítani és helyezni, hogy abba üzemszerűen folyadék ne juthasson, az üzemzavar miatt bejutó folyadék pedig meghatározott helyre kifolyjon. A padlócsatorna-szakasz, amelyben fogyasztói vezeték van, legyen gáztömören elválasztott az olyan padlócsatorna-szakasztól, amelyben nincs gázvezeték. Üreges, túlnyomás nélküli közművezeték és erősáramú kábel a gázvezetéket tartalmazó padlócsatornában nem lehet, és azt csak védőcsőben keresztezheti.

A vezeték rögzítését és nyomvonalát úgy kell kialakítani, hogy abban káros mechanikai feszültség ne ébredjen.

A fogyasztói vezeték korrózióvédelméről az üzembe helyezést követően folyamatosan gondoskodni kell.

A csővezetékben alkalmazott mechanikai kötések a húzásnak, hajlításnak ellenállóak legyenek.

A padlón vagy a falon átmenő csővezetéket a legrövidebb úton, kötések nélküli elemi csőszálakból kell átvezetni. A fal- vagy padlóüregen keresztülvezető csővezetéket csőhüvelyben (védőcsőben) kell elhelyezni.

Gondoskodni szükséges a csővezeték és a védőcső közötti gyűrűs tér egyik vagy mindkét oldali időtálló víz-tömör lezárásáról és a vezetéket a védőcsőbe helyezése előtt passzív korrózióvédelemmel kell ellátni. A szigetelés megfelelőségét arra alkalmas módszerrel vizsgálni, megfelelőségét szerelési nyilatkozatban dokumentálni szükséges.

Gázvezetéket álmennyezeten, üreges falszerkezeten, külső határoló felületein túlnyúló burokcsőben lehet átvezetni. 

A vezeték nem helyezhető el:  

a. szellőző aknában,  

b. szellőzővezetékben,  

c. szellőző gépházakban, ha a helyiségből történik a légbeszívás,  

d. felvonógépházakban védelem nélkül,  

e. égéstermék elvezető berendezésben,  

f. égési levegő ellátó légjáratokban,  

g. épület alatt földben,  

h. lakószobában, kivéve a fogyasztói vezeték,  

i. hűtőtérben, illetve hűtőhelyiségben,  

j. az életvédelmi célú helyiségben, az abban elhelyezett gázfogyasztó készülék gázellátását biztosító fogyasztói vezeték kivételével,  

k. „A” és „B” tűzveszélyességi osztályú helyiségekben, a nyomásszabályozó és gázmérő helyiség kivételével

l. a villamos elosztói berendezések és alállomások helyiségeiben,  

m. olyan helyiségben, ahol a gázfogyasztó készülékek összes névleges hőterhelése nagyobb, mint 140 kW, kivéve az azt ellátó, vagy a helyiség fűtését biztosító gázfogyasztó készülék fogyasztói vezetékét,  

n. a 0,4 kV-nál nagyobb feszültségű erősáramú berendezést tartalmazó helyiségben, kivéve a helyiség fűtését szolgáló gázfogyasztó készülék gázellátása. 

o. Idegen tulajdonú ingatlanon fogyasztói vezeték nem haladhat át, kivétel a közös használatú helység.

3.2.3. A csatlakozó és a fogyasztói vezetékek elhelyezési és anyagválasztási lehetőségei

A választható anyagokat a 3.3. sz. táblázat tartalmazza. A csatlakozó- és fogyasztói vezetékben oldható kötés csak a vezeték tartozékát képező szerelvények, gázfogyasztó készülékek kötéseinél megengedett.

a) Acél csőanyagok:

· a vezeték létesítéséhez felhasznált csőanyag feleljen meg a 3.3. sz. táblázatban megadott csőanyagoknak,

· a felhasznált anyagoknak rendelkezniük kell a megfelelőséget igazoló bizonylattal, (gyártói megfelelőségi és szállítói megfelelőségi nyilatkozat),

· bontott csövet gázvezeték építéshez felhasználni nem szabad,

· nem használható fel olyan cső, amelynek felületét a tárolás során bekövetkezett korrózió szemcséssé tette.

Iránytörések:

· DN 20-nál nem nagyobb átmérőjű csövek esetén hajlítással, de a cső hajlításakor annak keresztmetszete nem csökkenhet, és körkörössége nem torzulhat,

· DN 25 méretnél hajlítással, vagy forrcső ív behegesztésével,

· DN 25-nél nagyobb átmérők esetén bizonylatolt előre gyártott idomok (forrcső ívek) behegesztésével történhet.

b) Réz cső és csőidom anyagok: 

· az alkalmazott csőanyag (présidomos vagy tokos kötésű forrasztott) feleljen meg az MSZ EN 1057:2006+A1:2010 [Réz  és  rézötvözetek. Varrat nélküli, körszelvényű rézcsövek vízhez és gázhoz, egészségügyi és fűtési alkalmazásra] szabvány előírásainak, vagy azzal egyenértékű műszaki megoldásnak,  

· a csőanyag keménységi fokozata szabadon szerelt vezetéknél „kemény” (R 290) vagy „félkemény”(R 250), rejtett szerelésnél „lágy” (R 220) fokozatú is lehet. Falvastagsága 28 mm csőátmérőig legalább 1,0 mm(, 28 mm-nél nagyobb és legfeljebb 42 mm csőátmérő esetén legalább 1,2 mm, 42 mm-nél nagyobb és legfeljebb 89 mm csőátmérő esetén legalább 2 mm, 89 mm csőátmérő felett 108 mm csőátmérővel bezárólag legalább 2,5 mm legyen.

· a tokos kötésű forrasztott vezeték szerelésénél felhasznált idomok az MSZ EN 1254-1 [Réz és rézötvözetek. Csővezeték armatúra. 1. rész: Szerelvények rézcsőhöz kapillárisan lágy vagy kapillárisan kemény forrasztható véggel.] szabvány előírásainak feleljenek meg, vagy azzal egyenértékű műszaki megoldásnak feleljenek meg,

· 28x1 mm átmérőig helyszínen készült gépi csőhajlítás alkalmazható.

c) Rozsdamentes cső és csőidom: mind présfittinges, mind tompa illesztésű hegesztett kötéssel alkalmazható a megadott nyomáshatáron belül.

d) Polietilén cső és csőidom: Kizárólag földbe fektetve, épületen kívül alkalmazható, talajszint fölé vezetése (pl. gázmérőhöz történő felállás esetén) acél anyagú védőcsőben szerelve megengedett. Szerelése, hegesztése a PE vezetékekre vonatkozó utasítás [MSZ EN 1555 Műanyag csővezetékek éghető gázok szállítására. Polietilén csövek. Szabványsorozat] szerint történhet.

                                                                                                                      3.3. a) sz. táblázat  

	Anyagminőség
	Kisnyomás (MOP ≤ 0,1 bar)

	
	Föld alatt
	Szabadon szerelve
	Falhorony-ban
	Elvakolva

	
	
	
	
	

	Acélcső szigetelve [MSZ EN 10208-2, MSZ EN 10255]
	Igen
	*
	Igen
	Igen

	Acélcső szigetelés nélkül [MSZ EN 10208-2, MSZ EN 10255], korrózióvédelemmel
	Nem
	Igen
	
	Nem

	Rozsdamentes acélcső présidomos kötéssel [DVGW TS 233]
	
	
	
	Igen (szigetelve)

	Rozsdamentes acélcső hegesztett kötéssel
	
	
	
	

	Rézcső keményforrasztott kötéssel [MSZ EN 1057:2006+A1:2010]
	
	
	
	

	Rézcső présidomos kötéssel [MSZ EN 1057:2006+A1:2010]
	
	
	
	

	PE 80 SDR 17,6 cső [MSZ EN 1555]
	Igen
	Nem
	Nem
	Nem

	PE 80 SDR 11 cső [MSZ EN 1555]
	
	
	
	

	PE 100 SDR 17,6 cső [MSZ EN 1555]
	
	
	
	

	PE 100 SDR 11 cső [MSZ EN 1555]
	
	
	
	


* Alkalmazás lehetséges, de nem szokásos  

                                                                                                                      3.3. b) sz. táblázat  

	Anyagminőség
	Középnyomás (0,1 < MOP ≤ 4 bar)

	
	Föld alatt
	Szabadon szerelve
	Falhoronyban

	
	
	Épületen kívül
	Épületen belül
	Épületen kívül
	Épületen belül

	Acélcső szigetelve [MSZ EN 10208-2, MSZ EN 10255]
	Igen
	*
	*
	Igen
	Igen

	Acélcső szigetelés nélkül [MSZ EN 10208-2, MSZ EN 10255], korrózióvédelemmel
	Nem
	Igen
	Igen
	Nem
	Nem

	Rozsdamentes acélcső présidomos kötéssel [DVGW TS 233]
	
	Igen
	Igen
	Igen
	Igen

	Rozsdamentes acélcső hegesztett kötéssel
	
	
	
	
	

	Rézcső keményforrasztott kötéssel [MSZ EN 1057:2006+A1:2010]
	
	Igen
	Nem
	Nem
	Nem

	Rézcső présidomos kötéssel [MSZ EN 1057:2006+A1:2010]
	
	
	
	
	

	PE 80 SDR 17,6 cső [MSZ EN 1555]
	Igen
	Nem
	Nem
	Nem
	Nem

	PE 80 SDR 11 cső [MSZ EN 1555]
	
	
	
	
	

	PE 100 SDR 17,6 cső [MSZ EN 1555]
	
	
	
	
	

	PE 100 SDR 11 cső [MSZ EN 1555]
	
	
	
	
	


* Alkalmazás lehetséges, de nem szokásos  

                                                                                                                                                    3.3. c) sz. táblázat  

	Anyagminőség
	Nagyközép nyomás

(4 bar < MOP ≤ 25 bar)

	
	Föld alatt
	Szabadon szerelve

	
	
	

	Acélcső szigetelve [MSZ EN 10208-2, MSZ EN 10255]
	Igen
	*

	Acélcső szigetelés nélkül [MSZ EN 10208-2, MSZ EN 10255], korrózióvédelemmel
	Nem
	Igen

	Rozsdamentes acélcső présidomos kötéssel [DVGW TS 233]
	
	Nem

	Rozsdamentes acélcső hegesztett kötéssel
	
	

	Rézcső keményforrasztott kötéssel [MSZ EN 1057:2006+A1:2010]
	
	

	Rézcső présidomos kötéssel [MSZ EN 1057:2006+A1:2010]
	
	

	PE 80 SDR 17,6 cső [MSZ EN 1555]
	Nem
	Nem

	PE 80 SDR 11 cső [MSZ EN 1555]
	P≤6 bar
	

	PE 100 SDR 17,6 cső [MSZ EN 1555]
	P≤8 bar
	

	PE 100 SDR 11 cső [MSZ EN 1555]
	P≤10 bar
	


* Alkalmazás lehetséges, de nem szokásos  

Acélcső az MSZ EN 10208-2 [Acélcsövek éghető közegek csővezetékeihez. Műszaki szállítási feltételek] vagy az MSZ EN 10255 [Hegesztésre és menetvágásra alkalmas ötvözetlen acélcsövek. Műszaki szállítási feltételek.] szabványnak vagy azzal egyenértékű műszaki feltételnek feleljen meg. Hegesztett kötéssel, hagyományos módon történő kivitelezés esetén hegesztett acélcsövek MSZ EN 10220 [Varratnélküli és hegesztett acélcsövek. Méretek és hosszegységenkénti tömegek] szabvány szerinti méretűek és az MSZ EN 10296-1 [Hegesztett acélcsövek mechanikai és általános műszaki célra – hegesztett acél] szerinti 2. minőségi csoportúak vagy azzal egyenértékű műszaki méretűek és minőségűek legyenek. 16 bar üzemi nyomásnál nagyobb nyomású acélcsövekre az MSZ EN 1594 [Gázellátó rendszerek. 16 bar-nál nagyobb üzemi nyomású csővezetékek. Műszaki követelmények] szabvány, vagy azzal egyenértékű műszaki követelmény vonatkozik.

Rozsdamentes acélcső: mind présfittinges, mind tompa illesztésű hegesztett kötéssel alkalmazható a megadott nyomáshatáron belül.

Rézcső (forrasztható és sajtolható kötéssel): Kemény forrasztással történő kivitelezés esetén; MSZ EN 1057:2006+A1:2010 [Réz és rézötvözetek. Varrat nélküli, körszelvényű rézcsövek vízhez és gázhoz, egészségügyi és fűtési alkalmazásra] szerinti minőségűek (Cu-DHP) és méretválasztékúak legyenek. A csövek minimális falvastagsága 1 mm legyen. Keménységi fokozat szabadon szerelt vezetéknél „kemény” (R 290) vagy „félkemény”(R 250), rejtett szerelésnél „lágy” (R 220) fokozatú is lehet.

A rézcsőre vonatkozó követelmények szabványai:  

MSZ EN 1057:2006+A1:2010 [Réz és rézötvözetek. Varrat nélküli, kör szelvényű rézcsövek víz és gáz részére, egészségügyi és fűtési alkalmazásra.]

MSZ EN 1254-1 [Réz és rézötvözetek. Csővezeték armatúra. 1. rész: Szerelvények rézcsőhöz kapillárisan lágy vagy kapillárisan kemény forrasztható véggel.]

prEN 1254-7 [Présidomos végű szerelvények fémcsövekhez.]

Polietilén cső: Kizárólag földbe fektetve, épületen kívül alkalmazható, valamint épület falához vagy gázmérőhöz történő felállás esetén acél anyagú védőcsőben szerelve. Szerelése, hegesztése a PE vezetékekre vonatkozó utasítás [MSZ EN 1555 Műanyag csővezetékek éghető gázok szállítására. Polietilén csövek. Szabványsorozat] szerint történhet.

A táblázatban nem szereplő anyagminőségű cső: akkor használható, ha annak magyarországi alkalmazását – figyelemmel az elhelyezés körülményeire – akkreditált intézet minősítette.

3.2.4. A csatlakozó vezetékeket és felhasználói berendezést a földgázelosztó által felülvizsgált és műszaki biztonsági szempontból kivitelezésre alkalmasnak minősített tervdokumentáció alapján szabad létesíteni.

3.2.4.1. Vezetékek kötései

A csatlakozó- és fogyasztói vezetékek csőkötéseinél hegesztett, vagy a vonatkozó jogszabály alapján feljogosított szervezet által tanúsított más kötéstechnológiát szabad alkalmazni.

Menetes, karimás, roppantó-gyűrűs, hollandi anyás kötések csak szerelvényekhez, idomokhoz, mérőelemekhez, szigetelő közdarabokhoz, műszerekhez és karimás csővég lezárásokhoz alkalmazhatók.

A csőkötésekre vonatkozóan a tervezőnek a műszaki leírásban megadott technológiákkal kapcsolatos előírásait maradéktalanul be kell tartani.

3.2.5. Elzáró szerelvényt a csatlakozó vezeték és/vagy fogyasztói vezeték épületbe belépési pontjánál vagy a belépési pont közelében hozzáférhető helyen kell beépíteni.

3.2.5.1. Ezt a feltételt a közép- vagy nagyközép nyomású ellátás esetén a telekhatár közelében elhelyezett nyomásszabályozó elzáró szerelvénye is kielégíti (ld. 3.2. sz. ábra).

[image: image13.png]



                                                                 3.2. sz. ábra  

                       Telekhatáron, kerítésben elhelyezett házi nyomásszabályozó és gázmérő  

3.2.5.2. A telekhatártól távolabb elhelyezkedő épületeknél az épületbe csatlakozás előtt indokolt esetben — a Felhasználó számára könnyen hozzáférhető helyen — ha azt biztonsági okok (a Fogyasztói Főelzáró épülettől való távolsága) indokolttá teszik. 

3.2.5.3. Ha épületen belül van a nyomásszabályozó, akkor az épületbe belépés előtt, az épületen kívül is kell egy elzáró szerelvényt beépíteni (ld. 3.4. sz. ábra 

3.2.5.4. A több Felhasználói helyet kiszolgáló csatlakozó- és/vagy fogyasztói vezetékek leágazásánál szakaszolási hely (vagy ún. strang) elzáró (ld. 3.2.a. sz. ábra)., továbbá a tervegyeztetés során társaságunk által megjelölt helyeken..

      . 3.2.a. sz ábra

 A szakaszoló (strang) elzáró beépítéséről

A szakaszoló szerelvényeknek mindig hozzáférhetőeknek kell lenni a telekhatáron belüli elhelyezés esetén a felhasználó számára.

3.2.5.5. A szakaszoló szerelvények illetéktelenek által történő használatának megakadályozására szükség szerint intézkedéseket kell tenni. 

3.2.5.6. A szakaszoló elzáró szerelvény: 

— kézi, vagy gépi, de kézzel is működtethető legyen, 

— zárási szöge lakossági Felhasználó esetén 900 legyen, 

— nyitott és zárt állapota egyszerűen, rátekintéssel megállapítható, 

— kezelése egyszerű és biztonságos legyen, 

— mindig működőképesnek és kezelhetőnek kell lennie, 

— helyét és zárási funkcióját időt álló táblával kell jelölni. 

A gázkonnektor (3.2.b. sz. ábra) készülékelzáró-szerelvényként alkalmazható.

                                                                 3.2. b. sz. ábra  

A gázkonnektor mint készülék elzáró szerelvény

3.2.5.7. Készülék elzáró szerelvényként automatikus biztonsági záró szerelvény is megfelel, ha a beépítés helyén az automatikus zárást biztosító szerkezet hibája esetén kézzel működtetve is gáztömören zárható. 

3.2.6. Gáznyomás-szabályozók  

A technológiai  utasítás alkalmazásában a nyomásszabályozók névleges térfogatáram és bemenő nyomás alapján a következők szerint osztályozandók (3.4. sz. táblázat): 

a) házi nyomásszabályozó, amelyeknek névleges térfogatárama legfeljebb 40 m3 /h, bemenő nyomása  legfeljebb 16 bar

b) egyedi nyomásszabályozó állomás, amelynek névleges térfogatárama nagyobb, mint  40 m3 /h, de legfeljebb 200 m3 /h, bemenő nyomása kisebb, mint 100 bar,  

c) ipari nyomásszabályozó állomás, amelynek névleges térfogatárama nagyobb, mint 200 m3 /h, és bemenő nyomása kisebb, mint 100 bar.  

Minden belépő oldalon középnyomású nyomásszabályozót úgy kell átbocsátott térfogatáram tekintetében kiválasztani (méretezni), hogy a belépő nyomás 1 [bar], és minden belépő oldalon nagyközép nyomású nyomásszabályozót úgy kell kiválasztani az elvárt térfogatáram tekintetében, hogy a belépő nyomás 2 [bar].

Új létesítés esetén házi nyomásszabályozóként alkalmazható maximum 50 [m3/h] névleges térfogatáramú nyomásszabályozó (pl.: VF-50). Ezen esetben a tervezőnek számítással kell igazolnia, hogy a gázfelhasználásból eredő, nyomásszabályozón átáramló földgáz maximális térfogatárama nem haladja meg a 40 [m3/h]-t. A nyomásszabályozónak ebben az esetben kétfokozatúnak kell lennie.

A nyomásszabályozók megfeleltetése a vonatkozó szabványoknak (3.4. sz. táblázat)

                                                                                                                             3.4. sz. táblázat  

	Névleges térfogatáram szerint

Q [m3/h]
	Nyomás szerint [MOP]

	
	Pb max ≤ 4 bar
	4 bar < Pb max ≤ 16 bar
	16 bar < Pb max ≤ 100 bar

	Q ≤ 40
	MSZ EN 12279
	MSZ EN 12279
és MSZ EN 334:2005+A1:2009
	MSZ EN 12186 és MSZ EN 334:2005+A1:2009

	40 < Q ≤ 200
	
	
	

	Q≤ 650


	MSZ EN 12279

az A. melléklet 1., 2. és 3. beépítési változatok esetén
	MSZ EN 12279 
és MSZ EN 334:2005+A1:2009
	

	200 < Q
	MSZ EN 12279
	
	


3.2.6.1. Házi nyomásszabályozók és egyedi nyomásszabályozó állomások 

3.2.6.1.1. Összhangban az MSZ EN 12279 [Gázellátó rendszerek. Gáznyomás-szabályozók a csatlakozóvezetékben. Műszaki követelmények]. 7 szabvány, vagy azzal egyenértékű műszaki megoldás előírásaival, épületen kívül a nyomásszabályozó elhelyezhető: 

a) telekhatáron kerítésben (ld. 3.2. sz. ábra),  

b) telekhatáron belül, lehetőleg annak közelében,  

c) épület falán, vagy falába süllyesztve,  

d) kapualjban (legfeljebb középnyomású – ld. 3.3.b. sz. ábra),  

e) épületen belül legfeljebb középnyomású (külön feltételekkel – ld. a 3.4. sz. ábra szerint), az épületen belül történő nyomásszabályozó elhelyezés esetén a földgázelosztó külön feltételeit is be kell tartani  

f) épület lapos tetején, (ld.  3.3.c. sz. ábra)

A tervegyeztetés során társaságunk ettől eltérő elhelyezést is engedélyezhetnek. A búvárharangos konstrukciójú földbe süllyeszthető házi nyomásszabályozó épületen kívüli elhelyezéséhez társaságunk nem járul hozzá. Egyéb, földbe süllyeszthető – mind a házi, mind az egyedi nyomásszabályozó – konstrukciók elhelyezésének lehetőségéről a tervező alapos indoklása mellett a kirendeltség vezető, vagy a kirendeltség műszaki vezetője egyedi elbírálás keretében dönt.

A vonatkozó szabvány a nyomásszabályozók elhelyezésére a 3.3.a. sz. ábra szerinti sémákat írja elő.

3.3.a sz. ábra

Nyomásszabályozó elhelyezések az MSZ EN 12279 szabvány szerint

                                                                   3.3.b sz. ábra  

                              Kapualjban elhelyezett középnyomású házi nyomásszabályozó  

3.3.c. sz. ábra

Épület lapos tetején elhelyezett egyedi nyomásszabályozó

3.2.6.1.2. A földgázelosztó különleges esetekben a fentiektől eltérő elhelyezést is előírhat, 

3.2.6.1.3. Általános elhelyezési feltételek  

h) Valamennyi nyomásszabályozónak, ami nem épületen belül kerül elhelyezésre, mechanikai és csapadék elleni védelemmel kell rendelkeznie (védőszekrény, védődoboz). Az épületben elhelyezett nyomásszabályozók mechanikai védelméről akkor kell gondoskodni, ha azok közlekedési útvonalba esnek, vagy egyéb mechanikai károsodásnak vannak kitéve.  

i) Egy helyrajzi számú közös telken lévő felhasználók gázellátását egy csatlakozási ponton keresztül (egy fogyasztói főelzáró), lehetőleg egy nyomásszabályozóról kell megvalósítani (ld. 3.5. sz. ábra).  

j) Az épületen belül elhelyezett házi nyomásszabályozó biztonsági membránnal rendelkezzen, vagy kétfokozatú legyen és a membrántér a szabadba legyen kiszellőztetve a 3.4. sz. ábrán látható változatoknak megfelelően. Közvetlenül az épületbe belépés helyén – az épületen belül – hőre záró elzáró szerelvényt kell beépíteni. Az épületen belül az előzőek szerinti feltételekkel elhelyezett nyomásszabályozó és kapcsolódó gépészeti berendezéseinek telepítése során a külső elhelyezésű nyomásszabályozók nyílászárókhoz rendelt védőtávolságait nem kell alkalmazni. A nyomásszabályozó épületen belül történő elhelyezésénél a legfeljebb 100 m3 /h névleges együttes névleges térfogatáramú membrános gázmérők elhelyezésének követelményei szerinti feltételeket kell megtartani. 

                  a) Épületen kívül közép vagy nagyközép nyomású házi nyomásszabályozó  

                               b.) Épületen belül középnyomású házi nyomásszabályozó  

                                                                3.4. sz. ábra  

                     A házi nyomásszabályozó védőtávolságainak és a lefúvató elhelyezésének  

                                                                3.5. sz. ábra  

                                  Egy helyrajzi számú telken lévő lakóépületek gázellátása  

3.2.6.1.4. Középnyomású házi nyomásszabályozók elhelyezése 

a) Házi nyomásszabályozó kapualjban és nem huzamos emberi tartózkodásra szolgáló helyiségben elhelyezve legfeljebb középnyomású lehet. A helyiség, amelyben a szabályozót felszerelik Földszinten, vagy alagsorban legyen. Épületen belüli határoló Falszerkezeti legalább A1 tűzvédelmi osztályú El 90 tűzállóságú teljesítményűek legyenek. Szellőző az épület más helyiségei Felé nem alakítható ki. 

b) A középnyomású házi nyomásszabályozó külső határoló felülete és az épületek nyílászárói, illetve nyílásai (beleértve az ingatlan légellátását biztosító valamennyi nyílást is) között vízszintes vetületben a gyorszár és biztonsági lefúvató zárási- illetve nyitási nyomás beállítási sorrendjétől függően a MSZ EN 12279 [Gázellátó rendszerek. Gáznyomás-szabályozók a csatlakozó vezetékben. Műszaki követelmények] 7 szabványban, vagy azzal egyenértékű műszaki megoldásban meghatározott védőtávolságokat kell betartani ld. 3.4. sz. ábra). Nem vonatkozik ez az előírás az épületben elhelyezett nyomásszabályozó állomás gépészeti berendezéseit tartalmazó közös használatú helyiségre és különálló helyiség épületen belüli határoló felületeire. 

c) A középnyomású nyomásszabályozó kétfokozatú legyen, ha az utána következő gázmérő(k) épületen belül vannak elhelyezve. 

3.2.6.1.5. Nagyközép nyomású házi nyomásszabályozók és egyedi nyomásszabályozó állomások elhelyezése 

a) Abban az esetben, ha a nyomásszabályozó elhelyezése az MSZ EN 12279 [Gázellátó rendszerek. Gáznyomás-szabályozók a csatlakozóvezetékben. Műszaki követelmények] 7 szabvány. A. melléklet 2. és 3. számú beépítési módozata szerint történik, akkor a válaszfalakat és cső- valamint kábel csatornákat (amelyek kapcsolatban vannak a szabályozó elhelyezésére szolgáló zárt szekrénnyel, különválasztott helyiséggel) oly módon kell leszigetelni, hogy az esetleges gázszivárgás más térséget ne veszélyeztessen. Nagyközép nyomású nyomásszabályozó alkalmazása esetén a gázmérőt nem szabad épületen belül elhelyezni.

b) Az MSZ BN 12279 [Gázellátó rendszerek. Gáznyomás-szabályozók a csatlakozóvezetékben. Műszaki követelmények.] 7 szabvány A. melléklet 2. és 3. számú beépítési módozata szerinti elhelyezés esetén szabályozót befoglaló szekrény, vagy térrész az épület többi részétől az épület szintszámának és tűzállósági fokozatának megfelelő falszerkezettel, födémmel legyen leválasztva. Az  alkalmazott állmennyezet csak A1 tűzvédelmi osztályú lehet.  

c) A nyomásszabályozó elhelyezésére szolgáló helyiség bejárati ajtója a szabad felé kifelé nyíljon, nyitott állapotban rögzíthető legyen, és alkalmas legyen zárt állapotban az illetéktelenek távoltartására. Az ajtó belülről kulcs nélkül nyitható legyen. Az előtte lévő nyílt tér Felé vezető utakat mindig szabadon kell hagyni. Az ajtó(k) és szellőző nyílások a nyitható ablakoktól, ajtóktól, valamint egyéb épületek nyílásaitól biztonságos távolságra legyenek. Más zárt tér Felé nem lehet nyílásuk. 

d) A nyomásszabályozó háza (szekrénye) a szabadlevegő felé közvetlenül kiszellőztetett legyen. A szellőzőnyílásokat eltakarás elől védeni kell, erre kihelyezett jelzőtáblával is Fel kell hívni a figyelmet. Az MSZ EN 12279 [Gázellátó rendszerek. Gáznyomás-szabályozók a csatlakozóvezetékben. Műszaki követelmények].7 szabvány A. melléklet 2. sz. beépítési módozata esetén a szabályozó helyiségének padozata antisztatikus és szikrát nem adó burkolatú legyen. 

e) Az MSZ EN 12279 [Gázellátó rendszerek. Gáznyomás-szabályozók a csatlakozóvezetékben. Műszaki követelmények].7 szabvány A. melléklet 5. sz. módozata szerinti beépítésénél, ahol nem lehetséges közúti Forgalom előli elzárás, az akna fedlap a terhelésnek feleljen meg. A víz behatolását meg kell akadályozni. 

f) Egyedi nyomásszabályozó állomások különálló, nem emberi tartózkodásra szolgáló helyiségben is elhelyezhetők. 

g) Egyedi nyomásszabályozó állomás épület lapos tetején történő elhelyezés esetén a tetőszerkezet megfelelő szilárdságú legyen. A belépő oldali gázvezetékben épületen kívül, térszinten, kezdési magasságban szakaszoló szerelvényt kell beépíteni. A nyomásszabályozó állomás villámvédelmét az MSZ EN 62305 [Épületek villámvédelme 7 szabvány szerint, vagy azzal egyenértékű műszaki megoldással kell biztosítani. A villámvédelmet csak az Országos Tűzvédelmi Szabályzat előírásai szerint jogosult tervező tervezheti meg. 

3.2.6.1.6. Házi nyomásszabályozók és egyedi nyomásszabályozó állomások gépészeti követelményei valamennyi nyomásszabályozó legalább a következő szerelvényeket tartalmazza (a gáz áramlási 

irányában felsorolva)( ld 3.8 sz. ábra):  

− elzáró szerelvény, (ha épületen belül van a szabályozó, akkor épületen kívül is legyen elzáró szerelvénye), 

− szűrő,

− automatikus működésű biztonsági gyorszár (100 mbar-nál nem nagyobb bemenő nyomású szabályozó – általában készülékszabályozó – esetén túlnyomás elleni védelemre nincs szükség), 

− nyomásszabályozó készülék, (monitor szabályozás esetén egy darab hibára nyitva maradó és egy darab hibára záró),  

− biztonsági lefúvató (kivéve a monitorszabályozást).

A gyorszárral és lefúvatóval egy készülékbe szerelt (kompakt) házi nyomásszabályozókhoz kerülővezetéket nem szabad létesíteni. Az egyedi nyomásszabályozó állomások bemenő- és szabályozott oldali (elmenő) csőszakaszába a szabályozott gáznyomást mérő műszert kell beépíteni.  

Az egyedi nyomásszabályozó állomás szabályozott oldali szerelvényeit követően (a gáz áramlási iránya szerint) elzáró szerelvényt is be kell építeni.

Egyedi nyomásszabályozók esetén kerülő vezeték csak az MSZ EN 12186 [Gázellátó rendszerek. Gáznyomás szabályozó állomások gázellátáshoz és gázelosztáshoz. Műszaki követelmények.] szabvány, vagy azzal egyenértékű műszaki megoldás szerinti, 16 bar-nál nagyobb bemenő nyomású szabályozóknál alkalmazható.

3.2.6.1.7. Házi nyomásszabályozók és egyedi nyomásszabályozó állomások kibocsátási forrásainak zónabesorolása 

Középnyomású házi nyomásszabályozók és egyedi nyomásszabályozó állomások esetén robbanásveszélyes övezetet nem értelmezünk, helyette a 3.4. sz. ábra szerinti távolságokat védőtávolságokként kell értelmezni és ezen távolságokon belüli térrészben nem kell az MSZ EN 60079-  10 [Villamos gyártmányok robbanóképes gázközegekben. A robbanásveszélyes térségek besorolása.] szabvány szerinti feltételeket biztosítani. 

A nagyközép nyomású házi nyomásszabályozó és egyedi nyomásszabályozó állomás szekrényének, helyiségének belső tere robbanásveszélyes (RB) 2-es zónába tartozik az MSZ EN 60079-10 [Villamos gyártmányok robbanóképes gázközegekben. A robbanásveszélyes térségek besorolása.] szabvány szerint. 

Az (RB) 2-es zóna a szabályozót tartalmazó védőszekrény határoló felületétől vízszintesen minden irányban és függőlegesen lefelé mérve 1 m, függőlegesen felfelé 1,5 m-ig terjed ki (ld. 3.4. sz. ábra). Ezen övezeten belül nem lehet nyílászáró, vagy olyan elektromos berendezés, gyújtóforrás, amely nem elégíti ki az MSZ 60079-14 [Villamos gyártmányok robbanóképes gázközegekben. Villamos berendezések létesítése robbanásveszélyes térségekben.] szabvány, vagy azzal egyenértékű műszaki megoldás és a vonatkozó jogszabályok [3/2003. (I. 25.) BM-GKM-KvVM együttes rendelet az építési termékek műszaki követelményeinek, megfelelőség igazolásának, valamint forgalomba hozatalának és felhasználásának részletes szabályairól; 3/2003. (III. 11.) FMM–ESZCSM együttes rendelet a potenciálisan robbanásveszélyes környezetben lévő munkahelyek minimális munkavédelmi követelményeiről; 8/2002. (II. 16.) GKM rendelet a potenciálisan robbanásveszélyes környezetben történő alkalmazásra szánt berendezések, védelmi rendszerek vizsgálatáról és tanúsításáról] előírásait. Amennyiben a biztonsági szerelvények működési sorrendje: biztonsági lefúvató, majd gyorszár, abban az esetben a zóna kiterjedésének méreteit a tervezőnek egyedileg kell meghatározni. 

Az épületen belül elhelyezett – legfeljebb középnyomású, alsó- és felső nyomáshatárolással, és biztonsági lefúvatóval ellátott – nyomásszabályozó  lefúvató csonkját csővezetéken ki kell vezetni a szabadtér olyan részére, ahol a csővégződés – vízszintesen és lefelé mért 1 m-es, valamint függőlegesen felfelé mért 1,5 m-es – körzetében nyílászáró, vagy nem RB védettségű villamos berendezés nincs, és a szabad kiszellőzésnek nincs akadálya. 

A védőmembránnal rendelkező házi nyomásszabályozó lefúvató vezetékét nem szükséges kivezetni.  

3.2.6.1.8. Gondoskodni kell a fémesen kapcsolódó szerelvények, csővezetékek egyen-potenciálra hozásáról.

3.2.6.2. Ipari nyomásszabályozó állomások  

3.2.6.2.1. Általános követelmények  

Ezeket a nyomásszabályozó állomásokat a vonatkozó szabványok [MSZ EN 12186 Gázellátó endszerek. Gáznyomás-szabályozó állomások gázellátáshoz és gázelosztáshoz. Műszaki követelmények. MSZ EN 12279 Gázellátó rendszerek. Gáznyomás szabályozók a csatlakozóvezetékben. Műszaki követelmények. MSZ EN 60079-10 Villamos gyártmányok robbanóképes gázközegekben. A robbanásveszélyes térségek besorolása. MSZ EN 60079-14 Villamos gyártmányok robbanóképes gázközegekben. Villamos berendezések létesítése robbanásveszélyes térségekben.], vagy azzal egyenértékű műszaki megoldások előírásainak betartásával kell tervezni, gyártani, telepíteni és üzemeltetni. A tervezéskor meg kell határozni: 

a) a szabályozó állomás elhelyezési feltételeit, 

b) az állomás elrendezését,  

c) a helyszín biztonsági követelményeit,  

d) a környezeti és közeg hőmérséklet határokat.  

3.2.6.2.2. A helyszín kialakítása 

A nyomásszabályozó állomás gépészeti berendezéseinek elhelyezésére szolgáló létesítmény (épület, lemezszekrény, akna, fél szabadtér, süllyesztett kivitel) feleljen meg az MSZ EN 12186 [Gázellátó rendszerek. Gáznyomás-szabályozó állomások gázellátáshoz és gázelosztáshoz. Műszaki követelmények.] szabvány, vagy azzal egyenértékű műszaki megoldás előírásainak. 

A gáznyomás-szabályozó állomást úgy kell kialakítani, hogy oda illetéktelen személyek ne léphessenek be, azt a létesítményen kívülről származó veszélyes hatások ne érhessék.  

A dohányzást és egyéb gyújtóforrás használatát jól látható jelöléssel meg kell tiltani. 

A vészhelyzetben hívható telefonszámot tartalmazó táblát jól látható helyen kell elhelyezni.  

A létesítés helyszíne legyen elegendően nagy a berendezések elhelyezéséhez, valamint a karbantartási munkák végzéséhez. 

Szilárd burkolattal ellátott megközelítési útvonalat kell biztosítani a létesítmény megközelítésére, és a létesítményen belül a karbantartáshoz. 

Meg kell határozni a vészkijáratok kialakításának szükségességét és indokoltságát.  

A létesítmény határait, a veszélyes terület nagyságát a technológiai utasítás „Ipari nyomásszabályozó állomások robbanásveszélyes zónáinak meghatározása” pontja és a 7.2. szakasz szerint kell meghatározni.  

Az ipari nyomásszabályozó állomások berendezései vagy annak részei elhelyezhetők szabad térben, tető alatt, vagy zárt térben. A zárt téri létesítmények a következő kategóriákba sorolhatók:  

− Önálló épületben elhelyezett állomás,  

− Szekrényben elhelyezett állomás,  

− Más célra szolgáló épület egy részében, vagy más célra szolgáló épületen belül elhelyezett állomás,  

− Föld alatt elhelyezett állomás.  

A 4 bar-nál nagyobb MOP esetén az állomás számára külön elkülönített teret kell kialakítani.  

A nyomásszabályozó elhelyezésére szolgáló helyiség bejárati ajtója a szabad felé kifelé nyíljon, nyitott állapotban rögzíthető legyen és alkalmas legyen zárt állapotban az illetéktelenek távoltartására. Az ajtó belülről kulcs nélkül nyitható legyen. Az előtte lévő nyílt tér felé vezető utakat mindig szabadon kell hagyni. Az ajtó(k) és szellőző nyílások a nyitható ablakoktól, ajtóktól, valamint egyéb épületek nyílásaitól biztonságos távolságra legyenek. Más zárt tér felé nem lehet nyílásuk.  

A szabályozó helyiségének padozata antisztatikus és szikrát nem adó burkolatú legyen.  

A szabályozó helyiség fűtésére kizárólag indokolt esetben, és csak olyan fűtőberendezés alkalmazható, amelynek az égési tere el van zárva a szabályozó helyiség légterétől és felületi hőmérséklete legfeljebb 350 °C hőmérsékletet nem lépi túl.  

Aknába telepített nyomásszabályozó esetén az akna alján szívó zsompot kell kialakítani. 

3.2.6.2.3. Gépészeti követelmények  

A nyomásszabályozó állomás kialakítása olyan legyen, hogy: 

− a tervezett körülmények között biztosítsa a tervezett üzemviteli feltételeket;  

− a gázgépészeti szerelvények a gáz áramlási irányát tekintve a következők legyenek: elzáró szerelvény, gázszűrő, nyomásszabályozó, gyorszáró szelep, biztonsági lefúvató, elzáró szerelvény;  

− védje meg a csatlakozó vezetéket és felhasználói berendezést a káros túlnyomásoktól; 

− legyen az állomáson kívül (belépő és kilépő oldalon) szakaszoló szerelvény; 

− a kilépő oldali elzáró szerelvény előtt –  a monitor szabályozó kivételével – legyen beépített biztonsági szelep és kézi lefúvató vezeték;  

− mind a belépő oldalon, mind a szabályozott oldalon nyomásmérő és nyomásregisztráló műszer legyen felszerelve. 

3.2.6.2.4. Nyomáshatároló rendszerek  

A nyomásszabályozó állomást a szabályozott (kimenő) oldali nyomás beállított értéken való tartása céljából nyomáshatároló biztonsági rendszerrel kell felszerelni a következő esetekben: 

− Nincs szükség biztonsági rendszerre, ha a MOPbemenő oldali ≤ MIP kimenő oldali vagy MOPbemenő oldali ≤ 100 [mbar],

− Önálló nyomáshatároló rendszert kell alkalmazni, ha MOPbemenő oldali >MIP kimenő oldali,

− Önálló nyomáshatároló rendszert, és második berendezést kell alkalmazni, ha MOPbemenő oldali - MOP kimenő oldali > 16 [bar] és MOPbemenő oldali > STP kimenő oldali
3.2.6.2.5. Zajszabályozás, zajszint  

A  nyomásszabályozó  állomást úgy kell kialakítani, hogy az feleljen meg a vonatkozó rendeletnek [27/2008 (XII. 3.) KVVM rendelet a zaj- és rezgésterhelési határértékek megállapításáról] is.

3.2.6.2.6. Szellőzés 

A zárt térben – épületben, lemezszekrényben, föld alatt (földalatti elhelyezéshez a földgázelosztó külön engedélye szükséges) – elhelyezett gáznyomás szabályozó állomás helyiségét nyílásokon keresztül közvetlenül a nyílt légtér felé szellőztetni kell. A szellőzőnyílások teljes szabad keresztmetszete legalább akkora legyen, mint a padló felület 1%-a. A hatásos szellőzés érdekében alsó és felső szellőzőket kell beépíteni lehetőség szerint a helyiség egymással szemközti szabaddal határos falába. Az aknában (föld alatt) elhelyezett nyomásszabályozó állomások szellőzőnyílásait vagy az egymással szembeni sarkokon, vagy a kiemelt akna fedlap szegélyét kísérő körbefutó réssel, vagy szellőző vezetékkel kell biztosítani. A szellőzést úgy kell méretezni, hogy az legalább a helyiség térfogatának óránkénti ötszöröse legyen. 

3.2.6.2.7. Szellőzővezetékek kialakítása  

A szellőző vezetéket úgy kell kialakítani, hogy annak szabadtéri végződése csapadéktól védve legyen. 

A meghatározott célú szellőzővezetékeket és a nyomásmentesítő vezetékeket nem szabad egy fejcsőben egyesíteni a lefúvató vezetékekkel. 

3.2.6.2.8. Az állomások villamos berendezésével szemben támasztott követelmények  

Nyomásszabályozó állomás területén belül elhelyezett villamos berendezések legalább a „2”-es zónának megfelelő védelemmel rendelkezzenek, robbanásveszélyes zónáikat a technológiai utasítás „Ipari nyomásszabályozó állomások robbanásveszélyes zónáinak meghatározása” pontja és a 7.2. szakasz szerint kell meghatározni. Az alkalmazni kívánt villamos gyártmányokat az MSZ EN 60079-14 [Villamos gyártmányok robbanóképes gázközegekben. 14. rész: Villamos berendezések létesítése robbanásveszélyes térségekben (a bányák kivételével)] szabvány, vagy azzal egyenértékű műszaki megoldás szerint kell megválasztani. 

3.2.6.2.9. Villám- és érintésvédelem  

A kiviteli tervdokumentációban külön tervfejezetben kell meghatározni az alábbiakat: 

− A villámvédelem megoldását Országos Tűzvédelmi Szabályzat; [MSZ EN 62305 Épületek villámvédelme], amelyet csak arra jogosultsággal rendelkező tervező tervezhet,  

− az  érintésvédelem  megoldását  [MSZ  2364  Épületek  villamos  berendezéseinek  létesítése] kábelek és villamos vezetékek túlfeszültség elleni védelmét;  

− elektronikus készülékek esetén a túlfeszültség elleni finomvédelmi egységekkel történő kiegészítést; 

− a villamosan vezető részegységek villamos összekötését és a földelő vezetékhez történő csatlakoztatását;  

− a villamos energiaforrás földelése, a műszerek földelése és a katódos védelem rendszere közötti  kölcsönhatás kizárását. 

3.2.6.2.10. Az állomások tűzvédelme  

Az állomás tűzvédelmét a vonatkozó előírások [Országos Tűzvédelmi Szabályzat; MSZ EN 1775 Gázellátás. Fogyasztói gázvezetékek. Legnagyobb üzemi nyomás ≤ 5 bar. Műszaki előírások.] szerint kell kialakítani.  

3.2.6.2.11. Katódos védelem és villamos szigetelés  

A csővezetékek katódos védelme esetén gondoskodni kell a nyomásszabályozó állomás bemenő- és kimenőoldali csővezetékeinek villamos leválasztásáról.  

3.2.6.2.12. Egyesített gáznyomás szabályozó és mérő állomások 

Az egyesített nyomásszabályozó és mérőállomásokra az MSZ EN 1776 [Gázellátó rendszerek. Földgáz mérő állomások. Műszaki követelmények.] szabvány, vagy azzal egyenértékű műszaki megoldás szerinti kiegészítő követelményeket kell alkalmazni.  

A tervező a gázmérő csatlakozását, teljesítményét és típusát, valamint a nyomásszabályozó típusát és annak üzemvitel szempontjából szükséges szerelvényezését, illetve védelmét a csatlakozó vezeték üzembe helyezési munkáinak feltételeit a földgázelosztóval előzetesen egyeztetni köteles.  

3.2.6.2.13. Ipari nyomásszabályozó állomások robbanásveszélyes zónáinak meghatározása  

A tervezőnek a nyomásszabályozó állomások tervezésekor az MSZ EN 60079-10 [Villamos gyártmányok robbanóképes gázközegekben. A robbanásveszélyes térségek besorolása.] szabvány vagy azzal egyenértékű műszaki előírás alapján olyan műszaki megoldást kell alkalmazni, hogy normál üzemben robbanóképes légtér ne alakulhasson ki. E szabvány nem vonatkozik azokra az esetekre, amikor a robbanásveszélyt üzemzavar (pl.: csővezeték törése) okozza.  

A nyomásszabályozó állomás normál üzemi körülmények között zárt rendszert képez. Környezetét nem veszélyezteti.  

A nyomásszabályozó állomás biztonsági gyorszárának felső zárási nyomását és a biztonsági lefúvató nyitási nyomását úgy kell megtervezni és az üzembe helyezéskor beállítani, hogy a megengedett felső érték elérésekor először a gyorszár zárjon, majd a beállított nyitónyomás esetén nyisson a lefúvató szelep. A biztonsági lefúvató vezetékek átmérője legfeljebb DN 50 (2”) legyen.  

A felsorolt feltételektől eltérő kivitelű nyomásszabályozó állomások robbanásveszélyes zónáit egyedileg kell meghatározni.  

3.2.6.2.13.1.  A kibocsátó források elhelyezkedésük alapján zárt téri vagy szabad téri csoportba sorolandók.  

3.2.6.2.13.2. Zárt térben található kibocsátó források zónabesorolása  

Normál üzemben a nyomásszabályozó állomás gépészeti berendezésein gázszivárgás, vagy gázkibocsátás nem fordulhat elő. Zárt téri kibocsátó források a szekrény belsejében lévő oldható csőkötések és impulzuscső szerelvények lehetnek.  

Kibocsátás mértéke és fokozata:  

a) Folyamatos fokozatú kibocsátás: Folyamatos vagy várhatóan hosszú időtartamig tartó kibocsátás.  

b) Elsőrendű fokozatú kibocsátás: Olyan kibocsátás, amely normál üzemben várhatóan rendszeresen, vagy esetenként előfordul,  

c) Másodrendű fokozatú kibocsátás: Olyan kibocsátás, amely normál üzemben várhatóan nem fordul elő, ha előfordul, akkor valószínűleg ritkán és rövid időtartamban.  

Az oldható csőkötések és impulzuscső szerelvények normál üzemben nem szivárognak, nem bocsátanak ki gázt. A levegőbe csak szűrőbetét cserénél vagy gáz alatti munkavégzés esetén kerülhet gáz, ennek veszélyességi zónáit és a munkavégzés körülményeit a karbantartási technológiában kell szabályozni.  

A nyomásszabályozó állomás belsejében lévő kibocsátó források fokozata másodrendű, mert normál üzemben várhatóan nem fordul elő kibocsátás, ha előfordul, akkor valószínűleg ritkán és rövid időtartamra.  

3.2.6.2.13.3. A szellőzés fokozatai 

A szellőzés fokozata „közepes”, mert szabályozza a koncentrációt, olyan stabil állapotot biztosítva, amelyben a koncentráció és zónahatáron kívül folyamatos kibocsátás esetében is az ARH 20 %-a alatt van, és ahol a kibocsátás megszűnése után nem marad fenn jelentős mennyiségű robbanóképes gázközeg. 

3.2.6.2.13.4. A szellőzés típusa „természetes szellőzés”.  

a) Szellőző felületek nagysága a zárt tér alapterületének legalább 1 %-a legyen.  

b) A szellőzők úgy helyezkedjenek el, hogy a zárt tér teljes mértékű átszellőzését biztosítani tudják.  

c) A teljes szellőző keresztmetszet felét kitevő szellőző felület a zárt tér alsó szintjén, míg a másik felét a zárt tér felső szintjén kell elhelyezni.  

d) A szellőzőnyílásokat nem hagyhatja el az ARH 20 %-nál magasabb koncentrációjú gázközeg normál üzemben.  

3.2.6.2.13.5. A szellőzés üzembiztonsága  

A szellőzés üzembiztonsága „jó”, mert a szellőzés gyakorlatilag folyamatos. 

Földalatti aknába telepített nyomásszabályozó állomás esetén a nyitható akna fedlapja és az akna pereme között körbefutó rést, vagy szellőzővezetéket kell kialakítani a szellőzés biztosítására.  

Földbe süllyesztett kombinált gáznyomás-szabályozó állomás esetén a szellőzés megfelelőségét a tervezőnek számítással kell igazolnia.

3.2.6.2.13.6. A nyomásszabályozó állomások elárasztási zóna típusa  

A zóna típusa: „2”-es, mely olyan térség, amelyben normál üzemben robbanóképes gázközeg várhatóan nem fordul elő, és ha mégis előfordul, akkor várhatóan csak ritkán és csak rövid ideig marad fenn.  

A gyártói karbantartási utasításokban meghatározott karbantartási ciklusok közötti időtartamban és normál üzemi körülmények között a tömörség alapkövetelmény.  

3.2.6.2.13.7. Az elárasztási zóna kiterjedése  

A gépészeti berendezéseket magába foglaló zárt – de természetes szellőzéssel rendelkező – légtér teljes térfogata az elárasztási zóna.  

A megfelelő – „közepes” – szellőzés mellett a zárt teret 2-es zónába kell sorolni.  

A szellőzőnyílások környezetében robbanásveszélyes zóna nem értelmezhető.  

Csak gáz kiáramlással járó üzemzavar, vagy karbantartás esetén értelmezhető a fennmaradási idő. 

3.2.6.2.13.8. Az állomások szabadtéri környezetének besorolása  

a) Kibocsátó források  

Normál üzemben a nyílt térben lévő szerelvények és kötéseik gáztömörek, ezért a körülöttük lévő térben robbanóképes gázközeg várhatóan nem fordulhat elő.  

A körülöttük levő térség nem robbanásveszélyes térség.  

Üzemzavari állapotnak (nem normál üzemi körülménynek) kell tekinteni a lefúvató működését. Szabadtéri kibocsátó forrásnak kell tekinteni a nyomásszabályozó állomás lefúvató vezetékének a szabad térbe kivezetett végét.  

b) Az elárasztási zóna kiterjedése  

A zóna kiterjedését és méretét a 3.5. sz. táblázatban megadott kibocsátási mértékek szerint kell meghatározni. A zóna méretek értelmezése a 3.6. sz. ábrán látható.  

Amennyiben a lefúvató kibocsátási értékei nem egyeznek a táblázat gázkibocsátási értékeivel, úgy a hozzá legközelebb eső eggyel nagyobb gázkibocsátási értéket és az ehhez tartozó zónaméreteket kell alkalmazni.  

A lefúvatón kibocsátott gáz tömegáram és a lefúvató cső méretének függvényében a robbanásveszélyez zóna méretei:  

                                                                                                                                   3.5. sz. táblázat 

	LEFÚVATÓ VEZETÉK KÖRÜLI ROBBANÁSVESZÉLYES ZÓNA MÉRETEI

	Biztonsági lefúvató max. gázkibocsátása  [kg/s]
	Lefúvató cső átmérője a kilépési helynél
	Henger alakú zónarész magassága: H [m]

	
	DN 25
	DN 32
	DN 40
	DN 50
	

	
	Henger alakú zónarész sugara: R [m]
	

	0,005
	1,8
	2,2
	2,5
	3
	7,2

	0,01
	1,8
	2,2
	2,5
	3
	9,1

	0,02
	1,8
	2,1
	2,5
	3
	11,4

	0,04
	2,3
	2,3
	2,4
	3
	14,4

	0,08
	2,8
	2,8
	2,8
	2,9
	18,1

	Kibocsátási pont alatti zónarész sugara: r1 [m]
	1
	1,2
	1,4
	1,6

                                                                            3.6. sz. ábra  

A nyomásszabályozó állomás lefúvató csöve körül kialakuló robbanásveszélyes zóna méretei  

                                                                            3.7. sz. ábra  

                                                     A lefúvató vezeték végződésének alakja  

A zónaméretek és a lefúvatás jellege akkor megfelelő, ha a lefúvató vezeték végén nincs olyan szerelvény elhelyezve, amely a függőlegesen felfele irányuló kiáramlást akadályozná. A kiáramlási pont magassága a környező térszinttől legalább 3 m magasan legyen. A lefúvató vezeték végződésének kialakítása a 3.7. sz. ábra szerinti legyen.  

c) Nyomásszabályozó állomás besoroláshoz szükséges dokumentáció  

Nyomásszabályozó állomás robbanásveszélyes térségének meghatározását és besorolását olyan személy végezheti, aki ismeri az éghető anyagok, a technológiai folyamat és a berendezések tulajdonságait.  

Szükség szerint konzultálnia kell biztonságtechnikai, villamos és más műszaki szakemberrel.  

A besorolást a tervdokumentációnak kell tartalmaznia.  

A térség-besorolási folyamat során a lépéseket megfelelően dokumentálni kell.  

Ki kell tölteni az alábbi adatlapokat:  

– éghető anyagok jegyzéke és tulajdonságai (3.6. sz. táblázat),  

– kibocsátó források jegyzéke.  

A térség-besorolási dokumentumnak tartalmaznia kell az alaprajzokat és homlokzatrajzokat, melyek utatják a zónák típusát és kiterjedését.  

A robbanásveszélyes zónák kiterjedésére az alábbi szimbólumokat kell alkalmazni:  

    "0"-ás zóna


     "1"-es zóna

              "2"-es zóna

	3.-6. sz. táblázat

Éghető anyag
	Relatív sűrűség
	Gyulladási hőmérséklet

	Megnevezés
	Összetétel
	Lobbanás-pont
	 Sűrűség [kg/m3]
	ARH [Térfogat %]
	
	

	Földgáz (metán)
	CH4
	< 0 [°C]
	0,033
	5
	0,6
	> 300 [°C]


3.2.7. Gázmérők  

A új létesítménye esetén a gázmérőket a telekhatárra, vagy az épület bármikor hozzáférhető helyiségébe kell tervezni és szerelni. Mindeközben törekedni kell arra, hogy a magánterületen lévő méretlen gázvezetékhossz minimális legyen, és – lakossági fogyasztók mérőinél - a leolvasás az ügyfél jelenléte és zavarása nélkül megvalósítható legyen. Meglevő épületek átalakítása során ezen elv betartására törekedni kell.

A társaságunk által biztosított mérők esetében G65 és G100 névleges teljesítménynél a membrános mérő helyett forgódugattyús mérőt is alkalmazunk.

Gázmérők párhuzamos kötése (teljesítménynövelési célból) nem engedélyezett. Párhuzamos mérőkör kizárólag olyan fogyasztási helyeken alkalmazható ahol a (pl. „téli-nyári”) legkisebb és legnagyobb teljesítmény mérésére megfelelő átfogású gázmérő nem biztosítható.

A tervezett gázelvételnek megfelelő gázmérési rendszert jelen technológiai utasítás 10.3. sz. melléklete Gázmérési rendszerek kiválasztása című fejezet szerint kell meghatározni.

A gázmérő elé (mérőkötésébe) elzáró szerelvény beépítése kötelező. 

Az elzáró szerelvényt úgy kell beépíteni, hogy vele a gázmérő és a felhasználói berendezés(ek) is kizárható(k) legyen(ek). Az elzáró szerelvény (és mérőkötés) feletti – méretlen és mért – csőszakaszok között potenciál kiegyenlítő átkötést kell létesíteni min. 4 mm2 keresztmetszetű réz huzallal. Nem kell ilyen átkötés a gyárilag előgyártott szerelőlapos gázmérőkötés esetén, ahol az átkötést a szerelőlap biztosítja.

3.2.7.1. A legfeljebb 100 m3/h névleges együttes térfogatáramú membrános (lemezházas) gázmérők elhelyezésének követelményei 

A gázmérő elé (mérőkötésébe) elzáró szerelvény beépítése kötelező.  

Ha a házi nyomásszabályozó és a legfeljebb 6 m3/h névleges térfogatáramú gázmérő közvetlenül, együtt kerül elhelyezésre, akkor elegendő a nyomásszabályozó előtt közvetlenül elhelyezett elzáró szerelvény (3.8. sz. ábra)  

                                                                3.8. sz. ábra  

                                A házi nyomásszabályozó és a gázmérő együttes szerelése  

Membrános gázmérőknél a mérő kerülő vezeték létesítéséhez és alkalmazásához (tervezéséhez, beépítéséhez, átvételéhez) társaságunk nem járul hozzá. Ettől eltérést a kirendeltség vezető adhat rendkívül indokolt esetben. Forgódugattyús és turbinás mérőknél a kerülő vezeték záró szerelvényénél blind lemezt vagy tele tárcsát kell beépíteni.

Az almérőn létrejövő nyomásesést a tervezés során figyelembe kell venni. Az almérőt a gyári színtől eltérően piros színre kell lefesteni.
Újonnan létesített fogyasztói vezetékrendszereknél a beépített almérő nem lehet az elszámolás alapja. Az almérőt minden esetében jelölni kell, pirosra kell festeni.

3.2.7.1.1. Általános követelmények  

a) 140 kW-nál nagyobb összes hőterhelésű gázfogyasztó készülékek helyiségébe, 0,4 kV-nál nagyobb feszültségű villamos berendezéseket tartalmazó helyiségbe, valamint „A” vagy „B” tűzveszélyességi osztályba sorolt helyiségbe gázmérő nem szerelhető.  

b) A gázmérő és a legközelebbi gázfogyasztó berendezés közötti vízszintes vetületben mért távolság legalább 1 m legyen. Ez a távolság beépített szigetelőfal esetén 0,5 m-ig csökkenthető.  

c) A gázmérő legközelebbi éle és füstcső, meleg víz vagy gőz (fűtési) vezeték legközelebbi alkotója közötti távolság legalább 0,5 m legyen.  

d) Gázmérő könnyen éghető falszerkezetre, éghető vagy hőre lágyuló burkolatú falra nem szerelhető.  

e) Gázmérőt  szabadban, külső falon csak megfelelő mechanikai és káros hőhatás elleni védelem biztosításával szabad szerelni. A védelem módját és megoldását a gázszolgáltató határozza meg. 

f) 6 m3 /h névleges térfogatáramnál nagyobb gázmérő mindkét (belépő és kilépő) oldalán legyen elzáró szerelvény, 

g) Középnyomású  nyomásszabályozóról  ellátott  membrános  (lemezházas) gázmérő épületen belül csak akkor helyezhető el, ha a nyomásszabályozó kétfokozatú vagy védőmembrános.  

h) Nagyközép nyomású nyomásszabályozóról ellátott membrános (lemezházas) gázmérő épületben nem helyezhető el. 

3.2.7.1.2. Gázmérők elhelyezése épületen kívül  

Gázmérőt szabadban külső falon megfelelő mechanikai védelem biztosításával szabad szerelni.  

Ha a gázmérőt külső falra, lépcsőházba, közös használatú térbe szerelik fel, akkor azt zárható ajtójú fülkében vagy szekrényben kell elhelyezni.  

A gázmérők szerelési helyigényének méreteit, a fülkék vagy szekrények méreteit és kivitelét az alábbiak szerint kell kialakítani. 

A védőszekrény felső kivezetésű nem lehet.

Előkerti alépítmény (tartószerkezet) kialakításának főbb követelményei:

· Tartóoszlop 20x30x2 [mm]-es zártszelvénnyel egyenértékű, vagy erősebb szilárdsági paraméterekkel rendelkezzen.

· Tartóoszlop korróziós hatásokkal szembeni védelemmel készüljön.

· PE cső felvezetési szakasza mindkét oldalon védőcsőbe kerüljön, amelynek ki és belépő csővége sorjázott legyen.

· Védőcső acélcsőből készül, felső vége a védőszekrényen belülre, alsó vége min. 300 [mm]-re a talajfelszín alá nyúljon.

· Mindkét védőcső felső végére, a PE-acél összekötő részére, saját anyagából, tágítással fészek készüljön. 

· Mindkét védőcső talajszint alatti végéhez minimum 1.700 [mm] hosszú, perforálatlan PVC, vagy PE dréncső csatlakozzon, a védőcsőre húzva, 50 [mm] nyúljona talajszint fölé .

· Főelzáró szerelési magassága 0,4-1,2 [m] között legyen.

· A felépítmény szerelhető, stabil csatlakoztatására előkészített legyen.

- Előkerti felépítmény (szerelőlap + szekrény) kialakításának főbb követelményei:

· Szerelőlap minden esetben fémlemezből készüljön, a szerelvények stabil tartására

· legyen alkalmas.

· Acéllemez szekrény korrózióvédelme alapozás után zománcfestéssel, vagy porszórással legyen biztosított. Műanyag burkolat -20…+50 [C°] hőmérséklettartományban legyen alkalmas. Kizárólag UV-álló műanyag alkalmazható.

· Szekrény alján lévő nyíláson az 1"-os gömbcsap átférjen (csapfogantyú leszerelésével).

· Méretpontos kötéskialakítással a nyomásszabályozó és a gázmérő (ha van), továbbá a gázvezetéki csővégek feszültségmentes csatlakoztathatósága legyen garantált.

· Oldható kötés, 5/4"-os hollandi anya legyen beépítve nyomásszabályozó elé és után, valamint a gázmérő kötés mindkét ágába. 

· Nyomásszabályozó kötéshossza L=166 [mm]

· Gázmérő csonktávolság: k=250 [mm]

· Nyomásszabályozó és gázmérő csatlakoztatásához beépített csatlakozótoldat a

· bemenő ágon lehet menetes végű.

· Nyomásmérő csonkot csak az elosztói engedélyes által előírt helyeken, és csak a gázmérő utáni szakaszba szabad beépíteni.

· Gázmérő elhelyezésére alkalmas szekrények esetén, a mérő szerelhetősége biztosított legyen, gázmérő leolvasása ablakkal (nyílással), műanyag nézőkével legyen biztosított.

· Gázvezeték és a burkolat között közvetlen kapcsolat nem lehet.

· Burkolat egységesített kulccsal legyen nyitható-zárható.

· Szekrény átszellőzése ajtó körüli illesztési hézaggal, vagy perforációval biztosított legyen.

· Szerelőlap és annak alépítményhez rögzítése merev kialakítású legyen.

3.2.7.1.3. Membrános (lemezházas) gázmérők elhelyezése pincében, alagsorban  

Pincében, alagsorban gázmérő akkor helyezhető el, ha a technológiai utasítás vonatkozó pontjainak betartásán kívül az alábbi feltételek is teljesülnek:  

− a pince vagy annak a gázmérő elhelyezésére szolgáló helyisége, vagy fülkéje nem  korrózió- veszélyes,  

− a pince talajvíz ellen szigeteléssel és szilárd padlóburkolattal rendelkezik,  

− a pince belmagassága, illetve űrszelvénye legalább 1,7 x 0,8 m.  

− a pince átszellőzése biztosított  

Több szinten át egymással összefüggő belső légteret képező helyiségben (több szintes lakások előszobája, belépője, közületek önálló belső feljárója, stb.) gázmérő a földgázelosztó hozzájárulásával helyezhető el.  

Feltételek:

- Lépcsőházban szintenként a gázmérő az előírások szerinti – szellőzőnyílásokkal rendelkező – fülkében vagy szekrényben elhelyezhető.  

3.2.7.1.4. Membrános (lemezházas) gázmérők csoportos szerelése (ld 3.9. sz. ábra)

A gázmérők csoportos szerelése (vagy a bérleményből való kihelyezése) megengedhető, ha a következő feltételek teljesíthetők:  

− csak az épület közös használatú terében lehetnek, ha oda a bejutás a nap bármely szakában biztosítható,  

− együttes vagy külön-külön, kulccsal zárható szekrénybe kerülnek,  

− ha a mérő nem a fogyasztási hely bejárata mellett,  vagy azzal nem azonos szinten (emeleten) van, akkor a fogyasztói vezetéket a fogyasztási helyen belül az oda való belépés helyén (lehetőleg a gázfogyasztó készülék helyiségén kívül) elzáróval kell ellátni, amelynek magassága azonos a gázmérő csatlakozás magasságával. Az elzárót mechanikai sérüléstől és illetéktelen beavatkozástól megfelelően védeni kell.  

− Ha a gázmérő(k) lépcsőházban vagy azzal légtér összeköttetésben lévő folyosón, közös helyiségben kerül(nek) elhelyezésre, akkor a lépcsőház felső szintje nyitható nyílászáróval rendelkezzen  

3.9. sz. ábra

Példa a gázmérők csoportos szereléséhez

3.2.7.2. A 100 m3 /h-nál nagyobb névleges térfogatáramú membrános (lemezházas) gázmérők elhelyezésének további követelményei  

Gázmérő gázfogyasztó berendezéssel azonos helyiségben – az ipari fogyasztók szekunder mérésre alkalmazott turbinás és mérőperemes gázmérőinek kivételével – nem helyezhető el.  

a. Egy helyen (helyiségben) telepített, 100 m3 /h összes névleges térfogatáramúnál nagyobb gázmérő(k) elhelyezésére külön gázmérő helyiséget kell létesíteni.  

b. A gázmérők  helyiségeit „A” „Fokozattan  tűz-  és  robbanásveszélyes” tűzveszélyességi  osztályba kell sorolni, és az Országos Tűzvédelmi Szabályzatban foglaltak szerint kell kialakítani.  

c. A külön gázmérőhelyiséget épületben külső fal mentén, a földgázelosztó és a létesítmény kezelője által egyaránt bármikor könnyen megközelíthető helyen, lehetőleg földszinten kell létesíteni.  

d. Bejárata szabadból vagy az épület közös, jól szellőzött és mindenkor megközelíthető teréből nyíljon. 

e. A mérőhelyiség bejáratához a tűzveszélyességi osztályt jelölő figyelmeztető táblát kell elhelyezni és 1 db 55A és 233B valamint C oltási teljesítményű tűzoltó készüléket kell készenlétben tartani.  

f. A külön gázmérőhelyiséget szabaddal össze kell szellőztetni úgy, hogy az alsó-felső szellőző együttes szabad keresztmetszete a gázmérő helyiség alapterületének 1%-át érje el. A szellőző alsó éle a külső szinttől legalább 300 mm-rel magasabb legyen. A szellőzők más nyílászáróktól legalább 1 m-re legyenek. A szellőzőt mechanikai védelemmel – legfeljebb 15 mm résszélességű, vagy lyukbőségű ráccsal, huzalhálóval vagy fix zsaluval – kell ellátni.  

g. Gázmérőhelyiség szellőztetésére szükség esetén csak önálló szellőzőkürtöt, szellőzőcsatornát szabad alkalmazni.  

h. A gázmérőhelyiség határoló falai és nyílászárói az Országos Tűzvédelmi Szabályzat szerintiek legyenek. Szikrát adó, vagy elektrosztatikus feltöltődést okozó padlóburkolatot nem szabad alkalmazni. A létesítmény villámvédelmét, amennyiben szükséges a hivatkozott Országos Tűzvédelmi Szabályzat szerint csak arra jogosult tervező tervezheti.  

i. Fűtése közvetett lehet. Közvetlen fűtésre csak robbanás biztos kivitelű zárt égésterű gázkályha használható, amelynek felületi hőmérséklete a 300 °C -ot nem haladja meg és gyújtószerkezete az helyiségen kívül van.  

j. a gázmérőhelyiséget nem szabad 140 kW egység- és 1400 kW összteljesítmény feletti hőtermelő berendezéssel egymásba nyílóan létesíteni.  

k. Ha a gázellátás külön nyomásszabályozó egységről történik és a gázmérőhelyiség a primer oldali (közműre vagy távvezetékre csatlakozó) nyomásszabályozókra előírt védőtávolságnál a szabályozó Állomáshoz közelebb vagy azzal együtt kerül telepítésre; – akkor az adott nyomásszabályozó – vagy fogadó állomásra érvényes előírások vonatkoznak a gázmérő helyiségre is.  

l. Gázmérő helyiségében tűzveszélyes tevékenység csak a gázmérő(k) és szerelvényezéseik teljes nyomás- és gázmentesítését követően végezhető, az alkalomszerű tűzveszélyes tevékenység végzésére vonatkozó - Országos Tűzvédelmi Szabályzatban rögzített - szabályoknak megfelelően. 

3.2.7.3. Gázmérő nélküli fogyasztás  

3.2.7.3.1. Létesítés és műszaki biztonsági feltételek  

Mérő nélküli fogyasztás esetén a csatlakozó- vagy a fogyasztói vezetékbe – a telekhatáron, illetőleg az épületen kívül a fogyasztói főelzárótól függetlenül – az épületbe, lakásba, bérleménybe történő belépés előtt (közös, hozzáférhető helyiségben) további, jogi zárral zárható elzáró szerelvényt is be kell építeni (ld. 7.8.a) sz. ábra).  

3.2.7.4. A nem membrános (nem lemezházas) gázmérők elhelyezése  

Amennyiben a gázmérő nyomásszabályozóval együtt – egy helyiségben, térben – van szerelve, úgy a helyiséget, teret „A” tűzveszélyességi osztályba kell sorolni, és ennek megfelelően az Országos Tűzvédelmi Szabályzat szerinti feltételeket kell biztosítani.  

Minden más esetben a gázmérő helyiségét (elhelyezési terét) „D” tűzveszélyességi osztályba kell sorolni, és az Országos Tűzvédelmi Szabályzat szerinti feltételeket kell biztosítani.  

A villámvédelem biztosításának szükségessége esetén annak terveit, csak ilyen feladatra jogosult szaktervező készítheti el. Gázmérő helyiségében tűzveszélyes tevékenység csak a gázmérő(k) és szerelvényezéseik teljes nyomás- és gázmentesítését követően végezhető az alkalomszerű tűzveszélyes tevékenység végzésére vonatkozó - Országos Tűzvédelmi Szabályzatban rögzített - szabályoknak megfelelően. 

Az újonnan bekapcsolt [100 m3/h]-nál nagyobb teljesítményt lekötő felhasználónál a gázmérőt fel kell szerelni elektronikus adatgyűjtővel ellátott PTZ korrektorral és a távadatgyűjtésbe be kell kötni  

4. A gázfogyasztó készülékek elhelyezésének tervezési követelményei  

4.1. Általános előírások  

4.1.1. A forgalomba hozás, felszerelés és üzembe helyezés feltétele  

Csak a gyártó megfelelőségi nyilatkozatával ellátott gázkészülék hozható forgalomba.  Az egyes Gázfogyasztó készülékek kialakításáról és megfelelőségének tanúsításáról szóló 22/1998.  (IV. 17.) IKIM rendelet hatálya alá tartozó gázfogyasztó készülék Magyarországon csak akkor hozható forgalomba, ha az megfelelőségi tanúsítványában közvetlen vagy közvetett rendeltetési országként Magyarország (HU) is nevesített.  

Az előző bekezdés előírásait kell alkalmazni az ismételten üzembe helyezésre kerülő használt, vagy Felújított, és/vagy magánforgalomban behozott gázfogyasztó készülékekre is.  

A készülék vagy részegység forgalomba hozatalához:  

− Magyar nyelvű gyártói utasítást és használati-kezelési útmutatót kell mellékelni;  

− A készüléken vagy részegységen, illetve ezek csomagolásán magyar nyelvű figyelmeztető feliratokat kell elhelyezni.  

A gyártói utasításnak az elhelyezésre, a szerelésre, a szabályozásra és karbantartásra vonatkozó összes olyan útmutatást tartalmaznia kell, amely az üzembe helyezést és a készülék biztonságos használatát lehetővé teszi, így különösen fel kell tüntetni:  

− Az alkalmazandó gázfajtát;  

− A csatlakozási nyomást;  

− A gázkészülék égéstermék elvezetési módja szerinti típusait,  

− Az égési levegővel való ellátást biztosító berendezés nélküli készülék esetén az el nem égett gázt tartalmazó veszélyes koncentráció kialakulásának megakadályozásához szükséges légellátást;  

− Az égéstermék eltávozására vonatkozó követelményeket;  

− A légbe fúvásos gázégőknek és a hozzájuk tartozó hőcserélőknek a gyártó által ajánlott kombinációit, az összeépítés azon feltételeit, amelyek ahhoz szükségesek, hogy a készülékek használata során az előírt követelmények teljesüljenek.  

A használati-kezelési útmutatónak a biztonságos használat szempontjából szükséges és a használati lehetőségek esetleges korlátait feltüntető információkat tartalmaznia kell.  

A figyelmeztető feliratoknak egyértelmű adatokat kell tartalmazniuk a gáz fajtájáról, a csatlakozási nyomásról, a használati lehetőségek esetleges korlátairól, így különösen a működéshez szükséges légellátásról.  

Az adattáblának tartalmaznia kell a gázfogyasztó készülék megvalósított kivitelnek megfelelő, MSZ CEN/TR 1749 [a gázkészülékeknek az égéstermék-elvezetés módja szerinti osztályozási rendszere] szabvány szerinti típusjelét.  

4.1.2. A gázfogyasztó készülékek osztályozása  

4.1.2.1. Az égéstermék-elvezetés és égési levegőellátás szempontjából:  

− Égéstermék-elvezetés nélküli (nyílt égésterű), „A” típusú gázfogyasztó készülék, amely kéményhez, illetve az égésterméket a készülék felállítási helyiségéből a szabadba elvezető rendszerhez nem csatlakoztatható.  

− Égéstermék-elvezetéssel rendelkező, de a helyiség légterétől nem független égési levegőellátású (nyílt égésterű), „B” típusú gázfogyasztó készülék, amely kéményhez vagy olyan saját elemmel rendelkezik, amelyet arra terveztek, hogy a készülék égésterméke ezen keresztül közvetlenül a szabadba távozzon. E készülékek az égési levegőt közvetlenül a készülék felállítási helyiségéből nyerik.  

− „C” típusú gázfogyasztó készülék, amelynek égési köre (légbevezetője, tűztere, hőcserélője, égéstermék-elvezető tere) a készülék felállítási helyiségétől elzárt.  

4.1.2.2. A névleges hőterhelés szempontjából:  

a) legfeljebb 140 kW (egység) hőterhelésű gázfogyasztó készülékek, azaz  

− legfeljebb 36 kW egység-hőterhelésű gázfogyasztó készülékek,  

− 36 kW-nál nagyobb, de legfeljebb 70 kW egység-hőterhelésű gázfogyasztó készülékek,  

− 70 kW-nál nagyobb, de legfeljebb 140 kW egység-hőterhelésű gázfogyasztó készülékek;  

b) 140 kW-nál nagyobb (egység) hőterhelésű gázfogyasztó készülékek.  

4.1.2.3. Felhasználási terület szempontjából  

a) lakossági és kommunális célú felhasználás,  

b) ipari, technológiai vagy mezőgazdasági célú felhasználás. 

4.1.3. A szintetikus földgáz (SNG) közvetlen tüzeléstechnikai alkalmazása esetén a vezetékes földgáz-szolgáltatásban alkalmazott műszaki biztonsági előírásokon (Szabályzat  4.2.1.  szakasz) túlmenően a pébégáz-ellátásban alkalmazott műszaki biztonsági  előírásokat (Szabályzat  4.2.2.  szakasz) is be kell tartani, mivel a szintetikus földgáz relatív sűrűsége minden esetben 1-nél nagyobb. A csúcsfedező gáz (PSG) tüzeléstechnikai alkalmazása esetén, ha a földgáz keverési aránya legalább 70%, akkor a vezetékes földgáz-szolgáltatásban alkalmazott műszaki biztonsági előírásokat (Szabályzat 4.2.1. szakasz) betartani, mivel a csúcsfedező gáz relatív sűrűsége kellő biztonsággal 1-nél kisebb. Ha a csúcsfedező gázban a bekevert földgáz aránya 70 %-nál kisebb, akkor a vezetékes földgáz-szolgáltatásban alkalmazott műszaki biztonsági előírásokon (Szabályzat 4.2.1. szakasz) túlmenően a pébégáz-ellátásban alkalmazott műszaki biztonsági előírásokat (Szabályzat  4.2.2.  szakasz) is be kell tartani, mivel a csúcsfedező gáz relatív sűrűsége kellő biztonsággal nem lesz 1-nél kisebb.  

4.2. A gázfogyasztó készülékek elhelyezési feltételei  

4.2.1. Általános elhelyezési feltételek  

A gázfogyasztó készülék felállítási, felszerelési helyét a gyártó által megadott módon úgy kell megválasztani, hogy a gázfogyasztó készülék hozzáférhető, üzembiztosan kezelhető, javítható legyen, továbbá:  

a) lakossági célú felhasználás esetén a gázfogyasztó készülék üzembiztos kezelhetőségét és a készülék elzáró szerelvény elzárhatóságát közvetlen eléréssel (segédeszköz nélkül) kell biztosítani. Rejtett szerelés esetén (például zárható fali fülke) a gázfogyasztó készülék működését közvetlen eléréssel lehessen ellenőrizni (például távvezérlő vagy más egyéb távfelügyeleti rendszer);  

b) nevelési-oktatási építményeknek a 0-18 éves gyermekek, tanulók tartózkodására szolgáló helyiségében, terében gázfogyasztó készülék és kapcsolója, automatikája csak úgy alkalmazható, ha ahhoz a gyermekek, tanulók nem férnek hozzá;  

c) technológiai és ipari vagy mezőgazdasági célú felhasználás esetén a gázfogyasztó készülék üzembiztos kezelését közvetett elérhetőséggel is lehet biztosítani, ha a gázfogyasztó készülék működését ellenőrizni lehet közvetlenül, távvezérlő vagy más egyéb távfelügyeleti rendszer segítségével. Ez esetben a készülék elzáró szerelvény elzárhatóságát közvetlen eléréssel kell biztosítani;  

d) környezetét a fejlődő hő ne veszélyeztesse;  

e) az Utasítás 4. fejezet 4.3. szakaszának megfelelő légellátás-szellőzés és égéstermék-elvezetés biztosítható legyen;  

f) a gázfogyasztó készülék elhelyezése és villamos csatlakozása feleljen meg az épületek villamos berendezéseinek létesítésére vonatkozó előírásoknak MSZ 2364 Épületek villamos berendezéseinek létesítése. MSZ HD 60364-7-701 Kisfeszültségű villamos berendezések. 7-701. rész: Különleges berendezésekre vagy helyekre vonatkozó követelmények. Helyiségek fürdőkáddal vagy zuhannyal. SZ  HD 60364-4-41 Kisfeszültségű villamos berendezések. 4-41. rész: Biztonság. Áramütés elleni védelem. MSZ EN 60529 Villamos gyártmányok burkolatai által nyújtott védettségi fokozatok (IEC 529)]; 

g) az elhelyezésre és alkalmazásra vonatkozó gyártói műszaki biztonsági előírások betarthatók legyenek;  

h) új felhasználói rendszer létesítése esetén gázfogyasztó készülék kád fölé nem telepíthető. 

„A”, vagy „B” tűzveszélyességi osztályba tartozó létesítményben, helyiségben gázfogyasztó készülék nem szerelhető fel. Gépkocsi tárolóban csak „C” típusú gázkészüléket szabad felállítani. A garázsokban elhelyezett zárt égésterű gázfogyasztó készülék esetén a gázfogyasztó készüléket mechanikus sérülések elkerülésére kielégítő védelemmel (pl. kengyellel vagy ütközővel) kell ellátni. Gépkocsi tárolóban elhelyezett gázfogyasztó készülékek elé hőre záró szelepet kell beépíteni.  

Minden gázfogyasztó készülék előtt, ha erről a gyártó másként nem nyilatkozik, a kezelési irányból legalább 0,8 m szabad közlekedési, mozgási, kezelési lehetőség legyen.  

A gázfogyasztó készülék csatlakozásába (kötésébe) kézi elzárót kell beépíteni. A kézi elzárókat minden esetben közvetlenül hozzáférhetően, a készülékkel azonos helyiségben, kezelhető magasságban (max. 1,6 m) kell elhelyezni. Magasban elhelyezett készülékekre is alkalmazni kell ezt az előírást. Kézi elzáróként gázkonnektor is alkalmazható. Ld. 4.1. sz. ábra.  

                                                                 4.1. sz. ábra  

                                                 Példa gázkonnektor alkalmazására  

A gázfogyasztó készülék mechanikai feszültségektől mentesen csatlakozzon a fogyasztói vezetékhez. E célból a készülék elzáró és a készülék közé szabad hajlékony-fém csatlakozóelemet beépíteni. A hajlékony vezeték hossza legfeljebb 1,5 m lehet. Toldás több darabból nem megengedett. Szabadban alkalmazott, elhelyezett mobil vagy elmozdítható gázkészülékeknél 1,5 m-nél nagyobb hosszúságú mechanikai sérülés ellen védett flexibilis tömlő hajlékony vezeték) is megengedett, de a hossza 6 m-t nem haladhatja meg.  

Éghető anyagú hajlékony vezeték alkalmazása esetén hőhatásra záró szerelvényt kell a gázfogyasztó készülék elzáró és a készülék közé beépíteni (ld. 4.2. sz. ábra).  

                                                                4.2. sz. ábra  

                                       Példa gázfogyasztó készülék elzáró elhelyezésére  

Falra szerelt gázfogyasztó készülék esetén a súlyának megfelelő rögzítéséről és szükség szerinti alátámasztásáról gondoskodni kell. 

A gázfogyasztó készülék elhelyezésére vonatkozóan a gyártó beépítésre vonatkozó előírásit is be kell tartani. 

4.2.3. Az égéstermék-elvezetés nélküli (nyílt égésterű), „A” típusú gázfogyasztó készülékek elhelyezése  

                                                                4.3. sz. ábra  

Az "A" típusú gázfogyasztó készülékek elvi felépítése

4.2.3.1. Általános előírások  

Átfolyó rendszerű, égéstermék-elvezetés nélküli vízmelegítő vagy közvetlen kifolyásra, vagy csak azonos helyiségben lévő egy csapolóra, és csak időszakos melegvíz-vételi célra (pl. kézmosás, mosogatás) alkalmazható.  

Égéstermék-elvezetés nélküli („A” típusú) gázfogyasztó készülékek nem helyezhetők el az alábbi helyiségekben és a gázfogyasztó készülékek működéséhez szükséges légtérbővítés (szellőzőnyílás) sem nyílhat az alábbi helyiségekre:  

− Épületek huzamos tartózkodásra szolgáló és az azokkal légtér összeköttetésben lévő helyiségek,  

− Testnevelés, sportolás céljára szolgáló helyiség,  

− Nevelési, oktatási építmények – legfeljebb 18 éves gyermekek, tanulók tartózkodására szolgáló – helyiségei, a taneszköznek minősülő, valamint az épület ellátására szolgáló konyhai gázfogyasztó készülékek kivételével,  

− Közvetlen természetes szellőzés nélküli helyiségek,  

− „A” vagy „B” tűzveszélyességi osztályba tartozó helyiségek.  

Kivételt képez a konyhában, vagy konyha – étkező – nappali rendeltetésű helyiségben elhelyezett Tűzhely, ha:  

− Gázfogyasztó készülék égésbiztosítóval rendelkezik,  

− A helyiségben külső térbe szellőző gépi vagy gravitációs (pld.: kűrtő) elszívó berendezés üzemel és a helyiség légellátása az 4.3.1. pont szerinti, továbbá 

− A tervező nyilatkozik arról, hogy a gépi elszívás a konyhával légtér összeköttetésben lévő „B” típusú gázfogyasztó készülék vagy egyéb tüzelőberendezés égéstermék elvezetésére nincs káros hatással.  

Kivételt képez továbbá:  

− Ha a tűzhelyet és/vagy vízmelegítőt az időszakos használatú létesítmények, vagy melléképítmények szabad légtérrel összeszellőztetett helyiségében helyezik el;  

− Ha az égéstermék elvezetés nélküli gázfogyasztó készülék az alkalmazott technológia része (nagykonyha, műhely, laboratórium, mezőgazdasági állattartó épület, stb.) és a helyiségben külső térbe szellőző reteszelt gépi elszívó berendezés üzemel és a helyiség levegő-utánpótlása közvetlenül az szabadból biztosított.  

4.2.3.2. Tűzhelyek, főzők, sütők és egyéb burkolatlan égőjű égéstermék-elvezetés nélküli gázfogyasztó készülékek elhelyezése  

a) Minden égéstermék elvezetés nélküli és burkolatlan égőjű gázfogyasztó készüléket 1,2 m-nél kisebb mellvédmagasságú ablak alá vagy 1,2 m magasság alatt is nyitható ablak alá szerelni nem szabad. Az éghető anyagú bútor és a gázfogyasztó készülék között olyan távolságot kell biztosítani, hogy az éghető anyag felületén a hő a gázfogyasztó készülék legnagyobb hő terhelésű üzeme esetén se okozzon károsodást. Ez a távolság 0,5 m-nél kisebb nem lehet. Ha ez nem biztosítható, akkor:  

− A gázfogyasztó készülék (égő) magasságát meg nem haladó magasságú bútor esetén az gázfogyasztó készülék magasságáig;  

− A gázfogyasztó készülék (égő) magasságát meghaladó magasságú bútor esetén a gázfogyasztó készülék fölött legalább 0,5 m magasságig (a gázfogyasztó készülékhez képest 0,5 m-nél nem magasabb bútor esetén a bútor magasságáig) hő ellen védő lemezt kell felszerelni.  

− Beépíthető (modul) kivitelű és gyárilag hőszigetelt – nem oldalsó égéstermék kivezetésű – tűzhely bútor mellé közvetlenül is elhelyezhető, ha a gyártó előírásai ezt megengedik. A bútor magassága a tűzhely magasságát nem haladhatja meg. 

b) Az előző pont előírását minden nyitott égőjű gázfogyasztó készülékre – burkolatlan égőjű fali fűtő, laboratóriumi égő, orvosi, vagy laboratóriumi hevítő, fodrászati hevítő, vendéglátói-ipari gázfogyasztó készülék, stb. – alkalmazni kell.  Laboratóriumi, lángőrzés nélküli (pl. Bunsen-égő) gázfogyasztó készülékek esetén a fogyasztói vezetékbe a laboratóriumon kívül közös elzáró szerelvényt kell beépíteni, amelyet indokolt esetben (iskola, tanintézet, vagy idegen által is látogatott helyen, pl. egészségügyi intézet) illetéktelenek elől elzárva, védőszekrényben kell elhelyezni. Az üzemeltetőnek ennek kezelésére alkalmazottai közül kijelölt személyt kell megbíznia.  

4.2.4. Égéstermék-elvezetéssel rendelkező, a helyiség légterétől nem független (nyílt égésterű), „B” típusú, 140 kW alatti egység-hőterhelésű vagy 1400 kW alatti együttes hőterhelésű gázfogyasztó készülékek elhelyezése.  

„B” típusú gázfogyasztó készülékek típusai 

„B1” típus: áramlásbiztosítóval felszerelt „B” típusú gázfogyasztó készülékek

	Természetes huzattal 

működő berendezések
	 Ventilátor az 

égő/ hőcserélő után
	Ventilátor az égő előtt
	Ventilátor az 

áramlásbiztosító után

„B2” típus: áramlásbiztosítóval nem rendelkező „B” típusú gázfogyasztó készülékek

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt

 „B3” típus:
áramlásbiztosítóval nem rendelkező, „B” típusú gázfogyasztó készülékek, amelyek természetes huzatú kéménybe csatlakoznak. A készülék égéstermékkel érintkező részei az égési levegő ellátásra szolgáló részektől teljesen elzártak. Az égési levegőt a készülék a helyiség légteréből veszi.

	
	      Ventilátor az

 égő/ hőcserélő után
	Ventilátor az égő előtt

„B4” típus:
áramlásbiztosítóval felszerelt „B” típusú készülékek, amelyek saját égéstermék elvezető berendezéshez és kitorkolláshoz csatlakoznak (rendszer jellegű berendezés)

	Természetes 

huzattal működő 

berendezések
	    Ventilátor az 

égő/ hőcserélő után
	Ventilátor az égő előtt
	    Ventilátor az 

áramlásbiztosító után

 „B5” típus:
áramlásbiztosítóval nem rendelkező „B” típusú készülékek, amelyek saját égéstermék elvezető berendezéshez és kitorkolláshoz csatlakoznak (rendszer jellegű berendezés) 


Természetes huzattal
Ventilátor 
Ventilátor az égő előtt


működő berendezések
az égő/ hőcserélő után

4.4. sz. ábra

A "B" típusú gázfogyasztó készülékek elvi felépítése

4.2.4.1. A készülékek elhelyezésére vonatkozó általános előírások  

Az utasítás hatályba lépését követően új felhasználói berendezés létesítése esetén, huzamos emberi tartózkodásra szolgáló helyiségekben és az azokkal légtér-összeköttetésben lévő helyiségekben „B” típusú fűtő- és vízmelegítő gázfogyasztó készülék nem helyezhető el.  

Kivételt képez, ha a gázfogyasztó készülék az alkalmazott technológia része (nagykonyha, műhely, laboratórium, mezőgazdasági állattartó épület, stb.), és a felállítási helyiségben túlnyomásos, vagy kiegyenlített szellőzés üzemel. Ez esetben a gázfogyasztó készülékek üzemelését reteszelni kell a gépi szellőztetés működéséhez.  

Nem huzamos emberi tartózkodásra szolgáló helyiségekben és az azokkal légtér-összeköttetésben lévő helyiségekben „B” típusú gázfogyasztó készülék az alábbi feltételekkel helyezhető el: 

a) az elhelyezési helyiség nem lehet belső terű,  

b) a készülék felállítási helyisége nem lehet légtér összeköttetésben „a” vagy „B” tűzveszélyességi osztályba tartozó helyiségekkel,  

c) „B11”, „B21”, „B41”, „B51” természetes huzattal működő gázfogyasztó készülék egyidejű üzemelést kizáró reteszelési feltételek teljesülése mellett helyezhető el olyan helyiségben, ahol, vagy a vele légtér összeköttetésben lévő helyiségben:  

– vegyes tüzelésű nyílt égésterű kéménybe kötött hőtermelő berendezés,  

– elszívó ventilátor,  

– ventilátoros „B” típusú gázfogyasztó készülék vagy más tüzelőanyagú nyílt égésterű ventilátoros kéménybe kötött hő termelő berendezés egyidejűleg üzemel, kivéve, ha az egyidejűleg üzemeltetett készülékek együttes levegőellátása igazolt módon biztosított. Az együtt üzemelés megakadályozására, ha a gázfogyasztó készülék arra alkalmas, minősített, automatikus működésű biztonsági kikapcsoló, mint reteszfeltétel, a gázfogyasztó készülék leállítására alkalmazható. A biztonsági kikapcsoló megfelelő és biztonságos működését a gázfogyasztó készülék gyártója által feljogosított szakszerviznek igazolnia kell.  

Már üzemelő, a helyiség légterétől nem független üzemű „B” típusú gázfogyasztó készülék helyére lakó épületek, lakások, és kommunális épületek huzamos emberi tartózkodásra szolgáló helyiségeiben és az azokkal légtér-összeköttetésben lévő mellékhelyiségeiben „B” típusú gázfogyasztó készülék kizárólag az 5.3. pont szerinti egyszerűsített készülékcserével építhető be.  

A már üzemelő „B” típusú gázfogyasztó készülékek légellátását – az 5.3. pont szerinti egyszerűsített készülékcserék  kivételével – a 4.3.3. pont szerint kell megtervezni ha a helyiségek légellátása megváltozott 

4.2.4.2. Gázkályhák (konvektorok), fűtő- és vízmelegítő készülékek, kandallók további elhelyezési feltételei  

a) gázkályhát, fűtő- és vízmelegítő készüléket, kandallót, valamint a hő védő burkolattal nem rendelkező egyéb gázfogyasztó készüléket – ha a gyártó előírása nem határozza meg – a bútortól, éghető tárgyaktól olyan távolságra kell elhelyezni, hogy a bútor, éghető tárgyakban károsodást, gyújtási veszélyt ne okozzon. Ez a távolság 0,5 m-nél kisebb nem lehet.  Kisebb távolság esetén járulékos hő elleni védelmet kell alkalmazni.  

b) Oldalirányból kezelhető, vagy szerelhető gázfogyasztó készülék falsarokba való elhelyezése esetén a falsíktól a gyártó által előírt, a biztonságos kezeléshez szükséges távolságot kell tartani.  

c) Ha a gyártó előírása másként nem határozza meg, a fűtőkészülék és WC, pissoir vagy bidé közelebbi élei közötti távolság legalább 0,5 m legyen. A fali fűtőkészülék gáz csatlakozási magassága, illetve alsó élének magassága a padlószint felett 0,2-1,0 m között lehet. Sugárzóbetétes vagy burkolatlan égőjű fali fűtőkészülék alsó éle 0,5 m-nél nem lehet magasabban.  

d) a gázfogyasztó készülékek fülkében, vagy szekrényben a gyártóműi előírásoknak megfelelően helyezhetők el. Tömör, nem hálóval vagy ráccsal kialakított ajtószerkezet esetén a fülkére, vagy szekrényre legalább egyenként 400 cm2 szabad felületű alsó-felső szellőzőnyílást kell készíteni.  

4.2.4.3. Központi fűtőkészülékek, vízmelegítők, gázüzemű léghevítők további elhelyezési feltételei az villamos csatlakozás tekintetében.

Mindazon gázfogyasztó készülékek elhelyezésekor, amelyek villamos hálózati csatlakozással rendelkeznek, figyelembe kell venni az alábbi feltételeket:  

a)  Vizes berendezés fölé, vagy annak környezetében a vonatkozó szabványok [MSZ HD 60364-7-701 Kisfeszültségű villamos berendezések. 7-701. rész: Különleges berendezésekre vagy helyekre vonatkozó követelmények. Helyiségek fürdőkáddal vagy zuhannyal. MSZ HD 60364-4-41 Kisfeszültségű villamos berendezések. 4-41. rész: Biztonság. Áramütés elleni védelem. MSZ EN 60529 Villamos gyártmányok burkolatai által nyújtott védettségi fokozatok (IEC 529:1989)], vagy azzal egyenértékű műszaki megoldás szerinti villamos védettségű gázfogyasztó készülék szerelhető. 

b) Gázfogyasztó készülék csak abban az esetben szerelhető kádhoz, zuhanyzóhoz 60 cm-nél kisebb vízszintes távolságban, ha a villamos részeinek IP védettsége a vonatkozó szabványok [MSZ HD 60364-7-701 Kisfeszültségű villamos berendezések. 7-701. rész_ Különleges berendezésekre vagy helyekre vonatkozó követelmények. Helyiségek fürdőkáddal vagy zuhannyal. MSZ HD 60364-4-41 Kisfeszültségű villamos berendezések. 4-41. rész: Biztonság. Áramütés elleni védelem. MSZ  EN 60529 Villamos gyártmányok burkolatai által nyújtott védettségi fokozatok (IEC 529:1989)], vagy azzal egyenértékű műszaki megoldás szerinti. A készülék áramkörét legfeljebb 30 mA névleges  kioldóáramú  áram-védőkapcsolóval (RCD-vel) kell védeni. 

4.2.4.4. Infravörös (világos és fekete) hősugárzók további elhelyezési feltételei 

a) Az infravörös sugárzókat a technológiai  utasítás és a gyártómű előírásainak megfelelően kell telepíteni, és az égéstermék-elvezetésre a típus besorolás szerinti szabályokat kell alkalmazni.  

b) A gázfogyasztó készülék bekötésénél a hőtágulás okozta mozgás felvételéről, illetve mechanikai feszültség kialakulásának elkerüléséről gondoskodni kell. Hajlékony éghető anyagú vezeték alkalmazása esetén a készülék elzáró elé hőre záró szerelvényt is be kell építeni.  

4.2.4.5. Gáztüzelésű cserépkályha  

Gáztüzelésű cserépkályhát létesítére vagy meglévő cserépkályhát gáztüzelésre átalakítására vonatkozóan az egyes gázfogyasztó készülékek kialakításáról és megfelelőségének tanúsításáról szóló 22/1998. (IV. 17.) IKIM rendeletben foglaltak az irányadók.  

4.2.5. A helyiség légterétől független égési levegő ellátású és égéstermék-elvezetésű, „C” típusú 140 kW alatti egység-hőterhelésű vagy 1400 kW alatti együttes hőterhelésű gázfogyasztó készülékek elhelyezése.  

4.2.5.1. Általános előírások  

A készülékek elhelyezésénél a 4.2.1. sz. pont általános előírásain túl a 4.3.5. pont előírásait is be kell tartani.  

Az égéstermék kivezetések szempontjából a készülékek elhelyezésénél az MSZ EN 15287-2 [Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető berendezései.] szabvány, vagy azzal egyenértékű műszaki megoldás szerint kell eljárni.  

A gázfogyasztó készülék fülkében, vagy szekrényben a gyártóművi előírásoknak megfelelően helyezhető el. 

Az ipari vagy mezőgazdasági célú és a 4.2.5. pontban nem szabályozott „C” típusú gázfogyasztó készülékek elhelyezése a gyártóművi és a technológiai utasítás általános előírásai szerint történjen. A 70 kW-nál nagyobb, de 140 kW-nál nem nagyobb hőterhelésű gázfogyasztó készülékek égéstermék elvezetésének megoldásaira az MSZ EN 15287-2 [Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető berendezései.] szabvány, vagy azzal egyenértékű műszaki megoldás előírásait kell alkalmazni.  

A legfeljebb 70 kW egység-hőterhelésű kondenzációs gázfogyasztó készülékekben és/vagy az égéstermék elvezető rendszerükben keletkező kondenzátum – amennyiben a közcsatorna-szolgáltató mást nem ír elő – vízzáron keresztül semlegesítés nélkül a közcsatornába vezethető.  

A 70 kW feletti hőterhelésű gázfogyasztó készülékek esetén a semlegesítés szükségességét a közcsatorna-szolgáltatóval egyeztetni kell. 

4.2.5.2. C11 típusú 7 kW-nál nem nagyobb hőterhelésű gázfogyasztó készülék elhelyezése  

A gázfogyasztó készülékek (konvektorok) falhüvelyének beépítésére lehetőleg nem teherviselő falszerkezetet kell választani.  

A mellvédmagasság a gázfogyasztó készülék felső szintjét legalább 0,05 m-rel haladja meg.  

A gázfogyasztó készüléket úgy kell elhelyezni, hogy a környezetében lévő berendezési tárgyakat káros hőhatás (gyulladási veszély) ne érje.  

Éghető, vagy éghető burkolatú falszerkezetre a gázfogyasztó készüléket felszerelni nem szabad, kivéve, ha a mellvédet, illetve a gázfogyasztó készülék méreteit legalább 0,1 m-rel meghaladó felületű falat nem éghető falszerkezettel kiváltják, vagy ha a gyártó előírása ettől kifejezetten eltér.  

Épületek utólagos homlokzat szigetelése esetén biztosítani kell a légellátás és égéstermék elvezetés feltételeit a technológiai  utasítás szerint.  

4.2.6. 140 kW-nál nagyobb egység-, vagy (egy helyiségben) 1400 kW-nál nagyobb együttes hőterhelésű gázfogyasztó készülékek elhelyezése  

4.2.6.1. Általános előírások 

a) A gázfogyasztó  készülék  helyiségét a hozzá technológiailag nem kapcsolódó terektől tűzgátló szerkezetekkel kel határolni.  

b) Az 1400 kW-nál nagyobb együttes hőterhelésű készülék(ek) helyiségében vészkijáratot is ki kell alakítani a vonatkozó rendelet szerint.  

c) A gázfogyasztó készülék helyisége – ha más helyszíni körülmények szigorúbb besorolást nem tesznek szükségessé – általában „D” tűzveszélyességi osztályba tartozik.  

d) A kondenzációs készülékekben és/vagy az égéstermék elvezető rendszerükben keletkező kondenzátum semlegesítéséről a közcsatorna szolgáltatóval történt egyeztetésnek megfelelően kell gondoskodni,  

e) A gázfogyasztó készülék helyiségének szellőző berendezése tűzszakasz határt nem módosíthat.  

4.2.6.2. Villamos berendezések  

a) Gázkészülékkel azonos légtérben lévő villamos berendezések e helyiségen kívülről legyenek lekapcsolhatók.  

b) A gázérzékelővel vezérelt önműködő leválasztás esetében a főkapcsolótól független részleválasztó kapcsolót kell létesíteni. A részleválasztás terjedjen ki az ellenőrzött légtérben lévő valamennyi villamos berendezésre, kivéve:  

− a vészszellőző berendezést,  

− minden olyan villamos berendezést (pl. biztonsági világítás), amelynek önműködő leválasztását technológiai vagy biztonsági okok nem teszik lehetővé,  

− az ellenőrzött légtérben elhelyezett, robbanás biztos kivitelű villamos berendezést. 

c) Minden, a helyiségben levő – a részleválasztás után is feszültség alatt maradó – villamos berendezés robbanás biztos védelme feleljen meg az MSZ EN 60079-14 [Villamos gyártmányok robbanóképes gázközegben. Villamos berendezések létesítése robbanásveszélyes térségekben.] szabványnak, vagy azzal egyenértékű műszaki megoldásnak.  

4.2.6.3. Szerelvényezési feltételek  

a) A csatlakozó és/vagy fogyasztói vezetékbe a gázfogyasztó készülék helyiségén kívül – közvetlenül az ajtó mellett – kézi működtetésű elzárót kell beépíteni, amely a gázfogyasztó készülékhez tartozó valamennyi záró- és egyéb szerelvény előtt legyen. Az elzáró szerelvényt jelzőtáblával jelölni kell.  

b) A helyiségben elhelyezett, a gázfogyasztó berendezés kiszolgálására hivatott nyomásszabályozó – a készülék nyomásszabályozók kivételével – membránjának a légtérrel összeköttetésben lévő terét el nem zárható szellőzővezetéken át a szabadba kell szellőztetni. A szellőzőcső végződése nyílászáróktól legalább 1 m-re legyen és a 3.4. sz. ábra szerint legyen kialakítva. A szellőzőcső végét víz elleni védelemmel és DN 25 átmérő feletti méret esetén visszalobbanás-gátlóval kell ellátni.  

c) A gázvezeték végpontjain és a jelentősebb szakaszait elzáró (szakaszoló) szerelvények előtt szellőztető (kilevegőztető) vezetéket kell beépíteni.  

d) Az ipari és mezőgazdasági gázkészülékek kialakítása, szerelvényezettsége feleljen meg az MSZ EN ISO 23553-1:2009[Olajégők és gázkészülékek biztonsági, szabályozó- és vezérlőberendezései. Egyedi követelmények. 1. rész: Az olajégők zárószerelvényei (ISO 23553-1:2007, tartalmazza a 2009. évi 1. helyesbítést)], az MSZ EN 298 [Ventilátoros vagy atmoszférikus gázégők és gázkészülékek automatikus égésellenőrző rendszerei], az MSZ EN 746-1:1997+A1:2010 [Ipari hőtechnikai berendezések. 1. rész: Tüzelő és tüzelőanyag ellátó rendszerek biztonsági követelményei.] és az MSZ EN 746-2:2010 [Ipari  hőtechnikai berendezések. 2. rész: Tüzelő- és tüzelőanyag-ellátó rendszerek biztonsági követelményei.] szabványok, vagy azzal egyenértékű műszaki megoldás előírásainak. 

Biztonsági berendezések  

Minden gázégő vagy együttműködő égőcsoport elé az MSZ EN 161 Automatikus elzáró szerelvények gázégőkhöz és gázkészülékekhez.] szabványnak, vagy azzal egyenértékű műszaki megoldásnak megfelelő, automatikus biztonsági záró szerelvényt kell beépíteni (ez a záró szerelvény nem helyettesíti a készülék  elzárót).  

– A szerelvények darabszámát és minőségi osztályát a 4.1. táblázat tartalmazza (pl. 2xA: két db A osztályú szerelvény), a hő terhelés függvényében.  

– Az MSZ EN ISO 23553-1:2009 Olajégők és gázkészülékek biztonsági, szabályozó- és vezérlőberendezései. Egyedi követelmények. 1. rész: Az olajégők zárószerelvényei ISO 23553-1:2007, tartalmazza a 2009. évi 1. helyesbítést] szabvány hatálya alá nem tartozó szerelvény használatakor is teljesíteni kell e szabvány biztonsági szintjét.  

– Az automatikus biztonsági záró- és a szabályozószerelvények működtetése egymástól független legyen.  

– Folyékony fázisú propán-bután vezeték automatikus záró szerelvénye az MSZ EN 264 [Biztonsági záró szerelvények folyékony tüzelőanyaggal működő berendezésekhez. Gyártási követelmények, vizsgálat.] szabvány, vagy azzal egyenértékű műszaki megoldás szerinti legyen.  

– A külső és belső tömörség vizsgálatára a gyártómű előírásait kell figyelembe venni.  

– A záró szerelvények darabszámát a 4.1. táblázatból kell meghatározni.  

– Az együttműködő gázégőcsoport közös záró szerelvényeit az együttes hőterhelés alapján kell kiválasztani. 

– Az automatikus záró szerelvény biztonsági kikapcsoláskor zárjon, a zárás reteszelt kikapcsolás legyen. Indokolt esetben a reteszelt kikapcsolás kézi oldása speciális eszköz használatával történhet.  

– Az automatikus záró szerelvény — a készülék rendszerétől függően — az egyes égőket vagy égőcsoportokat vagy, az egész gázbetáplálást zárja le.  

                                                                                                                                 4.1. táblázat  

	Hőterhelés

[kW]
	Előszellőztetéssel
	Előszellőztetés nélkül

	
	főláng
	Gyújtóláng

≤  10 %
	Gyújtóláng

≥ 10 %
	főláng
	Gyújtóláng

≤ 10 %
	Gyújtóláng

≥ 10 %

	≤  70
	2 x B
	B*)
	2 x B
	2 x A vagy

2xB+VP
	A**)
	2 x A



	> 70

≤ 1200
	2 x A
	2 x A
	2 x A
	2xA+VP
	2 x A
	2 x A

	> 1200
	2 x A +VP
	2 x A
	2 x A
	2xA+VP
	2 x A
	2 x A


VP = szelep (tömörség) ellenőrző  

*) A 3. gázcsalád [MSZ EN 437 Vizsgálógázok, vizsgálónyomások, készülékkategóriák] gázaira: 2 db. B osztályú szelep szükséges  

**) A 3. gázcsalád gázaira 2 db A osztályú szelep szükséges.  

4.2.6.4. Ipari- és mezőgazdasági berendezéseknél gázoldali kötésbe 140 kW hőterhelésig kényszerlevegős gázégőnél elegendő 2 db „B” osztályú elzáró szerelvény, atmoszférikus gázégőnél pedig 2 db „C” osztályú elzáró szerelvény beépítése az MSZ EN 746-2:2010 [Ipari hőtechnikai berendezések. 2. rész: Tüzelő- és tüzelőanyag-ellátó rendszerek biztonsági követelményei] szabvány, vagy azzal egyenértékű műszaki megoldás szerint.  

4.2.6.5. A gázvezeték végpontjain és a jelentősebb szakaszait elzáró (szakaszoló) szerelvények előtt szellőztető (kilevegőztető) vezetéket kell beépíteni. A szellőzőcső végződése nyílászáróktól legalább 1 m-re legyen és a 3.4. sz. ábra szerint legyen kialakítva). A szellőzőcső végét víz elleni védelemmel és DN 25 átmérő feletti méret esetén visszalobbanás-gátlóval kell ellátni.  

4.2.6.6. Tűzoltó felszerelés  

A gázfogyasztó készülék helyiségénél – a helyiségből és a helyiségen kívülről jól megközelíthető helyen  

– az Országos Tűzvédelmi Szabályzat eltérő rendelkezése hiányában az MSZ  EN 3-7: 2004+A1:2008 [Hordozható tűzoltó készülékek.] szabvány szerinti, ABC tűzosztályú tüzek oltására alkalmas porral oltó tűzoltó készülékeket kell készenlétben tartani.  

A szükséges tűzoltó készülékek az alábbiak:  

a)  233 kW összhőteljesítmény alatt külön a gázfogyasztó berendezéshez nem szükséges;  

b)  233-580 kW összhőteljesítményhez 1 db 55 A, és 233 B vizsgálati egységtűz oltására alkalmas;  

c)  580-1160 kW összhőteljesítményhez 2 db 55 A, és 233 B; vizsgálati egységtűz oltására alkalmas  

d)  1160-5800 kW összhőteljesítményhez 4 db 55 A, és 233 B vizsgálati egységtűztoltására alkalmas;  

e)  5800 kW összhőteljesítményen felül 1 db 50 kg-os porral oltó és 4  db 55 A, és 233 B vizsgálati egység tűzoltására alkalmas.  

4.2.7. Gázkészülékek erősáramú villamos hálózatra csatlakoztatása  

a) Olyan gázkészülék, amelynek villamos hálózati csatlakoztatása van, és áram felvétele nem éri el a 30 A áramerősséget, a villamos hálózatnak csak olyan részéről táplálható, amelyet testzárlat esetén (a tápláló áramkörbe, a tápláló elosztóba vagy az azt megelőző táplálásba iktatott) 30 mA érzékenységű vagy ennél érzékenyebb áram-védőkapcsoló önműködően lekapcsol.  

b) Olyan gázkészüléknél, amelynek villamos hálózati csatlakoztatása van közvetlenül a gázkészülék közelében az áramkörbe iktatott hárompólusú (2s+f) megszakítóval vagy dugós csatlakoztatóval biztosítani kell a villamos hálózatról való leválasztás lehetőségét.  

c) Olyan gázkészüléknek, amelynek villamos hálózati csatlakoztatása van, a testet – csak szerszámmal bontható módon  –  össze  kell  kötni  a  villamos  hálózat  érintésvédelmi  védővezetőjével. Ha a villamos csatlakoztatás dugós csatlakozóval van megoldva, akkor ez az összekötés a dugós csatlakozó védőérintkezőjével legyen megoldott.  

d) Olyan gázkészüléket, amelynek villamos hálózati csatlakoztatása van, csak olyan helyen szabad felszerelni, ahol a gázcső hálózat be van kötve az épület egyen-potenciálra hozó (EPH) hálózatba. Épületen belül új gázcsőhálózat esetén ellenőrizni kell az EPH csomópontot, illetve a gázcsőhálózatnak ezzel való összekötését. Gázkészüléknek meglévő csőhálózatra való csatlakoztatása esetén azonban ennek ellenőrzése elhagyható.  

4.2.8. Robbanás elleni védelem  

a) A legalább 140 kW egység- vagy (egy helyiségben) legalább 1400 kW együttes hőterhelésű gázfogyasztó készülék(ek) helyiségében – ha a fajlagos légtérterhelés 1100  W/m3 felett van – az esetleges robbanási helyzet kialakulásától, illetve hatásaitól védelemmel kell gondoskodni. Ez lehet gázkoncentráció érzékelő és beavatkozó készülék és azzal vezérelt vészszellőztető berendezés, vagy hasadó-nyíló, illetve hasadó felület.  

b)   A gázkoncentráció-érzékelő és beavatkozó készülék  

− a használt gáz alsó robbanási határértékének 20 tf %-án hallható és látható módon adjon jelzést, és egyidejűleg indítsa el a vészszellőztető berendezést,  

− a gáz alsó robbanási határértékének (ARH) 40 tf %-án szüntesse meg a teljes berendezés gázellátását és az esetleges egyéb tüzelést, valamint hajtsa végre a helyiség villamos szempontból gyújtóforrásként számításba vehető berendezéseinek leválasztását, kivéve a vészszellőzést és vészvilágítást,  

− A vészszellőzés óránként legalább tízszeres befúvásos légcserét biztosítson. A vészszellőző berendezés szerkezetileg és működés szempontjából független legyen a helyiség szellőző rendszerétől.  

c) Állandó felügyelettel üzemelő, technológiai, ipari, mezőgazdasági célú gázfogyasztó készülékek esetén az alsó robbanási határérték 40 tf %-ához tartozó funkciók végrehajtása nem kötelező akkor, ha az a technológiai folyamatban zavart okozhat, egyéb veszélyhelyzetet idézhet elő.  

d) 1400 kW-nál kisebb együttes hőterhelésű gázfogyasztó készülékek helyiségében elfogadható, ha a gázérzékelő csak egy jelzőhatárral működik, és ha ennél a jelzőhatárnál egyesíti magában az alsó robbanási határérték 20 és 40 tf %-ához tartozó funkciók elvégzését.  

e) A hasadó vagy hasadó-nyíló  felület méretezését, anyag megválasztását, a lefúvás környezetének védelmét az Országos Tűzvédelmi Szabályzat szerint kell kialakítani.  

f) Nem lehet eltekinteni a hasadó vagy hasadó-nyíló felület alkalmazásától:  

− iskola, óvoda-bölcsőde, kórház, színház, filmszínház, áruház és más, tömegek befogadására alkalmas épületekben. Az ilyen jellegű intézmények területén lévő, a gázkészülékek elhelyezésére alkalmas helyiségekre a korlátozás nem vonatkozik;  

− és a vegyes rendeltetésű épületben, ha a tömegtartózkodási célú helyiségek alapterülete az épület szintenkénti összes alapterületének 40 %-át meghaladja, vagy ha az előző tömegtartózkodási célú helyiségek közvetlenül a tüzelőberendezés helyisége felett vagy mellett vannak,  

− ha a helyiségben gáztüzelésű és szilárd tüzelésű berendezések együtt üzemelnek (ez esetben csak és kizárólag hasadó-nyíló felület alkalmazható a robbanási túlnyomás levezetésére). 

4.3. A gázfogyasztó készülék légellátása, helyiségének szellőzése, az égéstermék elvezetése  

4.3.1. A nyílt égésterű, „A” vagy „B” típusú gázfogyasztó készülékek helyiségének levegő-ellátásával kapcsolatos általános előírások 

A helyiség légterével közvetlen kapcsolatban lévő (nyitott) égésterű gázfogyasztó készülékek biztonságos, egészségügyi és energetikai szempontból kifogástalan üzeme érdekében biztosítani kell a gázfogyasztó készülék helyiségének szellőzőlevegő-ellátását. A szükséges szellőzőlevegő-térfogatáramot és a bejutását biztosító nyomás feltételeket meg kell tervezni. A légellátás, szellőzés, a gázfogyasztó készülékek elhelyezésének tervezésénél figyelembe kell venni a helyiségben már meglévő más tüzelőanyaggal, akár csak ideiglenesen üzemelő tüzelőberendezések működését, kialakítását, légellátási megoldását, igényeit.  

Az „A” és a legfeljebb 140 kW egység- és/vagy 1400 kW együttes hő terhelésű, „B” típusú gázfogyasztó készülékek üzeméhez szükséges szellőzőlevegő-térfogatáramot a következő módok valamelyikén kell a gázfogyasztó készülék helyiségébe juttatni:  

– a gázfogyasztó készülék helyiségének külső határoló szerkezetén elhelyezett levegő-bevezető szerkezetekkel, amelyek a jelleggörbéjük alapján a tervező által kiválasztott szerkezetek legyenek;  

– a közvetlenül szomszédos helyiségen keresztül, ha annak külső határoló szerkezetén a tervező által kiválasztott levegő-bevezető szerkezetek vannak, és ezt a szomszédos helyiséget a gázfogyasztó készülék helyiségével összeszellőztetik. A gázfogyasztó készülék helyiségében az összeszellőztető nyílások eltakarásának tilalmát jelezni kell a fogyasztó részére. Ezt a tilalmat a tervben is elő kell írni;  

– a szabadból nyíló légcsatornával, amelyen keresztül a tervezett szellőzőlevegő térfogatáram gravitációs vagy ventilátorral létrehozott nyomáskülönbség hatására a gázfogyasztó készülék helyiségébe áramlik. A légcsatorna szabadba nyíló végén el nem zárható zsalu, huzalháló vagy rács legyen.  

Ha a szellőzőlevegő útvonalán a légcsatornában szabályozó- vagy zárószerkezet van, akkor biztosítani kell, hogy a gázfogyasztó készülék csak a szerkezet teljesen nyitott állapotában üzemeltethető.  

Ha a szellőző levegő beáramlását ventilátor hozza létre, akkor annak üzemét a gázfogyasztó készülék üzemével reteszelni kell.  

A légcsatornába a tervező általi kiválasztott hő visszanyerő elem beépítése megengedett, ez energetikai szempontból kedvező lehet.  

A 140 kW-nál nagyobb egység-, vagy (egy helyiségben) 1400 kW-nál nagyobb együttes hő terhelésű gázfogyasztó készülékek szellőző levegőjének be- és kivezetésére a szabadból nyíló, illetve a szabadba vezető, nem éghető anyagú csatornát vagy nyílást kell kialakítani, amelynek szabadba nyíló végén el nem zárható zsalu, huzalháló vagy rács legyen.  

– Ha a szellőzőlevegő útvonalán a légcsatornában szabályozó- vagy zárószerkezet van, akkor biztosítani kell, hogy a gázfogyasztó készülék csak a szerkezet teljesen nyitott állapotában legyen üzemeltethető.  

– A fogyasztói vezetékben elhelyezett automatikus záró szerelvény zárt állapotban legyen, ha a szellőző berendezés nem üzemel.  

4.3.2.  Égéstermék elvezetés nélküli (nyílt égésterű), „A” típusú gázfogyasztó készülékek helyiségének levegő-ellátása, szellőzése  

Az „A” típusú gázfogyasztó készülékek biztonságtechnikai és egészségügyi szempontból kifogástalan üzemének biztosítása céljából gondoskodni kell a helyiség olyan légcseréjéről, ami az égéstermék és a használat során keletkezett egyéb szennyezőanyagok koncentrációját az egészségügyi követelményeknek megfelelően korlátozza.  

A szellőzőlevegő térfogatárama a gázfogyasztó készülék egyidejű hő terhelésére vonatkoztatva legalább 12 m3 /h/kW legyen. 

A lakossági fogyasztónál felszerelt gázfogyasztó készülék egyidejű hő terhelését kW] az adattábla szerinti névleges hő terhelés [kW] és az alábbi egyidejűségi tényezők szorzataként kell kiszámítani:  

· 2-nél több főzőhelyet tartalmazó tűzhely: 0,5  

· 1-2 főzőhelyes gázfőző: 0,65  

· egyéb gázfogyasztó készülék: 1,0  

· nem lakossági felhasználó készülékeknél az egyidejűségi tényező: 1,0 

4.3.3. Égéstermék elvezetéssel rendelkező, a helyiség légterétől nem független (nyílt égésterű), „B” típusú gázfogyasztó készülékek 

Égéstermék elvezetéssel rendelkező, a helyiség légterétől nem független (nyílt égésterű), „B” típusú gázfogyasztó készülékek helyiségének levegő-ellátása, szellőzése e gázfogyasztó készülékek biztonságtechnikai és egészségügyi szempontból kifogástalan üzemének biztosítása céljából gondoskodni kell:  

a) áramlásbiztosítóval rendelkező gázfogyasztó készülékeknél az égéshez szükséges levegő (az égési levegő), valamint az áramlásbiztosítón keresztül a helyiségből kiáramló levegő pótlásáról,  

b) áramlásbiztosítóval nem rendelkező készülékeknél legalább az égéshez szükséges levegő (az égési levegő) pótlásáról.  

Az égési levegőt és – az áramlásbiztosítóval rendelkező gázfogyasztó készülékek esetén – az szellőzőlevegő-térfogatáram összetevőit számítással kell meghatározni.  

Áramlásbiztosítóval rendelkező gázfogyasztó készülék helyiségének szellőzőlevegő térfogatárama:  

– az égési levegő térfogatárama [m3/h],

– az égéstermék-áramlásbiztosítóba beszívott helyiséglevegő (hígító levegő)- térfogatáram [m3/h].

A gázfogyasztó készülék rendeltetésszerű üzeméhez szükséges égésilevegő-térfogatáram:

Vlev,elm   – a gázösszetételből számított elméleti égésilevegő-igény [m3/m3 gáz],

          – a légellátási (légfelesleg) tényező,

         – a készülék hőterhelése [kW] 

Ha               – a gáz fűtőértéke (kJ/m3(.

A szellőzőlevegő-térfogatáramot az égéstermék-elvezető berendezésnek az MSZ EN 13384-2:2003+A1:2009 [Égéstermék elvezető berendezések. Hő-, és áramlástechnikai méretezés. 2. rész: Égéstermék-elvezető berendezések több tüzelőberendezéshez.] szabvány, vagy azzal egyenértékű műszaki megoldásnyomás- és hőmérséklet-feltételei szerint elvégzett méretezése során kapott részeredmények segítségével kell meghatározni. A méretezés során égéstermék-áramlásbiztosító utáni összes tömegáram nagysága ne legyen kevesebb, mint a készülékre számított elméleti égéstermék-tömegáram kétszerese, ha a készülék gyártója nem ír elő ennél nagyobb értéket.  

Áramlásbiztosítóval rendelkező gázfogyasztó készülékek esetén a szellőzőlevegőnek a helyiségbe való beáramlásához szükséges nyomáskülönbséget lehetőleg a kémény huzatának kell biztosítania.  

Amennyiben a szükséges szellőzőlevegő-térfogatáram bejuttatását a légbevezető elemeken keresztül a kémény természetes huzatával nem lehet megoldani, akkor:  

− vagy a szabadból befúvó (túlnyomásos) szellőzést kell létesíteni, amelynek üzeme a gázfogyasztó készülék üzemével reteszelt,  

− vagy szívott rendszerű égéstermék-elvezetést kell létesíteni, a szükséges szellőzőlevegő- térfogatáramhoz alkalmas bevezetéssel.  

A tervező a „B” típusú készülék légellátásának tervezésénél köteles minden, az égéstermék elvezetés üzemét befolyásoló berendezést és üzemeltetési körülményt figyelembe venni.  

A tervező a tervben hívja fel a felhasználó figyelmét a légellátási feltételek mindenkori biztosítására. 

4.3.4. A helyiség légterétől nem független „B” típusú gázfogyasztó készülékek égéstermék-elvezetése  

A gázfogyasztó készülékek égéstermékét minden lehetséges esetben a szabadba, a tetőhéjazat fölé kell kivezetni.  

Az épület égéstermék-elvezető berendezése, az égési levegő hozzávezetés, az összekötő elem [MSZ EN 1443 Égéstermék elvezető berendezések. Általános követelmények.] és a gázfogyasztó készülék együttesét az MSZ EN 13384-1:2002+A2:2008 [Égéstermék elvezető berendezések. Hő-, és áramlástechnikai méretezés. 1. rész: Egy tüzelőberendezést kiszolgáló égéstermék-elvezető berendezések.] és az MSZ  EN 13384-2:2003+A1:2009 [Égéstermék elvezető berendezések. Hő-, és áramlástechnikai méretezés. 2. rész: Égéstermék-elvezető berendezések több tüzelőberendezéshez.] szabvány vagy azzal egyenértékű műszaki megoldás szerint tervezni és méretezni kell. Égéstermék elvezetésre betervezni, illetve beépíteni csak a vonatkozó előírás [3/2003. (I.25.) BM- GKM-KvVM együttes rendelet az építési termékek műszaki követelményeinek megfelelőség igazolásának valamint forgalomba hozatalának és felhasználásának részletes szabályairól] szerint minősített égéstermék elvezető szerkezetet szabad. Az épület égéstermék elvezetője feleljen meg az MSZ EN 1443 [Égéstermék elvezető berendezések. Általános követelmények.] szabvány vagy azzal egyenértékű műszaki megoldás előírásainak (B1,  B2 , B3  típusú készülékek).  

A gázfogyasztó készülékkel együtt tanúsított (szerves részének minősülő) égéstermék elvezető, és égési levegő ellátó elemek a gyártó előírásainak feleljenek meg (B3 típusú készülék).  

Az égéstermék elvezető maximális hossza a gyártó előírása szerinti legyen. Az égési levegő hozzávezetést méretezni kell. Az égéstermék-elvezető berendezés átjárható, könnyen és biztonságosan tisztítható, megfelelő gáztömörségű, illetve a szabad keresztmetszete teljes hosszában ellenőrizhető legyen. Az ellenőrzéshez biztosítani kell a szükséges tisztító-ellenőrző és mérőnyílásokat, valamint az kitorkollás biztonságos megközelíthetőségét.  

Az összekötő elem feleljen meg a vonatkozó műszaki, biztonsági és minőségi követelményeknek, az adott üzemmódra alkalmas, szükség szerint kiszerelhető, bontható, javítható, ellenőrizhető és tisztítható legyen.  

Merev vagy hajlékony fém béléscsővel bélelt épített, vagy fémből készült szerelt, a gázfogyasztó készülékkel együtt tanúsított hajlékony vagy merev fém béléssel rendelkező, illetve rendszer jellegű égéstermék elvezető berendezés kitorkollásának tető feletti elhelyezkedése az MSZ EN 15287-1 Égéstermék-elvezető berendezések. Égéstermék-elvezető berendezések tervezése, kivitelezése és üzembe helyezése. 1. rész: Nyitott égésterű tüzelőberendezések égéstermék-elvezető berendezései.] szabvány szerinti legyen.  

A kitorkollás elhelyezésekor a szélhatást is figyelembe kell venni a vonatkozó MSZ 845 [Égéstermék-elvezető berendezések tervezése, kivitelezése és ellenőrzése] szabvány 11.2.1. pontja, vagy azzal egyenértékű műszaki megoldás szerint.  

Az épület égéstermék elvezetőjét igénybe vevő gázkészülékek esetén az új gázfogyasztó készülékek felszerelését megelőzően, vagy meglévő készülékek cseréje esetén a tervezőnek be kell szerezni a kéményseprő-ipari közszolgáltató égéstermék-elvezető berendezésre vonatkozó, érvényességi időn belüli nyilatkozatát.  

4.3.5. A helyiség légterétől független égési levegő ellátású és égéstermék-elvezetésű (zárt égésterű), „C” típusú gázfogyasztó készülékek égéstermék-elvezetése  

„C1” típus:
olyan „C” típusú gázfogyasztó készülékek, amelyek saját égéstermék járatukkal saját, vízszintes elrendezésű kitorkolláshoz csatlakoznak. A levegő és égéstermék járatok koncentrikusak, vagy olyan közel vannak egymáshoz, hogy kitorkollásaik azonos szélviszonyok közé esnek.

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt


[image: image42.jpg]Cr2

(]
00000

[

i
20000

i
00000

i
00004





 „C3” típus:
olyan „C” típusú gázfogyasztó készülékek, amelyek saját függőleges járatukkal csatlakoznak a kitorkolláshoz (rendszer jellegű berendezés). A levegő és égéstermék járatok koncentrikusak, vagy olyan közel vannak egymáshoz, hogy kitorkollásaik azonos szélviszonyok közé esnek.

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt

 „C4” típus:
olyan „C” típusú gázfogyasztó készülékek, amelyek két járatukkal hagyományos függőleges járatrendszerhez csatlakoznak, amely egynél több készüléket lát el. A levegő és égéstermék járatok koncentrikusak, vagy olyan közel vannak egymáshoz, hogy kitorkollásaik azonos szélviszonyok közé esnek.

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt

„C5” típus:
olyan „C” típusú gázfogyasztó készülékek, amelyek két szétválasztott járatukkal biztosítják az égési levegő bevezetését és az égéstermék eltávolítását. A levegő és égéstermék járatok kitorkollásai eltérő nyomású zónába esnek.

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt

„C6” típus:
olyan „C” típusú gázfogyasztó készülékek, amelyeket külön engedélyezett és megjelölt égési levegő bevezető és égéstermék-elvezető rendszerbe kívánnak bekötni. A C6 típusú gázkészülékek égéstermék elvezetését a készülék és az égéstermék rendszer gyártójának előírásai, valamint az építési engedély előírásai alapján kell kialakítani. A létesítéshez be kell szerezni a kéményseprő-ipari közszolgáltató hozzájárulását. Az égési levegőellátás és az égéstermék elvezetés méretezése a terv részét képezi. 

Megjegyzés: A C6 típushoz azért nem tartoznak ábrák, mert ezeket a készülékeket az égéstermék-elvezető rendszer nélkül hozzák forgalomba. Az ilyen készülék a C típusú készülékek valamelyik elrendezéséhez hasonló elrendezéssel építhetők be.

A készülékek termékszabványait kidolgozó műszaki bizottságok feladata, hogy a C6 típusú készülékekhez, a szabványaikban, a választott beépítési módszereknek megfelelő követelményeket és vizsgálati eljárásokat írjanak elő.

Azért, hogy a C6 típusú készülék beépítése csak a neki megfelelő beépítési módszer szerinti legyen, MSZ CEN/TR 1749:2006 szerinti jelölésük javasolt, a C6 típuson belül először azonosítva a változatot, majd zárójelben meghatározva a megfelelő beépítési módo(ka)t.

Például:

A C62 típusú készülék, amelyet a C42 típusú készüléknek megfelelő beépítésre szántak, jelölése a következők szerinti: C62 (C42) típusú készülék

A C63 típusú készülék, amelyet a C13 típusú vagy C33 típusú készüléknek megfelelő beépítésre szántak, jelölése a következők szerinti: C63 (C13 C33) típusú készülék

„C7” típus:
olyan „C” típusú gázfogyasztó készülékek, amelyeknél az égési levegő bevezetését és az égéstermék eltávolítását egy-egy függőleges járattal biztosítják. Az égési levegőt a padlásról szívják be, az égésterméket a tető fölé bocsátják ki. 

	Természetes huzattal működő berendezések
	Ventilátor az égő/ hőcserélő után
	Ventilátor az égő előtt

„C8” típus:
olyan „C” típusú készülékek, amelyek égéstermék-vezetéke hagyományos, gravitációs huzatú járatrendszerbe csatlakozik, amely eltávolítja az égésterméket. A készülék másik vezetéke az égési levegőt vezeti be az épület környezetéből.

	Természetes huzattal működő berendezések
	Ventilátor az égő/ hőcserélő után
	 Ventilátor az égő    előtt

4.5. sz. ábra

A "C" típusú gázfogyasztó készülékek elvi felépítése

4.3.5.1. Az égéstermék-elvezetés, illetve levegő bevezetés kialakításának általános feltételei A C1, C3, C4, C5, C7, C8, és C9 típusú gázkészülékek égési levegő ellátása és égéstermék elvezetése valamint a C1 kategóriájú gázkészülékeknél a szélfogó egységek és az égéstermék elvezető felületek kiömlő  nyílásának védőberendezései a készülék alkotórészét képezik. Ezekhez csak a gyártó által szállított eredeti alkatrészeket szabad felhasználni, és azokat a gyártó beépítési utasításai alapján kell beszerelni. 

Az égéstermék-elvezető berendezés, az égési levegő hozzávezetés, az összekötő elem és a gázfogyasztó készülék együttesét az MSZ EN 13384-1:2002+A2:2008 [Égéstermék elvezető berendezések. Hő-, és áramlástechnikai méretezés. 1. rész: Egy tüzelőberendezést kiszolgáló égéstermék-elvezető berendezések.] és az MSZ EN 13384-2:2003+A1:2009 [Égéstermék elvezető berendezések. Hő-, és áramlástechnikai méretezés. 2. rész: Égéstermék-elvezető berendezések több tüzelőberendezéshez.] szabvány vagy azzal egyenértékű műszaki megoldás szerint tervezni és méretezni kell, illetve a gyártó előírásai szerint kell kiválasztani.  

Égéstermék elvezetésre és égési levegő hozzávezetésre betervezni, illetve beépíteni csak a vonatkozó előírás [3/2003. (I. 25.) BM-GKM-KvVM együttes rendelet az építési termékek műszaki követelményeinek megfelelőség igazolásának valamint forgalomba hozatalának és felhasználásának részletes szabályairól; 22/1998. (IV. 17.) IKIM rendelet egyes gázfogyasztó készülékek kialakításáról és megfelelőségének tanúsításáról] szerint minősített szerkezetet szabad.  

Az égéstermék elvezető berendezés kitorkollásának tető feletti elhelyezkedése az MSZ EN 15287-2 [Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető berendezései.] szabvány vagy azzal egyenértékű műszaki megoldás szerinti legyen.  

A C4 és C8 típusú gázkészülékek égéstermék elvezetése és égési levegő ellátása részben a készülékhez tartozó égési levegő ellátó és égéstermék elvezető berendezéseken keresztül, részben az épület égéstermék elvezető berendezésén és épületszerkezetnek minősülő égési levegő ellátó berendezésen keresztül történik, ezért a készülék résznek minősülő szerkezeti elemek tekintetében a gyártó beépítési utasításai alapján, továbbá az épületszerkezetnek minősülő égéstermék elvezetők esetén az építési engedély előírásainak megfelelően kell kialakítani.  Az épület égéstermék elvezetőjének használatba vétele a B típusú készülékeknél leírtak szerint a kéményseprő-ipari közszolgáltató közreműködésével történik.  

A C6 típusú gázkészülékek égéstermék elvezetését az MSZ CEN/TR 1749 [a gázkészülékeknek az égéstermék-elvezetés módja szerinti osztályozási rendszere] szabványban szereplő, bármelyik C típusú kialakításra megadott elrendezésben a készülék és az égéstermék rendszer gyártójának előírásai, valamint az építési engedély előírásai alapján kell kialakítani. A létesítéshez be kell szerezni a kéményseprő-ipari közszolgáltató hozzájárulását. Az égési levegőellátás és az égéstermék elvezetés méretezése a terv részét képezi.  

4.3.5.2. A 70 kW-nál nem nagyobb hőterhelésű „C” típusú gázfogyasztó készülékek égéstermék kivezetésének épület homlokzatán (külső falán) való elhelyezésére vonatkozó feltételek. A helyiség légterétől független (zárt) égésterű gázfogyasztó készülékek égéstermékének homlokzati (külső fali) kivezetése az országos településrendezési és építési követelményekről szóló jogszabály figyelembevételével az MSZ EN 15287-2 [Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető berendezései.] szabványnak vagy azzal egyenértékű műszaki megoldásnak megfelelően létesíthető.

4.3.6. Gyűjtő jellegű égéstermék-elvezető berendezések  

a) Az új, több építményszintről igénybe vett, gyűjtő jellegű égéstermék-elvezető berendezések csak zárt rendszerűek lehetnek, amelyekre csak „C” típusú gázfogyasztó készülékek csatlakoztathatók. Az égéstermék-elvezető és a levegő bevezető járatot valamennyi rá csatlakozó készülék figyelembevételével tervezni és méretezni kell.  

b) Meglévő, több építményszintről igénybe vett, gyűjtő jellegű, nyitott rendszerű égéstermék-elvezető berendezés készülék cserét elvégezni csak a területileg illetékes kéményseprő-ipari közszolgáltató helyszíni vizsgálata alapján kiadott nyilatkozatában meghatározott feltételek teljesítése után, az 5.3. pont szerint szabad.  

c) Az új, azonos építményszintről igénybe vett, kaszkád elrendezésű égéstermék-elvezető berendezés kialakítása nyitott és zárt rendszerű egyaránt lehet.  Az égéstermék-elvezető berendezés csak túlnyomásos kivitelű lehet. Minden készüléknél az égéstermék visszaáramlását megakadályozó szerkezetet kell alkalmazni. Az égéstermék-elvezető és a levegő bevezető járatot valamennyi rácsatlakozó készülék figyelembevételével tervezni és méretezni kell.
5. A csatlakozó vezetékek és felhasználói berendezések kivitelezési követelményei  

5.1. Általános kivitelezési követelmények  

5.1.1. A kivitelezővel szemben támasztott követelmények  

Kivitelezni csak kivitelezői jogosultság birtokában szabad.  

Jogszabályban [191/2009. (IX. 15.) Korm. rendelet az építőipari kivitelezési tevékenységről] meghatározott esetekben a kivitelezőnek építési naplót kell vezetnie.  

A kivitelezést a földgázelosztó által műszaki biztonsági szempontokból felülvizsgált és kivitelezésre alkalmasnak minősített tervdokumentáció alapján kell végezni. Kivételt képez az 5.3. pont szerinti „egyszerűsített készülékcsere”, amelyet a területileg illetékes földgázelosztóval előzetesen létrejött megállapodás alapján feljogosított, a gázszerelők közhitelű hatósági nyilvántartásában [30/2009. (XI. 26.) a gázszerelők engedélyezéséről és nyilvántartásáról] is szereplő gázszerelő végezhet.  

Meglévő csatlakozóvezetékre, fogyasztói vezetékre vagy telephelyi vezetékre történő szintetikus földgáz (SNG), vagy csúcsfedező gáz (PSG) csatlakoztatás létesítéséhez a földgázelosztó hozzájárulása szükséges.  

A felülvizsgált tervtől eltérni csak a tervező dokumentált engedélyével szabad. Amennyiben a tervtől való eltérés műszaki biztonsági kérdést is érint, úgy a tervező által módosított terv szerinti munka a földgázelosztó előzetes hozzájárulásával, és az ismételt tervfelülvizsgálatot követően kivitelezhető (ld. a 3.1.5. pont alatt).  

A szerelési munkák elvégzésére a gázszerelők közhitelű hatósági nyilvántartásában [30/2009. (XI. 26.) a gázszerelők engedélyezéséről és nyilvántartásáról] szereplő gázszerelő jogosult.  Ez nem zárja ki, és nem helyettesíti a hegesztővel szemben támasztott minősítési követelmények teljesülését, ha a kivitelezési munka ezt ezen előírás 5.1.2.1. pontja szerint szükségessé teszi, továbbá ha a létesítésre vonatkozó előírások további követelmények teljesülését is megköveteli.  

5.1.1.1. A kivitelező felelőssége  

A kivitelező köteles a tőle elvárható legmagasabb szakmai színvonalon a vonatkozó jogszabályokban előírtak betartásával, valamint a felhasználó jogos igényeinek figyelembevételével végezni munkáját.  

A kivitelező a gázszerelési és gázfogyasztó készülékcsere munkáját csak az arra vonatkozó jogosultságok birtokában végezheti. Azok hiányában végzett munka jogszerűtlen munkavégzésnek minősül, amelyért a kivitelező felelősséggel tartozik.  

A kivitelező köteles a szerelési munkát – az egyszerűsített készülékcsere esetének kivételével – a földgázelosztó által kivitelezésre alkalmasnak minősített kiviteli terv szerint elvégezni. Attól kizárólag a tervező előzetesen dokumentált hozzájárulásával térhet el.  

Az a gázszerelő, aki az egyszerűsített készülékcserét – külön, a készülék cserére vonatkozó külön megállapodás szerint – végzi, a készülékcserével járó munkája mellett (a kiviteli terv hiányára tekintettel) felelős:  

– az új gázfogyasztó készüléknek a meglévő fűtési és/vagy használati melegvíz rendszerhez, valamint az égéstermék elvezető berendezéshez való szakszerű illesztéséért (amennyiben végzettsége és szakképesítése szerint szükséges és indokolt, arra jogosult tervező/szakértő [104/2006. (IV. 28.) Korm. rendelet a településtervezési és az építészeti-műszaki tervezési, valamint az építésügyi műszaki szakértői jogosultság szabályairól] bevonásáért);  

– a kivitelezéshez és az üzemeltetéshez szükséges engedélyek, nyilatkozatok, tanúsítványok és egyéb dokumentumok meglétének ellenőrzéséért;  

– a felhasználó biztonságos üzemeltetéssel kapcsolatos kötelezettségeiről történő szakszerű tájékoztatásáért;

– a kivitelezési munka műszaki biztonsági ellenőrzéséért (a területileg illetékes földgázelosztó illetve pébégáz készülékek esetén a pébégázforgalmazó feljogosítása alapján);  

– a megtörtént gázkészülék cseréről a 7.7. szakasz szerint szerelési nyilatkozat és bejelentő lap kiállításáért, továbbá a földgázelosztóhoz vagy pébégáz forgalmazóhoz a munka elvégzését követő 2 napon belül történő – dokumentált – átadásáért;  

– a gázfogyasztó készülékbe, annak tartozékaiba beépített szerelvények, tartozékok és a gázfogyasztó készülék megfelelőségét igazoló dokumentumok másolatainak – amelyeknek egy példányát a készülék üzemeltetőjének ad át – 10 évig történő megőrzéséért. 

5.1.2. Felépítményi munkák  

5.1.2.1. Nem oldható kötések  

A csatlakozó- és fogyasztói vezetékek csőkötéseinél nem oldható kötéseket kell alkalmazni. Oldható kötések csak szerelvényekhez, idomokhoz, mérőelemekhez, szigetelő közdarabokhoz, készülék bekötésekhez, műszerekhez és csővég lezárásokhoz alkalmazhatók. Amennyiben a cső anyaga, mérete, vagy a szerelési körülmények megváltoznak, vagy azokat módosítani kell, a szerelési technológia előírásaira vonatkozóan a tervező által új technológiai követelményrendszer megadása szükséges, és a munkálatokat ennek megfelelően szabad folytatni.  

a) Acél anyagú csatlakozó és fogyasztói vezetékek szerelése  

Csőanyagok (ld.: 3.3 táblázat)

· -
A felhasznált anyagoknak rendelkezniük kell a megfelelő minőségre vonatkozó bizonylattal.

· -
Bontott csövet gázvezeték építéshez felhasználni nem szabad.

· -
Nem használható fel olyan cső, amelynek felületét a tárolás során bekövetkezett korrózió szemcséssé tette.

Iránytörés

· DN 20-nál nem nagyobb átmérőjű csövek esetén hajlítással, de a cső hajlításakor annak keresztmetszete nem csökkenhet és körkörössége nem torzulhat,

·  DN 25  méretnél hajlítással, vagy forrcső ív behegesztésével,

·  DN 25 -nél nagyobb átmérők esetén forrcső ív behegesztésével történhet.

·  Sajtolt csőidomot (csőszűkítő, húzott "T" idom) akkor kell alkalmazni, ha az idom nagyobb átmérője meghaladja a DN 100 méretet.

Szerelés hegesztett kötéssel  

Hegesztési eljárás (technológia)  

− 4,5 mm falvastagságnál nem nagyobb falvastagságú csöveket és csőidomokat – tompa illesztéses  

– lánghegesztési eljárással is szabad hegeszteni.  

− A 4,5 mm-nél nagyobb falvastagságú csöveket és csőidomok bevont elektródás – az üzemi hőmérsékletnek megfelelő hideg ütőmunkára bizonylatolt elektródával – kézi ívhegesztéssel kell hegeszteni.  

− Mindazon acél vezetékeknél, ahol minősített hegesztő végezhet csak hegesztést, azt az MSZ EN ISO 15614-1:2004/A1:2008 [Fémek hegesztési utasítása és hegesztés technológiájának minősítése. A hegesztés technológia vizsgálata. 1. rész: Acélok ív- és gázhegesztése, valamint nikkel és ötvözetei ívhegesztése. 1. módosítás (ISO 15614-1:2004/AMD 1:2008).] szabvány, vagy azzal egyenértékű műszaki megoldás szerinti eljárásvizsgálattal igazolt hegesztési utasításnak (WPS) megfelelően kell végezni.  

Technikai feltételek  

− Hegesztett kötések készítésére olyan eszközök használhatók, amelyek megfelelnek az acélhegesztő eszközök időszakos felülvizsgálatára vonatkozó előírásoknak [143/2004. (XII. 22.) GKM számú rendelet a Hegesztési Biztonsági Szabályzat kiadásáról].  

− A hegesztésnél alkalmazott berendezések, gépek, készülékek, szerszámok, segédeszközök, védőeszközök (továbbiakban berendezések) feleljenek meg a Hegesztési Biztonsági Szabályzat kiadásáról szóló 143/2004. (XII. 22.) GKM számú rendeletben előírt követelményeknek. 

Személyi feltételek  

Ezen előírás hatálya alá tartozó, DN 25-nél nagyobb méretű nagyközép nyomású, DN 50-nél nagyobb méretű közép- és a DN 100-nál nagyobb méretű kisnyomású csatlakozó és fogyasztói vezeték hegesztésére csak a minősített ív-, és/vagy lánghegesztő jogosult. Ez esetben a hegesztés kivitelezőjének rendelkeznie kell az MSZ EN ISO 14731 [Hegesztési felügyelet.  Feladatok és felelősség.] szabvány szerinti követelményeket kielégítő hegesztési koordinációs személyzettel (hegesztési felelőssel, hegesztő műszaki szakemberrel) és az MSZ EN 287-1 [Hegesztők minősítése.  Ömlesztő hegesztés.  Acélok.] szabvány előírásai szerint minősített hegesztőkkel. Minden más esetben a gázszerelők közhitelű hatósági nyilvántartásában [30/2009. (XI. 26.) a gázszerelők engedélyezéséről és nyilvántartásáról] szereplő gázszerelő is jogosult a csatlakozó- és fogyasztói vezeték kivitelezésére.  

Szerelés présidomos kötéssel  

Présidomos kötéshez a technológiára alkalmas, tanúsítással rendelkező, rozsdamentes acélcsövek és idomok használhatók fel. A szerelésnél csak a felhasznált anyaghoz (márkához) előírt préspofa használható.  

A technológia rendszergazdája a szerelési jogosultságot vizsgához kötheti.  

b) Rézanyagú csatlakozó és fogyasztói vezeték szerelése 

Rézanyagú csatlakozó és fogyasztói vezetéket az szerelhet, aki az adott technológiára vonatkozó tanfolyamot elvégezte, és arról tanúsítvánnyal rendelkezik.  

Szerelés forrasztott kötéssel 

Forrasztási eljárás (technológia)
− Az alkalmazott forraszanyag feleljen meg az MSZ EN ISO 17672:2010 [Keményforrasztás. Keményforraszok.] szabvány, vagy azzal egyenértékű műszaki megoldás előírásainak és legalább 450 °C olvadáspontú legyen, amely felhasználásánál a gyártó előírásait be kell tartani.  

− Csak a forraszanyaghoz előírt, az MSZ EN 1045 [Keményforrasztás. Folyósítószerek keményforrasztáshoz. Osztályba sorolás és műszaki szállítási feltételek.] szabvány, vagy azzal egyenértékű műszaki megoldás szerinti folyósító szert szabad használni.  

Szerelés présidomos kötéssel  

Cső- és csőidom anyaga:  

− Csak az MSZ EN ISO 15614-1:2004/A1:2008 [Fémek hegesztési utasítása és hegesztés technológiájának minősítése. A hegesztéstechnológia vizsgálata. 1. rész: Acélok ív- és gázhegesztése, valamint nikkel és ötvözetei ívhegesztése.  1. módosítás (ISO 15614-1:2004/AMD 1:2008).] szabvány, vagy azzal egyenértékű műszaki megoldás előírásainak megfelelő kemény vagy félkemény (illetve rejtett szerelésnél lágy fokozatú is) rézcső alkalmazható.  

− Az alkalmazott cső falvastagsága a 3.2.3. b) pontban megadott lehet.  

− A vezeték szerelésénél felhasznált idomok a PEN 1254-7 Présidomos végű szerelvények fémcsövekhez.] szabvány előírásainak feleljenek meg.  

− A szerelésnél csak a felhasznált anyaghoz előírt préspofa használható.  

c) PE anyagú csatlakozó és fogyasztói vezeték szerelése  

Cső- és csőidom anyaga:  

− A cső és csőidom anyaga feleljen meg a 3.3. a), b), c) sz. táblázathoz tartozóan megadott szabványnak.  

− Csak az MSZ EN 1555 [Műanyag csővezetékek éghető gázok szállítására.   Polietilén csövek.] szabványsorozatban, vagy azzal egyenértékű műszaki megoldásban megadott tárolási időn belül használhatók fel a csövek és csőidomok.  

− Présidomos kötéshez a technológiára alkalmas, tanúsítással rendelkező, polietilén csövek és vörösöntvény idomok használhatók fel. A szerelésnél csak a felhasznált anyaghoz (márkához) előírt préspofa használható. A technológia rendszergazdája a szerelési jogosultságot vizsgához kötheti.  

Hegesztési eljárást az 5.1. sz. táblázat szerint kell megválasztani.  

                                                                                                                                 5.1. sz. táblázat  

	PE cső mérete

DN
	Hegesztési eljárások

	
	Tompa
	Tompa

CNC
	Tokos
	Nyereg
	Elektro-fittinges

	
	
	
	Kézi
	Gépi
	Nyereg idom nyakmérete

Kézi szerszámmal hegesztés
 DN 20; 32
	Nyereg idom nyakmérete

DN
	

	
	
	
	
	
	
	63
	90
	110
	

	20x3


	-

-
	-

-
	+
	-
	-
	-
	-
	-
	+

	32x3


	-

-
	-

-
	+
	-
	-
	-
	-
	-
	+

	63 SDR 17,6

SDR 11
	-

-
	-

-
	-

+
	-

+
	-

+
	-

-
	-
-
	-

-
	-

+

	90 SDR 17,6

SDR 11
	-

-
	-

+
	-

-
	-

+
	-

+
	-

+
	-

-
	-

-
	-

+

	110 SDR 17,6

SDR 11
	-

-
	+

+
	-

-
	+

+
	+

+
	+

+
	-

-
	-

-
	+

+

	160 SDR 17,6

SDR 11
	+

+
	+

+
	-

-
	-

-
	+

+
	+

+
	+

+
	+

+
	+

+

	200 SDR 17,6

SDR 11
	+

+
	+

+
	-

-
	-

-
	+

+
	+

+
	+

+
	+

+
	+

+

	250 SDR 17,6

SDR 11
	+

+
	+

+
	-

-
	-

-
	+

+
	+

+
	+

+
	+

+
	+

+

	315 SDR 17,6

SDR 11
	+

+
	+

+
	-

-
	-

-
	+

+
	+

+
	+

+
	+

+
	+

+

	400 SDR 17,6

SDR 11
	+

+
	+

+
	-

-
	-

-
	+

+
	+

+
	+

+
	+

+
	+

+


Technikai feltételek  

A PE hegesztést csak olyan hegesztő berendezéssel szabad végrehajtani, amely érvényes és megfelelőnek minősített felülvizsgálati dokumentációval rendelkezik.  

Személyi feltételek  

PE anyagú csatlakozó és fogyasztói vezetéken hegesztési munkálatokat csak a vonatkozó rendelkezés  [15/1998. (IKK.8.) IKIM közlemény a műanyaghegesztők minősítési rendszeréről] szerint, az adott hegesztési eljárásra érvényes minősítéssel rendelkező műanyaghegesztő végezhet.  A PE anyagú csatlakozó és fogyasztói vezetékek hegesztési munkálatainak helyszíni irányítására és ellenőrzésére PE vezetéképítés irányítói képesítéssel rendelkező felelős személyt kell megbízni, akinek feladatát munkaköri leírásban kell szabályozni. A PE vezeték hegesztését a műanyaghegesztők minősítési rendszeréről szóló közlemény [15/1998. (IKK.8.) IKIM közlemény a műanyaghegesztők minősítési rendszeréről] szerinti eljárásvizsgálattal igazolt hegesztési utasításnak (WPS) megfelelően kell végezni.  

Sajtolt, vagy más mechanikai kötések alkalmazását a kötési rendszer tulajdonosa vizsgához kötheti.  

5.1.2.2. Oldható kötések  

Oldható kötésekhez kizárólag az MSZ EN 751- [Az 1.  2.,  és  3.  családba  sorolt  gázokkal  és  forró  vízzel  érintkező  menetes  fémkötések  tömítőanyagai.]  szabványsorozat,  vagy  azzal  egyenértékű  műszaki  megoldás  előírásait  kielégítő  tömítések  használhatók.  Karimás kötések tömítő anyagai az üzemi nyomásnak (MOP) megfelelőek és pentán állóak legyenek.  

Növényi eredetű (pl. kenderszál) tömítőanyagot alkalmazni nem szabad.  

a) Karimás kötés  

− A karimás kötések készítésénél fokozott figyelemmel kell lenni:  

− az alkalmazott karimák nyomásfokozatára,  

− a csővégre felhegesztett karimák csőtengelyre való merőlegességére,  

− a karima tömítés anyagára,  

− és műszaki megoldására.  

b) Menetes kötés  

Menetes kötés alkalmazható:  

− szerelvények beépítésénél,  

− gázfogyasztó készülékek kötéseinél,  

− műszerek és műszer vezetékek kötéseinél,  

− egyéb olyan helyeken, ahol a földgázelosztó technológiai utasításai ezt megengedik.  

A csatlakozó vezetékbe és/vagy fogyasztói vezetékbe DN50 (2”)-nél nagyobb méretek esetén menetes kötés alkalmazását kerülni kell.  

A menetes kötésekhez alkalmazott tömítőanyagok feleljenek meg az MSZ EN 751- [Az 1., 2. és 3. gázcsalád gázaival és forró vízzel érintkező menetes fémkötések tömítő anyagai.] szabványsorozat, vagy azzal egyenértékű műszaki megoldás előírásainak.  

c)  Hollandi anyás kötés  

A hollandi anyás kötés anyagának és tömítőanyagának megválasztásánál figyelemmel kell lenni a csatlakozó vezeték és a felhasználói berendezés üzemi nyomására, hőmérséklet tartományára és az szállított közegre.  

5.1.2.3. Csatlakozó és fogyasztói vezeték rögzítése  

A szabadon szerelt vezetéket csőbilinccsel kell rögzíteni legalább az alábbi helyeken:  

− gázmérő csatlakozás mindkét oldalán,  

− gázmérő utáni függőleges szakasz felső pontján,  

− gázfogyasztó készülékhez leágazó vezeték felső és alsó pontján.  

A bilincsezés ajánlott távolságait a 7.1. szakasz tartalmazza.  

 5.1.2.4. Csatlakozó és fogyasztói vezeték eltakarása, takaró burkolatai  

A csővezetéket szabadon szerelve, vagy rejtve szabad vezetni. A vezetékek eltakarására vonatkozó részletes műszaki szabályozást e technológiai utasítás tartalmazza, amelyet figyelembe kell venni. Az elvakolást csak műszaki biztonsági ellenőrzés után szabad elvégezni.  

A takaró burkolat anyaga lehet fa, műanyag vagy fém. Kialakítása (ld. 5.1. sz. ábra) olyan legyen, hogy alatta a vezeték biztonsággal elférjen, illetve a hő tágulásból eredő méretváltozást ne akadályozza.  

                                                                5.1. sz. ábra  

                                 Csatlakozó és fogyasztói vezetékek burkolási lehetőségei  

Ahol a vezeték mechanikai sérülésétől tartani lehet, ott annak védelméről gondoskodni szükséges.  

A csatlakozó és fogyasztói vezetékek szerelésére és minősítésére, valamint kötéseire és korrózió védelmére a technológiai  utasítás 5. fejezet tartalmaz részletes szabályozást. 

 5.1.2.5. Csatlakozó és fogyasztói vezeték korrózióvédelme  

Acélcsőnél olyan helyen, ahol a cső teljes felületéhez szerelt állapotban nem lehet hozzáférni, a csövet a felszerelés előtt korrózióvédelemmel kell ellátni, a használatbavétel előtt az összes csőfelület korrózióvédelméről gondoskodni kell. A korrózióvédelem megfelelőségéről a csatlakozó és fogyasztói vezeték teljes élettartama idején folyamatosan gondoskodni kell. A korrózióvédelem történhet festéssel, fémbevonattal, műanyag bevonattal. A szabadon szerelt vezetéket a szállított közegnek megfelelő sárga színűre kell festeni, vagy színjelöléssel kell ellátni. A színjelölés lakó- és kommunális épületeknél nem kötelező.  

Rézcsőnél annak elvakolása esetén kell gondoskodni korrózióvédelemről.  

Hagyományos módszerrel szerelt acélcsővezeték esetén a passzív korrózióvédelmi eljárásokat kell alkalmazni.  

Minden falban vakolattal eltakart acél csővezetéket az elvakolás előtt passzív korrózióvédelemmel kell ellátni.  

5.1.3. Villámvédelem  

Épületen kívüli csatlakozó vezeték és a fogyasztói vezeték föld feletti tartozékaira villámvédelmi berendezést az Országos Tűzvédelmi Szabályzat szerint feltételekkel tervet kell készíteni. A villámvédelmet csak a villámvédelmi terv készítésére jogosult tervező tervezheti.  

5.1.4. Érintésvédelem  

A csatlakozó- és fogyasztói vezetékek eltérő potenciálon lévő szakaszait áthidaló kötés alkalmazásával  

(potenciál kiegyenlítővel) egyen-potenciálra kell hozni.  

5.2. Az elkészült csatlakozó vezeték és/vagy fogyasztói vezeték kivitelezést követő ellenőrzése  

A GET 89.§ (4) bekezdés értelmében: - „Az elosztói engedélyes a gázkészülék üzembe helyezése nélkül is köteles a fogyasztói vezeték üzembe helyezését elvégezni, ha a berendezés a műszaki-biztonsági előírásoknak megfelel.” – ez nem jelenti azt, hogy a műszaki-biztonsági felülvizsgálatkor a minősített terv szerinti, azon szereplő gázfogyasztó készülékeknek nem kell a valóságban felszerelt, és beüzemelésre kész állapotban lenniük. A törvény szövegének szó szerinti értelmezése mindössze a gázfogyasztó készülék és a fogyasztói vezeték üzembe helyezését választja külön. 

5.2.1. Nyomáspróba  

Módszere  

A csatlakozó- és a fogyasztói vezeték minőségének és szerelésének megfelelőségét készre szerelt állapotban szilárdsági- és tömörségi nyomáspróbával ellenőrizni kell. A csatlakozó vezeték és a felhasználói berendezés tömörsége, a nyomáspróba terv szerinti elvégzése, dokumentálása és értékelése a kivitelező feladata és felelőssége.  A nyomáspróba gyakorlati végrehajtását a földgázelosztó képviselője, vagy megbízottja jogosult ellenőrizni.  

A nyomáspróba megkezdésének feltétele legalább:  

a. a csatlakozó vezeték és a fogyasztói vezeték készre szerelt állapota,  

b. az összes kötés legyen hozzáférhető és festéstől, takarástól mentes,  

c. valamennyi beépített tartozék és kötés feleljen meg a kivitelezésre alkalmasnak minősített tervben előírt feltételeknek,  

d. a nyomáspróba időpontjában elvárható tartalmú megvalósulási dokumentáció (ld. 7.3. szakasz) kivitelező által a földgázelosztó részére történő átadása,  

e. a földgázelosztó tervtől történt eltérés esetén az eltérés jogosságának, műszaki biztonsági szempontból megfelelőségének, és a kivitelezett állapothoz történt hozzájárulások dokumentált igazolása. 

f. A vezeték a szilárdsági és tömörségi vizsgálat során üzemeltetési állapotban szabadon legyen, és/vagy csak szakaszos földtakarással legyen rögzítve.

g. A nyomáspróbához szükséges csatlakozási helyek és csonkok gáztömören zárhatóak legyenek. A csővég lezárására mutat példát a 5.2. sz. ábra.

h. A nyomáspróba eredményét a szolgáltató által rendszeresített Műszaki biztonsági felülvizsgálat c. jegyzőkönyvben (vonatkozó segédlet S02 „Csatlakozó vezetékeket és felhasználói berendezéseket tervezők és kivitelezők segédlete” szerint) kell rögzíteni. 

5.2. sz. ábra

A csővég lezárásának egy lehetséges megoldása nyomáspróba esetén

A különböző méretű hollandi anyákhoz tartozó záró tárcsákat a 5.3. sz. ábra mutatja.

5.3. sz. ábra

Hollandi anyás kötésekbe beépíthető záró tárcsák

A szilárdsági és a tömörségi nyomáspróba értékét, időtartamát és a szükséges műszerezettséget a tervező által a műszaki leírásban meghatározott módon kell biztosítani.  A szilárdsági és tömörségi nyomáspróba levegővel, vagy semleges gázzal végezhető el.  A szilárdsági vizsgálat előzze meg a tömörségi vizsgálatot. A nyomáspróba során kerülni kell minden hirtelen nyomásnövekedést a vizsgált létesítményben. Meglévő vezeték rendszer bővítéseként épült csővezetékeket is szilárdsági és tömörségi nyomáspróbának kell alávetni.  A meglévő és annak bővítéseként megépült vezetékek összekötő hegesztési varratát, vagy más összekötő elemét, szerelvényét (haszon gázzal) csak tömörségi próbának kell alávetni. A nyomáspróbáról jegyzőkönyvet kell felvenni.  

A jegyzőkönyvnek tartalmaznia kell:  

− a nyomáspróba helyét és időpontját,  

− a létesítmény megnevezését és főbb adatait, a „D” terv azonosítóját,  

− a nyomáspróbán résztvevő személyek nevét,  

− a műszerezettségre vonatkozó adatokat,  

− A nyomáspróba kezdetén és végén mért adatokat, amelyek a nyomáspróba minősítéséhez szükségesek és indokoltak,  

− a nyomáspróba minősítését.  

5.2.1.1. Szilárdsági nyomáspróba  

Értéke nem haladhatja meg a tervezési nyomást.  Szükséges és indokolt esetben a csatlakozó vezeték és/vagy felhasználói berendezés egyes tartozékait, amelyek nem viselik el a megválasztott nyomást, a vizsgálat időtartamára ki kell szerelni, vagy ki kell szakaszolni. A szilárdsági nyomáspróba értéke a legnagyobb üzemi nyomástól (MOP) függ az MSZ EN 12007-1 [Gázellátó rendszerek. Legfeljebb 16 bar üzemi nyomású csővezetékek – 1. Rész: Általános műszaki előírások.] szabványban, vagy azzal egyenértékű műszaki megoldásban meghatározottak szerint (ld. 5.2. sz. táblázat).  

A próbanyomás időtartama az állandósult állapot elérését követően 15 min.  

                                                                                                                       5.2. sz. táblázat  

	Legnagyobb üzemi nyomás (MOP) [bar]
	Szilárdsági próbanyomás (STP) [bar]

	4,0 < MOP ≤ 16
	legalább 1,3xMOP

	2 < MOP ≤ 4
	legalább 1,4xMOP

	0,1 < MOP ≤ 2
	legalább 1,75xMOP, de legalább 1

	MOP ≤ 0,1
	legalább 1


5.2.1.2. Tömörségi nyomáspróba  

0,1 bar-t meg nem haladó üzemi nyomás esetén a tömörségi próbanyomás értéke 150 mbar, 0,1 bar-t  meghaladó üzemi nyomás esetén legyen legalább akkora, mint a legnagyobb üzemi nyomás (MOP), de  ne haladja meg annak (MOP) 150 %-át.  

A tömörségvizsgálat időtartama az állandósult állapot elérését követően 10 min.  

Tömörségi nyomáspróbával kell vizsgálni továbbá a:

·
az egyszer már szilárdsági és tömörségi nyomáspróbával eredményesen vizsgált, de a vizsgálattól számított hat hónapon belül üzembe nem helyezett , a csatlakozó és felhasználói berendezést,

·
meglévő csatlakozó és fogyasztói vezetéknek toldását, illetve átalakítását. 

 Közép- és nagyközép nyomású csatlakozó vezetékek nyomáspróbájának speciális esetei:

A DN20, DN32, DN40 és DN63 PE SDR-11 méretviszonyú, közép-, és nagyközép nyomású, acél-PE összekötővel, vagy PE szerelhető csappal szerelt 25 m-nél nem hosszabb csatlakozó és fogyasztói vezeték szilárdsági nyomáspróbáját és az összekötési helyek tömörségi vizsgálatát az IKIM Z-1269-1/68 sz. határozat alapján rövidített (egyszerűsített) nyomáspróbával kell vizsgálni a következők szerint.

-
Az első elzáró szerelvény után, a fali felállásra nyomáspróba csonkot kell szerelni, amelyen keresztül elvégezhető a vezeték feltöltése, lefúvatása, valamint a nyomásmérés.

-
A szilárdsági próbanyomás értéke: a rendeltetés szerinti üzemi nyomás legalább 1,5-szerese, de legalább 300 [kPa] (3 bar).

-
Szilárdsági nyomáspróba időtartama: 15 perc. A mérési időszak előtt legalább egy órán át a szilárdsági próbanyomáson kell tartani a vezetéket.

-
A mérés időtartama alatt nem fordulhat elő kimutatható nyomáscsökkenés.

-
A kötési helyek gáztömörségi vizsgálatát habképző anyaggal kell végezni. A csatlakozó felületek gáztömörsége megfelelő, ha azokon a – legalább 1 percig tartó – megfigyelési idő alatt buborék nem keletkezik.

-
A nyomás ellenőrzésére legalább 1.6 pontossági osztályú 2 éven belül kalibrált nyomásmérőt kell használni.

-
A sikeres nyomáspróbáról jegyzőkönyvet kell kiállítani.

Megfelelőség értékelése és igazolása  

A nyomáspróba akkor tekinthető eredményesnek, ha a vizsgált létesítményen szivárgás, maradandó alakváltozás és a külső légnyomás- és hőmérsékletváltozás által indokoltan bekövetkezett nyomásváltozáson túli nyomásváltozás nem következett be.  

5.2.2. Az acél hegesztett kötések vizsgálata és dokumentálása  

A hegesztett kötések ellenőrzését az MSZ EN 12732 [Gázellátó rendszerek. Acélcsövek hegesztése. Műszaki követelmények.] szabvány vagy azzal egyenértékű műszaki megoldás előírásai szerint kell elvégezni és dokumentálni.  

A hegesztési naplót DN 25-nél nagyobb méretű nagyközép-nyomású, DN 50-nél nagyobb méretű közép- és a DN 100-nál nagyobb méretű kisnyomású csatlakozó- és fogyasztói vezeték hegesztése esetén naprakészen kell vezetni.  

A hegesztési naplónak az alábbiakat kell tartalmazni:  

− a hegesztő neve, jele,  

− a vizsgabizonyítvány száma, kelte és érvényessége,  

− a varrat sorszáma, neme,  

− a varrat minősítése (a radiográfiai vizsgálatok szükségességét és számát a vonatkozó szabvány [MSZ EN 12007-1 Gázellátó rendszerek. Legfeljebb 16 bar üzemi nyomású csővezetékek. 1. rész: Általános műszaki előírások. MSZ EN 12007-3 Gázellátó rendszerek. Legfeljebb 16 bar üzemi nyomású csővezetékek. 3. rész: Az acélra vonatkozó különleges műszaki előírások. MSZ EN 12732 Gázellátó rendszerek. Acélok hegesztése. Műszaki követelmények. MSZ EN 1594 Gázellátó rendszerek. 16 bar-nál nagyobb üzemi nyomású csővezetékek. Műszaki követelmények.], vagy azzal egyenértékű műszaki megoldás szerint kell megállapítani),  

− a varraton végzett javítások,  

− a javítások eredménye,  

− varrattérkép.  

Az acélcsövek hegesztési varratait az 5.3. sz. táblázat szerint kell vizsgálni.  

5.3. sz. táblázat  

	MOP ≤ 100 mbar

Csatlakozó és fogyasztói vezetékek
	DN ≤ 100
	Szemrevételezéssel

	
	DN > 100
	Minden körvarratot (sarok és tompa varrat) szemrevételezéssel vizsgálni kell. A tervező kijelölhet varratokat roncsolás mentes vizsgálatra

	100 mbar < MOP ≤ 4 bar

Csatlakozó és fogyasztói vezetékek, nyomásszabályozó állomások vezetékei
	DN ≤ 50
	Szemrevételezéssel

	
	DN > 50 
	Minden körvarratot (sarok és tompa varrat) szemrevételezéssel vizsgálni kell. Földi vagy rejtett (takart) vezeték és nyomásszabályozó állomás vezetékei tompa varratainak 10%-át a szabadon szerelt vezetékek tompa varratainak 2%-át radiológiailag vizsgálni kell. 

	4 bar < MOP ≤ 16 bar

Csatlakozó és fogyasztói vezetékek, nyomásszabályozó állomások vezetékei
	DN ≤ 25
	Szemrevételezéssel

	
	DN > 25
	Radiográfiai vizsgálatnak kell alávetni:

a) Tompa illesztésű körvarratok 10 %-át,

b) Hosszanti varratok és nyomáspróbával nem ellenőrzött varratok 100 %-át,

c) Különleges helyzetű csőszakaszok (hidak, nyomvonalas műtárgyak keresztezési szakaszai, hajózható vízi utak keresztezése) tompa varratainak 100 %-át.


5.2.3. A polietilén hegesztett kötések vizsgálata  

A polietilén cső hegesztések vizsgálatát az MSZ EN 12007-2 [Gázellátó rendszerek. Legfeljebb 16 bar üzemi nyomású csővezetékek. 2. rész: A polietilénre vonatkozó különleges műszaki előírások (MOP legfeljebb 10 bar- ig).],vagy azzal egyenértékű műszaki megoldással szerint kell elvégezni és dokumentálni.  

5.2.4. A gázfogyasztó készülékek égéstermék-elvezetésének, illetve levegő bevezetésének vizsgálata  

5.2.4.1. A „B” típusú gázfogyasztó készülékek égéstermék elvezetésének vizsgálata  

A gázfogyasztó készülék csak akkor helyezhető üzembe, ha a területileg illetékes kéményseprő-ipari közszolgáltató vagy kéményseprő szolgáltatásra feljogosított szakember az égéstermék-elvezetés megfelelőségét műszaki felülvizsgálatról szóló kéményvizsgálati szakvéleménnyel igazolta. 

A földgázelosztó , illetve üzembe helyező csak érvényességi időn belüli kéményvizsgálati szakvéleményt, nyilatkozatot foga hat el.  

A „B” típusú gázfogyasztó készülékkel együtt tanúsított égéstermék elvezető rendszer kivitelezésének felülvizsgálatát a gyártó által az üzembe helyezésre feljogosított személynek kell elvégeznie vagy elvégeztetnie és dokumentálnia.  

5.2.4.2.  A „C” típusú gázfogyasztó készülékek égéstermék elvezetésének és levegő bevezetésének vizsgálata 

Abban az esetben, ha az égési levegő bevezetés és az égéstermék-elvezetés a gázfogyasztó készülékkel együtt tanúsított, valamint  

a) teljes hosszában olyan koncentrikus elemeket tartalmaz, amelyekben az égéstermék-elvezető cső van belül,  

b) rendelkezik CE jellel,  

c) a koncentrikus égéstermék-elvezető és égési levegő bevezető berendezéshez csak egy gázfogyasztó készüléket csatlakoztattak,  

d) az égéstermék-elvezető és égési levegő bevezető berendezés szerelésére a gyártó magyar nyelvű technológiai utasítása rendelkezésre áll,  

e) a gázfogyasztó készülék az égési levegő megfelelő áramlását jelző-beavatkozó szerkezettel rendelkezik,  

f) a belső égéstermék-elvezető cső esetleges tömörtelenségének szén-dioxid vagy oxigén koncentrációméréssel való ellenőrzésére a készüléken, vagy annak légbevezető cső csatlakozásánál az erre szolgáló mérőcsonk áll rendelkezésre,  

Akkor:  

− A gázfogyasztó készülék felszerelőjének a műszaki biztonsági ellenőrzési eljárás során írásban kell nyilatkoznia a koncentrikus levegő-bevezető valamint égéstermék-elvezető cső gyártói előírás szerinti összeszereléséről és az előírt szerelési technológia betartásáról;  

− A gyártó által az üzembe helyezésre feljogosított személynek el kell végeznie a levegő-bevezető – égéstermék-elvezető cső tömörségi vizsgálatát, valamint a készülék üzembe helyezése, illetve a kötelező felülvizsgálat során üzemi próbával meg kell győződnie a gázfogyasztó készülékbe épített levegőáramlás-érzékelő működéséről. A tömörségvizsgálat elvégezhető az égési levegőben mérhető O2, vagy CO2 tartalom ellenőrzésével. Ezeket a vizsgálatokat dokumentálnia kell.  

Abban az esetben, ha az égési levegő bevezetés és az égéstermék-elvezetés a gázfogyasztó készülékkel együtt tanúsított, valamint:  

a) az égéstermék elvezetés és a levegő hozzávezetés külön vezetékkel valósul meg,  

b) az égéstermék-elvezető és égési levegő bevezető berendezés szerelésére a gyártó magyar nyelvű technológiai utasítása rendelkezésre áll, a gázfogyasztó készülék az égési levegő megfelelő áramlását jelző-beavatkozó szerkezettel rendelkezik, 

akkor a gyártó által az üzembe helyezésre feljogosított személynek tömörségvizsgálattal kell meggyőződni az égési levegő-bevezető és égéstermék-elvezető cső tömörségéről. A vizsgálat és az üzemi próba dokumentált elvégzése (elvégeztetése) az ő kötelessége és felelőssége. Az üzembe helyező a vizsgálat elvégzésére a kéményseprő-ipari közszolgáltatót is felkérheti.  

Ha az égési levegő-bevezető és égéstermék-elvezető berendezés nem a gázfogyasztó készülékkel együtt tanúsított, de minősítéssel rendelkezik, és  

a) a gázfogyasztó készülék függőleges, gyűjtő rendszerű, zárt égéstermék-elvezető – levegő-bevezető berendezéshez csatlakozik,  

b) vagy külön vezetékkel valósul meg, akkor az égési levegő-bevezető és égéstermék-elvezető berendezés csak a területileg illetékes kéményseprő-ipari közszolgáltató felülvizsgálata után és a hozzájáruló nyilatkozata birtokában helyezhető üzembe.  

A „C” típusú gázfogyasztó készülékek cseréje, és az égési levegő-bevezető és égéstermék-elvezető rendszer változatlanul hagyása esetén csak olyan készülékek építhetők be, amelyeknek:  

− A gyártója nyilatkozik a meglévő égéstermék-elvezető, illetve égési levegő bevezető rendszerrel való összeépíthetőségről,  

− Vagy tervező vizsgálja felül és nyilatkozzon az elvezető rendszer és az új készülék együttműködésének megfelelőségéről, vagy kéményseprő nyilatkozzon 

5.3. Egyszerűsített készülékcsere  

Meglévő gázfogyasztó készülék cseréje egyszerűsített eljárással az alábbi feltételek egyidejű fennállása  

Esetében végezhető:  

a) az új készülék legfeljebb 36 kW hő terhelésű,  

b) az új készülék hő terhelése nem nagyobb a meglévő készülék hő terhelésénél,  

c) a készülékcsere nem jár a fogyasztói gázvezeték cseréjével, átalakításával,  

d) az új készülék besorolása:  

  da) megegyezik a meglévő készülék besorolásával, a készülék elhelyezése a létesítéskor érvényes műszaki biztonsági feltételeknek változatlanul megfelel, továbbá kéménybe kötött készülék esetén az új gázfogyasztó készülék csak olyan egyedi, önálló égéstermék elvezető berendezésbe csatlakozik, ami megfelel az új gázfogyasztó készülék gyártója által előírt követelményeknek. A kéményseprő-ipari közszolgáltató megfelelő minősítésű szakvéleménye rendelkezésre áll arról az égéstermék elvezető rendszerről, amelyhez az új készülék csatlakozik, vagy  

  db) ha az új készüléket kizárólag a készülék részeként tanúsított égéstermék elvezető és égési levegő hozzávezető rendszer elemeivel, a készülék gyártójának utasítása alapján szerelik, és az helyiséglevegőtől független üzemmódban helyezik üzembe.  

Az egyszerűsített gázkészülék cserét kizárólag a Társaságunknál nyilvántartott és jogszabályban feljogosított gázszerelő végezheti.   

A feljogosított gázszerelő rendelkezzen mestervizsgával és a gázszerelők engedélyezéséről és nyilvántartásáról szóló rendelet szerinti műszaki biztonsági felülvizsgálói jogosultsággal. „B” típusú gázfelhasználó készülék beépítése azonban csere esetében is kizárólag a technológiai  utasítás 4.2.4.1. c) pontjában előírt feltételek megvalósításával történhet.    

Az egyszerűsített gázkészülék csere folyamatában az érintett csatlakozópontok és a felszerelt új elemek tömörségvizsgálata haszongázzal, egyszerű szivárgás ellenőrzéssel elvégezhető.  

Az egyszerűsített gázkészülék csere után a csatlakozó vezeték és a felhasználói berendezés műszaki biztonsági felülvizsgálatát, a gázkészülék cserét végző kivitelezőnek el kell végeznie, és annak eredményét dokumentálnia kell és a 7.7 pontszerinti szerelési nyilatkozat és bejelentő bizonylat megküldésével kell a földgázelosztónak bejelenteni.  

5.4. Műszaki biztonsági ellenőrzés  

5.4.1. Műszaki biztonsági ellenőrzés feltételei földgáz esetén  

Az elkészült csatlakozó vezetéket és felhasználói berendezést műszaki biztonsági szempontból a földgázelosztó vagy megbízottja köteles ellenőrizni. A műszaki biztonsági ellenőrzést végző személy az ellenőrzésről jegyzőkönyvet állít ki, amelynek egy példányát a kivitelezőnek, egy másik példányát a megrendelőnek (beruházónak, felhasználóknak) átadja.  

5.4.1.1. A kivitelezés készre jelentése  

Az elkészült létesítmény készre jelentésére – szerelési nyilatkozat (ld. 7.6. szakasz) benyújtásával – a csatlakozó vezeték és a felhasználói berendezés kivitelezője jogosult.  A szerelési nyilatkozatnak tartalmaznia kell a kivitelező jogosultságának igazolását (igazolványa számát, érvényességét). 

A készre jelentés menetét, dokumentáltságát a S-02 számú „Csatlakozó vezetékeket és felhasználói berendezéseket tervezők és kivitelezők segédlete” szabályozza. 

5.4.1.2. Sikeres a műszaki biztonsági ellenőrzés akkor, ha az alábbi feltételek együttesen teljesülnek:  

a) a kivitelező az ellenőrzésnél jelen van;  

b) a kivitelező a szerelési nyilatkozathoz csatolta a 7.4. szakasz szerinti megvalósulási dokumentációt;  

c) a megépült rendszer – az MSZ EN 1775 [Gázellátás. Fogyasztói gázvezetékek. Legnagyobb üzemi nyomás ≤ 5 bar. Műszaki előírások.] vagy az MSZ EN 12007-1 [Gázellátó rendszerek. Legfeljebb 16 bar üzemi nyomású csővezetékek. 1. rész. Általános műszaki előírások.] szabvány, vagy azzal egyenértékű műszaki megoldás szerint – elvégzett szilárdsági és tömörségi nyomáspróbája sikeres volt;  

d) a kivitelező az anyagok és tartozékok megfelelőségét (beleértve az RB-s berendezéseket is) igazoló dokumentumokat a megvalósulási dokumentációhoz csatolta;  

e) a kéményseprő-ipari közszolgáltató vagy kéményseprő szolgáltatásra feljogosított szakember kéményvizsgálati tanúsítványa az igénybevett épület égéstermék elvezetőjének megfelelőségéről rendelkezésre áll;  

f) a kivitelező csatolta a zárt égésterű gázfogyasztó készülékek gyárilag, a készülék tartozékaként szállított égéstermék elvezető és égési levegő bevezető rendszereinek gyárilag előírt technológia szerinti szerelésére vonatkozó nyilatkozatát;  

g) a kivitelező csatolta a tömörségvizsgálatra kötelezett égéstermék elvezető berendezés tömörségvizsgálatának az MSZ EN 1443 [Égéstermék elvezető berendezések.  Általános követelmények.] szabvány, vagy azzal egyenértékű műszaki megoldás szerinti jegyzőkönyvét;  

h) a nyílt égésterű („a” vagy „B” típusú) gázfogyasztó készülékek esetén a légellátás-szellőzés az égéstermék elvezetés is a terv szerint valósult meg;  

i) az arra jogosult szakember [21/2010. (V. 14.) NFGM rendelet az egyes ipari és kereskedelmi tevékenységek gyakorlásához szükséges képesítésekről] által kiadott, szükséges érintésvédelmi igazolásrendelkezésre áll;  

j) a szükséges egyéb szakvélemények rendelkezésre állnak;  

k) a felszerelt gázfogyasztó készülékek az e rendeletben vagy az egyes gázfogyasztó készülékek kialakításáról és megfelelőségének tanúsításáról szóló 22/1998. (IV. 17.) IKIM rendeletben foglalt előírásoknak megfelelnek;  

l) a gázellátó rendszer a földgázelosztó által műszaki biztonsági szempontból alkalmasnak minősített terv szerint valósult meg.  

5.4.2. A műszaki-biztonsági ellenőrzés meghiúsulása

Meghiúsul a műszaki-biztonsági ellenőrzés akkor, ha::

· 5.4.1.2. pontban foglalt feltételek valamelyike nem teljesül,

· a megvalósulási dokumentáció tartalma hiányos vagy nem megfelelő,

· a szabadban elhelyezett nyomásszabályozó, gázmérő szekrénye hiányzik,

· lépcsőházban, vagy közös helyiségben elhelyezett gázmérő védőszekrénye hiányzik,

· az üzemeltetést gátló, vagy műszaki- biztonsági előírásokat sértő körülmények állnak fenn.

· Meghiúsult műszaki-biztonsági ellenőrzés esetén a csatlakozó és/vagy fogyasztói vezeték nem helyezhető üzembe.

5.5. Üzembe helyezés  

A csatlakozó vezeték, felhasználói berendezés első vagy ismételt üzembe helyezését a földgázelosztó által műszaki biztonsági szempontból felülvizsgált és kivitelezésre alkalmasnak nyilvánított tervdokumentáció alapján megvalósított és az üzembe helyezést, gátló hiányosságot meg nem állapító műszaki biztonsági ellenőrzési eljárást követően szabad elvégezni.  

A gázfogyasztó készülék üzembe helyezését és beüzemelését kizárólag a gyártó nevében eljáró, feljogosított személyek végezhetik el, amennyiben a gyártó ezt előírta.  

A gázkészülékek gáz alá helyezése akár ideiglenesen is csak abban az esetben történhet, ha a technológiai  utasítás 3. fejezet 3.1.3.2 pontjában előírtak teljesültek, valamint a földgázelosztónak a gázellátó rendszerre vonatkozó műszaki biztonsági felülvizsgálata megfelelő eredményű volt.  

Szintetikus földgázzal (SNG), vagy csúcsfedező gázzal (PSG) történő üzemeltetéshez előzetesen meg kell kérni a gázfogyasztó készülék, gázfelhasználó technológia gyártójának nyilatkozatát, amely tartalmazza a szintetikus földgázzal vagy csúcsfedező gázzal történő üzemeltetéshez való hozzájárulásának feltételeit.  

5.5.1. Csatlakozó- és fogyasztói vezeték gáz alá helyezése földgáz esetén  

A csatlakozó vezeték és/vagy fogyasztói vezeték gáz alá helyezésére a műszaki biztonsági szempontból sikeres ellenőrzést követően kerülhet sor. Ezt a műveletet csak a földgázelosztó, vagy megbízottja végezheti el.  

A csatlakozó vezetékek és a fogyasztói vezetékek gáz alá helyezése során gondoskodni kell a bennük lévő nyomáspróba közeg (levegő, vagy inert gáz, vagy víz) eltávolításáról.  

A gáz alá helyezést a földgázelosztó e műveletekre vonatkozó technológiai utasítása szerint kell elvégezni.  

A gáz alá helyező köteles meggyőződni a csővégek biztonságos, csak szerszámmal bontható gáztömör lezárásáról.  

Az üzemen kívül helyezett létesítmény újbóli gáz alá helyezésére a tömörségi, hat hónapon túli üzemszünet esetén a szilárdsági és tömörségi vizsgálat eredményes elvégzését követően kerülhet sor.  

5.5.1.1 A csatlakozói vezetékek gáz alá helyezése üzemelő gázvezetékre.

A gáz alá helyezési munkát csak az elosztói engedélyes vagy megbízottja végezheti el, akinek meg kell felelnie az utasítás 8. fejezete meghatározott munka- és tűzvédelmi előírásoknak.

A gáz alá helyezés egész művelete alatt ügyelni kell arra, hogy a munkahelyen idegenek ne tartózkodhassanak.

A csatlakozó gázvezeték rendszer gáz alá helyezése előtt meg kell győződni a gázmérők előtti főcsapok zárt állapotáról, a plombák épségéről. 

A rákötéssel érintett gázvezetéket nyomás mentesíteni kell, amelyet egy gázmérőnél, illetve az előtte elhelyezett főcsapnál kell ellenőrizni.

A szikraképződéssel nem járó rákötési munkák esetén a főelzáró szerelvény zárása, és a vezetékben levő gáz elfogyasztása, vagy szabadba való kivezetése után nyomásmentesített állapotban elvégezhető, folyamatos légtér szellőztetése és ellenőrzése mellett. A gáz alá helyezés egész művelete alatt a dohányzás és nyílt láng használata tilos!

Szikraképződéssel (hegesztéssel) járó munkák esetében a rákötéssel érintett csatlakozó vezeték szakaszt nyomás és gázmentesíteni kell. 

Ezután a rákötéssel érintett vezetékszakaszban maradt földgázt semleges gázzal (nitrogén) át kell öblíteni addig, amíg a távozó közegben műszeres méréssel sem lehet a földgáz jelenlétét kimutatni. A kiáramló gáz szabadba való biztonságos elvezetéséről arra alkalmas gumitömlővel gondoskodni kell. 

A szükséges beavatkozások elvégzéséhez jelen technológiai utasítás 10.4. számú mellékletében adtuk meg a szerelői szerszámozást.

A rákötési munkálatokat folyamatos légtérszellőztetés és ellenőrzés mellett szabad elvégezni. A gáz alá helyezés egész művelete alatt a dohányzás és egyéb a rákötéssel nem kapcsolatos nyílt láng használata tilos!

Megfelelő várakozási idő után üzemi nyomás alá kell helyezni a rákötés helyét és tömörségét szivárgásvizsgáló műszerrel, vagy habképző anyaggal, ellenőrizni kell.

Megfelelőnek minősített rákötési munkálatok után a teljes csatlakozó és felhasználói rendszert az alábbi fejezet szerint ki kell levegőztetni. 

(A csatlakozói vezetékek gáz alá helyezéshez műveleti terv minták a 10.5 számú mellékelt találhatók)
5.5.1.2 A csatlakozói és fogyasztói vezetékek kilevegőztetése 

A kilevegőztetést végző szakembernek meg kell felelnie az utasítás 8. fejezete meghatározott munka- és tűzvédelmi előírásoknak.

A kilevegőztetés megkezdése előtt meg kell győződni a gázmérők előtti főcsapok zárt állapotáról, a plombák épségéről. A fogyasztói főelzáró megnyitásával lehet a megépült belső gázvezeték rendszert gáz alá helyezni. Amennyiben középnyomású, vagy nagyközép nyomású ellátás van a gázaláhelyezés előtt a házi, vagy egyedi nyomásszabályozót fel kell szerelni és tömörségi ellenőrzés után lehet a gázaláhelyezést folytatni.

A kivitelezés, vagy ismételt tömörségi nyomáspróbát követő üzembe helyezést megelőzően kell a nyomás alatti csőszakasz(ok)-ból a vizsgáló nyomást leengedni, ahol erre lehetőség van (pl. csatlakozó vezetékek, G-6-nál nagyobb gázmérők utáni fogyasztói vezetékek). Ennek megléte biztosítja az üzembe helyezőt arról, hogy az üzembe helyezésre kerülő csőszakasz(ok) zártak.

Amennyiben az üzembe helyezésre kerülő csőszakasz(ok)-ból azok megnyitásával nem távozik vizsgáló közeg, azaz nincsen(ek) nyomás alatt, akkor a tömörségi próbát haszongázzal meg kell ismételni annak megállapítására, hogy az üzembe helyezésre kerülő rendszer zártsága megállapítható legyen.

A megépült csatlakozó gázvezeték-rendszer legfelső pontján a  felszálló vezeték végén szabadba kell engedni a vezetékben lévő levegőt és koncentráció mérő műszerrel kell ellenőrizni, hogy a vezetékben tiszta gáz van-e. E művelet végzése során a vezetékből kiengedett gáz–levegő elegyet tömlővel a szabadba kell vezetni, és az abból vett minták vizsgálatával kell meggyőződni a levegő teljes kiszorításáról. A kilevegőztető vezeték végén kiáramló gázt meggyújtani tilos!

A kilevegőztetés egész művelete alatt ügyelni kell arra, hogy a munkahelyen idegenek ne tartózkodjanak.

A fogyasztói vezeték kilevegőztetése előtt valamennyi készülék előtt elzáró szerelvény zárt állapotát ellenőrizni kell.

A fentiek szerint kilevegőztetett méretlen vezetékből a lakások főelzáró csapjának kinyitásával a gázt a fogyasztói vezetékbe kell engedni a felszerelt gázmérőn keresztül.

A fogyasztói vezeték gáz alá helyezését is a rendszer tömörségének ellenőrzésével kell kezdeni. Ez történhet a tömörségi vizsgáló nyomás leengedésével – ami bizonyítja, hogy zárt a rendszer -, vagy, ha nincs nyomás alatt a fogyasztói vezeték, akkor haszongázzal új tömörségi ellenőrzést kell tartani annak megállapítására, hogy zárt a rendszer. 

A már légtelenített – méretlen csatlakozó – vezetékből a gázmérő főcsap nyitásával a fogyasztói vezeték(ek)be kell engedni a gázt. 

Ezt követően habzó szeres gáztömörség vizsgálattal ellenőrizni kell a mérő kötését és magát a mérőt, valamint a készülékkötéseket.

A fogyasztói vezeték(ek) légtelenítését egy (lehetőleg a legtávolabbi) készülék kötés hollandi anyás csavarzatának megbontásával, és a kiáramló gáz tömlővel történő szabadba vezetésével kell elvégezni. A gáz mintavétel a csatlakozó vezeték gáz alá helyezésénél írt módon történjen. A légtelenítést be kell fejezni, ha a tömlő végén kiáramló gázt ellenőrző műszer 100%-os koncentrációt jelez.

Ezt követően a megbontott hollandi anyás kötést vissza kell csavarni és annak gáztömörségéről habzó szeres tömörségvizsgálattal meg kell győződni.

A vezeték kilevegőztetésekor – függetlenül attól, hogy a kilevegőztetés a szabadba történik - a helyiség szellőztetéséről gondoskodni kell.

5.5.3. Gázfogyasztó készülékek üzembe helyezése  

5.5.3.1.  Gázfogyasztó készülék csak akkor helyezhető üzembe, ha az alábbi feltételek együttesen teljesülnek:  

a) a gázfogyasztó készülék megfelel a 4.1.1. pontjában előírtaknak.  

b) a gázfogyasztó készülékhez a megfelelő elektromos csatlakozás kiépítésre került, a megfelelő feszültség rendelkezésre áll, és a csatlakozás érintésvédelmi megfelelősége dokumentált.  

c) a gázfogyasztó készülék csatlakozási pontjában a készülék számára előírt minőségű gáz az előírt nyomáson rendelkezésre áll.  

d) a gázfogyasztó készülék a technológiai utasításban foglaltaknak, a gyártó előírásainak és a tűzrendészeti utasításoknak megfelelően került elhelyezésre.  

e) a gázfogyasztó készülék, illetve annak hőhasznosítója megfelelően fel van töltve és rendelkezik a méret, nyomás és töltet szerinti biztonsági berendezésekkel.  

f) a gázfogyasztó készülék beüzemelője rendelkezik a készülék beüzemeléséhez előírt szakképzettséggel és jogosultsággal, az adott készülékre vonatkozó gyártói üzembe helyezési technológiát ismeri.  

5.5.3.2. Nem szabad üzembe helyezni a gázfogyasztó készüléket, illetve meg kell tagadni annak üzembe helyezését, amennyiben:  

− Az 5.5.3.1. pont feltételei nem teljesülnek,  

− A beüzemelő élet- és/vagy vagyonbiztonságot veszélyeztető körülményt tapasztal,  

− Akkor is, ha az élet- és/vagy vagyonbiztonságot veszélyeztető körülmény az üzembe helyezés folyamata során, annak megkezdése után merül fel (pl. tartós égéstermék visszaáramlás tapasztalható).  

− Indokolt esetben az élet és vagyonbiztonságot közvetlenül nem veszélyeztető szakszerűtlenség fennállása esetén is megtagadható a gázfogyasztó készülék üzembe helyezése.  

A gázfogyasztó készülék beüzemelés bármely okból történő megtagadása esetén ennek tényét írásban rögzíteni kell, a tapasztalt hiányosságok, szabálytalanságok és a kijavításhoz szükséges intézkedések megadásával.  

5.5.3.3. A gázfogyasztó készülék beüzemelőjének feladata a kezelő (fogyasztó, felhasználó vagy a kezeléssel megbízott személy) kioktatása a készülék használatát illetően. A készülék üzemképes átadását és a kioktatás megtörténtét – az üzembe helyezési munkalapon – a fogyasztó, felhasználó vagy a kezeléssel megbízott személy aláírásával minden esetben igazoltatni kell. Ennek során a gázfogyasztó készülék kezelési utasításának meglétéről meg kell győződni, szükség esetén azt pótolni kell. 

Felhasználók oktatása

Az üzembe helyező az üzembe helyezés alkalmával köteles a felhasználóval a csatlakozó és a fogyasztói vezeték, valamint ezek tartozékait képező nyomásszabályozó, gázmérő és elzáró szerelvények használatát és a felhasználó kötelezettségét gázszivárgás, gázömlés, vagy gázszolgáltatás kimaradásának esetén szükséges tennivalókat ismertetni. A tájékoztatás ki kell, hogy terjedjen a gázfogyasztó készülékek légellátásának és a helyiségek szellőztetésének és az égéstermék elvezetésének biztosítására, valamint a felhasználói rendszer ötévenkénti kötelező ellenőrzésének fontosságára. 

Fel kell hívni az ügyfél figyelmét a készülék tartozékát képező figyelmeztető táblákra és használati utasításokra, amelyeknek magukban kell foglalniuk az esetleges meghibásodás (gázömlés) észlelésekor követendő eljárást. Mindezek megtörténtét a felhasználónak írásbeli elismervényen igazolni kell, hogy a fentieket elsajátította.

A gázkészülék üzembe helyezését a készülék gyártója, vagy az általa feljogosított személy, társaság végezheti.

5.6. Csatlakozó- és fogyasztói vezetékek felhagyása, megszüntetése  

5.6.1. Általános előírások  

A csatlakozó és a fogyasztói vezetéket átalakítani, üzemen kívül helyezni és elbontani csak a földgázelosztó hozzájárulásával szabad. Gáz alatt lévő csővezetékek és tartozékaik gázmentesítését, a gázmérő bármilyen okból történő leszerelését csak a földgázelosztó vagy megbízottja végezheti. A munka megkezdése előtt értesíteni kell azokat a felhasználókat, fogyasztókat, akiknek a gázellátását ez a művelet érinti, vagy korlátozza.  A művelet elvégzésének fő szabályait az MSZ EN 12327 [Gázellátó rendszerek – Nyomáspróba, üzembe helyezés és üzemen kívül helyezés.  Műszaki követelmények.] szabvány, vagy azzal egyenértékű műszaki megoldás határozza meg.  

5.6.1.1. Üzemen kívül helyezés műszaki biztonsági körülményei  

Minden üzemen kívül helyezni szándékozott vezetékszakaszt le kell választani a gáz utánpótlást biztosító csőszakaszról. Az üzemen kívül helyezést e technológiai utasítás alapján készült műveletterv szerint végezi a földgázelosztó (10.5 sz. melléklet 3. számú feladat)

A leválasztás történhet karimába, elzáró szerelvénybe, hollanderes kötésben elhelyezett lezáró tárcsával, illetve csatlakozó- vagy fogyasztói vezeték levágásával lehegesztésével.

6. Az üzemeltetés követelményei  

6.1. Üzemeltetés  

A felhasználó, illetve az üzemeltető (a továbbiakban együtt: üzemeltető) köteles a csatlakozó vezetéket és a felhasználói berendezést:  

− Rendeltetésszerű állapotban tartani,  

− Rendeltetésszerűen üzemeltetni,  

− A szükséges ellenőrzéseket és karbantartását a gyártói előírások alapján rendszeresen elvégeztetni,  

− Minden vonatkozó biztonsági előírást betartatni,  

− A hatósági, illetve a földgázelosztó ellenőrzése során az ellenőrzés feltételeit biztosítani,  

− Műszaki biztonsági szempontból időszakonként felülvizsgáltatni.  

Az üzemeltető a csatlakozó vezeték és a felhasználói berendezés biztonságos üzemét veszélyeztető körülmény észlelése esetén annak kijavítására, a kijavítás megtörténtéig a használat szüneteltetése mellett haladéktalanul intézkedni tartozik.  

A felhasználói berendezés üzemeltetésének műszaki biztonsági feltételeit befolyásoló üzemeltetési körülményeinek megváltoztatása (nyílászárók cseréje vagy tömítése, elszívó szellőzés létesítése, stb.) tervezői felülvizsgálatot követően történhet.  

A gázmérő üzemeltetése és a vonatkozó jogszabályok [1991. évi XLV. törvény a mérésügyről; 127/1991. (X. 9.)  Korm. rendelet a mérésügyről szóló törvény végrehajtásáról] szerinti időszakos hitelesíttetése eltérő megállapodás hiányában a mérő tulajdonosának kötelezettsége.  

A földgázelosztó a már üzembe helyezett csatlakozó vezeték és felhasználói berendezés üzemét részben, vagy egészben – a kizárás alapjául szolgáló állapot fennállásáig – letilthatja:  

− Ha az üzemeltető a csatlakozó vezetéket és a felhasználói berendezést az életre, a testi épségre, az egészségre, vagy a biztonságra veszélyes módon, nem rendeltetésszerűen használja,  

− Ha a nyomásszabályozó, vagy a gázmérő működését befolyásolja,  

− Ha a felhasználói berendezés ellenőrzését, illetve  

− Ha a gázmérő leolvasását a földgázelosztó megbízottja részére nem teszi lehetővé.  

6.2. Karbantartás, javítás  

Az ingatlan tulajdonosa, használója, eltérő megállapodás hiányában köteles gondoskodni a csatlakozó vezeték és a felhasználói berendezés rendszeres karbantartásáról, javításáról szükség szerinti cseréjéről. A tulajdonos köteles a létesítményre vonatkozó kezelési és karbantartási utasításokat, a karbantartások előírt gyakoriságával, a csatlakozó vezeték és a felhasználói berendezés tartozékainak gyártói előírásai és a létesítményre vonatkozó tervezői előírások szerint végrehajtani. Ezt a kötelezettségét az ingatlan bérlőjére, használójára, üzemeltetőjére átháríthatja.  

Javítás során a gáz csatlakozó vezetéken vagy felhasználói berendezésen:  

– annak valamely elemét (szerelvényét, vagy alkatrészét) – funkcióját nem változtatva – meghibásodás, illetve elavultság miatt részben vagy egészben cserélik,  

– vagy a gyártó által előírt alkalmassági idő lejárta miatt azt cserélik,  

– vagy a szerelvény kötésének meghibásodását, elemi csőszakasz gáztömörtelenségét megszüntetik.  

A beavatkozás végeztével a javított vagy cserélt szerelvényt funkcionális ellenőrzésnek és kötéseivel együtt, üzemi nyomáson, haszongázzal tömörségi próbának kell alávetni.  A funkcionális ellenőrzés eredményét és a gáztömörséget dokumentálni kell.  A javítás nem tervköteles beavatkozás.  

A karbantartást, javítást a gyártó, vagy megbízottja, csatlakozó és fogyasztói vezeték és tartozékai esetén az 5.4. szakasz szerinti kivitelezői jogosultsággal rendelkező személy vagy szervezet végezheti.  

A fogyasztói főelzáró karbantartása és javítása a földgázelosztó kötelessége saját költségén.  

A gyártómű karbantartásra vonatkozó előírásaitól eltérni a hibaelemzések eredményeire figyelemmel lehetséges.  

6.2.1 A csatlakozó vezeték és a felhasználói berendezések karbantartása

6.2.1.1.Házi nyomásszabályozók ellenőrzése
Az utasítás hatálya kiterjed az MSZ 11414-5 és az MSZ EN 12279:2002 szabvány szerinti nyomásszabályozókra.

A házi nyomásszabályozókat ellenőrizni kell:

felhasználói hibabejelentés alkalmával,

csatlakozó és fogyasztói vezetékek ellenőrzésének és/vagy a hitelesítési mérőcsere alkalmával.

A házi nyomásszabályozók ellenőrzésekor a következőképpen kell eljárni. Ellenőrizni kell a helyszínen:

· kezelő elemek épségét,

· a szabályozó szakszerű felszerelését,

· a szabályozó épségét,

· a beépítésre vonatkozó előírások betartását, biztonsági ("BIZTONSÁGI GYORSZÁR KIIKTATÁSA TILOS, MERT ÉLETVESZÉLYES!" feliratú) címke meglétét. Ez utóbbival el kell látni a nyomásszabályozót, ha nincs még rá felragasztva.

· A nyomásszabályozó típusát és gyártási (felújítási) évét.

Hiányosság vagy hiba esetén az alábbi intézkedést kell tenni:

· ha a kezelőszervek sérültek, hiányoznak, a szabályozón szakszerűtlen beavatkozás, vagy javítás tapasztalható, illetve ha bármely olyan jellegű hiányosság tapasztalható, le kell cserélni (10.1.1. pont szerint);

· ha a beépítésre vonatkozó előírásokat bármely okból megsértették, illetve nem tartották be, a felhasználót a szabálytalanság mértékétől függően fel kell szólítani a szabálytalanság megszüntetésére, vagy az Üzletszabályzat előírásaitól függően a gázszolgáltatásból ki kell zárni.

· ha a szabályozó előtti elzáró kilépő (az elzáró szerelvénnyel a nyomástól védett) oldalán, a szabályozó kötéseinél, illetve a nyomásmérő csonknál van szivárgás akkor azt újratömörítéssel el kell hárítani (a 6.2.1.2. pont szerinti műveletek);

· ha a nyomásszabályozó szivárog, azt ki kell cserélni (6.2.1.2. pont szerint) és szakműhelybe kell szállítani javításra.

· A nyomásszabályozó szűrőjének elfagyása esetén a szűrőt ki kell cserélni (6.2.1.2. pont szerint).

6.2.1.2. Házi nyomásszabályozók cseréje. 

Abban az esetben, ha valamilyen üzemviteli ok (meghibásodás, időszakos csere) következtében a meglévő nyomásszabályozó kötését az új csere-szabályozó kötése miatt át kell alakítani, az egyedi terv, vagy művezetői rendelkezés szerint történhet és általában a meglévő vezeték megbontásával és újrahegesztésével jár. Ilyen esetekben a hegesztési munkát a szabályozott oldal felőli csőszakaszra kell korlátozni. Az így átalakított csatlakozó vagy fogyasztói vezetéket üzembe helyezés előtt nyomáspróbázni kell.

A házi nyomásszabályozók cseréjét 6.2.1.1 pontban foglaltak figyelembe vételével – a gyártás (felújítás) és a kalibrálás időpontjától számított 15. éven belül kell elvégezni. 15 év eltelte után új, (felújított), kalibrált (újrakalibrált) nyomásszabályozót kell felszerelni. 

A házi nyomásszabályozók cseréje esetén a következő műveleteket kell végrehajtani.

1. sz. művelet.

Nyitott csapállás mellett ellenőrizze a csap és a kötések (menetes, hollandi anyás) gáztömörségét.

A nyomásszabályozó előtti fogyasztói főelzáró zárt állapota mellett szerelje fel a potenciál átkötő kábelt és szerelje le a cserére szánt szabályozót (6.1. sz. ábra).

6.1. sz. ábra

A potenciál kiegyenlítő kábel felszerelése

2.sz. művelet.

Szerelje le a nyomásszabályozót (6.2. sz. ábra).

6.2. sz. ábra

A leszerelt nyomásszabályozó kötése

3. sz. művelet. 

Amennyiben a szabályozó kötés menetes alkatrészeinél szivárgást észlelt, úgy azokat tömítse újra. Amennyiben szükséges a fogyasztói főelzáró belépő oldali tömítésének felújítása az expanziós dugós csapcserélő védelme mellett kell elvégezni.

  Az új nyomásszabályozóba a bemenő oldalon helyezze be a szűrőt (6.3. sz. ábra).

6.3. sz. ábra

A szűrő behelyezése

4. sz. művelet.

Helyezze fel a be- és kilépő oldalon a hollandi anyás szívóvégekre a tömítőgyűrűket (6.4. sz. ábra), majd az új nyomásszabályzót.

6.4. sz. ábra

A tömítőgyűrű behelyezése

5. sz. művelet. 

Bemenő oldalon kézzel csavarja fel a hollandi anyát, majd svédfogóval húzza meg.

6.5. sz. ábra

A kilépő – szabályozott – oldali hollandi becsavarása

Ismételje meg az előző műveletet a kilépő oldali hollandi anyás kötésen is.

6. sz. művelet. 

Nyissa meg a nyomásszabályozó előtti fogyasztói főcsapot, majd húzza fel a nyomásszabályozó gyorszárát (6.6. sz. ábra).

6.6. sz. ábra A gyorszár felhúzása

7. sz. művelet. 

Habzó szeres szivárgás-keresővel ellenőrizze a kötések gáztömörségét (6.7. sz. ábra).

6.7. sz. ábra

A gáztömörség ellenőrzése

8. sz. művelet. 

Helyezze fel a hollandi anyás kötésekre a plombát (6.8. sz. ábra).

6.8. sz. ábra

A hollandi anyás kötések plombázása

6.2.2. Gázmérők helyszíni ellenőrzése 
6.2.2.1. A gázmérő előtti elzáró szerelvény ellenőrzése

A gázmérő előtti elzáró szerelvény ellenőrzése során meg kell győződni:

·
tömörségéről habzószeres próbával vagy műszeres méréssel üzemi nyomáson,

·
a csapkulccsal vagy kezelőkarral való elfordíthatóságról (átlagos emberi erővel zárható, ill. nyitható legyen),

·
a zárás tömörségéről (zárt állapotában a fogyasztói vezetékbe ne juthasson gáz).

Társaságunk szolgáltatási területén sok kúpos sarokcsap üzemel. Ezen elzáró szerelvények az expanziós csapcserélő szerszámmal nem lehet lecserélni, mert a zárókúp nyílásán nem megy át az expanziós csapcserélő szára. 

Abban az esetben, ha nincs mód az adott csap cseréjére, nyomásmentesítés követően az elzáró szerelvényt le kell szerelni és szétszerelés követően pentánálló, biztonsági adatlappal rendelkező csapzsírral a szivárgást meg kell szüntetni. Nyomásmentesítéssel csapcserét vagy javítást csak társaságunk végezhet.

Hiba esetén az alábbi intézkedéseket kell tenni:

·
ha szivárgás tapasztalható, akkor az elhárítást a 6.2.4. fejezet előírásai szerint azonnal el kell hárítani;

·
ha a csap nehezen elfordítható, illetve nem zár tömören akkor a 6.2.4. fejezet előírásai szerint ki kell cserélni.

6.2.2.2 Gázmérő-nyomásszabályozó ellenőrzése

A nyomásszabályozó előtti szakaszt szemrevételezéssel ellenőrizni kell, hogy azon rendellenesség, rongálás, erőszakos behatolás nem tapasztalható-e.

·
Meg kell győződni tömörségéről habzószeres próbával vagy műszeres méréssel.

Hiba esetén az alábbi intézkedést kell tenni:

·
a nyomásszabályozót azonnal ki kell cserélni;

·
cserénél a gázmérő előtti elzáró szerelvényt lezárva a vezetékből a gázt el kell fogyasztani, és csak ezután szabad a hibás nyomásszabályozót lecserélni.

6.2.2.3 A gázmérőkötés és a gázmérő ellenőrzés

A gázmérőkötés tömörségét üzemi nyomáson habzószeres próbával vagy műszeres méréssel ellenőrizni kell.


Mérőkötés ellenőrzése

Hiba esetén az alábbi intézkedést kell tenni:

·
a gázmérő előtti elzáró szerelvény zárása után az észlelt szivárgást újra tömítéssel el kell hárítani.

6.2.2.4. A gázmérő ellenőrzése

Szemrevételezéses ellenőrzés

Szemrevételezéssel kell ellenőrizni a plombazárak és a gázmérő épségét. Meg kell figyelni, hogy rongálás. erőszakos behatolás, illetve egyéb rendellenességre utaló nyom tapasztalható-e.

Hiányosság esetén az alábbi intézkedést kell tenni:

·
ha a sérülés vagy beavatkozás közvetlen veszélyt nem jelent, akkor a tapasztaltakat rögzíteni kell, a felhasználóval alá kell íratni majd értesíteni kell a közvetlen munkahelyi vezetőt, aki a további intézkedéseket köteles megtenni;

·
ha sérülés, illetve a beavatkozás közvetlen veszélyt jelenthet, akkor a tapasztaltakat jegyzőkönyvben rögzíteni kell, azt a felhasználóval alá kell íratni majd a gázmérőt le kell cserélni és azonnal értesíteni kell a közvetlen munkahelyi vezetőt, aki köteles a további intézkedéseket megtenni.

A gázmérő működésének ellenőrzése

A gázmérő működésképességét a legkisebb teljesítményű égő takarékterhelésen és több nagyteljesítményű készülék névleges terhelésen történő üzemeltetésével egyaránt ellenőrizni kell, hogy mutatja-e a fogyasztást. Figyelni kell, hogy működése közben rendellenes működésre utaló jelenség, zaj észlelhető-e.

Hiba esetén az alábbi intézkedést kell tenni:

Ha a gázmérő a legkisebb fogyasztást nem méri, számlálószerkezete akadozva működik, a gázmérő nem áteresztő, működése közben hibára utaló jelenségeket lehet észlelni, akkor a gázmérőt le kell cserélni.

A gázmérő hitelességének ellenőrzése

Az ügyfeleknél üzemelő legfeljebb 6 m3/h névleges teljesítményű gázmérők hitelesítését 10 évenként, a 6 m3/h névleges teljesítményt meghaladó gázmérők hitelesítését 5 évenként kell elvégezni. A szolgáltató saját mérőinek hitelesítésére vonatkozóan ennél szigorúbb feltételeket is meghatározhat.

A mérőeszköz hiteles állapotban tartása a mérőeszköz tulajdonosának kötelezettsége. 

A gázmérő fogyasztói rendszerből való kizárását a 5.3. sz. ábrán megadott tárcsák és a 6.9. sz. ábra szerinti plombázással célszerű elvégezni. Ez a módszer a szezonális felhasználók időszakos kiiktatására is alkalmas.

6.9. sz. ábra




A membrános gázmérő tárcsás lezárása és plombázása

6.2.2.4.1 Membrános gázmérők cseréje

A G-4 és G-6 jelű mérők cseréje alkalmával követendő műveletek 

1.sz. műveletsor:

· ellenőrizze a gázmérő kötés gáztömörségét habzószeres szivárgáskeresővel,

· zárja el a fogyasztói főcsapot, majd a készülék elzáró csapokat,

· ellenőrizze a plombákat, majd törje azokat fel,

· a gázmérő felszerelési helyiségben ajtó, ablak nyitásával biztosítson szellőztetést,

· ha nincs potenciál átkötés a mérő felett, akkor a csipeszes potenciál átkötőt a csőszakaszok fémtisztára tisztítása után helyezze el (6.10. sz. ábra),

6.10. sz. ábra

A potenciál kiegyenlítő kábel felszerelése

· lazítsa meg a gázmérő hollandi anyákat, majd szerelje le a gázmérőt (6.11. sz. ábra).

6.11. sz. ábra

A gázmérő leszerelése

2. sz. művelet

· Ha az 1/a) pont szerinti ellenőrzéskor a fogyasztói főcsap és a gázmérő hollandi közti fittingeknél, vagy a mérő kötés mért oldali fittingjeinél szivárgást tapasztal, úgy ezeket a szivárgási helyeket újratömítéssel javítsa ki.

3. sz. művelet

· Ha a fogyasztói főcsap záró eleme (golyó, csapkúp) előtti szakaszon észlel szivárgást, akkor – ha a csap egyenes átömlésű és a fittingezés megengedi -, a csapot expanziós csapcserélő védelme mellet le kell szerelni és újra kell tömíteni. (ennek részletes műveletterve a Gázelosztó vezetékek üzemeltetése c. technológiában található). Amennyiben ez nem lehetséges, úgy a felhasználót ki kell zárni a gázszolgáltatásból és írásban fel kell szólítani a hiba kijavíttatására. 

4. sz. művelet

· Cserélje ki a tömítő gyűrűket újra (6.12. sz. ábra).

[image: image64.jpg]



6. 12. sz. ábra.

A tömítő gyűrűk kicserélése

5. sz. művelet

· Az új gázmérő belépő (méretlen) oldali csonkját szerelje fel a hollandi csavarzatra, amit csak kézzel húzzon meg, fordítsa ki a gázmérőt úgy hogy a kilépő csonk szabadon legyen (6.13. sz. ábra).

[image: image65.png]



6.13. sz. ábra

Az új gázmérő méretlen csonkjának felszerelése és a mérő kifordítása

6.sz. művelet

· Nyissa meg a fogyasztói főcsapot és a gázmérőn keresztül bocsásson ki 

· G-4 jelű mérő esetén 5 liter gázt,

· G-6 jelű mérő esetén 10 liter gázt

· A kiáramló gáz mennyiségét a gázmérő számlálójának balról számított utolsó kerék elmozdulásával és annak állásával tudja ellenőrizni (6.14. sz ábra).

· Zárja el a fogyasztói főcsapot.

6.14. sz. ábra

A gázmérőn át a szabadba bocsátott gázmennyiség ellenőrzése a liter (1/1000 m3) számláló kerékkel

7.  sz. művelet

· Fordítsa be helyére a gázmérőt és mindkét hollandi anyát húzza szorosra, hogy

· gáztömör legyen a kötés (6.15. sz. ábra).

6.15. sz. ábra

A gázzal átöblített gázmérő mindkét hollandijának meghúzása

8. sz. művelet

· Nyissa meg a fogyasztói főcsapot és habzószeres szivárgás keresővel ellenőrizze a kötések gáztömörségét. Szivárgás észlelése esetén húzza meg jobban a hollandi anyákat. Ha ez nem vezet eredményre, akkor zárja el a főcsapot és tömítse újra a hollandis kötéseket (6.16. sz. ábra). A művelet befejezését követően az általunk felhelyezett ideiglenes potenciál átkötőt el lehet szerelni.

6.16. sz. ábra

A kötések ellenőrzése

9. sz. művelet

· Ellenőrzött és megfelelő gáztömörség esetén a fogyasztói főcsapot hagyja nyitva, és plombázza  le a gázmérő hollandi csavarjait (6.17. sz. ábra).

6.17. sz. ábra

A gáztömör holladi anyás kötések plombázása

10. sz. művelet

· Nyissa ki a gázfogyasztó készülékek elzáró csapjait, de csak a lángőrzés nélküli – ha van ilyen – gázfogyasztó készülékeken helyezzen üzembe egy gázégőt, majd zárja el az üzembe helyezett gázégőt.

G-4 és G-6 jelű membrános gázmérők kötés átalakítása

Jelen módszer a társaságunknál egyes területeken alkalmazott 110 mm-es és 130 mm-es csonktávolságú G-4 (de alkalmas G-6 jelű gázmérőknél is) jelű gázmérők mérőkötésének átalakítására szolgál abban az esetben, ha mérő csere alkalmával a szélesebb körben rendszeresített 250 mm csonktávolságra kell átállni.

Megjegyezzük, hogy a 6.18. sz. ábrán megadott kötés átalakító csőszakaszok nem minden esetben alkalmazhatók az esetleges helyi szerelvényezési körülmények miatt. Ez esetben a módszer alkalmazása helyett a mérőkötés teljes átalakításával (új leágazó csonk hegesztésével a mért oldali felhasználói rendszer gázmentesítésével, és újbóli üzembe helyezésével) kell a 250 mm-es csonktávolságot beállítani. G-6- nál nagyobb gázmérők kötéseinek átalakítása egyedi, a konkrét esetre vonatkozó utasítás alapján (lásd a Nyomásszabályozó és gázmérőcsere folyamatleírásban) valósítható meg. Az így átalakított csatlakozó és/vagy fogyasztói vezetéket üzembe helyezés előtt nyomáspróbázni kell.

[image: image70.png]110 vagy 130mm

Flexiils kbzarab
110, vagy 130 m
250 mmre néwels
ketéstavolsagra

Gézmérs 250 mm
csank tévalséggel
6.4, vagy 66





6.18. sz. ábra

Gázmérő kötés átalakítás 110, vagy 130 mm csonktávolságról 250 mm csonktávolságra

Felhívjuk a figyelmet arra, hogy méret szerint külön szerelvényezése van a 110-ről 250 mm-re való átalakításnak, és külön szerelvényezése van a 130-ról 250 mm-re történő átalakításnak. A két fajta átalakító szerelvényezés egymással nem helyettesíthető.

A kötés átalakítás műveletei a következők.

1 sz. művelet.

· Végezze el a 6.2.2.4.1. pont szerinti 1. sz. műveletsort.

2. sz. művelet.

· Szerelje le az eredeti hollandi anyás szívóvégeket.

3. sz. művelet.

· A menetek tömítése mellett szerelje fel a – mérőkötés átalakítás méretének megfelelő – belépőoldali és kilépő oldali (flexibilis) kötés elemeket.

4. sz. művelet.

· A továbbiakban a 6.2.2.4.1  pont 2.- 10. műveletei szerint járjon el.

Gázmérő csere G-10; G-16; G-25; G-40; G-65 és G-100 méretű membrános gázmérők esetén

A gázmérő csere 1.; 2.; 3.; 4.; és 5. művelete megegyezik a G-4 –s G-6 jelű gázmérőknél ismertetett azonos számú műveletekkel. [Eltérés viszont, hogy a G-40; G-65 és G-100 jelű gázmérők karimás kötésűek, valamint az, hogy ezen gázmérők mért oldali kötésében is van elzáró szerelvény, amit el kell zárni a mérő leszerelése előtt. 

6. sz. művelet

· Szerelje fel az új gázmérő belépő oldali csonkját, fordítsa ki a gázmérőt úgy, hogy a mért oldali csonk tudja fogadni a gumidugós szellőztető csövet. 

· A szellőztető cső gumidugóját szorítsa be a mérő mért oldali csonkjába és a gumitömlő szabad végét vezesse ki a szabadba (6.19. sz. ábra).

6.19. sz. ábra

A G-10 …G-100 jelű membrános gázmérők gázzal való átöblítése gázmérő csere alkalmával

· Nyissa meg a gázmérő előtti – méretlen oldali – főcsapot és a flexibilis gumicsövön keresztül bocsásson a szabadba az alábbiaknak megfelelő mennyiségű gázt.

· G-10 jelű mérő esetén 30 litert,

· G-16 jelű mérő esetén 30 litert,

· G-25 jelű mérő esetén 60 litert,

· G-40 jelű mérő esetén 100 litert,

· G-65 jelű mérő esetén 150 litert és 

· G-100 jelű mérő esetén 250 litert.

· A gázmérőn átfolyt mennyiségeket a mérő számlálóján tudjuk ellenőrizni.

· A művelet végén ellenőrizze műszerrel a flexibilis gumicső végén kiáramló gáz összetételét. A mennyiben az még nem 100% gáz, akkor folytassa a légtelenítést. Ha a koncentráció mérése 100% gáz jelenlétét igazolja, zárja el a mérő előtti főcsapot.

7. sz. művelet.

· Szerelje le a tömlőt a gumidugós csatlakozással, majd fordítsa helyére e mérőt és a tömítés (karimás kötésnél pentán álló acélbetétes gumitömítés, hollandis kötésnél pentán álló gumi gyűrű, vagy műanyag tömítő gyűrű), és rögzítse a mérő kötéseit. 

8. sz. művelet.

· Nyissa meg a gázmérő előtti – méretlen oldali – csapot és habzó szeres szivárgáskeresővel ellenőrizze a kötések gáztömörségét. Tömörtelenség esetén a hollandi anyákat, vagy a karimás kötések csavarjainak továbbhúzásával szüntesse meg a tömörtelenséget. Szükség esetén zárt csapok mellett tömítsen újra.

9. sz. művelet

· Plombázza le a gázmérő csonkok oldható kötéseit.

6.2.2.4.2 Forgódugattyús és turbinás gázmérők cseréje, a mérőkötés megbontása és gáz alá helyezése

Jelen műveleti utasítás kizárólag a meglévő forgódugattyús és turbinás gázmérők hitelesítési, vagy más ok miatt történő cseréjére vonatkozik. Nem vonatkozik a mérőhely és kötések átalakításának munkafolyamataira, tekintettel arra, hogy ez esetben a munka tervkötelezett, és a kivitelező felelősségébe van utalva. Vonatkozik ugyanakkor jelen pont mindazon esetre, amikor bármilyen okból meg kell bontani a mérőkötést (csere, vagy átalakítás) és/vagy nyomás, illetve gázmentesíteni kell a mérő kötést.

Forgódugattyús gázmérők

6.20. sz. ábra

A forgódugattyús gázmérők kötésének megbontásakor (csere, kötés átalakítás előtti szétszerelés) és gáz alá helyezéskor előírt műveletekhez

A mérőkötés megbontásának és a mérő ki, illetve beszerelésének műveletei a következők (6.20. és 6.21. sz. ábra).

1. Zárja el az 1. sz. elzáró szerelvényt, majd a 2. sz. elzáró szerelvényt, míg a többi, nem számozott elzáró szerelvényt nyissa ki. Zárja el a nyomásmérők elzáróját. Ha nincs kiépített mérő kerülő szakasz, akkor potenciál kiegyenlítő kábellel kösse össze a mérő be- és kilépő oldali csővezetékeit.

2. Szerelje le az 1. sz. és a 3. sz. nyomásmérőt, de e nyomásmérő elzárókat hagyja zárt állapotban a helyükön. 

3. A 3. sz. nyomásmérő elzárójára szerelje fel a gáz- és nyomásmentesítő tömlőt (1/2”-os tömlő), amelynek szabad végét vezesse a szabadba.

4. Nyissa meg a 3. sz. nyomásmérő elzáróját, és a gázmérőben, illetve a kötésben lévő gázt a tömlőn át bocsássa a szabadba. A tömlő végén ellenőrizze a gáz kiáramlásának ütemét. Ha csökken ugyan, de nem szűnik meg a gáz kiáramlása, akkor vélhetően az 1. sz. elzáró szerelvény nem zár tökéletesen.

5. Nitrogén palack tömlőjét szerelje fel az 1. sz. nyomásmérő elzárójára, nyissa meg az elzárót, majd a nitrogén palackot. A szabadba kivezetett tömlő végén ellenőrizze a gázkoncentrációt. A nitrogénnal való átöblítést addig folytassa, amíg a tömlő végén 0,2xARH alá nem süllyed a koncetráció.

6. Bontsa meg az 1. sz. elzáró szerelvény elmenő oldali kötését és záró lemezt (blind lemez) helyezzen be, majd zárja a kötést.

7. Újra ellenőrizze a kivezetett tömlő végén a koncentrációt, és ha az 0,2xARH alatt van, zárja el a nitrogén betáplálást.

8. Szerelje le az 1. sz., és a 2. sz. csonkot, bontsa meg a mérő kilépő oldali kötését.

9. Emelővel emelje ki a mérőt.

10. Tisztítsa le a megbontott tömítő felületeket és a mérő kilépő oldali karimás kötésébe helyezze be az új tömítést (célszerűen acél betétes gumi tömítés), majd az emelővel emelje be az új (csere) mérőt a helyére.

11. Emelje vissza az 1. sz. és 2. sz. csonkokat, a karimás kötésekhez új tömítőgyűrűt használjon.

12. valamennyi karimás kötést  - a záró lemezes kivételével – rögzítse a csavarokkal, majd vegye ki a záró lemezt.

13. Szerelje le a nitrogén palackot és csatlakozását, helyezze vissza az 1. sz. nyomásmérőt, hagyja nyitva a mérő  kerülő elzárót, és adja be a gázt a 2. sz. elzáró zárt állapota mellett. 

14. Ellenőrizze a 3. sz. nyomásmérő csonkra felszerelt tömlő szabadban lévő végén a gáz koncentrációt, ha 10%-os a gáz jelenléte, zárja el a mérő kerülőt, majd újra ellenőrizze a szabadba vezetett gáz összetételét. Ha elérte a 100%-ot, zárja el a 3. sz. nyomásmérő csonk szelepét (csapját) és szerelje le a tömlőt, szerelje vissza a nyomásmérőt.

Megjegyezzük, hogy az átöblítő gáz mennyisége a mérőn is ellenőrizhető a következők szerint.

Az öblítő gáz mennyisége: 200 m3/h térfogatáramú mérő esetén 0,3 m3

· 300 m3/h térfogatáramú mérő esetén 0,6 m3

· 500 m3/h térfogatáramú mérő esetén 0,6 m3

· 1000 m3/h térfogatáramú mérő esetén 1,5 m3

15. Műszerrel, vagy habzószeres tömörségvizsgálattal ellenőrizze a kötéseket, szükség esetén húzza utána a csavarokat.

16. Helyezze véglegesen üzemnyomás alá a berendezést és nyissa meg a 2. sz. elzárót. (Ha egy darab gázfogyasztó készülék üzemel a mérőről és az a mérő maximális térfogatáramát kihasználja, célszerű az első indítást a mérő kerülő kismértékű megnyitásával kezdeni, majd a kerülőt elzárni és plombázni).

Turbinás gázmérő kötésének megbontása hitelesítési, vagy más okból történő csere alkalmával.

6.21. sz. ábra

A turbinás gázmérő kötésének megbontási műveleteihez

A mérőkötés megbontásának és a mérő ki, illetve beszerelésének műveletei lényegében azonosak a forgódugattyús mérőknél ismertetett műveletekkel.

1. Zárja el az 1. sz. elzáró szerelvényt, majd a 4. sz. elzáró szerelvényt, míg a többi elzáró szerelvényt nyissa ki. Zárja el a nyomásmérők elzáróját. Ha nincs kiépített mérő kerülő szakasz, akkor potenciál kiegyenlítő kábellel kösse össze a mérő be- és kilépő oldali csővezetékeit.

2. Szerelje le az 1. sz. és a 3. sz. nyomásmérőt, de e nyomásmérő elzárókat hagyja zárt állapotban a helyükön. 

3. A 3. sz. nyomásmérő elzárójára szerelje fel a gáz- és nyomásmentesítő tömlőt (1/2”-os tömlő), amelynek szabad végét vezesse a szabadba.

4. Nyissa meg a 3. sz. nyomásmérő elzáróját, és a gázmérőben, illetve a kötésben lévő gázt a tömlőn át bocsássa a szabadba. A tömlő végén ellenőrizze a gáz kiáramlásának ütemét. Ha csökken ugyan, de nem szűnik meg a gáz kiáramlása, akkor vélhetően az 1. sz. elzáró szerelvény nem zár tökéletesen.

5. Nitrogén palack tömlőjét szerelje fel az 1. sz. nyomásmérő elzárójára, nyissa meg az elzárót, majd a nitrogén palackot. A szabadba kivezetett tömlő végén ellenőrizze a gázkoncentrációt. A nitrogénnal való átöblítést addig folytassa, amíg a tömlő végén 0,2xARH alá nem süllyed a koncetráció.

6. Bontsa meg az 1. sz. elzáró szerelvény elmenő oldali kötését és záró lemezt helyezzen be, majd zárja a kötést.

7. Újra ellenőrizze a kivezetett tömlő végén a koncentrációt, és ha az 0,2xARH alatt van, zárja el a nitrogén betáplálást.

8. Bontsa meg a mérő kilépő, majd belépő oldali kötését.

9. Az emelővel emelje ki a mérőt.

10. Tisztítsa le a megbontott tömítő felületeket, az új mérőt az emelő segítségével emelje be a helyére, majd a karimás kötésekbe az alsó csavarokat helyezze be. 

11. Ezekre pozícionálja az új tömítéseket (célszerűen acél betétes gumitömítés), tegye be az összes csavart és rögzítse a karimás kötéseket.

12. Valamennyi karimás kötést, amelyet megbontott - a záró lemezes kivételével – rögzítse a csavarokkal, majd végül vegye ki a záró lemezt és ezt a kötést is rögzítse.

13. Szerelje le a nitrogén palackot és csatlakozását, helyezze vissza az 1. sz. nyomásmérőt, hagyja nyitva a mérő kerülő elzárót, és adja be a gázt a 2. sz. elzáró zárt állapota mellett. 

14. Ellenőrizze a 3. sz. nyomásmérő csonkra felszerelt tömlő szabadban lévő végén a gáz koncentrációt, ha 10%-os a gáz jelenléte, zárja el a mérő kerülőt, majd újra ellenőrizze a szabadba vezetett gáz összetételét. Ha elérte a 100%-ot, zárja el a 3. sz. nyomásmérő csonk szelepét (csapját) és szerelje le a tömlőt, szerelje vissza a nyomásmérőt.

Megjegyezzük, hogy az átöblítő gáz mennyisége a mérőn is ellenőrizhető a következők szerint.

Az öblítő gáz mennyisége: 200 m3/h térfogatáramú mérő esetén 0,3 m3

· 300 m3/h térfogatáramú mérő esetén 0,6 m3

· 500 m3/h térfogatáramú mérő esetén 0,6 m3

·  1000 m3/h térfogatáramú mérő esetén 1,5 m3

15. Műszerrel, vagy habzószeres tömörségvizsgálattal ellenőrizze a kötéseket, szükség esetén húzza utána a csavarokat.

16. Helyezze véglegesen üzemnyomás alá a berendezést és nyissa meg a 2. sz. elzárót. (Ha egy darab gázfogyasztó készülék üzemel a mérőről és az a mérő maximális térfogatáramát kihasználja, célszerű az első indítást a mérő kerülő kismértékű megnyitásával kezdeni, majd a kerülőt elzárni és plombázni).

A forgódugattyús és turbinás gázmérők cseréjének szerszámozása természetszerűleg annyiban tér el a 10.4. sz. mellékletben megadott szerszámozástól, hogy a méreteknek megfelelő csavarkulcs készlettel, nitrogén palackkal és tömlővel, valamint kilevegőztető elvezető tömlővel azt ki kell egészíteni.

6.2.3. Gázömlések, gázszivárgások elhárítása csatlakozó és fogyasztói vezetéken 

 (A társaság Üzemzavar-elhárítási és készenléti szabályzata szerint kell eljárni)

6.2.3.1. Általános előírások

Hibajelentések fogadása

A bejelentőt úgy kell röviden kikérdezni, hogy megállapítható legyen a gázömlés, vagy üzemzavar

·
közterületen

·
telekhatáron belül

·
földbefektetett vagy szabadon kezelt vezetéken

·
gázmérőnél, nyomásszabályozónál, vagy elzárónál

·
fogyasztói vezetéken, vagy készüléken

·
földgáznál, vagy pébégáznál fordul-e elő.

Ha a gázömlés, gázszivárgás épületen, lakáson belül tapasztalható fel kell kérni a bejelentőt az azonnali szellőztetésre és a gázmérő előtti elzáró, vagy szükség esetén a főelzáró elzárására, a dohányzás és nyílt láng használatának mellőzésére.

Meg kell tiltani, hogy az elektromos berendezéseket, hűtőszekrényt használja. Súlyosnak vélt esetben fel kell szólítani az összes nyílászáró kinyitására.

A bejelentőt minden esetben fel kell kérni, hogy a szerelők kiérkezéséig maradjon a helyszínen.

6.2.3.2. Elsődleges intézkedések gázömléses bejelentések fogadása után 

A gázömlések elhárítását, a bejelentések kivizsgálását azonnal meg kell kezdeni.

Amennyiben a gázömlés elhárítása a vezeték rendszer elzáró szerelvényen keresztül történő kizárásával nem szüntethető meg, az elhárítási munkát legalább 3 fő szerelő kell, hogy végezze.

Mind az elhárításhoz, mind a szükséges beavatkozások elvégzéséhez jelen technológiai utasítás 10.4. számú mellékletében adtuk meg a szerelői szerszámozást.

Üzemzavar, gázömlés bejelentése után a helyszínen először a veszélyhelyzetet kell felmérni. Ha szükséges az épület gázellátását meg kell szüntetni.

Gázömlések alkalmával a légtér ellenőrzésére robbanásbiztos kivitelű műszert kell a helyszínre vinni, a szükséges világítást csak robbanásbiztos fényforrással lehet biztosítani.

A gázömlés, gázszivárgás tényéről a bejelentés alapján, a vezeték nyomvonalán végzett műszeres vizsgálattal győződünk meg. Ha a vizsgálat, szivárgást mutat ki, azonnal ellenőrizni kell műszeres vizsgálattal az épület pincéjét, alagsorát, a lépcsőházat a vezeték környezetében levő egyéb közművek nyomvonalát, aknáit, csatornáit. 

Ha bármely helyiségben a gáz mennyisége eléri a robbanási koncentráció alsó határának 20%-át a főelzárót azonnal le kell zárni, az épületet áramtalanítani kell, és egyidejűleg el kell végezni a helység nyílászáróinak nyitásával a szabadba való szellőztetést. 

Amennyiben gázszivárgás helyét nem lehet közvetlenül behatárolni és ideiglenesen elhárítani, a vészhelyzetet a vezetékszakasz kizárásával (leválasztásával) meg kell szüntetni a gázszolgáltatást. 

Ha a szivárgás során az elárasztási zóna elérte az egyéb közművek nyomvonalát, illetve ezek aknáiban, csatornáiban gáz jelenléte mutatható ki, akkor meg kell állapítani további gondos műszeres méréssel az elárasztási zóna nagyságát, kiterjedését és ellenőrizni kell a környező épületekben is a gáz jelenlétét. Ha a gáz mennyisége az épület pincéjében, alagsorában, vagy attól nagyobb területen van jelen, a helyiségek nyílászáróinak nyitásával el kell végezni a szabadba való szellőztetést, meg kell tiltani a dohányzás és nyílt láng használatát, elektromos berendezések használatát.

A hibahely szemrevételezése és vizsgálata után az ügyeletes műszaki dolgozónak, szükség esetén a felelős műszaki vezetőnek kell meghatározni az elhárítás módját és rendelkezni a további munkafázisokról műveletterv formájában.

Ideiglenes elhárítást követően a kizárás mellőzhető, de a felhasználót a javító intézkedések megtételére határidő megjelölésével írásban fel kell szólítani. 

A helyszín ismeretében ügyeletes műszaki dolgozónak szükség esetén a felelős műszaki vezetőnek művelettervében rögzíteni kell az üzemen kívül helyezni szándékozott vezetékszakaszt, mikor, hol, mely módon történjen a leválasztása a gáz utánpótlást biztosító csőszakaszról.

Házi nyomásszabályozót meghibásodása esetén le kell cserélni.

Egyedi nyomásszabályozó bármilyen meghibásodása esetén a szabályozó előtti és utáni elzárók zárásával a szabályozót ki kell zárni a szolgáltatásból. Újbóli üzembe helyezés csak javítás után történhet.

6.2.3.3. A vezeték gázmentesítése  

A hibahely meghatározása után a javítási munkák elvégzése céljából a szükségesnek ítélt vezetékszakaszt gáz mentesíteni kell. 

A gáztalanítani kívánt vezeték szakaszt művelettervben meghatározott módon le kell választani a gázellátó rendszerről figyelembe véve a helyi adottságokat (pl.: karima, elzáró szerelvény, hollanderes kötésben elhelyezett lezáró tárcsa, csővezeték levágása és lehegesztése, stb, )

Ezután a rendszerben maradt földgázt semleges gázzal (nitrogén) átöblítjük addig, amíg a távozó közegben műszeres méréssel sem lehet a földgáz jelenlétét kimutatni. A kiáramló gáz szabadba való biztonságos elvezetéséről arra alkalmas gumitömlővel gondoskodni kell. 

A szükséges beavatkozások elvégzéséhez jelen technológiai utasítás10.4. számú mellékletében adtuk meg a szerelői szerszámozást.

6.2.3.4. Vállalkozó munkái a gázmentesített csatlakozó, vagy fogyasztói vezetéken

A szolgáltatótól független vállalakozó csak leválasztott, nyomás és gázmentesített csatlakozó ill. fogyasztói vezetéken végezhet szerelési, bővítési , vagy javítási (gázszerelési) munkát.

A vállalakozó, a nála megrendelt gázszerelési munka megkezdésének megrendelővel (gázfelhasználó, ügyfél) egyeztetett időpontjáról értesíti a területileg illetékes elosztói engedélyes kirendeltséget és meg kell, hogy rendelje a szerelés által érintett vezetékrendszer nyomás és gázmentesítését. A vállalakozóra a 30/2009. (XI. 26.) NFGM rendelet (a gázszerelők engedélyezéséről és nyilvántartásáról) szerinti feltételek érvényesek. A szolgáltató egység az egyeztetett időpontban gázmentesíti a megrendelt csőszakaszt és engedélyezi a munkavégzést a vállalkozónak.

A munka elkészültéről a vállalkozó értesíti a területileg illetékes üzemegységet, akinek képviselője a szerelési, javítási munkát ellenőrzi.

Az ellenőrzést követően üzemi nyomáson gázzal feltöltött rendszeren tömörségi ellenőrzést kell végezni.

A funkcionális ellenőrzés eredményét és a gáztömörséget dokumentálni kell.

6.2.4. Felhasználói berendezések kikapcsolása és a gázszolgáltatás helyreállítása (visszakapcsolás)
A felhasználói berendezés kikapcsolása történhet:

a.) a felhasználó kérésére,

b.) a gázszolgáltatási szerződés megszegése esetén, az ügyfél által, vagy más okból megváltoztatott műszaki-biztonsági feltételek indokaként, vagy az Üzletszabályzat megsértéséből adódó szolgáltatói beavatkozásként,

c.) tűzeset, vagy más elemi kár elhárítási munkái során kármegelőző beavatkozásként.

a.) és b.) esetben tehát a felhasználó kérésére, vagy a szolgáltatási szerződés megszegéséből adódó esetekben a kikapcsolás során a megbontott vezetékvégeket le kell zárni (menetes szerelvénnyel, csappal, telekarimával) és ezeket a záró elemeket plombázni kell.

A szolgáltatás újbóli helyreállítását megelőzően: 

- ellenőrizni kell a kikapcsoláskor elhelyezett plombák sértetlenségét, 

- azokat a műszaki körülményeket, melyek a kikapcsolást indokolták (Pl. kémény megfelelőségi igazolás ellenőrzése, ha emiatt történt a kikapcsolás, légellátás megfelelőségének ellenőrzése, ha emiatt történt a kikapcsolás, gáztömörség ellenőrzése, ha emiatt történt a kikapcsolás egyéb, stb.),

- fél évet meghaladó kikapcsolt állapot után a teljes (a kikapcsolással érintett) felhasználói berendezés műszaki biztonsági felülvizsgálatnak kell alávetni. 

- a fél évet meg nem haladó kikapcsolt állapotot követő gáz alá helyezéskor (a rendszer újbóli gáz alá helyezésekor) a gáz felhasználói berendezésbe történő beadásakor ellenőrizni kell, annak tömörségét szivárgás kereső spray-vel. 

- a „c” esetben, ha az elemi csapás, vagy a tűzkár érintette a fogyasztói, vagy a csatlakozó vezeték rendszert, a visszakapcsolás előtt minden esetben műszaki felülvizsgálatot kell tartani, melynek során:

- szilárdsági és készülékes tömörségi nyomáspróbát kell tartani a fogyasztói, vagy a károsult csatlakozó vezetékrendszeren, 

- felül kell vizsgálni a készülékek elhelyezésének és légellátásának megfelelőségét,

- a károkozás mértéke alapján kell dönteni a kéményvizsgálat szükségességéről. 

6.2.4.1 A kikapcsolt felhasználási helyek a tartozás rendezését követően visszakapcsolása.

- A fél évet meg nem haladó kikapcsolt állapotot követő gáz alá helyezéskor (a rendszer újbóli gáz alá helyezésekor) a gáz felhasználói berendezésbe történő beadásakor ellenőrizni kell, annak tömörségét szivárgás kereső spray-vel. 

- A fél évet meghaladó kikapcsolt állapot után a teljes (a kikapcsolással érintett) felhasználói berendezést  műszaki biztonsági felülvizsgálatnak kell alávetni egy a 19/2012. (VII. 20.) NGM rendeletben „a gáz csatlakozó vezetékek és felhasználói berendezések műszaki-biztonsági felülvizsgálatáról” meghatározott jogosultsággal rendelkező gázszerelővel. 

Az elvégzett ellenőrzésről a jogosult gázszerelő műszaki biztonsági felülvizsgálati jegyzőkönyvet állít ki (1. melléklet a 19/2012. (VII. 20.) NGM rendelethez szerinti adattartalommal), amelynek egy eredeti példányát a területileg illetékes üzemegységünknél le kell adni. 

Az elosztói engedélyes a felhasználási hely visszakapcsolását csak a kereskedő (egyetemes szolgáltató) megrendelését követően, ill. a feljogosított gázszerelő által elvégzett műszaki biztonsági felülvizsgálati jegyzőkönyv birtokában végzi el. 

7. Egyéb műszaki követelmények, adatok, bizonylatok  

7.1. A csatlakozó vezetékek és felhasználói berendezések elhelyezése  

A szabadon szerelt cső bilincsezésének kötelezettségei  

a) Acélcső esetén  

A szabadon szerelt fogyasztói vezetéket csőbilinccsel kell felerősíteni. A csőbilincsek (csőtartó szerkezetek) nem éghető anyagúak és megfelelő szilárdságúak legyenek.  

Feltétlenül bilincsezni kell a következő helyeken:  

− gázmérő csatlakozás kiömlő oldalán,  

− gázmérő utáni függőleges szakasz felső pontján,  

− gázfogyasztó készülékhez leágazó vezeték felső és alsó pontján.  

Bilincsezés megfogási távolságai:  

− 1”-ig 1,5 m  

− 1” felett 2,0 m,  

−  2”-nál nagyobb átmérők esetén a cső önhordó támhosszai szerint a tervező határozza meg a megfogások, illetve alátámasztások sűrűségét és helyét.  

b) Réz cső esetén  

A bilincsek elhelyezésénél a 7.1. sz. táblázat szerinti rögzítési távolságokat kell betartani.  

                                                                                                                             7.1. sz. táblázat  

	Csőátmérő [mm]
	15
	18
	22
	28
	35
	42
	54

	Rögzítések egymástól mért távolsága [m]
	1,25
	1,5
	2,0
	2,25
	2,75
	3,0
	3,5


7.2. A ipari nyomásszabályozó állomások robbanásveszélyes zónáinak meghatározása  

a)
A nyomásszabályozó állomás azonosítása: … helység, … utca/tér/…/ … szám

Nyomásviszony: …bar/…bar

Típus jele: …

Névleges térfogatáram: … m3/h

b)
Szellőzés

A szabályozó helyiségének, szekrényének alapterülete … m2
Alsó szellőzők együttes felülete: … m2
Felső szellőzők együttes felülete: … m2
Összes szellőző felület / helyiség alapterület x 100 = … %

c)
Lefúvató típusa, mérete: …, … mm

Nyitási nyomása: … mbar ; bar

Legnagyobb gázkibocsátása: … kg/s

Lefúvató cső mérete: DN … … mm

d)
Lefúvató cső kibocsátási magassága a térszinttől: … m

7.6. sz. ábra

Nyomásszabályozó állomások robbanásveszélyes zónáinak meghatározása

7.3. A megvalósulási dokumentáció tartalma  

– Tartalomjegyzék  

– A földgázelosztó alkalmassági nyilatkozatával ellátott tervdokumentáció  

– A megvalósult állapot tervtől való eltérés esetén tervező és szükség esetén a földgázelosztó jóváhagyó nyilatkozata  

– Kéményseprő-ipari közszolgáltató nyilatkozata (ha szükséges)  

– Szerelői nyilatkozat  

– Szilárdsági nyomás-, és tömörségi próba jegyzőkönyv  

– Szolgalmi jogi, nyilatkozat (idegen ingatlan – nyomvonallal, vagy a csatlakozó, illetőleg fogyasztói vezeték védőtávolságával történő – érintése esetén a szolgalmi jog alapításáról szóló, ingatlan- nyilvántartási bejegyzésre alkalmas okirat, továbbá ennek mellékletét képező, érvényes földhivatali záradékkal ellátott változási vázrajz)  

– Elektromos szabványossági nyilatkozat (EPH és érintésvédelmi igazolás)  

– Villamos felülvizsgálati jegyzőkönyv RB szerelés, villámvédelmi rendszer és elektromos reteszfeltételek esetén (gázészlelő és beavatkozó, vészszellőző, "B" típusú gázfogyasztó készülék és elszívó ventilátor)  

– Hegesztési napló, varrattérkép (ha szükséges)  

– A beépített anyagok szerelvények berendezések műbizonylatai  

– Hegesztési varratvizsgálati jegyzőkönyvek– a beépített szellőzési, légellátási szerelvények műbizonylatai (automata légzsalu)  

– A szellőző berendezések beszabályozási jegyzőkönyve  

– A tervfelülvizsgálatban előírt dokumentumok  

7.4. Kisnyomású földgáz csatlakozó és fogyasztói vezetékek méretezése  

A különféle gázfogyasztó készülékek egyidejűségi tényezői  

                                                                                                                                7.2. sz. táblázat  

	Készülékek száma
	Egyidejűségi tényező (ƒG)

	
	ƒG (gáztűzhelyek, gázfőzők, sütők)
	ƒG(átfolyó vízmelegítők)
	ƒG(konvektorok, tárolós vízmelegítők)
	ƒG(kazánok, kombi készülékek 30 kW teljesítményig)

	1
	0,621
	1,000
	1,000
	1,000

	2
	0,448
	0,607
	0,800
	0,883

	3
	0,371
	0,456
	0,703
	0,822

	4
	0,325
	0,373
	0,641
	0,782

	5
	0,294
	0,320
	0,597
	0,752

	6
	0,271
	0,283
	0,564
	0,729

	7
	0,253
	0,255
	0,537
	0,710

	8
	0,239
	0,234
	0,515
	0,694

	9
	0,227
	0,217
	0,496
	0,680

	10
	0,217
	0,202
	0,480
	0,668

	11
	0,208
	0,191
	0,466
	0,657

	12
	0,201
	0,180
	0,454
	0,648

	13
	0,194
	0,172
	0,443
	0,639

	14
	0,188
	0,164
	0,432
	0,631

	15
	0,183
	0,157
	0,423
	0,624

	16
	0,178
	0,151
	0,415
	0,617

	17
	0,173
	0,146
	0,407
	0,611

	18
	0,169
	0,141
	0,400
	0,605

	19
	0,166
	0,137
	0,394
	0,599

	20
	0,162
	0,133
	0,387
	0,594

	21
	0,159
	0,129
	0,382
	0,590

	22
	0,156
	0,125
	0,376
	0,585

	23
	0,153
	0,122
	0,371
	0,581

	24
	0,151
	0,119
	0,366
	0,577

	25
	0,148
	0,117
	0,362
	0,573

	26
	0,146
	0,114
	0,357
	0,569

	27
	0,144
	0,112
	0,353
	0,566

	28
	0,142
	0,110
	0,349
	0,562

	29
	0,140
	0,108
	0,346
	0,559

	30
	0,138
	0,106
	0,342
	0,556

	31
	0,136
	0,104
	0,339
	0,553

	32
	0,134
	0,102
	0,336
	0,550

	33
	0,133
	0,100
	0,332
	0,547

	34
	0,131
	0,099
	0,329
	0,545

	35
	0,130
	0,097
	0,327
	0,542

	36
	0,128
	0,096
	0,324
	0,540

	37
	0,127
	0,095
	0,321
	0,537

	38
	0,126
	0,093
	0,319
	0,535

	39
	0,125
	0,092
	0,316
	0,533

	40
	0,123
	0,091
	0,314
	0,530

	41
	0,122
	0,090
	0,311
	0,528

	42
	0,121
	0,089
	0,309
	0,526

	43
	0,120
	0,088
	0,307
	0,524

	44
	0,119
	0,087
	0,305
	0,522

	45
	0,118
	0,086
	0,303
	0,520

	46
	0,117
	0,085
	0,301
	0,518

	47
	0,116
	0,084
	0,299
	0,517

	48
	0,115
	0,083
	0,297
	0,515

	49
	0,144
	0,082
	0,295
	0,513

	50
	0,144
	0,082
	0,293
	0,512


Földgáz vezetékeknél figyelembe vehető alaki ellenállás tényezők  

                                                                                                                                   7.3. sz. táblázat  

	Szimbólum
	Megnevezés
	ξ

	[image: image75.png]



	Könyök vagy csőív

(irányérték a DIN 1988 3.
része és a TRGI szerint)
	0,7

	[image: image76.png]



	Áramlás szétválasztás, derékszögű leágazás
	1,3

	[image: image77.png]



	Áramlás szétválasztás, átmenő ág
	0,3

	[image: image78.png]



	Áramlás szétválasztás, ellenáramú ágak
	1,5

	[image: image79.png]e




	Szűkítő idom
	0,4

	[image: image80.png]



	Elzárócsap (kúpos), sarok

(biztonsági csatlakozószerelvény)
	5,0

	Elzárócsap (golyós), átmeneti
	0,5

	Elzárócsap (golyós), sarok
	1,3


7.5. A szerelési nyilatkozat tartalma  

SZERELÉSI NYILATKOZAT

(A kivitelező tölti ki)

Csatlakozóvezeték és felhasználói berendezés létesítéséről(, átalakításáról(, felhagyásáról(
( a nem kívánt rész áthúzandó

Alulírott … … kivitelező (adószám: … igazolvány száma: …) bejelentem, hogy a területileg illetékes földgázelosztónál nyilvántartott jogosultságom alapján a(z) … ir. szám: … település: … utca: … házszám: … / hrsz. … alatt … … számára (megrendelésére) a következő gázszerelési munkát a … számon felülvizsgált és kivitelezésre alkalmasnak minősített terv szerint elvégeztem:

· új csatlakozó vezeték és felhasználói berendezés létesítését

· meglévő felhasználói berendezés átalakítását

· felhasználói berendezés bővítését, gázfogyasztó készülék cseréjét

· egyéb: … 

Felelősségem tudatában kijelentem, hogy a szerelést a … számon felülvizsgált és kivitelezésre alkalmasnak minősített terv szerint, a vonatkozó jogszabályoknak és hatósági előírásoknak, továbbá a Szabályzatban foglalt műszaki előírásoknak megfelelően végeztem és csak műbizonylattal ellátott anyagokat használtam. Az alkalmazott szabványok felsorolása:

Mellékletek:

· Felülvizsgált terv

· Kéményseprő-ipari közszolgáltató szakvélemények:

Száma: … Kiállítva: …

Száma: … Kiállítva: …

· Statikai szakvélemény

· Érintésvédelmi jegyzőkönyv

· Polietilén vezeték szerelésére jogosító bizonyítvány

· Egyéb: … 

Gázmérő elhelyezése (a megfelelő válasz aláhúzva):

· Falba, kerítésbe építve (védőszekrényben)

· Épületen kívül (védőszekrényben)

· Épületen belül, fűtött helyen

· Épületen belül fűtetlen helyen

Nyomásszabályozó védőszekrényben van/nincs (aláhúzni) elhelyezve.

Az egy nyomásszabályozóról ellátott gázfogyasztó készülékek száma: … db.

Felszerelt gázfogyasztó készülékek
	Készülék típusa
	[db]
	Gázteljesítménye


	[m3/h]
	Hőterhelése
	[kW]
	Gyári száma

	
	
	
	
	
	
	


Kelt: … év … hó … nap

[bélyegzőlenyomat]

[kivitelező aláírása]

7.6. Műszaki- biztonsági szempontokat nem érintő eltérések esetei   

                   Műszaki-biztonsági szempontot nem érintő („D” tervesíthető) eltérések   

                                        a felülvizsgált dokumentumban foglaltaktól  

	 
	Műszaki-biztonsági szempontot nem érintő („D” tervesíthető) eltérések 
a felülvizsgált dokumentumban foglaltaktól

	1. 
	Földi gázvezeték védőcső anyagának változása.

	2. 
	Földi gázvezeték nyomvonal változása, ha védőövezetet nem érint, a nyomvonal rövidebb, és/vagy az iránytörések száma kevesebb, az átmérő a felülvizsgált terv szerinti,

	3. 
	Gázvezeték mechanikai védelem kiépítése szükséges.

	4. 
	Gázmérőhöz szigetelőfal beépítése, ha a mérőtől a gázkészülék távolsága vízszintes vetületben 0.5-1.0 m között van.

	5. 
	G10 alatti gázmérő szerelési magassága 900 és 1600 [mm] között változik.

	6. 
	Gázmérő helye a helyiségen belül változik

	7. 
	Lakossági gázfelhasználás esetén acél vezeték helyett a méretnek megfelelő rézvezeték kerül beépítésre

	8. 
	Rézvezeték helyett a méretnek megfelelő acél vezeték kerül beépítésre

	9. 
	Fogyasztói gázvezeték bontható, kiszellőztetett elburkolása.

	10. 
	Lakossági felhasználás esetén a gázvezeték nyomvonala helyiségen belül változik.

	11. 
	Háztartási tűzhely típusának változása, ha a beépített készülék rendelkezik magyarországi forgalombahozatali engedéllyel, és teljesítménye nem nagyobb a felülvizsgált tervben szereplő készülékénél

	12. 
	Parapetkonvektor típusának változása, ha a beépített készülék rendelkezik magyarországi forgalombahozatali engedéllyel, és teljesítménye nem nagyobb a felülvizsgált tervben szereplő készülékénél

	13. 
	A gázvezeték a tervezett nyomvonalon, nagyobb átmérővel valósult meg

	14. 
	A vezeték épületbe lépésénél hiányzik a szakaszolási lehetőség.

	15. 
	KÖGÁZ-idom helyett a fali felállástól 1[m]-re PE-acél anyagváltás van, vagy fordítva.

	16. 
	Ha a tervezett hosszcsavar helyett karimapár kerül beépítésre.

	17. 
	Ha menetes gömbcsap helyett karimás kerül beépítésre.

	18. 
	Gázvezeték pára elleni szigetelése szükség esetén.

	19. 
	Háztartási tűzhely légellátását biztosító légbevezető típusa változik, és a tervező a "D" tervhez mellékeli a légbevezető jelleggörbéjét, ezzel igazolja a megfelelőséget.

	20. 
	Lakossági gázfogyasztó berendezés (tűzhely, konvektor, 36 kW-ig kazán stb.) bekötése fix helyett nem éghető flexibilis, vagy fordítva.

	21. 
	36 kW-ig kazán csere, amennyiben van hozzá végleges kéményseprő szakvélemény és kéményméretezés, ill. tervező igazolja a megfelelőséget, 

	22. 
	Gázmérő helyisége és alvás céljára szolgáló helyiség közé beépítendő ajtó helyett a gázmérőt és a csatlakozó vezetéket szabad térbe kiszellőztetett szekrénnyel kirekesztik a helyiség légteréből.

	23. 
	Készülékkel együtt tanúsított koncentrikus  füstelvezető rendszer 60/100 méret helyett 80/125 mérettel épül meg, és végleges kéményseprő-ipari szakvélemény műszaki-biztonsági ellenőrzésre történő benyújtása nem szükséges.

	24. 
	Amennyiben az égéstermék elvezető, égési levegő bevezető rendszer típusa, anyaga, nyomvonala változik, és erről van végleges kéményseprő szakvélemény és kéményméretezés, illetve tervező igazolja a megfelelőséget,

	25. 
	A kivitelezés ütemezhetősége miatt, az eredeti tervhez képest a fogyasztói vezetékszakasz csak részben valósult meg.


7.7. Egyszerűsített készülékcsere bizonylat adattartalma  

           Szerelési nyilatkozat és bejelentő bizonylat az egyszerűsített gázkészülék cseréről  

Szerelési nyilatkozat és bejelentő bizonylat egyszerűsített gázkészülék cseréről

egyszerűsített gázkészülék cseréről

Bejelentem, hogy a Felhasználói hely adatai rovatban megjelölt felhasználónál nem tervköteles gázkészülék cserét végeztem a Gázkészülék adatai rovatban rögzítettek szerint.

Regisztrált kivitelező adatai

gázszerelő neve:

elosztó által adott azonosító:

gázszerelői ig. száma:

lakcíme:

irányítószám:

település:

utca:

hsz.:

telefon:

Kivitelező cég adatai

cégnév:

cégjegyzékszám:

adószám:

székhely:

irányítószám:

település:

utca:

hsz.:

telefon:

fax:

e-mail:

Felhasználói hely adatai

cég/név:

egyedi (POD) azonosító:

gázmérő gyári száma:

cím:

irányítószám:

település:

utca:

hsz.:

Gázkészülékek adatai

leszerelt gázkészülék

gyártó/gyártmány/típus:

hőterhelés: … (kW)

gázkészülék beépítés MSZ CEN/TR1749 szerinti főcsoport: A / B / C

alcsoport:

felszerelt gázkészülék

gyártó/gyártmány/típus:

hőterhelés: … (kW)

gázkészülék beépítés MSZ CEN/TR1749 szerinti főcsoport: A / B / C

alcsoport:

Légellátás biztosításának módja

…

A fenti módon biztosított légellátás megfelel a létesítéskori előírásoknak, vagy a gázkészülék csere időpontjában hatályos Szabályzat vonatkozó előírásainak.

Égéstermék elvezetés

Kéménybe kötött B típusú gázkészülék csere esetében rendelkezésre áll a kéményseprő-ipari közszolgáltatásról szóló 27/1996. (X. 30.) BM rendelet 11. § (4) bekezdésében előírt, a kémény használatával összefüggő megfelelő minősítésű szakvélemény, melynek száma:

Közreműködő tervező vagy szakértő

van / nincs

név:

kamarai azonosító száma:

lakcíme:

irányítószám:

település:

utca:

hsz.:

telefon:

e-mail:

[aláírás]

Alulírott gázszerelő (kivitelező) kijelentem, hogy a beépített anyagok, tömítő- és segédanyagok, készülékek, tartozékok az érvényben lévő műszaki biztonsági előírásoknak és a földgázelosztói engedélyes műszaki utasításrendszere szerint kerültek beépítésre, azok az érvényes minőségi követelményeknek megfelelnek, a minőséget igazoló dokumentumokat, bizonylatokat a felhasználónak átadtam. A készülék és a készülék előtti elzáró szerelvénytől a készülékig terjedő fogyasztói vezetékszakasz tömörségi nyomáspróbáját üzemi nyomáson elvégeztem, tömörtelenséget nem tapasztaltam.

Kelt: …, … év … hó … nap

[regisztrált kivitelező aláírása]

A munkavédelemről szóló 1993. évi XCIII. törvényben foglaltak alapján tanúsítom, hogy a felszerelt gázfogyasztó készülék munkavédelmi szempontból megfelelő.

A felszerelt gázkészülék szakszerű, gyártói előírások szerinti beüzemelése megtörtént. A készülék biztonságos kezelésének feltételeit a felhasználóval ismertettem. Használatának oktatása megtörtént, a gépkönyvet és a használati utasítást a felhasználónak átadtam.

Kelt: …, … év … hó … nap

[bélyegzőlenyomat]

[üzembehelyező aláírása]

igazolvány száma:

[felhasználó/tulajdonos/bérlő aláírása]

7.8. Szemléltető ábrák  

7.8.1. Csatlakozó vezetékek és felhasználói berendezések elhelyezési lehetőségei földgáz esetén  

                                                                     7.8.a) sz. ábra  

                                  Kisnyomású csatlakozó és fogyasztói vezetékek értelmezése  

                                                                               7.8.b) sz. ábra   

                   A kisnyomású fogyasztói főelzáró elhelyezési lehetőségei zártsorú beépítés esetén  

                                                                               7.8.c) sz. ábra   

Közép vagy nagyközép nyomású vezetékről ellátott felhasználói berendezések előkertes beépítés esetén  

                                                                             7.8.d) sz. ábra   

Középnyomású csatlakozó vezetékről ellátott felhasználói berendezések zártsorú utcafrontos, vagy úszótelkes beépítés esetén

                                                                             7.8.e) sz. ábra   

                              Növelt kisnyomású elosztó vezeték csatlakozó és fogyasztói vezetéke  

7.8.f) sz. ábra   

Növelt kisnyomású gázellátás szerelvényezése központi, vagy gázmérő szabályozó alkalmazásával

7.8.2. Magyarázó ábrák a gázfogyasztó készülékek típusaihoz  

Az MSZ CEN/TR 1749 [a gázkészülékeknek az égéstermék-elvezetés módja szerinti osztályozási rendszere] szabvány tartalmazza az „a”, „B” és „C” típusú gázfogyasztó készülékek osztályozását.  

A „C9” típus – ld. a 7.8.k) ábrán – a CEN TR 1749:2008 szabvány szerint olyan „C” típusú készülék,  amely abban hasonlít a C3 típusú készülékhez, hogy mindkét készüléktípus olyan tető feletti függőleges  kivezetésű kitorkolló idomdarabbal rendelkezik, amely egyidejűleg biztosítja az égési levegő bevezetését  és  az  égéstermékek kivezetését a szabadba, olyan nyílásokon keresztül, amelyek vagy koncentrikus elrendezésűek, vagy egymáshoz elegendően közel állóak ahhoz, hogy azonos szélviszonyok hatása alatt álljanak. Az egyedüli eltérés, hogy a „C9” típusú készülék levegő vezetéke, vagy annak egy része egy meglévő épületszerkezeti járat, például egy átalakított kémény.  

7.8.k) sz. ábra

C9 típusú készülékek a CEN TR 1749:2008 szabvány szerint

(C91: Természetes huzattal működő berendezés; C92: Ventilátor a tűztér/hőcserélő után;

C93: Ventilátor a hőcserélő előtt)

7.9. Jegyzőkönyv a gázfelhasználó technológia műszaki biztonsági felülvizsgálatáról  

Alapadatok

Felülvizsgálatot megrendelő / felhasználó neve:

Felülvizsgálatot megrendelő / felhasználó elérhetőségei: 

Felhasználó neve:

Fogyasztási hely

létesült:

címe:

A vizsgálat időpontja:

A vizsgálatot végzők neve:

Műszaki adatok

A hőhasznosító

megnevezése:

típusa:

gyártója:

teljesítménye [kW]:

gyári száma:

üzembe helyezés időpontja:

alkalmazott tüzelőanyag fajtája:

összes fűtőfelülete [m2]:

tűztér térfogata [m3]:

üzemi nyomás [bar]:

tűztéri hőmérséklet [°C]: 

Az égő

megnevezése:

típusa:

gyártója:

teljesítménye [kW]:

gyári száma:

gyártási éve:

üzembe helyezés időpontja:

alkalmazott tüzelőanyag fajtája:

szabályozás módja:

gyújtás módja:

gyújtóégő teljesítménye [kW]:

főégők darabszáma:

ventilátor típusa:

szállított levegő mennyisége [m3/óra]:

szállított levegő nyomása [mbar]:

Az automatika

típusa:

gyártója:

gyári száma:

gyártási éve:

A lángérzékelő

megnevezése:

típusa:

A lángőr automatika

típusa:

jellemzői:

Hideg- és melegüzemi vizsgálat

Tüzelőanyag-vezeték, égő- és szerelvényeinek

külső tömörsége:

belső tömörsége:

Reteszelt leállás:

Égési levegőnyomás

min. [bar]:

kapcsolási érték [bar]:

érzékelő típusa:

Gőznyomás 

max. [bar]:

kapcsolási érték [bar]:

érzékelő típusa:

Víz (gőz) hőmérséklet:

max. [°C]:

kapcsolási érték [°C]:

érzékelő típusa:

Vészvízszint [működik; nem működik]

Füstgázcsappantyú retesz: [működik; nem működik]

Egyéb technológiai reteszek: [működik; nem működik]

Tűztér-szellőztetési idő [s]:

Gyújtási idő [s]:

Biztonsági idő gyújtáskor [s]:

Biztonsági idő üzem közben [s]:

Szabályozott leállást vezérlő nyomásérzékelők

típusa:

kapcsolási értéke [bar]:

Szabályozott leállást vezérlő hőmérsékletérzékelők

típusa:

kapcsolási értéke [°C]:

Folyamatos szabályozást vezérlő

típusa:

kapcsolási értéke [bar, °C]:

Környezeti hőmérséklet [°C]

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Égéstermék széndioxid tartalma [tf%]

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Égéstermék szénmonoxid tartalma [tf%]

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Tűztérnyomás [mbar]

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Égéstermék-veszteség [%]

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Égéstermékoldali tömörség

alsó határ teljesítményen – A (kis lángon):

felső határ teljesítményen – F (nagy lángon):

közbenső fogyasztás mellett [(A+F)/2]:

Minősítés a műszaki biztonsági felülvizsgálat megállapításai alapján  

A felhasználói berendezés további üzemeltetésre: [alkalmas, nem alkalmas]  

Időszakos felülvizsgálatot végezte [név (olvashatóan); aláírás; igazolvány száma]  

A felhasználó képviselőjének nyilatkozata  

1. Az időszakos műszaki biztonsági felülvizsgálat fenti megállapításait tudomásul vettem.  

2. „Feltétellel megfelel” megállapítás esetén felsorolt hiányosságok megszüntetését haladéktalanul kezdeményezem, annak elmulasztásából adódó következményeket vállalom.  

3. „További üzemelésre való alkalmatlanság” megállapítás esetén az gázfogyasztó berendezés felülvizsgáló jelenlétében történő üzemen kívül helyezése megtörtént.  A szabálytalan helyzet megszüntetésére intézkedem, egyben tudomásul veszem, hogy az üzemen kívül helyezett gázfogyasztó technológia ismételt üzembe helyezése – a hiányosságok szakember által történő megszüntetését követően – kizárólag a területileg illetékes mérésügyi és műszaki biztonsági hatóság jóváhagyásával történhet.  

Kelt [év, hónap, nap]  

Felhasználó képviselője [név (olvashatóan); aláírás]  

8.
 MUNKA- ÉS TŰZVÉDELEM

8.1. Személyi feltételek

Külső vállalkozó esetében:

A vállalkozások a tevékenységüket a hatályos munkavédelemre és tűzvédelemre vonatkozó jogszabályi előírások betartásával végezhetik.

Gázszerelési munkát csak olyan szakember végezhet, aki az alábbi feltételeknek eleget tesz:

· A munka elvégzésére az előzetes és időszakos orvosi vizsgálat során alkalmasnak bizonyult.

· Előírt tűzvédelmi szakvizsgával rendelkezik (27/2009. (X. 29.) ÖM rendelet „a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól” szerint.

· A szerelő rendelkezzék a 30/2009. (XI. 26.) NFGM rendelet „a gázszerelők engedélyezéséről és nyilvántartásáról” szerinti nyilvántartásba vételi okirattal, 

· A munkavállaló a munkavégzés során a lehetséges kockázatok ellen védelmet nyújtó védőeszközöket kell, hogy rendeltetésszerűen viselje, melyek használatáról érvényesen nem mondhat le.

· Tűzveszélyes munkavégzés, szerződött partner esetében gázmérőcsere, csatlakozó és fogyasztói vezeték rendszer kilevegőztetése és üzembe helyezése során az alábbi védőruházat használata szükséges: pamut alsóruházat, pamut póló vagy ing, lángálló antisztatikus védősapka, lángálló antisztatikus kétrészes védőruha, antisztatikus orrmerevítős félcipő vagy bakancs.

· A munkavállalót ki kell oktatni a munkavégzéssel kapcsolatos veszélyforrások ismeretére, azok elhárítására és a helyi sajátosságokra. Azok elsajátításáról meg kell győződni. Az oktatást dokumentálni és a munkavállalóval igazoltatni kell. (Ezen tevékenység nem Társaságunk feladata.)

Társasági munkavállalók esetében:

Gázszerelési munkát csak olyan szakember végezhet, aki az alábbi feltételeknek eleget tesz:

· A munka elvégzésére az előzetes és időszakos orvosi vizsgálat során alkalmasnak bizonyult.

· Előírt, tűzvédelmi és munkavédelmi szakvizsgával rendelkezik (27/2009. (X. 29.) ÖM rendelet a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól), illetve a Tűzvédelmi Szabályzat VI. fejezetének 5 pontja, valamint a  Munkavédelmi Szabályzat  IV. fejezet 4.4 pontja szerint.

· Az időszakos munkavédelmi oktatáson részt vett. (Munkavédelmi Szabályzat)

· A nyomáspróbát végző dolgozónak a belső szerelési munkákra előírt védőruhát kell viselnie.

· A szerelő rendelkezzék a 30/2009. (XI. 26.) NFGM rendelet „a gázszerelők engedélyezéséről és nyilvántartásáról” szerinti nyilvántartásba vételi okirattal, 

· A munkavégzés során előforduló kockázatok ellen védelmet nyújtó (MVSZ-ben meghatározott) védőeszközöket kell a munkavállaló számára biztosítani, aki azok használatáról érvényesen nem mondhat le.

· A munkavégzés során az alábbi védőruházat használata szükséges: pamut alsóruházat, pamut póló vagy ing, lángálló antisztatikus védősapka, lángálló antisztatikus kétrészes védőruha, antisztatikus orrmerevítős félcipő vagy bakancs.

· Munka végzésére csak 18 éven felüli, egészségileg alkalmas, munka- és tűzvédelmi szakvizsgával rendelkező munkavállalót szabad megbízni. A munkavállalót a Munkavédelmi Szabályzat szerint ki kell oktatni a munkavégzéssel kapcsolatos veszélyforrások ismeretére, azok elhárítására és a helyi sajátosságokra. Azok elsajátításáról meg kell győződni. Az oktatást dokumentálni és a munkavállalóval igazoltatni kell.

8.2. Általános előírások

A csöveket (hosszú tárgyakat) vállon úgy kell szállítani, hogy végeik elől 2 m-nél magasabban helyezkedjenek el.

Magasabban végzett munkához csak biztonságos, a mindenkori célnak és igénybevételnek megfelelő, jó állapotban levő, szétcsúszás és félrebillenés ellen biztosított, kétágú létrát szabad használni.

Kétágú létrát támasztva használni nem szabad!

Munkahelyi vezető előzetesen köteles gondoskodni olyan teherhordó szerkezet kialakításáról, vagy kijelöléséről, ahova a védőfelszerelést rögzítheti a munkavállaló. A leesés elleni védelmet elsősorban biztonságot nyújtó berendezéssel kell megoldani.

Ha a dolgozó egy méternél magasabb álláson, létrán, vagy munkagödörben végez munkát, akkor védősisakot kell viselnie. Az ilyen munkakörülmények esetén egy fő segítő jelenlétét is biztosítani kell.

Vésési munkákat, födém- és faláttöréseket úgy kell végezni, hogy a por és a lehulló törmelék a dolgozókat és a berendezéseket ne veszélyeztesse. 

Teherhordó szerkezeteket (pillér) csak előzetes írásbeli szakértői vélemény alapján szabad megvésni vagy áttörni.

„Azokon a helyeken, ahol a gáz veszélyes koncentrációja fordulhat elő, a munka megkezdése előtt a földgáz ARH mérési tartományban működő műszerrel folyamatosan koncentrációmérést kell végezni. 

Az ARH 5 %-ig szennyezett légtérben, ha egyértelmű, hogy ez nem változhat, tűzveszélyes tevékenység is végezhető a gázkoncentráció folyamatos mérése mellett.”

Az ARH 20 % feletti koncentráció esetén a légtérben (helyiség, munkagödör, stb.) semmilyen munka nem végezhető.

„A csatlakozó vezetékek és felhasználói berendezések létesítése, üzembe helyezése, ellenőrzése, karbantartása során végzett tűzveszélyes tevékenység alkalomszerű tűzveszélyes tevékenységnek minősül, amit előzetesen írásban meghatározott feltételek alapján szabad végezni. A feltételek megállapítása a munkát elrendelő feladata.

Nyílt lánggal járó munkát megfelelő képesítéssel és tűzvédelmi szakvizsgával rendelkező személy csak kifogástalan berendezéssel, illetve munkaeszközzel végezhet. A munkahelyen üzemképes tűzoltó berendezést kell tartani. (Pl. 6 kg-os porral oltó tűzoltó készülék.)

Tűzoltó készüléket a veszélyeztetett hely közelében kell elhelyezni és csak a rendeltetésnek megfelelően szabad használni.

A leszerelt vagy gáz alatti vezetékhez felszerelt, még ki nem levegőzött mérő robbanó keveréket tartalmaz, ezért leszerelt mérő közelében dohányozni, nyílt lángot használni, valamint a mérőt hegesztőpalackhoz, kályhához közel rakni nem szabad!

Tömörséget nyílt lánggal vizsgálni szigorúan tilos és életveszélyes!

Gázmérőt le- és felszerelni csak azután lehet, miután a két vezeték között a fémes kapcsolatot biztosított. Felszerelt, üzemben lévő gázmérő minimum 1 m-es körzetében nem szabad hegeszteni. Ha a munkavégzést másképpen nem lehet megoldani, a mérőt le kell szerelni és jól szellőző helyre, vagy szabadba félretenni.

Leszerelt mérőnél, mérőre kapcsolt ledugózatlan vezetéknél a munkát félbehagyni és a munkahelyet (épületet, lakást) elhagyni nem szabad!

Gázmérő végleges leszerelésekor a teljes mérőkötést is le kell szerelni, és a csatlakozó vezetéket véglegesen, gáztömören le kell zárni.

A felszerelt gázmérőt, illetve mérőkötést beállítás és után húzás után mozgatni nem szabad. Ha szerelés után tömörtelenséget észlelünk, a mérőt le kell szerelni, a tömítést és beállítást elölről kell kezdeni.

Egymás fölé szerelt gázmérőknél mindig a felső mérőt kell először felszerelni, a leszerelést pedig mindig az alsó mérővel kell kezdeni.

A felhasználónál végzett bármilyen munkálat során a gázmérőt, a gázmérő elhelyezését, állapotát, a plombák állapotát mindig ellenőrizni kell.

A csapkulcsnak mindig a mérőcsapon kell lenni.

A hiányzó csapkulcsot pótolni kell. A csapkulcs pótlására fel kell hívni az ügyfél figyelmét.

A fogyasztói vezeték nyomáspróbáját csak a végleges rögzítés, bilincselés után szabad megtartani.

A gázmérőn csak gyári festés lehet, a felhasználónak a gázmérő befestését nem szabad megengedni.

A nyomáspróbához használt kompresszort csak a gép kezelési és karbantartási utasításában előírt képesítéssel rendelkező dolgozó, az utasításban foglaltak szerint üzemeltetheti.

A nyomás alatti berendezés csővezetékeit, szerelvényeit megbontani nem szabad. A bontási műveletet csak akkor szabad elkezdeni, ha előzőleg a túlnyomást megszüntették, és biztosították a munkavégzés időtartamára a nyomás- illetve a veszélymentes állapotot.

Az üzemnyomású gázzal végzett ellenőrző tömörségi nyomáspróba esetén szükséges lefúvatás a helyiségen kívülre történjen.

A feltöltés és a lefúvatás ideje alatt a vezeték biztonsági övezetén (MSZ 7048-2 és MSZ 7048-3) belül meg kell akadályozni az illetéktelenek jelenlétét.

8.3. Hibaelhárítással kapcsolatos munka- és tűzvédelmi előírások

A gázos helyiség átszellőztetése után is fokozott óvatossággal kell eljárni, mert a földgáz könnyebb fajsúlya miatt a födém alatt zsákszerűen megszorul és robbanókeveréket alkothat. Ilyen helyen végzett munka esetén a mennyezet alatt légörvényt kell kelteni.

A gázömlés és gázszivárgás kutatás és-elhárítás során a bejelentést mindaddig gázömlésnek kell tekinteni, amíg annak az ellenkezőjéről meg nem győződtünk, vagyis a panasz pontos okát, a szag eredetét meg nem találtuk.

A gázömlésre vonatkozó vizsgálódás csak akkor hagyható abba, ha minden kétséget kizáróan megállapítható, hogy a bejelentett szagnak nem gázömlés az oka.

Csatlakozó vezetéken gáz alatt végzendő munkáknál biztosítani kell a munkahely átszellőztetését. N2-os fúvatásnál a kiáramlás helyét őrizni kell. Gondoskodni kell arról, hogy a fúvatáshoz felhasznált N2 zárt légtérbe (helyiség, munkagödör, tolózár akna stb.) ne kerüljön.

A gázmérőt bármilyen okból is szereljük le, mindig meg kell győződni habzószeres ellenőrzéssel arról, hogy a fogyasztói főelzáró szerelvény tökéletesen zár-e. Ha ilyen munkahelyet a szerelő akár ideiglenesen is elhagy, a főelzáró utáni mérőhelyet dugózással gáztömören le kell zárni, a főelzárót pedig zárt állapotban plombázni kell.

9. 
KÖRNYEZETVÉDELMI ELŐÍRÁSOK

A környezethasználatot úgy kell megszervezni, hogy a legkisebb mértékű környezetterhelést és igénybevételt idézze elő, megelőzze a környezetszennyezést, és kizárja a környezetkárosítást. Minden tevékenységet a környezeti elemek kíméletével, takarékos használatával, továbbá a hulladékkeletkezés csökkentésével, a természetes és előállított anyagok visszaforgatására és újrafelhasználására törekedve kell végezni.

A tevékenységet végző minden esetben köteles betartani a vonatkozó környezetvédelmi jogszabályok valamint a szolgáltató Környezetvédelmi Szabályzatának előírásait.

9.1.
A talaj védelme

A kivitelezés és üzemeltetés során biztosítani kell, hogy a környezeti hatások az érintett termőföld minőségében kárt ne okozzanak.

A vonatkozó jogszabály előírásai alapján a szükséges talajvédelmi szakhatósági hozzájárulás beszerzése a kivitelező feladata.

Ha a föld kitermelésekor felfedezzük, hogy a talaj szennyezett, azonnal értesíteni kell a területileg illetékes ÁNTSz-t és a Környezetvédelmi Felügyelőséget. 

Földvisszatöltéskor be kell tartani a vonatkozó környezetvédelmi előírásokat.

9.2.  Veszélyes anyagok felhasználása

Veszélyes anyagokkal, illetve készítményekkel végzett tevékenységek a vonatkozó jogszabályi előírások, betartásával végezhetők.

9.3. Hulladék kezelés

A tevékenységből adódó hulladékok kezeléséről a tevékenységet végző köteles gondoskodni.

A tevékenység során keletkező nem szennyezett fém illetve műanyag csöveket illetve ezek maradékait (forgács) mint nem veszélyes hulladékot össze kell gyűjteni és megfelelő kezelésükről gondoskodni kell. A keletkező egyéb nem veszélyes hulladékok (pl.: építési, bontási hulladékok) gyűjtését és kezelését is meg kell oldani.

A tevékenységből keletkező veszélyes hulladékokat tilos más hulladékkal vagy anyaggal összekeverni.

A forrasztó anyag maradékait össze kell gyűjteni és veszélyes hulladékként a további kezeléséről (gyűjtés, szállítás, ártalmatlanítás) gondoskodni kell.

A folyató szert csak jól zárható edényben szabad tárolni és szállítani. Esetleg lecsöppent részeit fel kell itatni, a vezetékben lévő maradványait le kell törölni. Az erre a célra használt törlőruhát, a folyató szer göngyölegét, tárolóedényét veszélyes hulladékként kell kezelni. Veszélyes hulladékként kell kezelni mindezen túl még a csőelőkészítő munkákból származó tisztító folyadék felhasználásra nem kerülő maradékát, ennek göngyölegét, valamint ezek felitatására használt rongyot vagy papírt, a festék maradványokat és göngyölegeiket, hígító maradványokat és azok göngyölegét, továbbá a szigetelésből eredő valamint az alapozó tovább felhasználni nem kívánt maradékát és annak göngyölegét.

10. MELLÉKLETEK 

10.1. Jogszabályok

2008. évi XL. Törvény a földgázellátásról

19/2009 (I.30) Korm. Sz. rendelet a földgázellátásról szóló 2008. évi XL. törvény rendelkezéseinek végrehajtásáról 

1993. évi X. törvényben "a termékfelelősségről"

1991. évi XLV. törvény a mérésügyről; 

1993. évi XCIII. törvény a munkavédelemről 

1995. évi LIII. Törvény a környezet védelmének általános szabályairól

1994. évi LV. Törvény a termőföldről

2000. évi XLIII. Sz. törvény a hulladékgazdálkodásról

8/1981.(XII.27.) IpM. számú rendelet Kommunális- és Lakóépületek Érintésvédelmi Szabályzata (KLÉSZ)

127/1991. (X. 9.)  Korm. rendelet a mérésügyről szóló törvény végrehajtásáról]

27/1996. (X. 30.) BM rendelet a kötelező kéményseprő-ipari közszolgáltatásról

253/1997. (XII. 20.) Korm. rendelet [az országos településrendezési és építési követelményekről]

15/1998. (IKK.8.) IKIM közlemény a műanyaghegesztők minősítési rendszeréről

22/1998.  (IV. 17.) IKIM rendelet egyes gázfogyasztó készülékek kialakításáról és megfelelőségének tanúsításáról]

9/2001. (IV. 5.) GM rendelet a nyomástartó berendezések és rendszerek biztonsági követelményeiről és megfelelőség tanúsításáról 

8/2002. (II. 16.) GKM rendelet a potenciálisan robbanásveszélyes környezetben történő alkalmazásra szánt berendezések, védelmi rendszerek vizsgálatáról és tanúsításáról

3/2003. (I. 25.) BM-GKM-KvVM együttes rendelet az építési termékek műszaki követelményeinek, megfelelőség igazolásának,

3/2003. (III. 11.) FMM-ESzCsM együttes rendelet a potenciálisan robbanásveszélyes környezetben levő munkahelyek minimális munkavédelmi követelményeiről

12/2004. (II. 13.) GKM rendelet a földgázellátásban műszaki biztonsági szempontból jelentős munkakör betöltéséhez szükséges szakmai képesítésről és gyakorlatról

143/2004. (XII. 22.) GKM számú rendelet a Hegesztési Biztonsági Szabályzat kiadásáról

104/2006. (IV. 28.) Korm. rendelet a településtervezési és az építészeti-műszaki tervezési, valamint az építésügyi műszaki szakértői jogosultság szabályairól]

244/2006. (XII. 5.) Korm. rendelet az építési műszaki ellenőri, valamint a felelős műszaki vezetői szakmagyakorlási jogosultság részletes szabályairól]

191/2009. (IX. 15.) Korm. rendelet az építőipari kivitelezési tevékenységről

30/2009. (XI. 26.) NFGM rendelet „a gázszerelők engedélyezéséről és nyilvántartásáról”

27/2009. (X. 29.) ÖM rendelet a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól

21/2010. (V. 14.) NFGM rendelet az egyes ipari és kereskedelmi tevékenységek gyakorlásához szükséges képesítésekről]

28/2011. (IX. 6.) BM. rendelet (Országos Tűzvédelmi Szabályzat)

IKIM Z-1269-1/68 sz. határozat alapján rövidített (egyszerűsített) nyomáspróbával

19/2012. (VII. 20.) NGM rendelet a gáz csatlakozó vezetékek és felhasználói berendezések műszaki-biztonsági felülvizsgálatáról 

312/2012. (XI. 8.) Korm. rendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról 

11/2013. (III. 21.) NGM rendelete a gáz csatlakozóvezetékekre, a felhasználói berendezésekre, a telephelyi vezetékekre vonatkozó műszaki biztonsági előírásokról és az ezekkel összefüggő hatósági feladatokról
10.2. Hivatkozott szabványok

MSZ  EN 3-7: 2004+A1:2008 [Hordozható tűzoltó készülékek.]

MSZ EN 88-1:2011 - Nyomásszabályozó gázfogyasztó készülékekhez 50 kPa bemenő nyomásig

MSZ EN 161:2011 Automatikus elzáró szerelvények gázégőkhöz és gázkészülékekhez.

MSZ EN 287-1 2007 Hegesztők minősítése ömlesztő hegesztésre. 1. rész. Acélok 

MSZ EN 298:2004 Ventilátoros vagy atmoszférikus gázégők és gázkészülékek automatikus égésellenőrző rendszerei 

MSZ EN 334:2005+A1:2009 Gáznyomás-szabályozók 100 bar bemenő oldali nyomásig

MSZ EN 437:2003+A1:2009 Vizsgálógázok, vizsgálónyomások, készülékkategóriák

MSZ EN 746-1:1997+A1:2010 Ipari hőtechnikai berendezések. 1. rész: Tüzelő és tüzelőanyag ellátó rendszerek biztonsági követelményei. 

MSZ EN 746-2:2010 Ipari  hőtechnikai berendezések. 2. rész: Tüzelő- és tüzelőanyag-ellátó rendszerek biztonsági követelményei.

MSZ EN 751-1:1999 Az 1., 2., és 3. családba sorolt gázokkal és forró vízzel érintkező menetes fémkötések tömítőanyagai1. rész: Anaerob tömítő anyagok

MSZ EN 751-2:1999 Az 1., 2., és 3. családba sorolt gázokkal és forró vízzel érintkező menetes fémkötések tömítőanyagai 2. rész: Nem keményedő tömítő anyagok

MSZ EN 751-3:1999 Az 1., 2., és 3. családba sorolt gázokkal és forró vízzel érintkező menetes fémkötések tömítőanyagai 3.rész: Szinterezetlen PTFE-anyagok 

MSZ 845:2012 Égéstermék-elvezető berendezések tervezése, kivitelezése és ellenőrzése

MSZ EN 1045:1999 Keményforrasztás. Folyósítószerek keményforrasztáshoz. Osztályba sorolás és műszaki szállítási feltételek

MSZ EN 1057:2006+A1:2010 [Réz és rézötvözetek. Varrat nélküli, körszelvényű rézcsövek vízhez és gázhoz, egészségügyi és fűtési alkalmazásra]

MSZ EN 1254-1:1999 Réz és rézötvözetek. Csővezeték armatúra. 1. rész: Szerelvények rézcsőhöz kapillárisan lágy vagy kapillárisan kemény forrasztható véggel. 

MSZ EN 1254-2:1999 Réz és rézötvözetek. Csővezeték armatúra. 2. rész: Összenyomható végű szerelvények rézcsövekkel való felhasználásra

MSZ EN 1443:2003 Égéstermék elvezető berendezések. Általános követelmények.]

MSZ EN 1555 Műanyag csővezetékrendszerek éghető gázok szállítására. Szabvány sorozat

MSZ EN 1594:2009 Gázellátó rendszerek. 16 bar-nál nagyobb üzemi nyomású csővezetékek. Műszaki követelmények

MSZ CEN/TR 1749:2006 A gázkészülékeknek az égéstermék-elvezetés módja szerinti osztályozási rendszere 

MSZ EN 1775:2008 Gázellátás. Fogyasztói gázvezetékek. Legnagyobb üzemi nyomás ≤ 5 bar. Műszaki előírások.

MSZ EN 1776:2002 [Gázellátó rendszerek. Földgáz mérő állomások. Műszaki követelmények.]

MSZ 2394-1:1979 Gázellátás szerelvényei. Gyorszár

MSZ EN 10208-2:2008 Acélcsövek éghető közegek csővezetékeihez. Műszaki szállítási feltételek

MSZ EN 10220:2003 Varratnélküli és hegesztett acélcsövek. Méretek és hosszegységenkénti tömegek 

MSZ EN 10255:2004+A1:2007 – Hegesztésre és menetvágásra alkalmas ötvözetlen acélcsövek

MSZ EN 10296-1:2004 Hegesztett acélcsövek mechanikai és általános műszaki célra – hegesztett acél

MSZ 11413-4:1977 Gáztömörség és vizsgálata Kisnyomású csatlakozóvezetékek és fogyasztói berendezések

MSZ 11414-5:1982 Gázelosztáshoz tartozó berendezések. Házi és egyedi nyomásszabályozó állomások 

MSZ 11425-1:1982 Ipari gázellátó rendszerek. Általános követelmények

MSZ 11425-2:1982 Ipari gázellátó rendszerek. Gázvezetékek és szerelvények követelményei és vizsgálata. 

MSZ 11425-3: Ipari gázellátó rendszerek. Biztonsági és szabályozó berendezések követelményei 

MSZ EN 12007-1:2002 Gázellátó rendszerek. Legfeljebb 16 bar üzemi nyomású csővezetékek. 1. rész: Általános műszaki előírások.

MSZ EN 12007-2:2002 Gázellátó rendszerek. Legfeljebb 16 bar üzemi nyomású csővezetékek. 2. rész: A polietilénre vonatkozó különleges műszaki előírások  (MOP legfeljebb 10 bar- ig).]

MSZ EN 12007-3:2002 Gázellátó rendszerek. Legfeljebb 16 bar üzemi nyomású csővezetékek. 3. rész: Az acélra vonatkozó különleges műszaki előírások

MSZ EN 12207:2001 Ajtók és ablakok. Légáteresztés. Osztályba sorolás. 

MSZ EN 12327:2002 Gázellátó rendszerek. Nyomáspróba, üzembe helyezés és üzemen kívül helyezés. Műszaki követelmények

MSZ EN 12732:2002 Gázellátó rendszerek. Acélok hegesztése. Műszaki követelmények. 

MSZ EN 12279:2002 és MSZ EN 12279:2000/A1:2006 módosítása Gázellátó rendszerek. Gáznyomás-szabályozók a csatlakozó vezetékben. Műszaki követelmények

MSZ EN 12186 Gázellátó rendszerek. Gáznyomás szabályozó állomások gázellátáshoz és gázelosztáshoz. Műszaki követelmények.

MSZ EN 12279:2002 Gázellátó rendszerek. Gáznyomás-szabályozók a csatlakozóvezetékben. Műszaki követelmények

MSZ EN 12279:2000/A1:2006 Gázellátó rendszerek. Gáznyomás-szabályozók a csatlakozóvezetékben. Műszaki követelmények

MSZ 12623-85 Gáz- és olajtüzelésű berendezések kezelési osztályba sorolása 

MSZ EN 13384-1:2002+A2:2008 Égéstermék elvezető berendezések. Hő-, és áramlástechnikai méretezés. 1. rész: Egy tüzelőberendezést kiszolgáló égéstermék-elvezető berendezések.

MSZ  EN 13384-2:2003+A1:2009 [Égéstermék elvezető berendezések. Hő-, és áramlástechnikai méretezés. 2. rész: Égéstermék-elvezető berendezések több tüzelőberendezéshez.

MSZ EN ISO 14731:2007 Hegesztési felügyelet.  Feladatok és felelősség.

MSZ EN 15287-1:2007+A1:2011 Égéstermék elvezető berendezések. Fém égéstermék-elvezető berendezések kivitelezési szabályai. 1. rész: Égéstermék-elvezető berendezés nyitott égésterű tüzelőberendezésekhez.

MSZ EN 15287-2 Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető  berendezései.

MSZ EN ISO 15614-1:2004/A1:2008 [Fémek hegesztési utasítása és hegesztés technológiájának minősítése. A hegesztés technológia vizsgálata. 1. rész: Acélok ív- és gázhegesztése, valamint nikkel és ötvözetei ívhegesztése. 1. módosítás (ISO 15614-1:2004/AMD 1:2008).

MSZ EN ISO 14731 [Hegesztési felügyelet.  Feladatok és felelősség.] szabvány szerinti követelményeket kielégítő hegesztési koordinációs személyzettel (hegesztési felelőssel, hegesztő műszaki szakemberrel)

MSZ EN ISO 23553-1:2009 Olajégők és gázkészülékek biztonsági, szabályozó- és vezérlőberendezései. Egyedi követelmények. 1. rész: Az olajégők zárószerelvényei ISO 23553-1:2007, tartalmazza a 2009. évi 1. helyesbítést

MSZ HD 60364 számú szabványsorozat (Épületek villamos berendezéseinek létesítése) 

MSZ EN 60079-10:2009 Villamos gyártmányok robbanóképes gázközegekben. A robbanásveszélyes térségek besorolása.

MSZ 60079-14:2009 Villamos gyártmányok robbanóképes gázközegekben. Villamos berendezések létesítése robbanásveszélyes térségekben.

MSZ HD 60364-7-701 Kisfeszültségű villamos berendezések.  7-701. rész: Különleges berendezésekre vagy helyekre vonatkozó követelmények. Helyiségek fürdőkáddal vagy zuhannyal. 

MSZ  HD 60364-4-41 Kisfeszültségű villamos berendezések. 4-41. rész: Biztonság. Áramütés elleni védelem.

MSZ EN 62305 Épületek villámvédelme

MSZ EN 60529 Villamos gyártmányok burkolatai által nyújtott védettségi fokozatok (IEC 529)]

DVGW TS 233 Rozsdamentes acélcső présidomos kötéssel

prEN 1254-7 Présidomos végű szerelvények fémcsövekhez.

10.3. sz. melléklet Gázmérési rendszerek kiválasztása

Jelen dokumentáció munkautasításként egységesíti és szabályozza az ügyfeleknél tervezett felhasználói berendezésekhez illeszkedő gázmérők alkalmazását, illetve a gázmérési rendszerek tervezését, átalakítását.

Célunk az, hogy közzé tegyünk egy olyan mérő kiválasztási dokumentációt, mely egységes szemlélet alapján egységes döntésre készteti a társaság szolgáltatási területén:

a beruházókat,

tervezőket,

terv felülbírálókat,

műszaki átvevőket,

vagyis mindazokat, akik gázmérési rendszerek létesítésében, üzemeltetésében, vagy ellenőrzésében valamilyen tevékenységet végeznek.

Választ akarunk adni az egyes fogyasztási helyek gázmérési megoldásaira úgy, hogy a dokumentáció alapján meghatározott gázmérési rendszer társaságunk érdekeit ne sértse, a mérés minden szituációban hiteles legyen. Alapul veszi a társaság elfogadott gázmérés korszerűsítési politikáját, valamint a Magyar Kereskedelmi Engedélyezési Hivatal (MKEH) hitelesítési típus jegyzékét és a társaság Üzletszabályzatát.

10.3.1.
A mérni kívánt térfogatáram meghatározása


Ř    Fűtés és általános – időjárásfüggő – gázfelhasználás esetén

  a hőigény kiszámításából (Gáztechnikai Kézikönyv I. rész 7. fejezet figyelembevételével),

a választott készülékek teljesítményéből, a készülékek névleges teljesítményeinek összegéből,

és a szolgáltatott gáz fűtőértékéből határozzuk meg a mérni kívánt térfogatáramot.


Ř  Technológiai - ide értve a szezonális gázfelhasználást is - felhasználás esetén az alkalmazott készülék teljesítményéből és a szolgáltatott gáz fűtőértékéből határozzuk meg a mérni kívánt térfogat áramot.


Ř Technológiai és vele együtt általános időjárásfüggő (pld. háztartási) gázfelhasználás esetén az első két pont szerint kiszámított gázigény összegével számolunk, ha egy mérési rendszert tervezünk.

Megjegyezzük, hogy szélsőséges esetekben pl. néhány háztartási készülék és egy több száz kW teljesítményű berendezés esetén a két rendszert külön méréssel kell tervezni.


Alapvető cél, hogy:


a felhasználói berendezések gázmérésének körülményeit (fizikai gáz állapothatározók alkalmazása) a vételi (átadói) gázmérések körülményeihez közelítsük,

a gázmérést mérési rendszernek tekintsük,

a mérési rendszer hiteles legyen.

Ezért a tervegyeztetés során a szolgáltatói nyilatkozat ki kell, hogy térjen a gázmérés minden állapothatározójára (mérési nyomás, hőmérséklet, maximum-minimum térfogatok) amelyen a mérő üzemelni fog. Fenti cél megvalósulása érdekében új és meglévő forgódugattyús és turbinás gázmérőkörök terveit a gázmérési osztállyal előzetesen szakvéleményeztetni kell!

10.3.2.
Gázmérő kiválasztása


A gázmérő és tartozék műszereinek kiválasztására és kötelező alkalmazására két diagramot (10.3.6. pont) és egy táblázatot (10.1. sz. táblázat) készítettünk. Ezek a mérni kívánt – maximális és minimális – térfogatáram és a mérési nyomás függvényében megadják a gázmérő választható konstrukcióját (membrános, forgódugattyús, radiális átömlésű turbina, axiális átömlésű turbina), annak névleges teljesítményét, valamint az éves gázforgalmazás függvényében mért térfogatáram gáz állapothatározókkal történő korrekciójának módját.

10.3.2.1 A gázmérő kiválasztási diagram két részből áll, 


a Q Ł 100[image: image91.wmf]h

 és a 100 < Q Ł 1000 [image: image92.wmf]h

 térfogatáram mérésének meghatározására. Az ennél nagyobb térfogatáramok mérése külön egyedi tervezést igényel.


Néhány alapelvet megadunk a diagram használatához.

A mérőkiválasztásnál törekedni kell arra, hogy a gázmérők 0,85 x Q max. teljesítmény határkörnyezetében üzemeljenek.

A gázmérők (membrános, forgódugattyús, turbinás) Qmin és Qmax közötti teljesítmény tartományát a hitelesítési bizonyítványuk tartalmazza. Az adott gázmérővel e tartományban mért gázteljesítmény hitelesnek tekintendő.

Gázmérők  párhuzamos kötését nem engedjük meg teljesítménynövelési célból.

Elszámolási célú almérő tervezése és beépítése nem megengedett

Almérő beépítése kizárólag technológiai illetve ellenőrző mérések céljára megengedett

A felhasználói berendezés szerződésben meghatározott – lekötött – legnagyobb térfogatáram ± 15 %-os megváltozása esetén a mérési rendszert felül kell vizsgálni és jelen utasítás szerint kell módosítani

A G65 és G100 méretű gázmérő függetlenül a mérési nyomástól kizárólag forgódugattyús vagy turbinás rendszerű gázmérő lehet.  

A kiválasztott gázmérőhöz az órai gázteljesítmény függvényében az 1. sz. táblázatból kiválasztjuk a szükséges korrektort, illetve a korrekció módját.

A diagramot természetesen nemcsak az abban kitüntetett mérési nyomá​sokra, hanem attól eltérő közbülső nyomásokra is használjuk, ha külön kiszámítjuk a mérési nyomáshoz tartozó 

hányadost és a jobb oldali függőleges koordinátára ehhez az értékhez húzzuk a „0” pontból a segéd egyenest.

A diagramokban bejelöltünk öt példát a mérési rendszer kiválasztására, demonstrálására és kipróbálására, melyekhez az alábbi magyarázatot adjuk:

1. sz. példa szerint:

Q = 75 [gnm3/h] térfogatáramot kell mérünk


Pm = 300 [kPa] mérési nyomáson

Ehhez tartozik a függőleges tengelyen 18 [m3/h] tovább vetítve a vízszintes segédvonalunkat – kikerülve a membrános gázmérőket – forgódugattyús gázmérőt kell választanunk.

Tekintettel arra, hogy a fogódugattyús mérőknél + 60 % terhelés (a névleges teljesítményhez képest) megengedhető, a G-16 méretű mérőt választjuk.

2. sz. példa szerint:


Q = 75 gnm3 térfogatáram (mint az 1 sz. példánál)


Pm = 3 kPa (kisnyomású mérés)

Ehhez tartozik a függőleges tengelyen 75 [m3/h].

Tovább vetítve választhatunk forgódugattyús, radiális járókerekű, vagy axiális járókerekű G-65 névleges teljesítményű mérőkészüléket.

3., 4., 5. számú példák a Q > 200 [m3/h] mérési esetekre ad nyomon követhető rendszer meghatározást.

10.3.2.2. A mért gáz gáztechnikai normál állapotra történő átszámításához alkalmazható korrekciós eszközök és módszerek. 

Az üzemi állapotról gáztechnikai normál állapotra történő átszámításánál az Magyar Kereskedelmi Engedélyezési Hivatal korábban hivatkozott hitelesítési előírásaiban foglaltak és a társaság Üzletszabályzatában leírtak az irányadók. 

Átszámítómű (mennyiségátszámító, korrektor) 

Elektronikus számítóegység, amely az üzemi állapotjelzők mellett megmért gáztérfogatot normálállapotra számítja át vagy konvertálja. 

Kivitele szerint lehet 

T (hőmérséklet) korrektor, 

PT (nyomás-hőmérséklet) - korrektor ,

PTZ korrektor, amely az ideális gáztól való eltérést is figyelembe veszi a kompresszibilitási tényező használatával. 

Gáztechnikai normál állapot

A földgáz olyan állapota, amikor: 

abszolút nyomása png =  101,325 [kPa] 

termodinamikai hőmérséklete Tng  = 288,15 K (15oC)

A különböző gázmérési igényekhez rendelhető korrekciós módszerek és eszközök

A 100 nm3/h-nál nagyobb teljesítményű gázfogyasztás esetén a gázmérő minden esetben rendelkezzen impulzus kimenettel, a mérőkör tartalmazzon plombázható nyomás és hőmérséklet mintavételi helyet. Az ilyen mérőköröket távleolvasó berendezéssel kell felszerelni.

A gázfogyasztás teljesítménye 10 [m3/h]-ig

	Mérési nyomás pm < 3,3 [kPa] 
	G-4; G-6 kültéri elhelyezés esetén beépített hőfok korrekciós tipus és nyomás faktorizálással

G-10 képlet szerinti (hőfok és nyomás) faktorizálással

	Mérési nyomás pm > 3,3 [kPa] 
	G-4; G-6; kültéri elhelyezés esetén beépített hőfok korrekciós típus és nyomás faktorizálással

G-10 képlet szerinti (hőfok és nyomás) faktorizálással 


A gázfogyasztás teljesítménye 10-100 [m3/h]-ig

	Mérési nyomás p < 3,3 [kPa] 
	T; PT; PTZ korrektor, vagy képlet szerinti faktorizálás meteorológiai adatokkal hőmérsékletre és nyomásra.

	Mérési nyomás p > 3,3 [kPa] 
	PTZ korrektor, vagy képlet szerinti faktorizálás meteorológiai adatokkal hőmérsékletre és nyomásra.


                                   10.1. sz. táblázat

A gázfogyasztás teljesítménye > 100 [m3/h]  

	Mérőre alkalmaz​ható üzemi nyomáson belül
	PTZ korrekció

GSM adatátvitel


10.3.3.     Gázmérő konstrukciók és azok főbb jellemzői:

Ebben a pontban adjuk meg a mérő típusok – konstrukciós típusok – jellemzőit a mérési tartományra jellemző mérési pontosság (hiba %) szempontjából. Ez alátámasztja a gázmérő kiválasztásához készített diagramokat.

10.3.3.1.
Membrános gázmérők:

Társaságunk jelen munkautasítás hatályba lépése után csak G-4 ..G-40 teljesítmény méretekben alkalmaznak membrános gázmérőket. A membrános gázmérőket csak a típusbizonyítványban megjelölt nyomástartományra, de maximum 0,5 bar túlnyomásra lehet alkalmazni. A gázmérőt az érvényben lévő gázra vonatkozó árrendelet figyelembevételével kell kiválasztani.

A mérőre gyártmánytól függetlenül az alábbi pontossági jelleggörbe jellemző a mérő terhelésének függvényében.  

10.1.sz. ábra

Membrános gázmérő pontossága

Hitelesítési érvényesség:
G-4, G-6 mérőknél:

10 év

G-6-nál nagyobb mérőknél
  5 év

A membrános gázmérők mérőhely – kötés kialakításánál az alábbiakat kell figyelembe venni:

G-4; G-6 mérők részére kizárólag két csonkos 250 [mm] csonktávolságú (a SONIX mérők kivételével) mérőkötés szerelhető zártházas, lehetőleg sarok gázcsappal  [1” ill. hollandi csavarzat 5/4”]

G-10; G-25 csonktávolsága 280 [mm] [csonkméret 5/4” vagy 6/4’’] (a SONIX mérők kivételével)

G-25  felső csonkos, csonktávolság 450 [mm] [csonk méret 2”] (a SONIX mérők kivételével)

G-40 oldalcsonkos, csonktávolsága 570 [mm], laza karimás csatlakozó DN 80 [mm]-es.

Membrános gázmérő  (max 0,1 [bar] üzemi nyomásra). 

G4-G6 méretben kültéri, illetve nem fűtött térben történő elhelyezés esetén hőmérséklet kompenzátorral felszerelt gázmérőt kell alkalmazni. 

G10-G40 méretben minden gázmérő dataloggerrel kerül beszerzésre.

Membrános előfizetős gázmérő (max 0,1 [bar] üzemi nyomásra). 

A törvényben meghatározott feltételek megléte esetén, a védendő fogyasztó részére G4-G6 méretben előfizetős gázmérőt kell biztosítani. Kültéri, illetve nem fűtött térben történő elhelyezés esetén hőmérséklet kompenzátorral felszerelt előfizetős gázmérőt kell alkalmazni. 

10.3.3.2. Forgódugattyús gázmérők

Forgódugattyús gázmérők a szabványos méretsorban G-16….. G-250 méretben, az illető gyártmányra megengedett, vagy annál kisebb üzemi nyomáson alkalmazhatók. A mérő alkalmazásánál megengedjük a gyártómű által deklarált Qmax-ig való terhelést, míg minimum mérésként a névleges teljesítmény 5%-át határozzuk meg. [Effektív térfogatárammal számolva] Ettől eltérő, ha a gyártó a hiteles átfogási tényező alapján más értéket ad meg, illetve az átfogási tényezőből más minimum érték következik. 

A mérő szerelvénysora a következő kötelező szerelvényeket tartalmazza: 

a mérő előtt egy lassú nyitású-zárású tolózár, a mérő után gömbcsap legyenek beépítve (vagy fordítva)

gázmérő előtt gázszűrő beépítése szükséges

a gázmérők primeroldali kötésébe lapszűrőt is be kell építeni

a gázmérő, szerelvénnyel közvetlenül lehetőleg ne legyen összeépítve, legalább 1D csőszakasz beépítése előtte és utána javasolt.

a mérő előtti csőszakaszba a mérőtől max. 150mm távolságra egy megfelelő méréshatárú manométert és egy 1/4” BB-s, zárt állapotban plombálható gömbcsapot kell beépíteni a korrektor nyomásérzékelője részére. A nyomásérzékelő az ¼”-os BB-s gömbcsap közbeiktatásával a gázmérő e célra kialakított csonkjába is beszerelhető.

A gázmérő utáni csőszakaszba 2D, vagy legalább 150 mm-en belül egy ˝” karmantyú beépítése szükséges hőmérőzsákkal a korrektor hőmérséklet érzékelőjének befogadásához.

Ugyanebbe a 2D csőszakaszba karmantyú és hőmérőzsák beépítésével higanyos ipari ellenőrző hőmérő beszerelése is szükséges.

A 2D csőszakaszt antisztatikus hőszigeteléssel kell ellátni.

A mérőre gyártmánytól függetlenül az alábbi pontossági jelleggörbe jellemző mérő terhelésének függvényében.

10.2.sz. ábra

Forgódugattyús gázmérő pontossága

Hitelességi időtartam a hitelesítéstől számított 5 év.

Forgódugattyús gázmérő alkalmazása G65 és G100 membrános gázmérők kiváltására, hitelesítési cseréjére:

(a logger funkciót a mérőkhöz kapcsolt CORUS „T” korrektor látja el)

A meglévő membrános G65 mérő főbb adatai:


Beépítési távolság:


680 mm


Karima méret:


DN100 PN16


Qmax:



100 m3/h

Qmin:




0,65 m3/h

A kiváltó G65 forgódugattyús gázmennyiség mérő paraméterei:


Beépítési távolság:


171 mm


Karima méret


DN50 PN 16


Átfogás:



1:160


Qmax:



100 m3/h

Qmin:




0,65 m3/h

A meglévő membrános G100 mérő főbb adatai:


Beépítési távolság:


800 mm


Karima méret:


DN100 PN16


Qmax:



160 m3/h

Qmin:




1 m3/h

A kiváltó G100 forgódugattyús gázmennyiség mérő paraméterei:


Beépítési távolság:


171 mm


Karima méret


DN80 PN 16


Átfogás:



1:160


Qmax:



160 m3/h

Qmin:




1 m3/h

Beépítési példa közdarabokkal

10.3.3.3. Axiális átömlésű turbinás gázmérők

Társaságunk szolgáltatási területén 65 [m3/h]-nál nagyobb térfogatáramok mérésére kis-, közép-, és nagyközép nyomáson alkalmazható konstrukció.

A mérő szerelvénysora a következő kötelező szerelvényeket tartalmazza: 

a mérő előtt egy lassú nyitású-zárású tolózár, a mérő után gömbcsap legyenek beépítve (vagy fordítva)

gázmérő előtt gázszűrő beépítése szükséges

a gázmérő szerelvénnyel közvetlenül ne legyen összeépítve, előtte legalább 3D, utána 2D egyenes csőszakasz beépítése szükséges amennyiben a gyártó másként nem rendelkezik.

a mérő előtti csőszakaszba a mérőtől max. 150mm távolságra egy megfelelő méréshatárú manométert és egy 1/4” BB-s, zárt állapotban plombálható gömbcsapot kell beépíteni a korrektor nyomásérzékelője részére. A nyomásérzékelő az ¼”-os BB-s gömbcsap közbeiktatásával a gázmérő e célra kialakított csonkjába is beszerelhető.

A gázmérő utáni csőszakaszba 2D, vagy legalább 150 mm-en belül egy ½” karmantyú beépítése szükséges hőmérőzsákkal a korrektor hőmérséklet érzékelőjének befogadásához.

Ugyanebbe a 2D csőszakaszba karmantyú és hőmérőzsák beépítésével higanyos ipari ellenőrző hőmérő beszerelése is szükséges.

A 2D csőszakaszt antisztatikus hőszigeteléssel kell ellátni.

Hitelességi időtartam a hitelesítéstől számított 5 év.

A gázmérőre – gyártmánytól függetlenül – az alábbi pontossági jelleggörbe jellemző a mérő terhelésének függvényében. 

10.3. sz. ábra

Axiális járókerekű mérőturbina pontossága

Minimális mérési térfogatáramként a mérő névleges teljesítményének 5 %-át határozzuk meg a mérési nyomástól függő effektív térfogatárammal számolva.

Évi 5 millió [Nm3] –t, vagy ezt meghaladó gázelvétel , illetve minden 100 nm3/h feletti fogyasztási gázteljesítmény mérésére egyedi tervet kell készíteni, melyet a Gázmérési Osztállyal kell előzetesen egyeztetni. Az előzetes egyeztetés alapján készített, tervjóváhagyásra benyújtott tervdokumentációt jóváhagyás előtt méréstechnikai szempontból a Gázmérési Osztály írásban szakvéleményezi.

10.3.3.4. Radiális járókerekű turbinás gázmérők

A jelenleg rendelkezésre álló konstrukció kis, közép és nagyközép nyomású gáz mérésére alkalmazható. A mérő előtti egyenes csőszakaszra nincs szükség, mérő előtti szerelvénysorba szűrőt kell beépíteni.

A katalógusokban megadott Qmax-nál nagyobb effektív térfogatárammal még rövid ideig sem terhelhető.

Minimálisan mérhető effektív térfogatáram a mérőre megengedett Qmax 5 ill. 10 %-a.

A gázmérőre az alábbi pontossági jelleggörbe áll rendelkezésünkre

10.4. sz. ábra

Radiális járókerekű mérőturbina pontossága

10.3.4 Elektronikus PTZ térfogat korrektor

A gázmérési rendszer kiválasztási 1. sz. táblázatban megadtuk azokat az eseteket, ahol – 0,1 bar feletti névleges mérési nyomás esetén, illetve 100 nm3/h névleges teljesítmény felett – a mérő térfogatmérési adatainak PTZ korrekciója elektronikus átszámítóval és adatgyűjtővel kell, hogy folyamatosan megtörténjen. Kívánalom, hogy a korrektor külön áramforrást ne igényeljen. Fontos a korrektor megrendelése esetén az alkalmazott mérő térfogat = impulzus adatainak megadása.

A korrektor által biztosított adatok:

üzemi- és korrigált gáztérfogat

pillanatnyi (nyomás, hőmérséklet ) értékek

csúcsfogyasztási értékek

	SEVC-D PTZ korrektor és bekötése
	CORUS PTZ korrektor


10.5. sz. ábra

Jelenleg alkalmazásban lévő PTZ korrektor típusok

10.3.5.Mérési adatok adatátvitele

Társaságunk a gázmérési adatok átvitelének rendszereként a GSM-GPRS telefonos adatátvitelt rendszeresítik mindazon helyeken, ahol a mérő kiválasztási segédlet szerint ez szükségessé válik.

Az adatátvitel célja, hogy a társaságnál rendszeresített adatküldő berendezések által szolgáltatott adatokat automatikusan) továbbítsa Társaságunk adatbázisába.

Az adatküldő berendezés tápellátása 230V, vagy napelem segítségével lehetséges. 

A gázmérő rendszer korrektora, egyúttal a helyi adatgyűjtő és az Rb-s övezethatáron kívül telepített GSM adatküldő berendezés jelkábellel kapcsolódnak egymáshoz. Az adatküldő berendezés GPRS kommunikáció útján órás gyakorisággal küldi a mérési adatokat a Társaság adatgyűjtő informatikai rendszerébe. Az adatok archiválása és a további feldolgozás ezáltal lehetséges.

A korrektor soros jelkimenetére csak a Társaság adatküldö berendezése csatlakozhat. A mérési adatokkal arányos jelek egyéb célú (pl. fogyasztói) felhasználása csak a korrektor impulzus jelkimeneti csatlakozóin vehetők igénybe. A korrektor impulzus jelkimenetére csatlakozás csak külső tápellátás egyidejű kiépítése mellett engedélyezett. A jelátvitel módjáról tervet kell készíteni, amelyet a Gázmérési Osztály hagy jóvá. 

10.3.6. Gázmérő kiválasztási diagram

A nem lakossági gázmérő rendszerek kialakításával kapcsolatos általános műszaki követelmények

A gázmérő rendszert a fogyasztói gázvezeték, telekhatárhoz lehető legközelebbi pontján, a főelzáró után, megfelelő védőszekrényben kell elhelyezni.

A gázmérő rendszer önállóan külön védőszekrényben, vagy a nyomásszabályozó berendezéssel közös szekrényben is kialakítható.

A gázmérő rendszer tervezése elsősorban a primer nyomású vezetékágba történjen. Amennyiben a rendelkezésre álló gázmérő méretsorból választható gázmérők egyike sem felel meg a primer gáznyomáson a mérési feladatnak, akkor a megfelelő indoklással a szekunder ágban történő gázmérő rendszer kialakítása is tervezhető.

A primer nyomású ágba tervezett mérőrendszer elé gázszűrő beépítése szükséges. Ajánlott a differenciál manométerrel felszerelt gázszűrő beépítése.

A nyomásszabályozóval közös szekrényben elhelyezett, a szekunder ágba tervezett mérőrendszer elé külön gázszűrő beépítése nem kötelező. Amennyiben a szekunder ági mérőrendszer a nyomásszabályozó berendezéstől külön, önálló berendezésként kerül tervezésre és kivitelezésre, akkor a mérőrendszerben a mérő elé külön gázszűrőt kell beépíteni.

A gázmérő rendszer falra, vagy betonalapra szerelt kivitelű is lehet. A mérőrendszer csővezetéki szakaszait, elemeit megfelelő alap-, és fedőrétegben felhordott festékbevonatú korrózióvédelemmel kell ellátni.

A tervdokumentáció tartalmazza a villám-, és érintésvédelem kialakításának módját, vagy a megfelelőségének ellenőrzését, dokumentálását.

A gázmérőt társaságunk biztosítja.

A gázmérő elé beépített elzáró szerelvénnyel, működési módjával kapcsolatban különösebb előírás nincs.

A forgódugattyús gázmérőtípus utáni elzáró szerelvény csak a lassú nyitást biztosító szerelvény – pl. tolózár vagy hajtóműves pillangószelep - lehet.

A turbinás gázmérő beépítésekor a megfelelő áramlási viszonyok elérése céljából a mérő előtt 3D, utána 2D egyenes csőszakaszt kell biztosítani.

A forgódugattyús gázmérő esetében az áramlásrendezés szempontjából a mérő előtt és után egyenes csőszakasz biztosítása nem szükséges.  A forgódugattyús mérő szerelvénnyel történő közvetlen összeépítése nem kívánatos a mérő előtt és után 1D csőhossz biztosítása ajánlott. Amennyiben a gázhőmérséklet érzékelő és az ellenőrző ipari hőmérő beépítése a mérő utáni csőszakaszba történik, akkor a mérő után 2D egyenes csőszakasz hossz szükséges.

A forgódugattyús gázmérő belépő oldali karimás kötésébe minden esetben lapszűrőt kell beépíteni, függetlenül attól, hogy a mérőrendszer a primer vagy a szekunder nyomású ágba tervezett.

A gázmérőt jól hozzáférhető módon, úgy kell a védőszekrényben elhelyezni, hogy a cseréje, továbbá a számlálószerkezet és az adattábla leolvasása könnyen elvégezhető legyen.

A gázmérő karimás kötését mindkét oldalon egy-egy plombálható csavarkötéssel kell kivitelezni.

A gázmérőnek megfelelő passzdarabot a védőszekrényben el kell helyezni.

A mérőrendszert a mérőköri elemek biztonságos szerelését, cseréjét, javítását lehetővé tevő, megfelelő méretű lemezszekrényben kell elhelyezni. A szekrény minden oldala lemezborítással rendelkezzen. A fali szekrény fal felőli oldalának lemezborítása nem követelmény, de ajánlott.

A tetőlemez úgy legyen kialakítva, különös tekintettel az elkerülhetetlen okokból a tetőlemezen történő csőátvezetésre, hogy a csapadék, ne jusson a gázrendszerhez, főként az elektronikus berendezésekhez, a gázmérőhöz. Az előbbiekből következik, hogy a tetőlemezen történő csőátvezetést a tervezéskor kerülni kell. Az oldallemezen történő csőátvezetés kivágását megfelelő lemezborítással kell befedni.

A védőszekrényen kialakított egy vagy kétszárnyú ajtók zárható kivitelűek, nyitott állapotban rögzíthetők legyenek.

A védőszekrény korrózióvédelmét a megfelelően előkészített fémfelületen az egyszeri alap-, és kétszeri fedőrétegben felhordott festékbevonat biztosítsa.

Mérőkerülő vezeték társaságunk szolgáltatási területén nem engedélyezett. Kivétel a tervező által indokolt technológia, vagy felhasználás esetén. (pl. pékség, üveggyár, kórház, állattenyésztés) Ez esetben a kerülővezeték engedélyezéséről illetve a kerülő vezeték kialakításáról, szerelvényezéséről társaságunk Gázmérési Osztálya dönt.

A korrektort társaságunk biztosítja a következő szempontok szerint.

A 100 m3/h feletti gázteljesítményre szerződött fogyasztóknál: 

A gázmérőhöz adatgyűjtővel rendelkező korrektort kell csatlakoztatni és a mérőrendszert a Földgázelosztó távadatgyűjtő rendszerébe kell kapcsolni.

A 100 m3/h alatti un. alapdíjas fogyasztóknál:

A 100 m3/h alatti szerződött gázteljesítménynél és kisnyomáson történő mérés esetében korrektor felszerelése nem szükséges, ha a gázmérés membrános dataloggeres gázmérővel történik. Ebben az esetben a normálállapotra vonatkoztatott gázfogyasztás kiszámítása a Földgázelosztó üzletszabályzata szerint a számlázás során történik. Kisnyomáson a G65 és G100 nagyságban Társaságunk az új bekapcsolásoknál nem alkalmaz membrános gázmérőket, helyettük forgódugattyús típusokat épít be. Illetve indokolt esetben a meglévő G65, G100-as membrános mérőket a méréskorszerűsítések során lecseréli forgódugattyús G65, vagy G100-as mérőkre. Mivel ezek a gázmérők nem rendelkeznek dataloggerrel (adatgyűjtővel), a mérőrendszerhez korrektort kell felszerelni. Továbbá az előzőeken túl minden olyan esetben, amikor a beépített készülékteljesítmények, a várható órai gázfogyasztás, vagy egyéb ok indokolja, adatgyűjtős korrektort kell felszerelni.

Kisnyomáson történő mérés esetében adatgyűjtővel ellátott un. „T” korrektor is megfelelő, amelynek előre beprogramozott nyomásértéke a mérési nyomás valós értékével megegyezik.

Kisnyomásnál nagyobb mérési nyomás esetében a gázmérőhöz adatgyűjtős „PTZ” korrektort kell csatlakoztatni.

A korrektor nyomásérzékelő-távadójának bekötése a gázmérő e célra kialakított csatlakozásába, vagy közvetlenül a mérő előtti csőszakaszba hegesztett csőcsonkba, egy nyitott állapotban plombálható elzáró szerelvény közbeiktatásával történjen.

A mérési nyomás ellenőrzése céljából a mérő előtti csőszakaszba elzáró szerelvény közbeiktatásával megfelelő méréshatárú nyomásmérő műszert kell beépíteni.

A korrektor gázhőmérséklet érzékelőjét a mérő e célra kialakított nyílásába, vagy a mérő után 2D csőszakasz hosszon belül, plombálható módon úgynevezett hőmérőhüvelybe kell beépíteni. A gázhőmérséklet ellenőrzésére ugyanezen 2D csőszakaszba, úgyszintén hőmérőhüvelybe, ipari hőmérőt (nem higanytöltésűt) kell beszerelni. Az említett csőszakaszt antisztatikus hőszigeteléssel kell ellátni.

A korrektort a gázmérő szekrényben megfelelő módon rögzítve, a kijelző és az adattábla olvashatóságát biztosítva kell elhelyezni. Ajánlott a karimakötéshez rögzíthető tartólemez alkalmazása.

A 100 m3/h feletti teljesítmény lekötés esetén a gázmérési adatok távleolvashatóságát kivétel nélkül biztosítani kell. A 100 m3/h alatti teljesítményre szerződött fogyasztók mérőrendszerének távadatgyűjtésbe kötéséhez társaságunk Gázmérési Osztályának egyedi döntése szükséges.

A távadatküldő berendezést társaságunk biztosítja, és saját beruházásban telepíti és üzemelteti.

Az adatküldő berendezés működéséhez villamos energiára van szükség, amely elsősorban lithium elemes tápellátással  (vagy 230V-os tápegységgel) biztosítható.

(A 230V-os energiaellátás esetében az adatküldő berendezés üzemeltetéséhez, a gázmérő rendszer közelében, az Rb-s övezethatáron kívül, folyamatosan rendelkezésre álló (nem a térvilágítást ellátó) egyfázisú (AC~230/50Hz) elektromos csatlakozás biztosítását kérjük földelő vezetékkel.)

A mérőrendszerből a mérési jeleknek az adatküldő berendezésig történő továbbítása érdekében a jelkábel behúzására alkalmas, üres, földbefektetett védőcső (pl. 20mm átmérőjű gégecső) telepítését kérjük, ami a kialakított 230V-os csatlakozási ponttól tartson a gázmérő állomás alapzatán keresztül vezetve a gázmérő (korrektor) beépítési, csatlakozási pontjáig. A védőcső telepítését a mérő-nyomásszabályozó berendezés telepítésekor kérjük elvégezni.

Az új bekapcsolások 100 m3/h feletti szerződött gázteljesítménye esetén, továbbá a meglévő 100m3/h feletti kapacitás lekötés növelése, vagy csökkentése esetében a mérőrendszer kialakítására, módosítására, korszerűsítésére vonatkozóan társaságunk Gázmérési Osztályával történő előzetes tervezői egyeztetés szükséges, mivel a tervdokumentáció teljes körű jóváhagyására csak a méréstechnikai tervfejezetnek a Gázmérési Osztály általi megfelelő minősítésű szakvéleményezését követően kerülhet sor.

A méréstechnikai szakvéleményezéshez a mérőrendszer elhelyezését bemutató helyszínrajz, a mérőrendszerről műszaki leírás és részletes gépészeti tervrajz szükséges. A tervrajz ábrázolja a mérőrendszer kialakítását a szükséges méretekkel, a beépített gépészeti elemek és eszközök tételszámozásával és a tételjegyzékben felsorolt műszaki adatokkal, amelyek az egyértelmű azonosítást lehetővé teszik. Tartalmazza továbbá a távleolvasáshoz szükséges villamos előkészítést, és a villámvédelmet.

10.3.7. Méréstechnikai követelmények a nagyfogyasztók mérőrendszerére:

( éves gázfogyasztás:  1001 - 5000 [egnm3]

legnagyobb  gázteljesítmény: > 100 [m3/h] )

10.3 7.1. A mérési rendszerrel szemben támasztott követelmények:

a mérőrendszer megengedett eredő mérési bizonytalansága max. ± 2 % legyen a teljes mérési tartományban,

a mérőkör rendelkezzék elektronikus PTZ korrektorral

a hőmérséklet- és nyomás távadók legalább 0,25 %-os pontosságúak legyenek,

a mérőrendszer hiteles legyen,

a mérőkör rendelkezzék nyomás és hőmérséklet ellenőrzésére szolgáló mérési hellyel.

a mérési adatok GSM továbbításához a korrektorhoz elektronikus adattovábbítót kell csatlakoztatni.

mérőkerülő vezeték nem engedélyezett. Kivétel akkor lehetséges, ha a gázfelhasználás technológiája azt megfelelően indokolja (pl. egészségügy, üveggyár, állattenyésztő telep)

10.3.7.2. A mérési rendszer tervezésének szempontjai

A gázmérő elhelyezését (primer vagy szekunder) a mérési feladat határozza meg (lásd 10..1. sz. táblázat és 10.3.6. pont diagram). Elsősorban primer ágban történő mérést kell tervezni. 

A forgódugattyús gázmérő függőleges vagy vízszintes helyzetben egyaránt elhelyezhető. Amennyiben a mérő gyártója másképp nem rendelkezik, - a bemenő illetve a kimenő csőszakaszok hosszát illetően – a társaságunknak különösebb elvárása nincs.

A turbinás gázmérő esetén - az áramlási irányt tekintve – a turbina előtt 3 x D, míg a mérő után 2 x D egyenes, a mérővel azonos méretű csőszakaszt írunk elő.

A megfelelő teljesítményű mérő névleges átmérőjét lehetőleg úgy kell kiválasztani, hogy csereszabatos legyen a szomszédos teljesítmény kategóriába tartozó mérőkkel.

A gázmérők impulzuskimenetét tekintve elegendő az alacsonyfrekvenciás jelkimenet.

Az alkalmazott korrektor legyen alkalmas a következőkre: 

- az érzékelők ill. jeladók jeleinek fogadására,

- rendelkezzen egy szabványos (lehetőleg RS 232) adatkimenettel,

- legyen alkalmas az óracsúcs figyelésére és a túllépések tárolására,

- a zavart fogyasztást külön tárban is tárolja,

- képes legyen legalább 40 napig tárolni az órai összegzett gázmennyiség, órai átlag nyomás és hőmérsékleti adatokat,

- megfelelő számítógépes program segítségével a tárolt adatok kiolvasása és az átszámító átprogramozása a helyszínen PC-ről (notebook) is lehetséges legyen, 

- legyen alkalmas arra, hogy adatgyűjtő rendszer részeként működjön,

- támogassa az adatok modemen történő továbbítását, biztosítsa a mérést befolyásoló paraméterek és adatok biztonságát, korlátozza a hozzáférhetőséget (kulcs, jelszó, stb.) kérésen keresztül, korlátlan hozzáférhetőséget biztosítson a mért adatokhoz,

- kompresszibilitás számítása AGA 8, AGA NX 19 vagy GERG 88 szerint (egyszerűsített gázösszetétellel is) történjen,

a beépített tápegység élettartama: minimum a hitelesítési periódus legyen (5 év).

A mérő előtti szerelvénysorba gázszűrőt kell beépíteni.

A beépített szűrő feleljen meg az áramlásmérő gyártója által előírt követelményeknek. A szűrő típusa és működési elve vonatkozásában társaságunknak korlátozási megkötése nincs, de a minimális elvárásaink a következők:

- a mérő elé javasoltan olyan szűrőt kell beépíteni a porszennyeződés megszűrésére, amely a névleges gázterhelésen a 15 [m] nagyságúnál nagyobb szennyeződések leválasztását biztosítja,

- a szűrő leválasztó képességét úgy kell méretezni, hogy normál üzemmenet mellet legalább egy évig üzemeljen tisztítási igény nélkül,

- a szűrő beépített helyzetében legyen tisztítható. Ha a tisztításhoz a szűrőbetétet ki kell emelni, akkor a záró fedél nyitása után a szűrőbetét kézzel, szerszám használata nélkül kiemelhető legyen,

- a szűrőház legmélyebb pontján eltávolítható dugó, vagy záró fedél legyen,

- a szűrő előtt és után nyomásmérő műszer csatlakozására alkalmas csonk legyen,

- a szűrőn a nyomásesés mérésére nyomáskülönbség-mérőt kell alkalmazni,

- a gázmérőhöz gyári tartozékként, vagy külön megrendelésre szállított úgynevezett lapszűrőt az előzőekben leírtaktól függetlenül a mérő belépő oldali karimás kötésébe be kell építeni.

Engedélyezett mérőkerülő vezeték esetén elzárószerelvények közé lyukas-teli keresztidom, vagy a kerülő elzáró szerelvény elé lyukas-teletárcsa építendő.

A gázmérő utáni elzáró szerelvény lassú nyitás-zárást lehetővé tevő tolózár legyen.

Az elkészült mérőkört teljes körűen dokumentálni kell (megvalósulási tervdokumentáció, üzemeltetési-, kezelési-, karbantartási leírás MKEH egyedi és rendszerbizonyítvány, gépkönyvek, vizsgálati jegyzőkönyvek).

A tervező által készített tervdokumentációnak tartalmaznia kell a következőket:

kapcsolási rajz

gépész- és villamos tervdokumentáció

- 
típusszekrény esetén pontos megnevezés, MKEH engedély, mérőszakasz összeállítási terv

- 
egyedi kialakítás esetén kétvonalas kiviteli rajz

műszaki leírás

tételjegyzék

nyilatkozat a várható eredő mérési bizonytalanságról.

10.3.7.3. A mérőrendszer üzemeltetési szempontjai

A mérő méreteinek megfelelő passzdarabot biztosítani kell a mérőszekrényben.

A mérőrendszer üzemi hőmérsékletét a gázmérőn erre a célra rendszeresített helyen, vagy ennek hiányában a gázmérő utáni 2xD szakaszon belül kiképzett hőmérő csatlakozó helyen kell mérni. A hőmérsékletérzékelőt e pontra kell beépíteni hőmérőzsák alkalmazásával.

A beépítés során a következőket kell megvalósítani:

- hőmérőzsákos beépítés esetén a hőmérőzsákot hővezető közeggel (olaj, gél, stb.) fel kell tölteni 

- a mérő- és a hőmérséklet érzékelő körüli csőszakaszt termikusan szigetelni szükséges.

A mérőrendszer üzemi nyomását a gázmérő házán erre a célra kiképzett nyomásátviteli megcsapoláson kell mérni. A nyomás távadót e pontra kell csatlakoztatni oldható kötéssel és zárt állapotban plombálható elzáró szerelvény közbeiktatásával.

Az alábbi elemek plombálhatóságát kell biztosítani:

gázmérő karimás kötése mindkét oldalon

a gázmérő impulzus jeladó csatlakozás

nyomás távadó csatlakozás 

hőmérsékletérzékelő (- távadó) csatlakozás

a kerülőágban (amennyiben engedélyezett) lévő elzáró szerelvény,

10.3.8. Méréstechnikai követelmények a kiemelt nagyfogyasztók mérőrendszerére

(éves gázfogyasztás több mint 5.000 egnm3, gázteljesítmény > 100 m3/h)

10.3.8.1. A mérési rendszerrel szemben támasztott követelmények:

A mérőrendszer elvárt eredő mérési bizonytalansága max. ±1% a teljes üzemi mérési tartományban (lásd még a 10.3.3 pont).

Turbinás vagy forgódugattyús gázmérőt kell alkalmazni. A megfelelő teljesítményű mérő névleges átmérőjét lehetőleg úgy kell kiválasztani, hogy csereszabatos legyen a szomszédos teljesítménykategóriába tartozó mérőkkel.

A gázmérőt fel kell szerelni két nagyfrekvenciás jeladóval és földgázzal üzemi nyomáson kell hitelesíttetni

a mérőkör rendelkezzék elektronikus átszámítóval, vagy PTZ korrektorral

A hőmérséklet- és nyomás távadók 0,1%-os osztálypontosságúak legyenek (A.oszt.)

A mérőrendszer hiteles legyen.

A mérőrendszer rendelkezzék nyomás és hőmérséklet ellenőrzésére szolgáló mérési hellyel.

a mérési adatok GSM továbbításához a korrektorhoz elektronikus adattovábbítót kell csatlakoztatni.

mérőkerülő vezeték nem engedélyezett. Kivétel akkor lehetséges, ha a gázfelhasználás technológiája azt megfelelően indokolja (pl. egészségügy, üveggyár, állattenyésztő telep)

10.3.8.2. A mérési rendszer tervezésének szempontjai

A gázmérő elhelyezését (primer vagy szekunder) a mérési feladat határozza meg (lásd 10.1. sz. táblázat és 10.3.6. pont diagram). Elsősorban primer mérést kell tervezni.

A mérőkör tervezését és kivitelezését az MKEH Hitelesítési Előírásban leírtak szerint kell elvégezni.

A gázmérő utáni elzáró szerelvény lassú nyitás-zárást lehetővé tevő tolózár legyen.

A tervező által készített tervdokumentációnak tartalmaznia kell a következőket:

-
kapcsolási rajz,

-
gépész - és villamos tervdokumentáció, 

-
típusszekrény esetén pontos megnevezés, MKEH engedély,  mérőszakasz  összeállítási 
terv ,

-
egyedi kialakítás esetén kétvonalas kiviteli rajz,

-
műszaki leírás,

-
tételjegyzék,

-
nyilatkozat a várható eredő mérési bizonytalanságról.

Az alkalmazott átszámító legyen alkalmas a következőkre:  

- az átszámító min. 0,1% pontosságú legyen,

- a turbina jelleggörbe programozására (legalább hat ponton),

- az érzékelők ill. jeladók jeleinek fogadására (4-20mA, Pt-100, HF bemenet),

- rendelkezzen két szabványos (lehetőleg egy RS 232) adatkimenettel,

- legyen alkalmas a normál mennyiségek rögzítése mellett, az óracsúcs figyelésére valamint a túllépések és a zavart értékek tárolására.

Megjegyzés: 

A normál mennyiségek tárban az alábbi adatok kerüljenek letárolásra:

- képes legyen tárolni legalább 40 napig az órai, a napi és a havi összegzett gáznormál gázmennyiség, órai átlag nyomás és hőmérsékleti adatokat,

- képes legyen legalább 40 napig tárolni a napi összegzett gáznormál gázmennyiség, napi átlag nyomás és hőmérsékleti adatokat,

- képes legyen tárolni a tárgyhavi, valamint az azt megelőző 13 havi összegzett gáznormál gázmennyiség, havi átlag nyomás és hőmérsékleti adatokat.

  A túlfogyasztott mennyiségek tárban a számítómű külön tárolja:

- a túlfogyasztott havi összegzett gáznormál gázmennyiséget ha a felhasználó a beállított (m3/h) határértéknél, beállított időn    (1…60 perc) keresztül folyamatosan többet vételez, 

- a megadott határérték feletti fogyasztás értéke a havi összegzett normál gázfogyasztás adathalmazában is szerepeljen,

a túlfogyasztás értéke folyamatosan összegződjön.

A túlfogyasztás eseménytárban a számítómű az alábbiakat tárolja:

- a túlfogyasztás kezdetének és végének időpontja,

- ez idő alatt összegzett gázmennyiség,

- ezen időintervallumon belül mért legnagyobb térfogatáramot ill. a hozzá tartozó időpontot,

- képes legyen a legutóbbi 20 db esemény tárolására.

A zavart mennyiségek tárban a számítómű az alábbiakat tárolja:

- a zavart eseményekből (távadó hiba, jeladó hiba, stb.) eredő helyettesítési értékkel számított fogyasztást,

- a zavart eseményekből eredő helyettesítési értékkel számított fogyasztást a havi összegzett normál térfogat adathalmazában is tárolja,

- a zavartfogyasztás értéke folyamatosan összegződjön.

A zavart mennyiségek eseménytárban a számítómű az alábbiakat tárolja:

- a zavar kezdetének és végének időpontja,

- ez idő alatt összegzett gázmennyiség,

- képes legyen a legutóbbi 20 db esemény tárolására.

Megfelelő számítógépes program segítségével a tárolt adatok kiolvasása és a számítómű átprogramozása a helyszínen PC-ről (laptop) is lehetséges legyen.

Legyen alkalmas arra, hogy adatgyűjtő ill. irányító rendszer részeként működjön.

Támogassa az adatok modemen történő továbbítását.

- Biztosítsa a mérést befolyásoló paraméterek és adatok biztonságát, korlátozza a hozzáférhetőséget (kulcs, jelszó, stb), korlátlan hozzáférhetőséget biztosítson a mért adatokhoz.

- A kompresszibilitás számítása AGA 8, AGA NX 19 vagy GERG 88 szerint egyszerűsített gázösszetétellel is lehetséges legyen.

- Szünetmentes tápegységet kell alkalmazni az esetleges áramkimaradások ellen. A tápegység min. 24 óra időtartamra biztosítsa az átszámító zavartalan működését.

- Az átszámító elhelyezése épületbe vagy kültéri kivitelű szigetelt szekrénybe történjen.

A mérő előtti szerelvénysorba gázszűrőt kell beépíteni.

A beépített szűrő feleljen meg az áramlásmérő gyártója által előírt követelményeknek. A szűrő típusa és működési elve vonatkozásában az társaságunknak korlátozási megkötése nincs, de a minimális elvárásaink a következők:

a mérő elé olyan szűrőt kell beépíteni a porszennyeződés megakadályozására amely a névleges gázterhelésen a 15 m nagyságúnál nagyobb szennyeződéseket  leválasztja,

a szűrő leválasztó képességét úgy kell méretezni, hogy normál üzemmenet mellet legalább egy évig üzemeljen tisztítási igény nélkül,

a szűrő beépített helyzetében legyen tisztítható. Ha a tisztításhoz a szűrőbetétet ki kell emelni, akkor a záró fedél nyitása után a szűrőbetét kézzel, szerszám használata nélkül kiemelhető legyen,

a szűrőház legmélyebb pontján eltávolítható dugó, vagy záró fedél legyen,

a szűrő előtt és után nyomásmérő műszer csatlakozására alkalmas csonk legyen,

a szűrőn a nyomásesés mérésére nyomáskülönbség-mérőt kell alkalmazni,

a gázmérőhöz gyári tartozékként, vagy külön megrendelésre szállított lapszűrőt az előzőekben leírtaktól függetlenül a mérő belépő oldali karimás kötésébe be kell építeni.

Engedélyezett mérőkerülő vezeték esetén elzárószerelvények közé lyukas-teli keresztidom, vagy a kerülő elzáró szerelvény elé lyukas-teletárcsa építendő.

Az elkészült mérőkört teljes körűen dokumentálni kell (megvalósulási tervdokumentáció, műszaki leírás, üzemeltetési-, kezelési-, karbantartási leírás MKEH egyedi és rendszerbizonyítvány, gépkönyvek, vizsgálati jegyzőkönyvek).

10.3.8.3. A mérőrendszer üzemeltetési szempontjai

A mérő méreteinek megfelelő passzdarabot biztosítani kell a mérőszekrényben. 

A mérőrendszer üzemi hőmérsékletét a gázmérőn erre a célra rendszeresített helyen, vagy ennek hiányában a gázmérő utáni 2xD szakaszon belül kiképzett hőmérő csatlakozó helyen kell mérni. A hőmérsékletérzékelőt e pontra kell beépíteni hőmérőzsák alkalmazásával.

A beépítés során a következőket kell megvalósítani:

- hőmérőzsákos beépítés esetén a hőmérőzsákot hővezető közeggel (olaj, gél, stb.) fel kell tölteni, 

a teljes mérőszakaszt termikusan szigetelni szükséges.

A mérőrendszer üzemi nyomását a gázmérő házán erre a célra kiképzett nyomásátviteli megcsapoláson kell mérni. A nyomás távadót e pontra kell csatlakoztatni oldható kötéssel és zárt állapotban plombálható elzáró szerelvény közbeiktatásával.

Az alábbi elemek plombálhatóságát biztosítani kell:

gázmérő, mindkét oldali karimás kötése

a kerülőágban (amennyiben engedélyezett) lévő elzáró szerelvény,

a mérő HF (nagyfrekvenciás) jeladói,

nyomás távadó csatlakozása

hőmérsékletérzékelő (hőmérséklet távadó) csatlakozása

10.4. sz. melléklet 
Az elosztói engedélyes ügyfeleknél végzett munkáihoz szükséges szerszámok

10.4.1. Általános esetben (G-6-nál nem nagyobb membrános mérők esetén)

	Munkafolyamat
	Szerszám / készülék
	Anyag
	Segédanyag

	Új felhasználó bekapcsolás
	1 db. Csőfogó   1"

2 db. Csőfogó 6/4" 

1 db. Vízpumpa fogó 2"

1 db vízpumpa fogó 1"
	Nyomás-szabályozó,

gázmérő
	KOBA-PLASZT tömítő gyűrű,

Plomba,

csavarlazító spray,

szivárgás kereső spray

	Fogyasztói vezeték vezeték légtelenítése
	1 db. Csőfogó   1"

2 db. Csőfogó 6/4" 

1 db. Vízpumpa fogó 2"

1 db vízpumpa fogó 1" Gumi tömlő DN 12mm 10m hosszú
	
	

	Gáznyomás ellenőrzése
	Csőrugós nyomásmérő 0-60 mbar, 

"U" csöves nyomásmérő 5/4"-os hollandira csatlakozó csavarzattal
	
	Plomba

	Felhasználó kikapcsolása
	2db.PE csőelszorító 

DN63 mm,

csapszekrény fedlap kiemelő,

feszítővas,

1 db. Csőfogó   1"

2 db. Csőfogó 6/4" 

1 db. Vízpumpa fogó 2"

1 db vízpumpa fogó 1"
	1/2”-1”-5/4”-2”- 2½” menetes dugó
	Plomba,

csavarlazító spray,

szivárgás kereső spray,

plomba

	Gázmérő csere
	1 db. Csőfogó   1"

2 db. Csőfogó 6/4", 

1 db. Vízpumpa fogó 2",

1 db vízpumpa fogó 1"

24 mm-es villáskulcs,

csavarhúzó készlet,

lapos vágó, kalapács 1kg-os, áthidaló rézsodrony
	KOBA-PLASZT tömítő gyűrű,

tömítő anyagok peremes kötésekhez
	Plomba,

csavarlazító spray,

szivárgás kereső spray

	Nyomásszabályozó csere
	1 db. Csőfogó    1"

2 db. Csőfogó 6/4" 

1 db. Vízpumpa fogó 2"

áthidaló rézsodrony

Csavarhúzó készlet
	Nyom. szab szűrő,

KOBA-PLASZT tömítő gyűrű
	Plomba,

csavarlazító spray,

szivárgás kereső spray

	Fogyasztói főcsap csere
	Expanziós csapcserélő készlet,

2 db. Csőfogó 6/4" 

1 db. Vízpumpa fogó 2"

1 db. Csőfogó    1",

1 db vízpumpa fogó 1"
	Zárt házas csap,

KOBA-PLASZT tömítő gyűrű
	Polipropilén zsinór, teflon zsír, szilikon paszta, teflon szalag,

Plomba,

csavarlazító spray,

szivárgás kereső spray

	Nyomásszabályozó szűrő csere
	1 db. Csőfogó    1"

2 db. Csőfogó 6/4" 

1 db. Vízpumpa fogó 2",

1 db vízpumpa fogó 1"
	Nyom. szab. szűrő
	KOBA-PLASZT tömítő gyűrű,

Plomba,

csavarlazító spray,

szivárgás kereső spray

	Vízzár lezárás
	Csőkulcs  32 mm laptáv, felöntő edény (PE)

és 15 mm laptávú

imbusz kulcs,

csapszekrény fedlap kiemelő,

szifonszár hosszabbító 
	
	Polipropilén zsinór, teflon zsír, szilikon paszta, teflon szalag,

víz kb. 15 liter

	Vízzárból víz kiszívás
	Csőkulcs 32mm laptáv, szifon pumpa

és és 15 mm laptávú

imbusz kulcs
	
	Mint az előző,

tömítő anyagok

	Szivárgás helyének felkutatása
	Gázveszély kereső műszer (Ex-es),

Zseblámpa (Ex-es)
	
	Szivárgás kereső spray

(fagyálló és nem fagyálló)

	Szivárgás ideiglenes elhárítása
	2 db.PE csőelszorító

DN63 mm-ig
	
	szivárgás kereső spray

	Helyszín biztosítása
	Korlát tüske 4db.

2kg-os kalapács,

EX-es zseblámpa
	
	Gázveszély jelző fólia

	Kommunikáció a készenléttel, diszpécserrel
	Mobil telefon, PDA


	
	

	Tolózár lezárása
	Tolózár kulcs
	
	

	Föld alatti gömbcsap lezárása
	Csap kulcs:

ISG csaphoz,

ALDYL csaphoz,

FRIATEC csaphoz

Plasson csaphoz

Georgfischer csaphoz
	
	

	Nyomásszabályozó szekrény kinyitása
	Egység kulcs,

csavarhúzó készlet
	
	

	Hollandi tömítés csere
	1 db. Csőfogó   1"

2 db.Csőfogó 6/4"  

1 db.Vízpumpa fogó 2",

1 db vízpumpa fogó 1"
	KOBA-PLASZT tömítő gyűrű,


	csavarlazító spray,

szivárgás kereső spray

	Menetes kötés újratömítése
	1 db. Csőfogó   1"

2db. Csőfogó 6/4"  

1db. Vízpumpa fogó 2",

1 db vízpumpa fogó 1"

1db. Kalapács 1kg-os

1 db. Fémfűrész
	
	Polipropilén zsinór, teflon zsír, szilikon paszta, teflon szalag,

csavarlazító spray, szivárgás kereső spray




	Poroltó 6 kg töltettel
	1 db.

	Ásó, lapát, csákány
	1-1 db.

	Település térképek
	1-1 pld.

	Külterületi szakaszolási térképek
	


Személyi felszerelések (személyenként)                                    Biztonsági felszerelések (gépkocsinként)


10.4.2. Különleges esetben (G-6-nál nagyobb gázmérők szerelése  esetén)

	Munkafolyamat
	Szerszám / készülék
	Anyag
	Segédanyag

	Új felhasználó bekapcsolás
	1 db. Csőfogó   1"

2 db. Csőfogó 6/4" 

1 db. Vízpumpa fogó 2"

2 db. Csőfogó 3"

1 db. Vízpumpa fogó 3",

1 db vízpumpa fogó 1"

2 db. 24mm-es villáskulcs
	Nyomás-szabályozó,

gázmérő,

plomba zsinór,

oldalcsípő fogó
	KOBA-PLASZT tömítő gyűrű,

Plomba,

csavarlazító spray, szivárgás kereső spray

	Fogyasztói vezeték vezeték légtelenítése
	1 db. Csőfogó    1"

2 db. Csőfogó 6/4" 

1 db.Vízpumpa fogó 2"

2 db. Csőfogó 3"

1 db. vízpumpa fogó 3"

 Gumi tömlő DN12mm;

10m hosszú
	
	

	Gáznyomás ellenőrzése
	Csőrugós nyomásmérő  

 0-60 mbar, 

"U" csöves nyomásmérő 5/4"-os hollandira a , a csatlakozó csavarzattal
	
	Plomba

csavarlazító spray, szivárgás kereső spray

	Felhasználó kikapcsolása


	2db.PE csőelszorító 

DN63 mm,

csapszekrény fedlap kiemelő, feszítővas,

1 db. Csőfogó    1"

2 db. Csőfogó 6/4" 

1 db.Vízpumpa fogó 2",

1 db vízpumpa fogó 1"

2 db 24mm-es villáskulcs, csavarhúzó készlet
	½"-1"-5/4"-2"-2½" menetes dugó,

telekarima

(DN 50;80;100),

lapos karima tömítések a fenti méretekben
	Plomba,

csavarlazító spray, szivárgás kereső spray

	Gázmérő csere
	1 db. Csőfogó   1"

2 db. Csőfogó 6/4", 

1 db. Vízpumpa fogó 2"

2 db. Csőfogó 3"

1 db. vízpumpa fogó 3",

1 db vízpumpa fogó 1"

24 mm-es villáskulcs,

csavarhúzó készlet,

lapos vágó, 1 kg-os kalapács, portalanító ecset, , áthidaló rézsodrony
	tömítő gyűrű,

tömítő anyagok peremes kötésekhez,

plomba zsinór
	Plomba,

csavarlazító spray, szivárgás kereső spray

	Nyomász-szabályozó csere
	1 db. Csőfogó  1"

2 db. Csőfogó 6/4" 

1 db. Vízpumpa fogó 2"

1 db. vízpumpa fogó 3"

áthidaló rézsodrony,

csavarhúzó készlet
	Nyom. szab szűrő,

tömítő gyűrű
	Plomba,

csavarlazító spray, szivárgás kereső spray

	Fogyasztói főcsap csere
	Expanziós csapcserélő készlet,

1 db. csőfogó   1"

2 db. Csőfogó 6/4" 

1 db. Vízpumpa fogó 2"

2 db. Csőfogó 3"

1 db. vízpumpa fogó 3",

villás-csillag kulcs készlet, 
	Zárt házas csap,

tömítő gyűrű,

plomba zsinór,

lapos karima tömítések
	Polipropilén zsinór, teflon zsír, szilikon paszta, teflon szalag,

Plomba,

csavarlazító spray, szivárgás kereső spray

	Nyomásszabályozó szűrő csere
	1 db Csőfogó    1"

2 db. Csőfogó 6/4" 

1 db. Vízpumpa fogó 2"

2 db. Csőfogó 3"

1 db. vízpumpa fogó 3"
	Nyom. szab. szűrő,

plomba zsinór, akkumulátoros fúrógép
	KOBA-PLASZT tömítő gyűrű,

Plomba,

csavarlazító spray, szivárgás kereső spray

	Vízzár lezárás
	Csőkulcs  32 mm laptáv, felöntő edény (PE)

és 15 mm laptávú

imbusz kulcs,

csapszekrény fedlap kiemelő,

szifonszár hosszabbító 
	
	Polipropilén zsinór, teflon zsír, szilikon paszta, teflon szalag,

víz kb. 15 liter

	Vízzárból víz kiszívás
	Csőkulcs 32mm laptáv, szifon pumpa

és és 15 mm laptávú

imbusz kulcs
	
	Mint az előző

tömítő anyagok

	Szivárgás helyének felkutatása


	Gázveszély kereső műszer (Ex-es),

Zseblámpa (Ex-es)
	
	Szivárgás kereső spray

(fagyálló és nem fagyálló)

	Szivárgás ideiglenes elhárítása
	2 db.PE csőelszorító

DN63 mm-ig
	
	szivárgás kereső spray

	Helyszín biztosítása
	Korlát tüske 4db.

2kg-os kalapács,

EX-es zseblámpa
	
	Gázveszély jelző fólia

	Kommunikáció a készenléttel, diszpécserrel
	PDA 
	
	

	Tolózár lezárása
	Tolózár kulcs
	
	

	Föld alatti gömbcsap lezárása
	Csap kulcs:

ISG csaphoz,

ALDYL csaphoz,

FRIATEC csaphoz

Plasson csaphoz

Georgfischer csaphoz
	
	

	Nyomásszabályozó szekrény kinyitása
	Egység kulcs,

cavarhúzó készlet
	
	

	Hollandi tömítés csere
	1 db. Csőfogó   1"

2db.Csőfogó 6/4"  

1db.Vízpumpa fogó 2"

2 db. Csőfogó 3"

1 db vízpumpa fogó 3"
	tömítő gyűrű
	csavarlazító spray, szivárgás kereső spray

	Menetes kötés újratömítése
	1 db. Csőfogó   1"

2db.Csőfogó 6/4"  

1db.Vízpumpa fogó 2"

2 db. Csőfogó 3"

1 db vízpumpa fogó 3",

1 db.fémfűrész
	
	Polipropilén zsinór, teflon zsír, szilikon paszta, teflon szalag,

csavarlazító spray, szivárgás kereső spray


Biztonsági felszerelések 
Személyi felszerelések 

      (gépkocsinként)
(személyenként)

10.5 sz.  mellékelt 
A csatlakozói vezetékek gáz alá helyezéshez leválasztása műveletterv minták

1. számú feladat leírása: A minta feladat a vázlatrajzon lévő „A” épület 3-as számú strang 3. pontjánál rákötési munkálatot kell elvégezni  új csatlakozó és fogyasztó rendszer kialakítás miatt.

MŰVELETTERV 

(minta)

Az elvégzendő munkafeladat pontos meghatározása:…Szeged, XY utcai társasház csatlakozó vezeték rákötési munkája a vázlatrajzon bejelölt 3-as ponton.

Időpontja………………………………………………………………………………………………

A helyszínen a munkavégzés irányítója:…………………….…munkakör:………………….………

	Sorsz.
	Művelet rövid leírása 

(és ábrája)
	Szerszám és anyag
	Végzi
	Megjegyzés

	1
	Az „A” épület 3. számú strangján lévő gázmérők zárt állapotának ellenőrzése
	
	
	A rákötési munka egész művelete alatt ügyelni kell arra, hogy a munkahelyen idegenek ne tartózkodhassanak

	2
	Az „A” épület 3. számú strangján lévő stangelzáró, zárása
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó 6/4", 
	
	- Folyamatos 

és légtér ellenőrzés



	3
	Az „A” épület 3. számú strangjának nyomásmentesítése elfogyasztással ill. az alaksori „1”. számú lakás mérő előtti főcsapnál vagy mérőkötésénél
	- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os,

- áthidaló rézsodrony

- gumitömlő
	
	- Folyamatos szellőztetés,

és légtér ellenőrzés

- Abban az esetben, ha  mérőkötésen nincs potenciál átkötő a mérőkötés megbontása előtt a rézsodronyt fémesen rögzíteni kell a mérő két csatlakozásánál

	4
	Meg kell győződni nincs-e után áramlás, majd mérőhelyet le kell zárni.

Helyszín: Az „A” épület alaksori „1” lakásánál
	- Személyi gázérzékelő

- RB-s gázkoncentráció mérő

- Nyomásmérő műszer vagy „U” csöves manométer

2 db 6 kg porral oltó
	
	A nyomásmentesített gázvezeték rendszer utánáramlása nem megengedett a rákötési munka ebben az esetben nem végezhető el.

	5
	A csatlakozó vezeték  „A” épület 3. számú strangjnak első emeleti szakaszának gázmentesítése, majd mérőhelyet le kell zárni.

Gázmentesítési pontok:

Az alagsori „1” számú lakásának mérőkötésén N2 történő öblítés

2 emelet 5 vagy 6 számú lakás mérőkötésénél a gázt tömlőn keresztül ki kell vezetni
	- Személyi gázérzékelő

- RB-s gázkoncentráció mérő

- Mobil telefon, PDA

2 db Gumi tömlő DN 12mm 

Kézi szerszámok

- 2 db. Csőfogó 6/4"

2 db 6 kg porral oltó
	
	- Folyamatos szellőztetés,

és légtér ellenőrzés



	6
	Az „A” épület 3. számú strangján lévő csatlakozó vezeték (3 számú ponton) elvágása görgős vágóval, folyamatos szellőztetés és légtérellenőrzés mellett
	- Görgős csővágó 

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os,

- áthidaló rézsodrony

2 db 6 kg porral oltó
	
	- Folyamatos szellőztetés,

és légtér ellenőrzés



	7
	1 db tompahegesztés elvégzése, folyamatos szellőztetés és légtérellenőrzés mellett
	- Lánghegesztő felszerelés

- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os

2 db 6 kg porral oltó
	
	- Folyamatos szellőztetés,

és légtér ellenőrzés



	8
	A hegesztés kihűlését követően a strang elzáró szerelvény 5 sec-os megnyitásával nyomás alá helyezik a 3. számú strangot.
	- Személyi gázérzékelő

- RB-s gázkoncentráció mérő

- Mobil telefon, PDA

Kézi szerszámok

- 2 db. Csőfogó 6/4"

2 db 6 kg porral oltó
	
	- Folyamatos szellőztetés,

és légtér ellenőrzés



	9
	Hegesztett kötés habzószeres tömörségellenőrzés
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	10
	Az „A” épület 3-as számú strangjának kilevegőztetése

- Strang elzáró nyitása

- Kilevegőztetés a 2. emelet 5 vagy 6 számú ill. rákötéssel érintett 3.számú lakás mérőkötésénél gázt tömlőn keresztül történik
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	11
	Gázmérők előtti csapok nyitása, csapok habzószeres tömörségellenőrzése, szükség szerint után húzása

Lakásonként fogyasztói vezeték kilevegőztetése készülék előtti elzáró szerelvénynél
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray

Kézi szerszámok

- 2 db. Csőfogó 6/4", 

- csavarhúzó készlet,
	
	- Folyamatos szellőztetés,

és légtér ellenőrzés




A művelettervet készítette:

Dátum: …………………… év ……….. hó …….. nap

Készítő neve: ………………………………. Aláírása: …………………………

A művelettervet jóváhagyta:

Dátum: …………………… év ……….. hó …….. nap

Jóváhagyó neve: …………………………. Aláírása: …………………………

Vázlatrajz a művelettervhez

2. számú feladat leírása: A minta feladat a vázlatrajzon lévő „A” épület 1 pontjánál kell elvégezni csatlakozó vezetékjavítási munkálatot (elzáró szerelvény cserét).

MŰVELETTERV

(minta)

Az elvégzendő munkafeladat pontos meghatározása:…Szeged, XY utcai társasház csatlakozó vezetékben lévő NA 50-es strang elzáró golyóscsap cseréje (a vázlatrajzon bejelölt 1-as ponton).

Időpontja…………………………………………………………………………………………………

A helyszínen a munkavégzés irányítója:……………………….…munkakör:………………….………

	Sorsz.
	Művelet rövid leírása 

(és ábrája)
	Szerszám és anyag
	Végzi
	Megjegyzés

	1
	Az „A” és „B” épület . utcai elzárójának zárása, gázmérők zárt állapotának ellenőrzése
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó 6/4", 
	
	A javítási munka egész művelete alatt ügyelni kell arra, hogy a munkahelyen idegenek ne tartózkodhassanak

	2
	Teljes csatlakozó vezeték rendszer nyomásmentesítése elfogyasztással ill. egy adott lakás mérő előtti főcsapnál vagy mérőkötésénél 
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó 6/4", 
	
	- Folyamatos 

és légtér ellenőrzés



	3
	Az „A” és „B” épület minden stang elzárójának zárása

3 és 4 számú strangon lévő mérő előtti elzáró szerelvények zárása
	- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os,

- áthidaló rézsodrony

- gumitömlő
	
	- Folyamatos szellőztetés,

és légtér ellenőrzés

- Abban az esetben, ha  mérőkötésen nincs potenciál átkötő a mérőkötés megbontása előtt a rézsodronyt fémesen rögzíteni kell a mérő két csatlakozásánál

	4
	Meg kell győződni nincs-e után áramlás a csatlakozó vezetékrendszerbe, az ellenőrzés helyszínének választott mérőhelyet az ellenőrzést követően le kell zárni.

Helyszín: (pl.:az „A” épület alaksori „1” lakásánál)
	- Személyi gázérzékelő

- RB-s gázkoncentráció mérő

- Nyomásmérő műszer vagy „U” csöves manométer

2 db 6 kg porral oltó
	
	A nyomásmentesített gázvezeték rendszer utánáramlása nem megengedett a rákötési munka ebben az esetben nem végezhető el.

	5
	A meghibásodott elzáró szerelvény csatlakozó vezeték szakaszának  gázmentesítése, 

A gázmentesített vezetékszakaszt a művelet végén le kell zárni.

Gázmentesítési pontok:

Pl.: „A” épület 3-as strangon lévő  alagsori lakásának egyik mérőkötésénél N2–el történő öblítés

„A” épület 4-es strangon lévő alagsori lakásának egyik mérőkötésénél a gázt tömlőn keresztül történő elvezetése
	- Személyi gázérzékelő

- RB-s gázkoncentráció mérő

- Mobil telefon, PDA

2 db Gumi tömlő DN 12mm 

Kézi szerszámok

- 2 db. Csőfogó 6/4"

2 db 6 kg porral oltó
	
	- Folyamatos szellőztetés,

és légtér ellenőrzés



	6
	Az „A” épület 3. számú strangján lévő elzáró szerelvényének elvágása görgős vágóval, folyamatos szellőztetés és légtérellenőrzés mellett
	- Görgős csővágó 

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os,

- áthidaló rézsodrony

2 db 6 kg porral oltó
	
	- Folyamatos szellőztetés,

és légtér ellenőrzés



	7
	Elzáró szerelvény cseréje  + 1 db tompahegesztés elvégzése, folyamatos szellőztetés és légtérellenőrzés mellett
	- Lánghegesztő felszerelés

- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os

2 db 6 kg porral oltó
	
	- Folyamatos szellőztetés,

és légtér ellenőrzés



	8
	A hegesztés kihűlését követően a strang elzáró szerelvény 5 sec-os megnyitásával nyomás alá helyezik a 3. számú strangot.
	- Személyi gázérzékelő

- RB-s gázkoncentráció mérő

- Mobil telefon, PDA

Kézi szerszámok

- 2 db. Csőfogó 6/4"

2 db 6 kg porral oltó
	
	- Folyamatos szellőztetés,

és légtér ellenőrzés



	9
	Hegesztett kötés habzószeres tömörségellenőrzés
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	10
	Az „A” épület 3-as és 4 –es számú strangjának kilevegőztetése

- Strang elzáró nyitása

- Kilevegőztetés minden esetben a legfelső lakások mérőkötésénél gázt tömlőn keresztül történik
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	11
	Gázmérők előtti csapok nyitása, csapok habzószeres tömörségellenőrzése, szükség szerint után húzása

Lakásonként fogyasztói vezeték kilevegőztetése készülék előtti elzáró szerelvénynél
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray

Kézi szerszámok

- 2 db. Csőfogó 6/4", 

- csavarhúzó készlet,


	
	- Folyamatos szellőztetés,

és légtér ellenőrzés




A művelettervet készítette:

Dátum: …………………… év ……….. hó …….. nap

Készítő neve: ………………………………. Aláírása: …………………………

A művelettervet jóváhagyta:

Dátum: …………………… év ……….. hó …….. nap

Jóváhagyó neve: …………………………. Aláírása: …………………………

Vázlatrajz a művelettervhez

3. számú feladat leírása: A minta feladat a vázlatrajzon lévő „A” épület 4 számú strang csatlakozó vezeték szivárgását követő leválasztási munkálata.  

MŰVELETTERV

(minta)

Az elvégzendő feladat pontos meghatározása:…Szeged, XY utcai társasház 4 sz. strang cseréjéhez a szivárgással érintett NA 50-es csatlakozó vezeték szakasz leválasztása.

Időpontja……………………………………………………………………………………………
A helyszínen a munkavégzés irányítója:……………………….…munkakör:………………….………

	Sorsz.
	Művelet rövid leírása 

(és ábrája)
	Szerszám és anyag
	Végzi
	Megjegyzés

	1
	Az „A” és „B” épület . utcai elzárójának zárása, gázmérők zárt állapotának ellenőrzése
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó 6/4", 


	
	A javítási munka egész művelete alatt ügyelni kell arra, hogy a munkahelyen idegenek ne tartózkodhassanak

	2
	Teljes csatlakozó vezeték rendszer nyomásmentesítése elfogyasztással ill. egy adott lakás mérő előtti főcsapnál vagy mérőkötésénél 
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó 6/4", 


	
	- Folyamatos 

és légtér ellenőrzés



	3
	Az „A” és „B” épület minden stang elzárójának zárása

4 számú strangon lévő mérő előtti elzáró szerelvények zárása, mérők leszerelése, dugózása, plombázása
	- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os,

- áthidaló rézsodrony

- gumitömlő
	
	- Folyamatos szellőztetés,

és légtér ellenőrzés

- Abban az esetben, ha  mérőkötésen nincs potenciál átkötő a mérőkötés megbontása előtt a rézsodronyt fémesen rögzíteni kell a mérő két csatlakozásánál

	4
	Meg kell győződni nincs-e után áramlás a csatlakozó vezetékrendszerbe, az ellenőrzés helyszínének választott mérőhelyet az ellenőrzést követően le kell zárni.
	- Személyi gázérzékelő

- RB-s gázkoncentráció mérő

- Nyomásmérő műszer vagy „U” csöves manométer

2 db 6 kg porral oltó
	
	A nyomásmentesített gázvezeték rendszer utánáramlása nem megengedett a rákötési munka ebben az esetben nem végezhető el.

	5
	A meghibásodott csatlakozó vezeték szakaszának  levágása görős csővágóval.

Megjegyzés: A levágás helyét úgy kell meghatározni, hogy az a hiányzó 4 sz. strang elzáró beépítés helye is legyen egyben.
	- Személyi gázérzékelő

- RB-s gázkoncentráció mérő

Kézi szerszámok

- 2 db. Csőfogó"

2 db 6 kg porral oltó
	
	- Folyamatos szellőztetés,

és légtér ellenőrzés



	6
	A meghibásodott csatlakozó vezeték szakaszának  gázmentesítése, 

A gázmentesített vezetékszakaszt a művelet végén le kell zárni.

Gázmentesítési pontok:

Pl.: „A” épület 4-as strangon lévő  alagsori levágási pont N2–el történő öblítés

„A” épület 4-es strangon lévő 2. emeleti  lakás egyik mérőkötésénél a gázt tömlőn keresztül történő elvezetése
	- Személyi gázérzékelő

- RB-s gázkoncentráció mérő

- Mobil telefon, PDA

2 db Gumi tömlő DN 12mm 

Kézi szerszámok

- 2 db. Csőfogó"

2 db 6 kg porral oltó
	
	- Folyamatos szellőztetés,

és légtér ellenőrzés



	7
	Levágás helyének gázoldali lehegesztése, folyamatos szellőztetés és légtérellenőrzés mellett
	- Lánghegesztő felszerelés

- Személyi gázérzékelő

- RB-s gázkoncentráció mérő

- 2 db. Csőfogó 6/4", 

- csavarhúzó készlet,

- lapos vágó, 

- kalapács 1kg-os

2 db 6 kg porral oltó
	
	- Folyamatos szellőztetés,

és légtér ellenőrzés



	8
	A hegesztés kihűlését követően a utcai főelzáró nyításával és a strang elzáró szerelvények  megnyitásával nyomás alá helyezzük az ép csatlakozóvezeték rendszert.
	- Személyi gázérzékelő

- RB-s gázkoncentráció mérő

- Mobil telefon, PDA

Kézi szerszámok

- 2 db. Csőfogó 6/4"

2 db 6 kg porral oltó
	
	- Folyamatos szellőztetés,

és légtér ellenőrzés



	9
	A lehegesztett kötést habzószeres tömörségellenőrzése
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	10
	Az „A” és „B” épület gáz alatt lévő csatlakozó vezetékeinek és kilevegőztetése

- Strang elzáró nyitása

- Kilevegőztetés minden esetben a legfelső lakások mérőkötésénél gázt tömlőn keresztül kezdődik.
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray
	
	- Folyamatos szellőztetés,

és légtér ellenőrzés



	11
	Gázmérők előtti csapok nyitása, csapok habzószeres tömörségellenőrzése, szükség szerint után húzása

Lakásonként fogyasztói vezeték kilevegőztetése készülék előtti elzáró szerelvénynél
	- Személyi gázérzékelő

- RB-s gázkoncentráció mérő

- Mobil telefon, PDA

2 db 6 kg porral oltó

Szivárgás kereső spray

Kézi szerszámok

- 2 db. Csőfogó 6/4", 

- csavarhúzó készlet,
	
	- Folyamatos szellőztetés,

és légtér ellenőrzés




A művelettervet készítette:

Dátum: …………………… év ……….. hó …….. nap

Készítő neve: ………………………………. Aláírása: …………………………

A művelettervet jóváhagyta:

Dátum: …………………… év ……….. hó …….. nap

Jóváhagyó neve: …………………………. Aláírása: …………………………

Vázlatrajz a művelettervhez

[image: image105.png]"A" éplilet

2. emelet

1. emelet

@ strang|

e

Strang
=
6 takis

bt by pa b
g B § lakds cserélends
csatlakozo
trang elz
- Strang elzars \V\ vezeték
B bbb

S s
2 Jakis

1 takas

\% o

"B" éplilet

levilasztsi pont





10.6. sz. melléklet
 Habgörények méretei




	Sorszám
	Vezeték névleges mérete
	Habdugattyú méretei [mm]

	
	
	D
	l
	L

	1.
	DN 63 
	58
	100
	124

	2.
	DN 90 
	80
	150
	185

	4.
	DN 110 
	150
	220
	290

	6.
	DN 160 SDR 17,6
	180
	260
	360

	7.
	DN 160 SDR 11
	170
	260
	360

	8.
	DN 200 SDR 17,6
	225
	330
	450

	9.
	DN 200 SDR 11
	210
	330
	450

	10.
	DN 250 SDR 17,6
	287
	370
	510

	11.
	DN 250 SDR 11
	265
	370
	510


10.7. sz. melléklet 
Görényindító és fogadó kamra javasolt méretei 

10.8.. sz. melléklet
 Csőtisztítási jegyzőkönyv (minta)

Fogyasztási hely megnevezése:

Mérete: DN160 SDR 17,6 PE80-as gázvezeték tisztítása

Tisztítás időpontja: 2006.10.02.:

Középkeménységű habgörénnyel végzett ellenőrző futás:

Indítás időpontja: 1025

Indítás helye:

Fogadás időpontja: 1118

Fogadó helye:

Átlagsebessége: 11,42 km/h

A habgörény vége ~2 mm-es elasztomer bevonattal van lezárva.

Szennyező anyagok:

A habgörény teljes felülete és teste poros a kamrában kis mennyiségű por volt található. Az ellenőrző futás során a fogadó ponton szeparátoron keresztül ment a szükséges gáz elszállítása, melyben a leszerelés utáni mérleges ~40 kg többlet tömeget mutatott.

                  [image: image109.wmf]
Értékelés:

A berendezés futtatása eredményes volt. Az indítás után észlelhető volt az eszköz haladása, minimális nyomásingadozás volt tapasztalható. A gáz sebességét az indító pont és a fogadó pont nyomásmérőinek értékei alapján tudtuk beállítani.. 

Általános értékelés

A vezetéken található 160/160-es „T” idomok, valamint a Fogadó ponton található ív csak közepes sűrűségű, hosszabb kialakítású hab futtatására volt mód.

A vezeték két különböző átmérőjű 159x6,3 és 168x6,3 cső beépítésével készült, ami további korlátot jelent a csőgörény kiválasztásakor.

A vezetékben jelenleg csak száraz szennyeződés található. A kis hatékonyságú szerszámmal is ~ 40 kg szennyeződés került kinyomásra a szeparátorba.

Kijelenthető, hogy az indító-fogadó DN160-es gázvezetékben jelenleg folyadék nem található, a hab kopása és a rajta levő szennyeződés azt mutatja, hogy a vezetékben száraz por van.

Dátum: ……………………..









…………………………………..

Értékelést végezte név/aláírás

Sérülés





Kopás:


A habgörény orr részén jelentős kopás és több helyen az anyag kitépődése tapasztalható. A hab átmérőjén jelentős csökkenés nem mérhető.





Poroltó 6 kg töltettel�
1 db.�
�
Ásó, lapát, csákány�
1-1 db.�
�
Település térképek�
1-1 pld.�
�
Külterületi szakaszolási térképek�
�
�






Sisak, védőszemüveg, jól láthatósági védőmellény, pamut alsóruházat, pamut póló vagy ing, esőkabát, szerszámos táska, irat táska.�
�
Lángálló és antisztatikus védőruha: sapka, téli sapka, kétrészes védőruha, téli védőkabát, téli védőnadrág, antisztatikus védőmellény�
�
5 ujjas téli védőkesztyű, 5 ujjas mechanikai védőkesztyű, antisztatikus acél orrmerevítős félcipő és bakancs, antisztatikus orrmerevítős gumicsizma átszúrásmentes talppal.�
�






Sisak, védőszemüveg, jól láthatósági védőmellény, pamut alsóruházat, pamut póló vagy ing, esőkabát, antisztatikus védőmellény,szerszámos táska, irat táska, �
�
Lángálló és antisztatikus védőruha: sapka, téli sapka, kétrészes védőruha, téli védőkabát, téli védőnadrág�
�
5 ujjas téli védőkesztyű, 5 ujjas mechanikai védőkesztyű, antisztatikus acél orrmerevítős félcipő és bakancs, antisztatikus orrmerevítős gumicsizma átszúrásmentes talppal�
�






ahol Png  légköri abszolút nyomás [kPa] 


        Pm  mérési nyomás [kPa] 





R = … m


H = … m


r1 = … m


h = … m





�





Kopás

